
Studiu introductiv 


În perimetrul antropologiei culturale (etnologiei, folcloristicii), 
numele lui Arnold Van Gennep (1873-1957) nu poate fi disociat de 
titlul cărţii sale Les rites de passage (1909), deşi autorul a mai produs şi 
alte opere ştiinţifice însemnate, adesea înnoitoare pentru timpul cînd 
au fost scrise şi care nu şi-au pierdut întru totul valabilitatea nici astăzi, 
precum, spre exemplu, des citata La formation des légendes (1920), 
sau cunoscutul „pamflet de propagandă”, adică de popularizare, Le 
Folklore (1924), ori Manuel de folklore frangais contemporain, în mai 
multe volume (1937-1957). 

Apărut, cum se vede, înaintea sintezelor din domeniul folclorului, 
aparţinînd, deci, după o periodizare acceptată chiar de autor, fazei 
„etnografice” a cercetărilor sale, studiul Riturile de trecere rămîne piatra 
unghiulară a întregii sale opere. Studiile care l-au precedat (Tabou et 
totemisme à Madagascar, 1904; Mythes et légendes d'Australie, 1906), 
fără a-l anunţa direct, au pregătit, alături de numeroasele articole publi- 
cate în periodicele vremii (Mercure de France, în primul rînd), marea 
sinteză din 1909. O afirmă autorul însuşi în Introducere la Le Folklore 
du Dauphiné (1932): „Cercetarea mea în această secţiune a folclorului, 
atît în Dauphine, cît şi în Savoia şi în alte regiuni, trebuie considerată 
ca o verificare pe care am fost înclinat să o fac teoriei generale din 
Riturile de trecere. Am demonstrat în 1909 că în toată lumea şi în toate 
civilizațiile, de la cele mai primitive pînă la cele mai evoluate, orice 
schimbare de loc, de situaţie socială..., orice inovaţie şi foarte adesea 
chiar orice modificare este însoţită... de rituri... care urmează întot- 
deauna aceeaşi ordine şi constituie schema-tip a riturilor de trecere.” 

Avem aici, în esenţă, o dimensiune a gîndirii etnologice van 
gennep-iene: universalitatea pattern-urilor, a structurilor mentale (şi 
sociale) concretizate în rituri cu o secvenţialitate fixă, indusă de o 
funcţionalitate unică. 

Expusă în maniera dicţionarelor sau a manualelor de etnologie, din 
care nu lipseşte, teoria lui Arnold Van Gennep şochează prin simplitate. 
Ea a fost realmente absorbită de gîndirea etnologică, iar expresia rituri 
de trecere a pătruns în vorbirea curentă, într-atît de firească, de nor- 
mală, de aşteptată este concluzia la care autorul a ajuns, altminteri, la 
capătul unei ample documentaţii şi în urma unei riguroase analize 
ştiinţifice. A spune că naşterea, pubertatea, moartea — fenomene natu- 
rale — şi căsătoria — fenomen social — au o dimensiune culturală şi că 
ele sînt marcate, în toate culturile, prin rituri sau ceremonii care pot să 
difere, ca mod de realizare practică, în detalii, dar au o funcţiune 
comună, universală a devenit de mult timp un loc comun a cărui 
paternitate adesea nici nu mai interesează. 

Ar fi totuşi util să vedem cum a ajuns Arnold Van Gennep la formula 
sintetică a riturilor de trecere, dacă şi în ce măsură studiul său este 
îndatorat orientărilor teoretice şi metodologice de la începutul veacului 
XX, precum şi, din nou, dacă şi în ce măsură cartea sa a reverberat în 
spaţiul ştiinţelor despre om şi despre cultura lui, fie aceasta primitivă, 
populară sau modernă. 

Este limpede că, asemenea unei alte celebre lucrări de la sfîrşitul 
secolului trecut — Creanga de aur de Sir James George Frazer — studiul 
Riturile de trecere se înscrie într-o tendinţă generală în ştiinţele exacte 
ale vremii care, după o lungă şi fructuoasă perioadă de acumulări, de 
observaţii empirice îşi punea problema sistematizării, clasificării, ordo- 
nării unui material imens, multiform şi greu de manevrat. Ca ştiinţă 
nomotetică (cf. Jean Piaget), „descopetritoare de legi”, antropologia 
(etnologia, folcloristica) a preluat modelele, principiile şi metodele 
oferite de ştiinţele naturale, aplicîndu-le propriului obiect de studiu. 
Se consideră că punctul de plecare al unei asemenea orientări se găseş- 
te în lucrarea lui Charles Darwin, Originea speciilor (1871) care, oricît 
de contestată la vremea respectivă şi de controversată, încă, astăzi, are 
meritul de a fi propus o ordine în lumea atît de complexă a viului. 
Evoluţionismul darwinian a pătruns în filozofie şi culturologie, în antro- 
pologie, reţinînd atenţia unui Herbert Spencer sau Lewis H. Morgan 
„care au aplicat teoria la instituţiile umane şi au construit o explicaţie 
unilineală a dezvoltării civilizaţiei” (Solon T. Kimball, Introduction la 
Arnold Van Gennep, The Rites of Passage. Translated by Monika B. 
Vizedom and Gabrielle L. Caffec. The University of Chicago Press, 1960, 
p. V). Prin contribuțiile lui Adolf Bastian (bazele antropologiei), E. B. 
Tylor (teoria „animismului”) şi Auguste Comte (principiul studierii 
obiective a societății) „interesul în analiza obiectivă a religiilor şi a 
obiceiurilor a atins noi cote”. Ceea ce au în comun studiile de cultură 
primitivă sau populară ale lui Andrew Lang, William Robertson Smith, 
Jane E. Harrison, Alfred E. Crawley, Henri Hubert, James G. Frazer — 
frecvent citate în sinteza lui Arnold Van Gennep — este tendința, aspi- 
raţia lor „de a oferi o explicaţie rațională comportamentelor religioase, 
indicînd originile istorice, făcînd analize comparative, ori prezentînd 
interpretări funcţionale” (Idem, p. VD. Riturile de trecere se întîlneşte 
cu acestea în preocuparea de a crea categorii clasificatoare, păstrîn- 
du-se în limitele unei depline obiectivităţi, pentru care autorul este 
îndatorat, direct sau indirect, pozitivismului lui Comte şi evoluțio- 
nismului, fără a fi, însă, preocupat, în mod special, de aflarea originilor 
faptelor de cultură pe care le investighează. 

Anticipîndu-l, într-un fel, pe Emile Durkheim, de care se va delimita 
ulterior net, creînd împreună cu Lucien Levi-Bruhl un fel de disidenţă 
(psychological deviationism, în termenii lui Fred M. Voget, A History of 
Ethnology, 1975, p. 495) în şcoala franceză de sociologie, Van Gennep 
explicita, în perioada elaborării acestui studiu, relaţia dintre cercetările 
etnografice şi studiile de biologie: „Etnografia datorează enorm ştiin- 
telor biologice din punctul de vedere al metodologiei, ca şi al termi- 

nologiei, atîta timp cît Mauss şi mulţi alţi sociologi vorbesc despre 
fiziologia socială şi morfologie şi încearcă să construiască o etnologie 
sociologică în chipul unei ştiinţe despre contexte naturale” (A. Van 
Gennep, Recenzie la „L'Anne Sociologique”, vol. 9, 1904-1905, in 
Revue des Traditions Populaires 21 (11), 1906, pp. 462-463, apud 
Rosemary Levy Zumwalt, The Enigma of Arnold Van Gennep, in: FFC, 
nr. 241, Helsinki, 1988, p. 80). 

Este locul să amintim aici că şi alte şcoli sau orientări folcloristice 
au urmat modele experimentale în ştiinţele naturale ; „metoda de lucru” 
a şcolii finlandeze (K. Krohn, A. Aarne) se întemeia, în fond, pe aceea 
aplicată în studiile de botanică de Carl Linneus (Linné), iar ceva mai 
tîrziu celebra Morfologia basmului (1928) de V. I. Propp avea puncte 
comune, chiar dacă nemărturisite, cu sistemul elementelor al lui 
Mendeleev, tendinţă întâlnită şi în studiul literaturii de autor, dacă luăm 
în consideraţie numai titluri precum Fiziologia criticii sau Anatomia 
criticii. 

Orientarea spre „biologie” se vede încă mai clar în studiile de folclor 
ale lui Arnold Van Gennep, cu precizarea, făcută de autor, că nu folo- 
seşte termenul biologie în sensul evoluţioniştilor, „ci strict în înţelesul 
de ceea ce priveşte viața”. Ca fiinţe vii, trăitoare, oamenii — creatori de 
cultură — trebuie să fie studiaţi în sens biologic, ca fiinţe vii, şi nu ca 
«obiecte inanimate» sau ca «fiinţe moarte (Manuel de folklore français 
contemporain, vol. |, Part. I, Paris, 1943, p. 20). De aici, ca o consecinţă 
imediată, accentul pus pe folclorul contemporan, pe faptele vii, actuale 
(«fails naissants, faits vivants), în continuă transformare. Chiar într-un 
studiu etnografic” cum este Riturile de trecere, care se întemeiază, 
esențialmente, pe documente consemnate de alţii despre societăţi şi 
culturi vechi, fie dispărute (antice), fie „primitive”, exotice, ne-euro- 
pene, nu lipsesc trimiterile, puţine, e drept, la civilizațiile prezentului, 
la culturile europene ale momentului respectiv, amplificate ulterior în 
cercetări speciale de teren (vezi, de exemplu, De quelques rites de 
passage en Savoie in Revue del'Histoire des Religions, 1910 sau En 
Savoie, du berceau d la tombe, 1916). 

încercării celor mai mulţi dintre contemporanii săi de a extrage legi 
generale din situaţii, cazuri particulare, ori de a ajunge, prin com- 
pararea datelor etnografice disparate, izolate de contextul lor de viaţă, 
la originea unor forme mentale sau practici rituale, Arnold Van Gennep 
îi opune efortul de a înţelege procesele în raport cu structurile generate 
de un anumit mod de gîndire, de anumite „baze ideologice”. 

Pentru trecerile puternic marcate ritual în cvasitotalitatea societăţilor 
umane, „bazele ideologice” se găsesc în dicotomia fundamentală, ope- 
rantă la nivelul oricărui tip de mentalitate, sacru/profan. La „semi-civi- 
lizaţi” (termenul îi aparţine lui Van Gennep), sacrul domină asupra 
profanului, fiind prezent în orice fază a vieţii individului; „în gîndirea 
semi-civilizatului, nici un act nu este cu totul independent de sacru” 
Unfra, p. 16). Prezenţa acestuia se face cu atît mai mult simțită în 
momentele (perioadele) de criză care se manifestă atît la nivelul timpu- 

lui cosmic (trecerea de la un an la altul, de la un anotimp la altul, de la 
o lună la alta), cât şi la nivelul timpului individual, al „vieţii de om”, pe 
durata căruia au loc mai multe treceri (naştere, pubertate, căsătorie, 
moarte). Etnologul francez stabileşte o conexiune logică, acum — după 
ce ea a fost relevată — evidentă, la îndemîna oricui, între două seturi de 
fapte din sfera naturalului: creşterea şi maturizarea individului, pe de 
o parte, şi periodicitatea fenomenelor naturale, pe de alta (vezi Infra, 
p. 16). Şi într-un caz și în celălalt, trecerile, tranziţiile erau marcate prin 
festivități, ceremonii sau rituri care, reduse la esenţa lor ultimă, la o 
schemă-tip, se arată a fi extrem de asemănătoare. Aceasta este, în fapt, 
descoperirea lui Van Gennep: recurenţa unui model, a unei structuri 
de rit într-un număr infinit de situaţii, de la trecerile „teritoriale” 
(dintr-un ţinut în altul, dintr-un loc în altul, din afară înăuntru şi invers) 
la cele legate de integrarea individului într-un anumit grup şi, mai 
departe, de la cele relative la ciclul vieţii pînă la cele de un fason mai 
special, ca tăiatul părului, acoperirea capului, acte sexuale, flagelaţii, 
sacrificii etc. 

Demonstrația autorului, întemeiată întotdeauna pe o impresionantă 
cantitate de date, este atît de strînsă, conceptele cu care operează atît 
de limpezi (nu punem în discuţie şi validitatea unora dintre ele, azi), 
„dicţiunea ideilor” atît de clară încît orice încercare de a face textul mai 
explicit conduce fie la o nedorită vulgarizare, fie la elaborarea unui alt 
text, situaţie la fel de indezirabilă. 

Considerat „creatorul etnografiei franceze” (cf. Nicole Belmont, 
Arnold Van Gennep, le créateur de l'etbnosgrapbie française, Paris, 
Payot, 1974; trad. engl. 1979) sau „fondatorul folcloristicii franceze” 
(cf. Harry Senn, The French School of Folklore to 1935. Ph.D. 
dissertation in the French Department. University of California, 
Berkeley, 1972), cu menţiunea, exactă, că „una dintre contribuţiile sale 
cele mai de seamă a fost îmbinarea celor două discipline” (cf. Rosemary 
Levi Zumwalt, Op. cit., p. 17), Arnold Van Gennep se distinge ca o 
personalitate proeminentă a etnologiei europene din prima jumătate a 
secolului XX. 

Cît priveşte „riturile de trecere”, termenul a fost, cum am mai 
spus, absorbit de gîndirea etnologică, integrat conceptelor funda- 
mentale şi vehiculat fără încetare de mai bine de opt decenii. El nu 
îi era străin, spre exemplu, nici tînărului Mircea Eliade care, intuind 
virtualităţile artistice ale unei „teme folclorice” precum poarta, o 
recomanda creatorilor culţi în aceşti termeni: „Poarta joacă în viaţa 
poporului român, ca şi a altor popoare, roluri care pot surprinde 
cîte simboluri vreţi, fără să le arătaţi totuşi cu degetul. Ea e o făptură 
magică, un stăpîn cu puteri nevăzute, care veghează la toate actele 
capitale din viaţa insului. Prima trecere (subl. ns. N.C.) pe sub poartă 
înseamnă o intrare în viaţă, în viaţa reală de afară. Poarta veghează 
la căsătorie şi pe sub poartă mortul este dus, solemn, spre lăcaşul 
de veci. E, atunci, o reîntoarcere la lumea dintii; ciclul e închis, şi 

poarta rămîne mai departe, cu un om mai puţin, să vegheze alte 
naşteri, alte căsătorii, alte morţi” (Mircea Eliade, Folclor şi literatură, 
„Cuvîntul”, 18 iulie 1932; reprodus în Meşterul Manole, Editura 
Junimea, Iaşi, 1992, pp. 330-333; vezi şi Teme folclorice şi creație 
artistică, în Insula lui Eutbanasius, 1943, Idem, pp. 312-315). Sim- 
pla alăturare a citatului de mai sus cu paragraful dedicat de Van 
Gennep „uşii” Unfra, p. 29) e cît se poate de instructivă. Că gîndi- 
torului român îi era cît se poate de familiar conceptul pus în circu- 
latie de Van Gennep se vede încă mai convingător din trimiterea 
directă la acesta, într-un context neaşteptat, generat de excepţionala 
sa capacitate asociativă. El vede în „însuşirea aceasta magică” pe 
care o are „iarba fiarelor” — „de a descuia, de a ajuta «intrarea», 
trecerile «dincolo», instaurarea unei noi condiţii” — „o rămăşiţă foarte 
evidentă a riturilor de trecere (subl. ns. N.C.). Mătrăguna nu ajută 
numai descuierea lacătelor, ci şi naşterile (subl. aut.)... avînd, deci 
calitatea de a facilita «trecerile», «intrările»” (M. Eliade, Legenda Mă- 
trăgunei. Note şi bibliografie, „Cuvîntul”, 23 nov. 1933, republicat 
în Meşterul Manole, pp. 240-241). De altfel, ideea trecerii, schimbării 
de statut, „ruperilor de nivel” va reveni frecvent în scrierile de 
maturitate ale savantului român dintre care unele (vezi de exemplu 
Le mythe de l'cternel retour, 1949 sau Rites and Symbols of 
Initiation : The Mysteries of Birth and Rebirth, 1958) apar, desigur, 
ca inconfundabile elaborări eliadeşti aflate într-o filiaţie, dacă nu 
directă, cel puţin într-o sensibilă atingere cu studiul lui Arnold Van 
Gennep. La fel cum, riscînd o alăturare forţată — căci cei doi savanţi 
se află aici pe poziţii teoretice distincte — dihotomia sacru-profan, 
aflată în centrul elaboratelor lor fundamentale, îi apropie de aseme- 
nea. În timp ce, din perspectivă fenomenologică, Mircea Eliade 
consideră că „indiferent de contextul istoric în care este plasat, bomo 
religiosus crede că există o realitate absolută, sacrul, care transcede 
această lume dar se manifestă ca atare în ea, sanctificînd-o şi fă- 
cînd-o astfel reală” (The Sacred and the Profane. The Nature of 
Religion, New York, Harvest Book, 1959, p. 202), pentru etnologul 
francez „sacralitatea ca un atribut (dat) nu este absolută; ea este 
adusă în joc de natura situaţiilor particulare”, sacrul fiind nu numai 
situaţional, ci şi relaţional, în sensul că „oricine trece prin diferitele 
posturi ale existenţei vede într-o zi sacrul acolo unde înainte văzuse 
profanul, ori vice-versa” (Infra, p. 23). 

Ceea ce rămîne ca un bun definitiv cîştigat în teoria etnologică 
modernă este însuşi conceptul de „rituri de trecere” care, chiar supus 
„revizuirilor”, „redefinirilor”, „regîndirilor” pe care disciplinele antropo- 
logice le propun periodic într-un proces de continuă regenerare, a 
rămas fundamental neatins, neputînd fi nici contestat, nici reformulat, 
nici prea mult îmbogăţit ori rafinat. Singura contribuţie notabilă sub 
acest ultim aspect îi este atribuită ritologului Victor Turner care a dat o 

interpretare deosebită stadiilor „liminale”, „pragurilor” din riturile de 
trecere. Pornind de la „studii de caz”, de la situaţii particulare, el 
formulează concluzia că „liminalul”, perioada de trecere, de graniţă 
are o existenţă autonomă, aflîndu-se în afara „universului ordonat”. 
Aceasta este „o perioadă «betwixt and between» (între şi între) cate- 
goriile vieţii sociale normale” (vezi Victor Turner, Betwixt and Between : 
the Liminal Period in Rites of Passage, in The Forest of Symbols : Aspects 
of Ndembu Ritual, Cornell University Press, Ithaca, 1967 ; vezi, în ace- 
laşi sens, şi Mary Douglas, Purity and Danger: An Analysis of Concepts 
of Pollution and Taboo, 1966, p. 117: „În timpul perioadei marginale 
(de tranziţie) care separă moartea rituală de renaşterea rituală, novicii 
în curs de iniţiere sînt temporar excluşi, marginalizaţi. Pe durata ritului 
ei nu au un loc în societate”). 

Tot ca o dezvoltare a teoriei van gennep-iene poate fi considerat şi 
accentul pus, în studiile mai recente, pe funcţia integratoare a riturilor 
de trecere, privite, acum, din perspectiva psihologiei individuale şi 
colective. Dar atît liminalitatea (graniţa, „pragul”, marge) ca perioadă 
de tranziţie în timp, „cînd trecutul şi-a pierdut consistenţa şi viitorul nu 
a luat încă o formă definită” (Victor Turner), cît şi funcţia integratoare 
(agrégation) a ceremonialurilor de trecere au fost marcate cu suficientă 
vigoare şi claritate în studiul din 1909. 

După cum nici critica tîrzie, de pe poziţiile funcţionalismului şi 
structuralismului (pe care, e bine să spunem, studiul lui Van Gennep 
le-a anticipat şi le-a nutrit din plin) nu este întemeiată. Nu numai că 
termeni ca funcție şi structură sînt focali în teoria sa, dar — mai mult — 
modelului (schema) i se recunoaşte mobilitatea, dinamismul. Autorul 
Riturilor de trecere nu a fost preocupat, în primul rînd, de aflarea unor 
structuri ideale, perfecte, universale, ci mai curînd de dinamica aces- 
tora. O dinamică intrinsecă vieţii ca atare, alcătuită dintr-o suită de 
„treceri”, de „tranziţii” — de la un grup la altul şi de la o situaţie socială 
la alta, (tranziţii) implicite în chiar actul existenţei, aşa încît viaţa omului 
ajunge să fie alcătuită dintr-o succesiune de stagii cu sfîrşituri şi înce- 
puturi similare (Unfra, p. 16). 

În generalitatea acestui adevăr sălăşluieşte forța teoriei riturilor de 
trecere, capacitatea sa de a fi aplicată în studiul vieţii sociale moderne, 
ca şi în societăţile „non-moderne” sau „postmoderne”. „Ideea funda- 
mentală, în consens cu teoria riturilor de trecere a lui Van Gennep, 
este că viaţa socială este o continuă tranziţie în care trecerea este 
trecătoare şi liminalitatea — liminală numai în raport cu ceva care, 
într-un context dat, este construit ca non-tranziţional şi non-liminal, în 
care anumite puncte şi status-uri par (subl. aut.) non-tranziţionale, dar 
care sînt ele însele trecătoare dintr-o altă perspectivă în care alte puncte 
şi status-uri par (subl. aut.) non-tranziţionale” (Pertti J. Anttonen, The 
Rites of Passage Revisited. A New Look at Van Gennep's Theory of the 
Ritual Process and Its Application in the Study of Finnisb-Karelian 
Wedding Rituals, in: Temenos, vol. 28, 1992, p. 49). 

Indiferent de tipul de cultură — primitivă, populară/tradiţională sau 
modernă — în care sînt performate, riturile de trecere mediază : a) între 
natură (naştere, pubertate, moarte) şi cultură (conştientizare, ritua- 
lizare); b) între biologic şi social, căci nu este destul că de la naştere 
oamenii se divid în bărbaţi şi femei, în masculi şi femele; pentru a 
deveni cu adevărat bărbat şi femeie sînt necesare anumite ceremonii, 
după cum anumite gesturi, acte, rituri sînt obligatorii pentru a marca 
maturizarea sexuală, trecerea în grupul social al adulţilor, împlinirea 
condiţiei pentru căsătorie şi procreaţie; c) între individ şi grup, căci 
deşi fiecare se naşte şi moare singur, străbătînd existenţa în unicitate, 
individul nu poate să supravieţuiască în singurătate, în afara grupului 
de care îl leagă firele infinite ale raporturilor sociale. „Riturile de trecere 
indică individualitatea şi caracterul nostru separat, dar ne reamintesc 
în acelaşi timp foarte ferm şi viguros că aparţinem grupului nostru şi că 
existența nu se poate concepe separat de acesta” (Barbara Myerhoff, 
Rites of Passage: Process and Paradox, in: Celebration, Studies in 
Festivity and Ritual. Victor Turner Editor. Smithsonian Institution Press, 
Washington D.C., 1982, p. 109). 

Ele joacă, aşadar, un rol de primă mărime în marcarea momentelor 
de criză, de ruptură, de tensiune, de schimbare prin care trece orice 
om, asigurînd totodată continuitatea existenţei fiinţei, individului, în 
interiorul grupului căruia îi aparţine, acelaşi în mare, mereu altul în 
stadialitate. „Experienţa identităţii şi continuității de-a lungul cursului 
vieţii este distrusă, deliberat, de riturile de trecere, deşi una dintre 
funcţiile lor durabile este să afirme, simbolic, chiar continuitatea, în 
ciuda aparenţei de schimbare şi fragmentare” (Idem, p. 111). 

Cît timp oamenii se nasc, se maturizează, se căsătoresc, fac copii, 
îmbătrînesc şi mor; cît timp oamenii dau examene de intrare în liceu şi 
la facultate, absolvă diferite trepte şcolare, se angajează să lucreze, 
satisfac serviciul militar, se înrolează în diferite organizaţii sau grupări 
socio-profesionale, politice, sportive ; cît timp celebrează ciclurile natu- 
rale, începuturile şi sfîrşiturile calendaristice ; cît timp călătoresc într-o 
lume divizată, cu graniţe pentru unii bine păzite, cu puncte de control 
şi vămi, ei practică sau sînt supuşi, cu sau fără ştiinţa lor, cu sau fără 
voinţa lor, unor rituri de trecere. Între elaboratele culturale ale uma- 
nităţii, ceremonialurile de trecere se dovedesc a fi deosebit de persis- 
tente. Şi la fel de rezistent la eroziunea timpului se dovedeşte a fi 
studiul dedicat lor de Arnold Van Gennep cu 87 de ani în urmă. Trans- 
punerea în româneşte a studiului Riturile de trecere constituie, de bună 
seamă, un eveniment ştiinţific major, dat fiind că, deşi faimos, acesta 
nu a mai fost tradus pînă acum, după ştiinţa noastră, decît în engleză. 


N. Constantinescu 


Cuviînt înainte 


Descrierile detaliate şi lucrările monografice care se 
raportează la actele magico-religioase s-au înmulţit considerabil 
în ultimii ani, astfel încît mi se pare oportună o tentativă de 
clasificare a acestor acte, adică a riturilor, în conformitate cu 
progresul ştiinţei. Mai multe categorii de rituri sînt deja bine 
cunoscute, am considerat că numeroase alte rituri ar putea fi, 
şi ele, încadrate într-o categorie specială. Asemenea rituri se 
întîlnesc, după cum se va vedea, în mai multe ceremonii. Însă, 
se pare că nu au fost înţelese pînă acum nici legătura intimă 
dintre ele, nici raţiunea lor de a exista, nici motivul asemănării 
lor. Şi, mai ales, nu s-a demonstrat de ce sînt executate conform 
unei ordini bine stabilite. 

Cu un subiect atît de vast, dificultatea consta în a nu te lăsa 
copleşit de materiale. Nu am utilizat decît o mică parte din cele 
pe care le-am adunat, de preferinţă din cele mai recente mono- 
grafii detaliate, făcînd trimitere pe cît posibil, pentru alte exem- 
ple şi mai ales pentru referinţe bibliografice, la marile culegeri 
comparative. Altfel, fiecare capitol s-ar fi transformat într-un 
volum. Cred totuşi că demonstraţia este suficientă şi îl rog pe 
cititor să verifice aceasta aplicînd schema riturilor de trecere la 
exemplele din domeniul său personal de studiu. 

O parte din substanţa lucrării de faţă a fost comunicată, 
aproape sub formă de tabel, la Congresul de istorie a religiilor, 
ținut la Oxford în septembrie anul trecut, şi prezentată de Sidney 
Hartland, J.-G. Frazer şi P. Alphandery. 

Datorez mulțumiri editorului şi prietenului meu, M.E. 
Nourry, bine cunoscut de folclorişti sub un pseudonim. El s-a 
interesat de creşterea acestui volum, mi-a comunicat docu- 
mente şi mi-a lăsat libertatea de a-l remania după voie. Astfel, 
editorul a fost victima savantului şi a prietenului. Nu va fi însă, 
sper, victima cititorului. 


A.V.G. 
Clamart, decembrie 1908 


Suzanei şi lui Alfred Betant 

Lumea sacră şi lumea profană — Etapele vieții individuale — 
Studiul riturilor — Şcoala animistă şi şcoala contagionistă — 
Școala dinamistă — Clasificarea riturilor : animiste sau dinamiste, 
simpatetice sau contagioniste, pozitive sau negative, directe 
sau indirecte — Schema riturilor de trecere — Noţiunea de 
sacru — Religie şi magie 


Fiecare societate generală conţine mai multe societăţi spe- 
ciale care sînt cu atît mai autonome şi deci mai bine conturate, 
cu cît societatea generală se află la un grad mai redus de ci- 
vilizaţie. În societăţile noastre moderne nu există separație mai 
netă decît între societatea laică şi cea religioasă, între profan şi 
sacru. Încă din Renaştere, raporturile dintre aceste două socie- 
tăţi speciale au cunoscut, în interiorul naţiunilor şi al statelor, 
oscilaţii dintre cele mai diferite. Or, o astfel de divizare se 
întîlneşte în toate statele Europei, şi de o asemenea manieră, 
încît societăţile laice, pe de o parte, şi societăţile religioase, pe 
de alta, se menţin separate între ele prin chiar bazele lor 
esenţiale. Ca şi nobilimea, financiarii şi clasa muncitoare depă- 
şesc fără probleme, teoretic cel puţin, frontierele statelor şi ale 
naţiunilor. La rîndul său, fiecare dintre aceste categorii conţine 
categorii de mai mică amploare: marea nobilime şi baroniile, 
marii şi micii financiari, profesiuni şi meserii diverse. Pentru a 
trece de la una la alta, pentru ca ţăranul să devină muncitor, 
sau chiar ajutorul de zidar — zidar, trebuiesc îndeplinite anu- 
mite condiţii care au în comun faptul că se sprijină fie pe o 
bază economică, fie pe una intelectuală. În timp ce, pentru ca 
laicul să devină preot sau invers, trebuiesc executate ceremonii, 
adică acte de un gen special, care ţin de o anume sensibilitate 
şi de o anumită orientare mentală : între lumea profană şi lumea 
sacră există incompatibilitate, şi încă într-o asemenea măsură 
încît trecerea de la una la alta nu poate avea loc fără un stagiu 
intermediar. 

Pe măsură ce coborîm în seria civilizaţiilor, luînd acest cu- 
vînt în sensul său cel mai larg, se constată că, în societăţile cele 
mai puţin evoluate, lumea sacrului domină asupra lumii 

profane, înglobînd aproape totul: naşterea, reproducerea, 
vînătoarea etc., care aparţin, prin majoritatea trăsăturilor, sa- 
crului. De asemenea, societăţile speciale sînt organizate pe 
baze magico-religioase, iar tranziţia de la una la alta ia aspectul 
unei treceri speciale marcate la noi prin rituri determinate, 
botez, oncţiuni etc. Unele societăţi speciale traversează mai 
multe societăţi generale: astfel, grupul totemic constituie o 
singură unitate printre triburile Australiei, iar membrii săi se 
consideră fraţi, la fel ca toţi preoţii catolici indiferent de ţara în 
care trăiesc. Cazul castelor e deja mai complex, fiindcă noţiunii 
de rudenie i se adaugă o specializare profesională. Dacă, în 
societăţile noastre, solidaritatea sexuală este redusă la un mini- 
mum teoretic, la semi-civilizaţi ea joacă un rol important, ca 
urmare a separaţiei sexelor din punct de vedere economic, 
politic şi, mai ales, magico-religios. Şi familia constituie pentru 
ei o unitate întemeiată pe baze mai restrînse sau mai largi, dar, 
în tot cazul, strict delimitate. Fiecare trib, fie că face sau nu 
parte dintr-o unitate politică mai vastă tinzînd către naţiune, 
posedă o individualitate a cărei rigiditate doar cetăţile greceşti 
ne pot face s-o înţelegem suficient. În fine, tuturor acestor 
forme de grupare li se adaugă una care nu are echivalent la 
noi: cea a generaţiilor sau a claselor de vîrstă. 

Viaţa individuală, oricare ar fi tipul de societate, constă din a 
trece succesiv de la o vîrstă la alta şi de la o ocupaţie la alta. 
Acolo unde vîrstele şi ocupațiile sînt separate, trecerea este 
însoţită de acte speciale — cum ar fi ucenicia pentru meseriile 
noastre — care, la semi-civilizaţi, constau din ceremonii, pentru 
că la ei nici un act nu e absolut independent de sacru. Orice 
schimbare în starea unui individ comportă la ei acţiuni şi reac- 
țiuni între sacru şi profan, acţiuni şi reacţiuni care trebuiesc 
reglementate şi supravegheate astfel încît societatea generală să 
nu sufere nici lezări, nici deteriorări. Însuşi faptul de a trăi nece- 
sită pasaje succesive ale unei societăţi speciale la alta şi de la o 
stare socială la alta: viaţa individuală constă astfel dintr-o 
succesiune de etape ale căror începuturi şi finaluri formează 
ansambluri de acelaşi ordin: naşterea, pubertatea socială, 
căsătoria, paternitatea, propăşirea clasei, specializarea ocupa- 
tiei, moartea. Şi fiecăruia dintre aceste ansambluri i se rapor- 
tează ceremonii al căror obiect este identic: realizarea trecerii 
individului dintr-o situaţie determinată la o altă situaţie deter- 
minată. Obiectul fiind acelaşi, este absolut necesar ca mijloacele 
folosite pentru a-l atinge să fie, dacă nu identice în detaliu, cel 

puţin analoge, individul transformîndu-se după ce a străbătut 
mai multe etape şi a depăşit mai multe frontiere. De aici, asemă- 
narea generală a ceremoniilor naşterii, copilăriei, pubertăţii 
sociale, logodnei, căsătoriei, gravidităţii, paternităţii, funeralii- 
lor şi iniţierii în societăţile religioase. De altfel, nici individul, 
nici societatea nu sînt independente de natură, de univers, fiind 
supuse ritmurilor care influenţează viaţa oamenilor. Şi în univers 
există etape şi momente de trecere, avansuri şi stagnări relative, 
suspendare. Am putea adăuga ceremoniilor de trecere umane 
şi pe cele privind trecerile cosmice : de la o lună la alta (ceremo- 
niile de lună plină, de exemplu), de la un sezon la altul (solstiţii, 
echinoxuri), de la un an la altul (revelionul) etc. 

Mi se pare, deci, raţional să grupez toate aceste ceremonii 
după o schemă, a cărei elaborare detaliată este încă imposibilă. 
Dacă într-adevăr studiul riturilor a făcut în aceşti ultimi ani 
mari progrese, sîntem departe de a le cunoaşte în toate cazurile 
raţiunile de a fi şi mecanismele, şi cu o asemenea certitudine 
încît să le putem categorisi fără ezitare. Primul punct obţinut a 
fost distincţia dintre două clase de rituri: 1° riturile simpa- 
teticel; 2° riturile contagioniste. 

Sînt rituri simpatetice acelea bazate pe credinţa acţiunii ase- 
mănătorului asupra asemănătorului, a contrariului asupra con- 
trariului, a recipientului asupra conţinutului, a părţii asupra 
întregului şi reciproc, a aparentului asupra obiectului sau asu- 
pra fiinţei reale şi reciproc, a cuvîntului asupra actului. Au fost 
semnalate de către E.-B. Tylor? şi studiate sub mai multe dintre 
formele lor de către A. Lang, E. Cloddf, E. Sidney Hartland’ 


1. Păstrez termenul de simpatetic chiar dacă Frazer, H. Hubert, Haddon etc., 
au admis o magie simpatetică subdivizată în magie contagioasă şi magie 
homeopatică. Ei sînt astfel obligaţi să creeze o secţiune specială pentru 
magia dinamistă ; pe de altă parte, sîntem obligaţi să adăugăm magiei home- 
opatice una alopatică sau enanteropatică etc. (cf. darea mea de seamă 
„Lectures on the Early History of the Kingship”, de Frazer, Rev. Hist. Rel. 
1906, vol. LIII, pp. 326-401). De asemenea, clasificarea lui Hubert şi Mauss, 
Esquisse d'une théorie générale de la magie, pp. 62 şi urm. (trad. rom. Teoria 
generală a magiei, Polirom, 1995), este prea artificială; ei sfîrşesc prin a 
face „reprezentări abstracte şi impersonale ale similarităţii, contiguităţii şi 
contrarietăţii, trei feţe ale aceleiaşi noţiuni” care este aceea de sacru şi, de 
asemenea, aceea de mana; la rîndul său, cea din urmă „este genul căruia 
sacrul îi este specie”. 

2. E.-B. Tylor, Primitive Culture, 2 vol., Londra, ed. I, 1871; trad.fr. ed. a Il-a., 
Paris, 1876; a IV-a, Londra, 1903. 

3. A. Lang., Myth, Ritual and Religion, 2 vol., Londra, ed. I, 1891; trad. fr., 

Paris, 1898; The Making of Religion, Londra, ed. I, 1899; ed. a I-a, 1900; 

Magic and Religion, 1901 etc. 

E. Clodd, Tom Tit Tot, Londra, 1898. 

E. Sydney Hartland, The Science of Fairy Tales, Londra, 1891; The Legend of 

Perseus, 3 vol., 1895-1896, anumite capitole. 


A 

etc.; în Franţa, de către A. Reville!, L. Marillier? etc.; în 
Germania de către Liebrecht, R. Andrée‘, Th. Koch5, F. Schulze 
etc. ; în Olanda de către Tiele”, A. Wilken, A.-C. Kruijt? etc. ; în 
Belgia de către E. Monseur", A. de Cock; în Statele Unite de 
către Brinton"! etc. Cu toate acestea, trebuie remarcat faptul că 
şcoala animistă n-a elaborat o clasificare riguroasă a credin- 
telor şi riturilor pe care le-a delimitat operele savanților acestei 
şcoli, constînd nu atît din eseuri de sistematizare, cît din cule- 
geri paralele, considerate izolat de mediul lor şi fără legătură 
cu secvențele rituale. Trebuie, fără îndoială, să vedem influenţa 
lui A. Bastian care, descoperind în tinereţea sa Voelkergedanke!? i 
s-a consacrat pînă la sfîrşitul lungii sale cariere. Această influ- 
enţă are la bază chiar lucrarea Civilisation Primitive a lui Tylor, 
operă ce a slujit timp de 30 de ani drept cadru pentru toate 
tipurile de cercetare complementară, mai cu seamă în Rusia. 
O orientare diferită a luat naştere odată cu Mannhardti5, 
ignorat pînă în clipa cînd continuatorul său, J.-G. Frazer!‘ i-a 
evidenţiat contribuţia în trasarea noii orientări. La rîndul lor, 
Mannhardt şi Frazer au făcut şcoală, Robertson Smith! venind 
să le adauge un nou filon prin studiul sfîntului, al sacrului, al 
purului şi al impurului. Această şcoală cuprinde între alţi sa- 


1. A. Réville, Prolégoménes de l’histoire des religions, Paris, 1881; Les religions 
des peuples non-civilises, Paris, 2 vol., 1883 etc., puncte de vedere cu care 
este de acord şi M. Revon, Le sbinntoisme, Paris, 1905-1906. 

2. L. Marillier, Za survivance de l'âme et l'idée de justice, Paris, 1894; numeroase 

analize in: Revue de l'Histoire des Religions, pînă în 1906. 

Liebrecht, Zur Volkskunde, 1879. 

R. Andrée, Ethnographische Parallelen, două serii, Leipzig, 1878 şi 1889. 

Th. Koch, Zum Animismus der Siidamerikanischen Indianer, Leiden, 1900. 

6. F. Schulze, Der Fetischismus, Leipzig, 1871; Psychologie der Naturvălker, 

Leipzig, 1900. 

Tiele, Histoire des Religions etc. 

A. Wilken, Het animisme bij den volken van den Indischen Archipel, Indische 

Gids, 1885-1886 etc. 

9. A.-C., Krujit, Het animisme in den Indischen Archipel, Haga, 1907. 

10. E. Monseur, L'âme pupilline, in: Rev. Hist. Rel., vol. XLI, (1905), pp. 1-23 şi 
L'âme poucet, ibid., pp. 361-375. 

11. D.-E. Brinton, The Religion of Primitive Peoples, New-York, 1897 etc. 

12. În germană în original (n. tr.). 

13. Mannhardt, Antike Wald-und Feldkulte, ed. I, 1877; ed. a H-a, 1905; 
Mytologische Forschungen (postum), 1884. 

14. J.-G. Frazer, The Golden Bough, ed. I, 2 vol., Londra, 1890, ed. a Il-a, 3 vol., 
1900; ed. a II-a (sub tipar) 1907 şi următorii, din care au apărut: Lectures 
on Early History of the Kingship, Londra, 1905; Adonis, Attis, Osiris, Londra, 
ed. I, 1906, ed. a I-a, 1907. 

15. Robertson Smith, The Religion of Semites, Londra, ed. I, 1889; ed. nouă, 1907; 
trad. germ. de Stübe, Die Religion der Semiten, Fribourg en Brisgau, 1899, 
traducere ce va fi singura citată aici. 

vanţi: Sidney Hartland!, E. Crawley?, A.-B. Cook, Miss E. 
Harrison‘, B. Jevons’ în Anglia; A. Dieterich*, K.-Th. Preuss” în 
Germania; Salomon Reinach$, Hubert şi Mauss? în Franţa; 
Hoffmann-Krayer! în Elveţia etc. Într-adevăr, şcolile lui Bastian 
şi Tylor pe de o parte, a lui Mannhardt, Robertson Smith şi 
Frazer, pe de alta, se leagă strîns una de cealaltă. 

În acest timp, o nouă şcoală se năştea, şcoala dinamistă; 
R.-R. Marett!! în Anglia şi ].-N.-B. Hewitt!? în Statele Unite au 
luat poziţie fermă împotriva teoriei animiste, arătîndu-i insufi- 
cienţa deja întrevăzută de Tiele (polyzoism sau polizoola- 
trism!5). El întemeiază şcoala dinamistă, dezvoltată apoi de 
K.-Th. Preuss în Germania!f, de L.-R. Farnell!?, A.-C. Haddon! 
şi Sidney Hartland” în Anglia, Hubert şi Maussl5, A. Van 
Gennep” în Franţa etc., teorie care recrutează astăzi din ce în 
ce mai mulţi aderenţi. 

Acest dublu curent a permis să se constate că, pe lîngă 
riturile simpatetice şi cu bază animistă, există grupuri de rituri 
pe baze dinamiste (impersonale) şi rituri contagioniste, acestea 


1. E. Sidney Hartland, The Legend of Perseus, cîteva capitole şi numeroase 
analize in: Folk-Lore, Londra. 

2. E. Crawley, The Mystic Rose, Londra, 1903. 

3. A.-B. Cook, The European Sky-god, in: Folk-Lore 1905-1908 şi articole in: The 
Classical Review. 

4. E. Harrison, Prolegomena to the study of greek religion, Oxford, 1903. 

5. Jevons, Introduction to the history of religion, Londra, 1896. 

6. A. Dieterich, Fine Mitbras-Liturgie, Leipzig 1903; Mutter Erde, Leipzig, 1905 
etc. 

7. K.-Th. Preuss, Phallische Frucbtbarkeitsdămonen als Träger des altmexika- 
nischen Dramas, in: Archiv für Anthropologie, 1904. 

8. S. Reinach, Cultes, Mythes et Relogions (culegere de articole publicate după 
1892), 3 vol., Paris, 1905-1908. 

9. H. Hubert şi M. Mauss, Essai sur la nature et la fonction du sacrifice, in: 
Année sociologique, vol. II, 1898. 

10. Hoffmann-Krayer, Die Fruchtbarkeitsriten in der Schweiz, in: Archives suisses 
des traditions populaires, 1908. 

11. R.-R. Marett, Preanimistic Religion, in: Folk-Lore, vol. XI (1900), pp. 162-182; 
From spell to prayer, ibid., vol. XV (1904), pp. 132-165. 

12.].-N.-B. Hewitt, Orenda and a definition of religion, in: American Anthropo- 
logist, New ser., vol. IV (1902), pp. 33-46. 

13. C.-P. Tiele, Religions (Encycl. Brit) şi passim în operele sale. 

14. K.-Th. Preuss, Der Ursprung der Religion und Kunst, in: Globus, de la 24 
noiembrie 1904 la 29 iunie 1905, in-4, 54 p. 

15. L.-R. Farnell, The evolution of religion, Londra, 1905. 

16. A.-C. Haddon, Magic and Fetischism, Londra, 1906. 

17. S. Hartland, Address to the antbrop. sect. Brit. Ass. Adv. Sc., York, 1906, in-16, 
14 p. 

18.H. Hubert şi Mauss, Esquisse d'une théorie generale de la magie, in: Ann. 
Soc., vol. VII (1904), pp. 1-146. 

19. A. Van Gennep, Tabou et Totemisme à Madagascar, P. 1903-1904; Mythes et 
Légendes d'Australie, P. 1906; Animisme en dynamisme, De Beweging, 
Amsterdam, 1907, pp. 394-396. 


2 0 ARNOLD VAN GENNEP 


din urmă bazîndu-se pe materialitate şi transmisibilitate, prin 
contact sau la distanţă, calităţi naturale sau dobîndite. Riturile 
simpatetice nu sînt cu necesitate animiste, nici riturile conta- 
gioase nu sînt cu necesitate dinamiste ; sînt patru categorii inde- 
pendente unele de altele, grupate pe cupluri de către două 
şcoli care studiau fenomenele magico-religioase din puncte de 
vedere diferite. 

În plus, un rit poate acţiona direct sau indirect. Prin rit direct 
vom înţelege acel rit care posedă o virtute eficientă nemijlocită, 
fără intervenţia agentului autonom: o imprecaţie, seducţie etc. 
Dimpotrivă, ritul indirect este un fel de şoc iniţial, care pune în 
mişcare o putere autonomă sau personificată, sau o întreagă 
serie de asemenea puteri, de exemplu un demon, o clasă de 
djini sau o divinitate, ce intervin în profitul celui care a realizat 
ritul: cerere, rugăciune, culte, în sensul ordinar al cuvîntului 
etc. Efectul ritului direct este automat, cel al ritului indirect 
este prin recul. Riturile indirecte nu sînt cu necesitate şi ani- 
miste: frecînd o săgeată de o piatră, băştinaşul din Australia 
Centrală o încarcă de putere magică — numită grungquiltba şi, 
trăgînd în direcția inamicului, cînd săgeata  recade, 
arungquiltba urmează tangenta şi loveşte inamicul: forţa se 
transmite deci cu ajutorul unui vehicol şi ritul este dinamist 
contagios indirect. 

În fine, mai putem distinge riturile pozitive, care sînt voli- 
țiuni traduse în acte, şi riturile negative. Cele din urmă sînt în 
mod curent numite tabuuri. Tabuul este o interdicţie, un ordin 
de „a nu face”, de „a nu se comporta într-un anume fel”. Psiho- 
logic, răspunde noţiunii de nofifiune, după cum ritul pozitiv 
răspunde voliţiunii, adică traduce bine şi el o manieră de a 
vrea şi reprezintă un act, nu negația unui act. Dar la fel cum a 
trăi nu poate consta dintr-o non-acţiune continuă, nici tabuul 
nu poate constitui el singur un ritual, cu atît mai puţin o ma- 
gie!. În acest sens, tabuul nu este autonom; există doar în 
contrapartidă cu riturile pozitive. Altfel spus, fiecare rit negativ 
îşi are individualitatea sa proprie dacă este considerat ca izolat, 


1. Despre tabu ca rit negativ, cf. A.V. Gennep, Tabou Tot. Mad., 1904, pp.26-27, 
293, 319. Hubert şi Mauss, Esquisse... p. 129; despre tabu ca magie negativă, 
J.-G. Frazer, Kingsbip; pp. 52, 54, se 59 şi recenzia mea despre carte, in: 
Rev. de l'Hist. des Rel., 1906, vol. LIII, pp. 396-401; Marett, Is taboo a negative 
magic ? Anthrop. Essays prezented by E. B. Tylor, Oxford, 1907 pp. 219-234. 
Fiind mai uşor de enumerat ceea ce nu trebuie făcut decît ceea ce trebuie 
sau poate fi făcut, teoreticienii au găsit la diverse popoare liste extinse de 
tabuuri, prohibiţii şi interdicții etc. şi le-au supraestimat importanţa. 

dar tabuul în general nu poate fi înţeles decît prin raportare la 
riturile „active”, cu care el coexistă în ritual: greşeala lui Jevons, 
Crawley, a lui Salomon Reinach etc. este de a nu fi sesizat 
raportul de dependenţă reciprocă. 

Prin urmare, un acelaşi rit poate fi inclus simultan în 4 cate- 
gorii, existînd deci 16 posibilităţi de clasificare pentru un rit 
dat, cele 4 contrarii eliminîndu-se, conform tabelului următor: 


Rituri animiste 


Rituri simpatetice Rituri contagioase 
Rituri pozitive Rituri negative 
Rituri directe Rituri indirecte 


Rituri dinamiste 


Astfel, pentru o femeie însărcinată, a nu mînca dude întrucît 
faptul l-ar marca pe copil, înseamnă a executa un rit dinamist 
contagios direct negativ; pentru un marinar care a fost în pe- 
ricol de moarte, a oferi ca ex-voto o corăbioară Sfintei Fecioare 
reprezintă un rit animist simpatetic indirect pozitiv. Şi aşa mai 
departe. Poate că vom mai descoperi şi alte clase de rituri. Dar 
deja cele existente înglobează un număr considerabil. Dificul- 
tatea constă în primul rînd din a şti cu exactitate, în fiecare caz, 
cum se interpretează ritul, şi asta cu atît mai mult cu cît dacă 
un rit este susceptibil de mai multe interpretări, se întîmplă 
frecvent ca o aceeaşi interpretare să fie valabilă pentru mai 
multe rituri foarte diferite prin forma lor. Dificultatea constă 
mai ales din a distinge dacă un anumit rit este esențialmente 
animist sau dinamist, dacă, de exemplu, un rit de transfer al 
unei boli are ca obiect transferul maladiei văzute ca o calitate 
sau expulzarea bolii personificate din corpul pacientului, a 
unui demon sau spirit al maladiei. Şi în detaliu: ritul de a trece 
pe dedesubt sau prin ceva, pe care îl vom discuta mai încolo, 
se pretează la diverse interpretări, una animistă şi indirectă, 
alta dinamistă şi directă. Într-o astfel de cercetare, tratatele 
generale în care autorul, cel mai adesea, n-a dat dintr-un rit 
decît elementele ce-i păreau utile, nu constituie decît rareori 
un ajutor pentru o sistematizare acceptabilă; de altfel, în ele, 
riturile sînt clasate în primul rînd după asemănările lor formale 
(cf. lucrările folcloriştilor) şi nu după mecanismele lor. 

Într-un acelaşi ansamblu de ceremonii, cea mai mare parte 
a riturilor de detaliu intră într-o aceeaşi categorie. Astfel, majo- 
ritatea riturilor de graviditate sînt dinamiste contagioase directe 

şi negative; majoritatea celor de naştere sînt animiste simpa- 
tetice indirecte pozitive. Dar niciodată nu e vorba de altceva 
decît de o proporţie: în mijlocul unui ritual animist pozitiv vom 
găsi, ca o contrapartidă, un grup de rituri dinamiste pozitive 
sau animiste contagioase indirecte. Spaţiul nepermiţindu-mi, 
n-am putut să indic în fiecare caz categoria în care se include 
fiecare rit în detaliu: dar, cel puţin, ne vom reaminti că 
numeroasele rituri ce urmează a fi trecute aici în revistă nu sînt 
văzute în sensul unei imagini unilaterale a mecanismelor pe 
care le interpretez. 

Odată clasificarea mecanismelor stabilită, devine relativ uşor 
să înţelegem raţiunile de a fi ale secvențelor ceremoniale. Vom 
nota şi faptul că teoreticienii nu au încercat să stabilească o 
clasificare a acestor secvenţe. Există lucrări excelente asupra 
unora dintre secvenţe, dar nu putem cita decît puţine care să 
urmărească de la un capăt la altul o secvenţă întreagă, şi încă 
mai puţine în care aceste secvenţe să fie studiate unele în raport 
cu altele (cf. cap. X). Unei asemenea încercări i-am consacrat 
volumul de faţă, în tentativa de a grupa toate secvențele cere- 
moniale ce acompaniază trecerea dintr-o stare în alta şi dintr-o 
lume (cosmică sau socială) în alta. Dată fiind importanţa acestor 
treceri, mă cred îndreptăţit să deosebesc o categorie specială 
de rituri de trecere, care se descompun, în urma analizei, în 
rituri de separare, rituri de limită şi rituri de agregare. Cele trei 
categorii secundare nu sînt dezvoltate în mod egal la o aceeaşi 
populaţie, nici într-un acelaşi ansamblu ceremonial. Riturile de 
separare sînt mai dezvoltate în cazul funeraliilor, riturile de 
agregare în ceremonialurile de căsătorie, iar în ceea ce priveşte 
riturile de limită, ele pot constitui o secţiune importantă, de 
exemplu în graviditate, logodnă, iniţiere, sau se pot reduce la 
un minimum în cazul adopţiunii, celei de-a doua naşteri, celei 
de-a doua căsătorii, trecerii de la a doua la a treia clasă de 
vîrstă etc. Deci, dacă schema completă a riturilor de trecere 
comportă în teorie rituri preliminare (separație), liminare 
(prag) şi postliminare (agregare), ar trebui ca în practică să 
existe o echivalență a celor trei grupe, fie datorită importanţei 
lor, fie în ceea ce priveşte gradul lor de elaborare. 

În plus, în anumite cazuri, schema se dedublează: atunci 
cînd pragul este destul de dezvoltat pentru a constitui o etapă 
autonomă. Astfel, logodna poate deveni o perioadă de prag 
între adolescenţă şi căsătorie ; dar trecerea de la adolescenţă la 
logodnă comportă o serie specială de rituri de separare, de 

prag şi de agregare la limită; la fel, trecerea de la logodnă la 
căsătorie, o serie de rituri de separare de limită, de prag şi de 
agregare faţă de căsătorie. Această întreţesere se constată şi în 
ansamblul riturilor de graviditate, de naştere (parturiţie) şi de 
naștere propriu-zisă. Încercînd să grupez toate aceste rituri cu 
cea mai mare claritate posibilă, nu am iluzia că, fiind vorba de 
activităţi, ne-am putea aştepta în această materie la o clasificare 
la fel de rigidă, cum este cea a botaniştilor, de exemplu. 

Mă aflu, fără îndoială, departe de a pretinde că toate aceste 
rituri de naştere, iniţiere, căsătorie etc. nu sînt nimic altceva 
decît rituri de trecere. Pentru că, în afară de obiectul lor gene- 
ral, acela de a asigura o schimbare de statut sau o trecere de la 
o societate magico-religioasă sau profană la alta, aceste cere- 
monii au fiecare propriul lor obiect. În plus, ceremoniile de 
căsătorie comportă rituri de fecunditate ; cele de naştere, rituri 
de protecţie şi de predicţiune ; cele funerare, rituri de apărare; 
cele de iniţiere, rituri propiţiatorii; cele de oncţiune, rituri de 
apropriere de divinitate etc. Toate aceste rituri, avînd o finali- 
tate specială şi actuală, se juxtapun riturilor de trecere şi se 
combină cu ele, cîteodată de o manieră atît de intimă, încât nu 
mai ştim dacă un anume rit de detaliu este, de exemplu, un rit 
de protecţie sau un rit de separare. Problema se pune, între 
altele, cu privire la diversele forme de rituri numite de puri- 
ficare, ele putînd fi o simplă înlăturare de tabu, prin urmare o 
simplă ridicare a calităţii impuse, sau să fie rituri propriu-zis 
active, care să confere calitatea de a fi pur. 

Faptele mă obligă să prezint pe scurt ceea ce am putea numi 
pivotarea noţiunii de sacru. Această reprezentare (şi riturile care 
îi corespund) are caracteristic faptul că este alternantă. Într-ade- 
văr, sacrul nu constituie o valoare absolută, ci una care doar 
indică anumite stări. La el acasă, în clanul său, omul trăieşte în 
profan; trăieşte în sacru de îndată ce pleacă în călătorie şi se 
află, în calitate de străin, în vecinătatea taberei unor necunos- 
cuţi. Orice femeie, fiind congenital impură, este sacră în raport 
cu toţi bărbaţii adulţi; dacă este gravidă, ea devine sacră în ra- 
port cu toate celelalte femei din clan, exceptînd rudele sale 
apropiate ; astfel încît, celelalte femei ajung să constituie faţă 
de ea o lume profană, incluzînd, în acest moment, şi pe copiii şi 
bărbaţii adulţi. Orice brahman trăieşte în lumea sacrului încă de 
la naştere; dar există o ierarhie a familiilor de brahmani, mai 
sacre sau mai puţin sacre unele în raport cu altele. În fine, înfăp- 
tuind riturile zise de purificare, femeia care tocmai a născut 
reintră în societatea generală, dar numai în secţiuni speciale: 

sexul ei, familia ei etc., căci ea rămîne în sfera sacrului în raport 
cu bărbaţii iniţiaţi şi faţă de ceremoniile magico-religioase. Ast- 
fel, pe rînd, după locul unde ne plasăm în societatea generală, 
există o deplasare a „cercurilor magice”. Cel care, în cursul vieţii 
sale, trece prin asemenea alternative, se află, la un moment dat, 
prin chiar jocul concepţiilor şi al clasificărilor, în situaţia de a 
pivota! în jurul propriei axe, avînd astfel ocazia să privească 
sfera sacrului în locul celei profane sau invers. Astfel de schim- 
bări de statut nu se petrec fără să tulbure viaţa socială şi indivi- 
duală ; încît un anumit număr de rituri de trecere sînt destinate 
să micşoreze efectele lor dăunătoare. Faptul că această schim- 
bare e privită ca reală şi gravă este demonstrat, în cazul riturilor 
mortuare, în toate tipurile de ceremonii şi la popoare foarte 
diverse, de revenirea în lumea anterioară şi resurecţia în lumea 
nouă, despre care vom vorbi în cap. IX; aceste rituri constituie 
forma cea mai dramatică a riturilor de trecere. 

Îmi mai rămîne să precizez pe scurt sensul cuvintelor utili- 
zate. Prin dinamism, vom înţelege teoria impersonalistă a 
manei; prin animism, teoria personalistă, în care puterea per- 
sonificată ar fi un suflet, unic sau multiplu, o putere animală 
sau vegetală (totem), antropomorfică sau amorfă (zeu). Aceste 
teorii alcătuiesc religia, a cărei tehnică (ceremonii, rituri, culte) 
o numesc magie. Cum practica şi teoria sînt indisolubile, teoria 
fără practică devenind metafizică, iar practica fondată pe o altă 
teorie, ştiinţă, voi folosi întotdeauna adjectivul magico-religios. 

Obţinem astfel schema următoare: 


1° TEORIE (Religie) 
| 
[ | 
dinamism animism 
monist, impersonalist) (dualist etc.; personalist) 


totemism spiritism  polidemonism teism 
Ccu stadii intermediare) 


2° TEHNICĂ (Magie) 


simpatetice de contagiune directe indirecte pozitive negative 
(tabu) 


1. Pivotarea a fost remarcată de Robertson Smith in: Die Religion der Smiten, 
pp. 327-328 şi index, s.v. tabu; cf. şi trecerile de la sacru la profan şi invers, 
la indigenii tarahumar şi huişol din Mexic (Lumholtz, Unknown Mexico 
Londra, 1900, 2 vol. passim.). 


CAPITOLUL II 


TRECEREA MATERIALĂ 


Frontiere şi borne — Tabuuri de trecere — Zonele sacre — 
Poarta, pragul, porticul — Divinităţile de trecere — Riturile de 
intrare — Sacrificiile de întemeiere — Riturile de ieşire 


Pentru a fixa ideile, voi vorbi mai întîi despre trecerea 
materială. În zilele noastre, cu excepţia ţărilor care au păstrat 
paşaportul, trecerea între regiunile civilizate e liberă. În ultimă 
instanţă, frontiera, linie ideală trasată între borne sau piloni, 
nu este vizibilă decît pe hărţi. Dar cu puţin timp în urmă, 
trecerea de la o provincie la alta şi, mai înainte, chiar de la un 
domeniu seniorial la altul, se însoțea de formalităţi diverse. 
Erau formalităţi de ordin politic, juridic şi economic; dar şi de 
ordin magico-religios, de exemplu interdicții pentru creştini, 
musulmani sau budiști de a pătrunde şi locui într-o parte a 
globului nesupusă credinţei lor. 

De acest element magico-religios ne interesăm aici şi, pentru 
a-l vedea acţionînd în toată plenitudinea sa, trebuie să ne în- 
toarcem la tipurile de civilizaţie unde el acţionează sau acţiona 
asupra a ceea ce astăzi nu mai este decît un domeniu laic. 

Cu toate că, în mod obişnuit, teritoriul ocupat de un trib 
semi-civilizat e definit doar de accidentele naturale, locuitorii 
săi şi vecinii lor ştiu foarte bine în ce limite teritoriale se întind 
drepturile şi prerogativele lor. Dar se întîmplă ca borna naturală 
să fie o stîncă sau un arbore, un rîu sau un lac sacru, a căror 
depăşire sau încălcare este interzisă sub ameninţarea unor 
sancţiuni supranaturale. Un astfel de caz pare totuşi rar. De 
cele mai multe ori, limita este marcată de un obiect, pilon, 
portic, o piatră în picioare (pilon, bornă etc.) plasate în acel 
loc şi însoţite de rituri de consacrare. Protecţia interdicţiei poa- 
te fi imediată sau mediată (divinităţi de frontieră, reprezentate — 
de exemplu — de kudurru în Babilonia, Hermes, Priap! etc., 


1. Sub rezerva unei demonstraţii ulterioare, iată şi interpretarea mea privind 
asocierea dintre bornă şi falus, avînd un caracter aproape universal. Există: 
(a) asimilarea ţăruşului sau a pietrei cu penisul în erecţie; (b) ideea de 
unire, prin asocierea cu actul sexual avînd valoare de adjuvant magic; 

divinităţi ale bornelor etc.). Prin punerea sau fixarea ceremo- 
nială a bornelor sau limitelor (plug, piele de animal tăiată în 
fîşii, canal etc.), un anumit spaţiu determinat este luat în pose- 
sie de către o anume grupare determinată, încît încălcarea, ca 
străin, a acestui spaţiu rezervat înseamnă un sacrilegiu identic 
cu acela de a pătrunde, ca profan, într-o pădure sacră, într-un 
templu etc. Uneori s-a confundat această credinţă într-un teri- 
toriu sacru astfel determinat cu credinţa sacralităţii întregului 
pămînt, ca Pămînt-Mamă!. În China, conform celor mai vechi 
documente, Pămîntul nu era o divinitate: dar fiecare parcelă 
de sol era sacră pentru locuitorii şi posesorii săi?. De asemenea 
în Loango, se pare; şi la fel pentru teritoriile cetăților greceşti, 
la Roma‘ etc. 

Deci interdicţia de a pătrunde pe un teritoriu are caracter 
magico-religioas propriu-zis, ea exprimîndu-se în lumea clasică 
cu ajutorul bornelor, pereţilor, statuilor şi prin mijloace mai 
simple la semi-civilizaţi. Se înţelege că aceste semne nu sînt 
puse pe toată lungimea frontierei, ca stilpii de hotar la noi, ci 
doar în locurile de trecere, pe drumuri şi la intersecţii. Modali- 
tatea cea mai simplă constă din plasarea în mijlocul sau de-a 
curmezişul drumului a unei căpiţe de iarbă, a unei bucăţi de 
lemn, a unui ţăruş întărit cu un snop etc. Un rit deja mai 


(e) ideea de protecţie ca urmare a puterii împunsăturilor (de coarne, degete 
etc.) de a „străpunge” influenţa malefică, geniul rău etc.; (d) foarte rar, 
ideea fecundării teritoriului şi a locuitorilor săi. Încât elementul falic la Terma 
şi Hermes nu are nimic propriu-zis sexual. 

1. Consider că sînt false interpretările privind naşterea şi copilăria oferite de 
A. Dietrich, Mutter Erde, Leipzig, 1905. 

2. „Există un zeu al pămîntului [în vechile religii chinezeşti] în fiecare canton 
[25 de familii] ; religiile aveau un zeu pentru popor şi unul pentru folosinţa 
personală ; la fel, fiecare senior feudal, fiecare grup de familii, apoi fiecare 
dinastie imperială; în războaiele de pedepsire, aceşti zei se aflau în frunte, 
fiind reprezentaţi printr-o piesă din lemn şi asociaţi cu zeii recoltelor. 
Zeiţa-Pămînt pare să fie ulterioară lor, aşa după cum rezultă din mai multe 
sincretisme.” Cf. Ed. Chavannes, Le dieu du sol dans l'acienne religion 
chinoise, in: Rev. de I'Hist. des Rel., 1901, vol. XLIII, pp. 124-127, 140-144. 

3. A se compara cu E. Dennett, At the back of the black man’s mind, Londra, 1906, 
şi Pechuel-Loesche, Volkskunde von Loango, Stuttgard, 1907 

4. A se vedea interesantul studiu despre lustratio pagi, datorat lui W. Warde 
Fowler, in: Anthropology and the Classics, Oxford, 1908, pp. 173-178; citi- 
torii volumului de faţă vor admite, sper, că /ustratio nu reprezintă decît un 
rit al separării teritoriilor, cosmice sau umane (întoarcerea din război etc.). 

5. Referinţelor date de H. Grierson, The silent trade, Edinburgh, 1903, pp. 12-14 
n.4 (unde, din păcate, riturile de apropriere şi tabuurile de trecere sînt 
confundate), li se pot adăuga: Dennett, loc. cit., pp. 90, 153, n. 192; 
Pechuel-Loesche, loc. cit., pp. 223-224, 456, 472 etc. ; Buttikofer, Reisebilder 
aus Liberia, Leiden, 1890, vol. II, p. 304; A.V. Gennep, Tabou. Tot. Mad., 
Paris, 1904, pp. 183-186 (tabuuri de trecere); Van der Burgt, Urundi, 
Bar-le-Duc., 1904, s.v. Ivibeko etc. În Europa este foarte răspîndit obiceiul 
de a înfige un ţăruş în pămînt, cu un snop de paie pe el, interzicînd trecerea 
pe o cărare sau pătrunderea pe un anumit domeniu. 

complicat este ridicarea unui portic, însoţit sau nu de obiecte 
naturale! sau de statui mai mult sau mai puţin grosolane?, pro- 
cedee diverse pe care nu trebuie să le descriu aici în detaliu?. 

La noi, actualmente, o ţară este vecină cu alta; nu a fost însă 
totdeauna aşa, dat fiind că pămîntul creştin nu forma decît o 
anumită parte din Europa; în jurul lui, exista o întreagă zonă 
neutră, divizată practic în secţiuni, în provincii de graniţă. Aces- 
tea s-au micşorat treptat şi apoi au dispărut, dar termenul de 
„lettre de marche” îşi mai păstrează sensul de scrisoare de trece- 
re de la un teritoriu la altul prin traversarea zonei neutre. Zonele 
de acest gen au jucat un rol important în antichitatea clasică, în 
special în Grecia; ele reprezentau graniţa sau locul de bătălie“. 
La semi-civilizaţi, se întîlneşte aceeaşi zonă; dar limitele ei sînt 
mai puţin precizate, teritoriile vecine fiind mai puţin numeroase 
şi slab populate. Zone de graniţă pot fi: un deşert, un smîrc şi, 
mai ales, pădurea, unde fiecare poate călători şi vîna cu drepturi 
depline. Dată fiind pivotarea noţiunii de sacru, cele două teri- 
torii apropiate sînt sacre pentru cine se află în zonă, dar zona 
este sacră pentru locuitorii ambelor teritorii. Din punct de vede- 
re material şi magico-religios, oricine trece de la un teritoriu la 
altul se află, pentru un timp mai mult sau mai puţin îndelungat, 
într-o situaţie specială: el pluteşte între două lumi. Această si- 
tuaţie am denumit-o eu limită şi unul dintre obiectivele cărţii 


1. Du Chaillu, L'Afrique sauvage, Paris, 1868, p. 38: porticul cu plante sacre, 
craniul unui cimpanzeu etc. (Congo); porticuri formate din doi ţăruşi înfipţi, 
cu o prăjină transversală deasupra lor, de care atîrnă cranii sau ouă etc. sînt 
frecvent întîlnite pe Coasta-de-Fildeş, reprezentînd tabuuri de trecere şi 
protecţii împotriva spiritelor (comunicare orală a lui Maurice Delafosse) ; 
Pechuel-Loesche, Volkskunde von Loango, Stuttgart, 1907, fig. pp. 224 şi 472; 
etc. 

2. Cf., printere alţii, K. Martins, pentru Surinam, in: Bijdr. Taalland-Volkenkunde 
Ned. Indie, vol. XXXV (1886), pp. 28-29 şi planşa 2, cu o statuie cu două 
feţe pe care am asemănat-o cu Janus bifrons, in: Rev. Trad. pop., 1907, 
pp. 97-98, ceea ce confirmă teoria lui Frazer, Kingsbip, Londra, 1906, p. 289 

3. Uneori se înalţă o palisadă de-a curmezişul drumului (Du Chaillu, op.cit. 
p. 133) spre a împiedica pătrunderea bolilor în sat — în Loango; Buttikoler, 
op.cit., p. 304: bariere din rogojini pentru a împiedica accesul la arborele 
sfînt unde se săvîrşesc riturile de iniţiere; aceasta pare a fi semnificaţia 
barierei de crengi şi rogojini înălțate în Australia şi Noua Guinee, şi nu aşa 
cum se crede, pentru a ascunde de ochii profanilor ceea ce se petrece. 

4. Despre zonele sacre şi fişiile neutre, cf. H. Grierson, op.cit., pp. 29, 56-59; 
despre frontiere şi borne în Asiro-Babilonia şi Palestina, H. Gressman, 
Mytbishe Reste in der Paradieserzăblang, in: Arch. für Religionswissenscbafi, 
vol. X (1907), pp. 361-363, n. Despre sărbătoarea Terminalia la Roma, Warde 
Fowler, The Roman Festivals, Londra, 1899, pp. 325-327; pare-se că şi colina 
Capitolina s-a aflat la originea unei astfel de zone neutre (cf. Ibidem, p. 317), 
ca hotar între Palatin şi Quirinal; cf. şi Roscher's Lexicon, s.v. Iuppiter, 
col. 668 şi W. Fowler, in: Antbropology and tbe Classics, Oxford, 1908, 
pp.181 şi urm., despre pomerium. 

de faţă este să demonstreze că limita, ideală şi materială toto- 
dată, se regăseşte, mai mult sau mai puţin evidenţiată, în toate 
ceremoniile care însoțesc trecerea de la o situaţie magico-reli- 
gioasă sau socială la alta. 

Acestea fiind spuse, iată cîteva descrieri de ceremonialuri 
de trecere materială. Cînd un rege spartan pleca la război, el 
făcea un sacrificiu lui Zeus; iar dacă sorții îi erau favorabili, un 
purtător de foc lua flacăra de la altar şi o purta prin faţa armatei 
pînă la frontieră ; acolo, regele făcea un nou sacrificiu, şi dacă 
sorții îi erau iarăşi favorabili, trecea graniţa iar purtătorul de 
foc preceda armata!. Este clar că avem de-a face cu un rit de 
separare de teritoriul personal în momentul intrării în teritoriul 
neutru. Mai multe rituri de trecere a frontierelor au fost studiate 
de Clay Trumbull? care îl citează şi pe următorul: cînd generalul 
Grant a ajuns la Assiout, loc de frontieră, odată debarcat, a 
sacrificat un bou al cărui cap a fost aşezat de o parte a punţii, 
iar corpul de cealaltă parte, de aşa manieră încît Grant trebuia 
să treacă printre ele călcînd peste sîngele vărsat?. Ritul care 
presupune trecerea printr-un obiect tăiat în două, printre două 
ramuri sau pe sub un obiect, este un rit ce trebuie interpretat, 
într-un anumit număr de cazuri, ca rit direct de trecere, ideea 
fiind aceea că se iese astfel dintr-o lume anterioară pentru a se 
intra într-una nouă. 

Procedeele descrise de el sînt aplicate nu numai cînd este 
vorba de o ţară sau de un teritoriu, dar şi în cazul unui sat, 
oraş, cartier, templu sau casă. Dar atunci zona neutră se îngus- 
tează treptat, pînă la a nu mai fi (excepţie făcînd pronaosul, 
nartbex-ul, vestibulum) decît o simplă piatră, o grindă sau un 
prag’. Porticul-tabu-de-trecere devine poarta zidurilor cartie- 


= 


Cf. J.-G. Frazer, The Golden Bough, ed. a Il-a, Londra, 1900, vol. I, p. 305. 

2. H. Clay Trumbull, The threshold covenant, New York, 1896, pp. 184-196. 
Cartea, greu de găsit, mi-a fost împrumutată de Salomon Reinach, căruia îi 
aduc aici mulțumirile mele. 

3. Teza lui Trumbull este că sîngele răspîndit reprezintă mai curînd un simbol 
decît un agent de alianţă. 

4. O culegere cu astfel de rituri a fost publicată în Mélusine; unele implică 
transferul unei boli, cele denumite de obicei rituri de „purificare” implică 
însă ideea trecerii de la impur la pur. Toate noţiunile acestea şi, prin urmare, 
şi riturile corespunzătoare, sînt de obicei înglobate într-un același ansamblu 
ceremonial. 

5. Pentru detalii privind riturile de trecere a pragului, trimit la cartea lui 

Trumbull : indivizii se prosternează în faţa pragului, îl sărută, îl ating cu mîna, 

păşesc peste el sau, dimpotrivă, îşi scot încălţările şi se lasă purtaţi pe deasu- 

pra etc. cf. şi W. Crooke, The lifting of the bride, in : Folk-lore, vol. XIII (1902), 

pp. 238-242. Toate aceste rituri diferă de la un popor la altul, complicîndu-se ; 

deci pragul este şi sălaş al geniului casei sau al familiei, al zeului pragului etc. 

rului sau uşa casei. Caracterul sacralizat nu se localizează numai 
la prag: la fel de sacri sînt boiandrugii arhitravelor!. Toată 
armătura porții formează un întreg şi dacă riturile speciale di- 
feră, faptul se datorează unor motive tehnice imediate : pragul 
e udat cu sînge, cu apă lustrală, se ung usciorii cu sînge, cu 
parfum; i se adaugă sau i se fixează obiecte sacre, la fel pentru 
arhitravă. Neînţelegînd aceste lucruri, în monografia sa consa- 
crată „alianţei prin prag”, Clay Trumbull a trecut de partea 
interpretării naturale, cu toate că scrisese, referitor la pragul de 
bronz din Grecia: „avem de-a face cu un sinonim arhaic al 
limitei exterioare a domeniului spiritual”. Cu siguranţă: poarta 
este limita dintre lumea străină şi cea domestică, dacă este 
vorba de un caz obişnuit, dintre lumea profană şi lumea sacru- 
ui, dacă este vorba de un templu?. Astfel „trecerea pragului” 
semnifică pătrunderea într-o lume nouă. Este un act important 
în ceremoniile de căsătorie, de adopţiune, de ungere şi în cazul 
funeraliilor. 

Nu mai insist asupra riturilor de trecere a porţii pentru că în 
capitolele următoare vor fi descrise multe dintre ele. Vom nota 
că riturile săvârşite chiar pe prag sînt rituri de limită. Ca rit de 
separare de mediul anterior, există riturile de „purificare” (de 
spălare, de curăţire etc.) şi riturile de agregare (prezentarea 
sării, prînzul în comun etc.). Riturile de prag nu sînt rituri de 
„alianţă” propriu-zise, ci de pregătire pentru alianţă, precedate 
ele însele de riturile de pregătire pentru limită. 

În consecinţă, propun să numim rituri preliminare — riturile 
de separare de lumea anterioară, rituri liminare — riturile exe- 
cutate în timpul stadiului la limită, şi rituri postliminare — rituri- 
le de agregare la lumea nouă. 

Porticul rudimentar african reprezintă foarte probabil forma 
de început a porticurilor izolate care au luat în Extremul Orient 
o atît de mare dezvoltare şi unde nu numai că au devenit 


1. Cf. listei amănunțite a practicilor chinezeşti referitoare la uşi, în Doolittle, 
Social life of the Chinese (Fu-Tchu) N.-Y., 1867, vol. I, pp. 121-122 şi vol. II, 
pp. 310-312. W. Grube, PekingerVolkskunde, Berlin, 1902, pp. 93-97; pentru 
ornamentele magice de la uşi, vz. Trumbull, Joc. cit., pp. 69-74 şi 323, 

2. Nu trebuie să considerăm, cum face Trumbell, că pragul reprezintă un altar 
primitiv iar altarul, un prag transplantat, nici să atribuim sîngelui o mai mare 
importanță decît apei, în cadrul riturilor cu privire la prag, sau simplul 
contact să-l privim ca rit de agregare sau alianță. 

3. În China: Gisbert Combaz, Sèpultures impériales de la Chine, Bruxelles, 1907, 
pp. 27-33; Doolittle, loc. cit., vol. II, pp.299-300 ; Japonia : W.-E. Griffis, ap. 
Trumbull, loc.cit., appendice, pp. 320-324; B.-H. Chamberlain ; Things 
Japanese, Tokyo şi Londra, 1890, p. 356, s.v. torii; R. Munro, Primitive 
culture in Japan, Tokyo, 1905, p. 144. 

monumente independente, cu o valoare arhitecturală proprie 
(porticuri ale divinităţilor, ale împăraţilor, ale văduvelor etc.), 
dar, cel puţin în şintoism şi taoism, sînt utilizate ca instrumente 
ceremoniale (a se vedea riturile copilăriei). Aceeaşi evoluţie, 
de la portic magic la monument, pare să fi avut arcul de triumf 
roman, învingătorul trebuind mai întîi să se despartă, printr-o 
serie de rituri, de lumea inamicului, pentru a se putea întoarce, 
prin trecerea pe sub arc, în lumea romană, ritul de agregare 
reprezentînd în acest caz sacrificiul adus lui Jupiter Capitolin şi 
divinităţilor protectoare ale cetăţii!. 

Pînă aici, porticul ritual a acţionat direct. În alte cazuri însă, 
el constituie adăpostul unor divinităţi speciale. Aceşti „păzitori 
ai pragului”, odată ce iau proporţii monumentale, ca în Egipt, 
Asiro-Babilonia (dragoni înaripaţi, sfincşi, monştri de toate 
felurile?) sau China (statui), duc în planul secund pragul şi 
porticul; lor li se adresează rugile şi sacrificiile: ritul trecerii 
materiale a devenit un rit de trecere spirituală. Nu mai repre- 
zintă un act de trecere care realizează pasajul, ci o forţă indivi- 
dualizată ce asigură pasajul în mod imaterial’. 

Or, se întîmplă rar ca aceste două forme să se prezinte izolat: 
în imensitatea cazurilor, ele se combină. Şi vedem într-adevăr, 
în diverse ceremonialuri, ritul direct aliindu-se celui indirect, 
ritul dinamist, celui animist, fie pentru a îndepărta obstacolele 
care se pot opune trecerii, fie pentru a efectua chiar trecerea. 

Printre riturile de trecere materială se cuvine a mai cita cele 
de străbatere a trecătorilor cu depuneri de diverse obiecte 
(pietre, pînzeturi, blănuri etc.), de ofrande, de invocaţii faţă de 
geniul locului etc. : Maroc (kerkur), Mongolia, Tibet (obo), Assam, 
Anzi, Alpi (chapelles) etc. Trecerea unui rîu este frecvent înso- 
ţită de ceremoniit, iar ca rit negativ corespunzător întîlnim 


1. Privind secvenţa riturilor de triumf, vz. Montfaucon, Antiquités expliquées, 
Paris, 1719, folio, vol. IV, pp. 152-161. 

2. Despre astfel de divinităţi şi riturile cu privire la ele, vezi E. Lefebure, Rites 
Egyptiens; construction et protection des édifices, in: Publ. Ec. Lettres d'Alger, 
Paris, 1890; pentru taurii înaripaţi din Asiria, cf. p. 62. 

3. Despre divinităţile pragului, cf. Trumbell op.cit. pp. 94 şi urm., Farnell, 
Anthropological Essayes pres. to. E.B. Tylor, Oxford, 1907, p. 82; J.-G. Frazer, 
ib., p. 167; China: de obicei Shen-Sbu şi Jü-lü (cf. De Groot-Chavannes, Les 
fêtes annuellement célébrées à Emouy, Paris, 1886, pp. 597 şi urm.); dar şi la 
Beijing, Cb'in-Cb'iung şi Yü-chib-kung (cf. Grube, Pek. Wolksk., pp. 93-94); 
Japonia: Is. Bird, Unbeaten Tracks in Japan, Londra, vol. I, pp. 117, 273; 
Michael Revon, Le Sbinntoisme, in: Rev. de L'Hist. des Rel., 1905, vol. 1, 
pp. 389 şi 390; Munro, Primitive culture in Japan, Yokohama, 1906, p. 144; etc. 

4. A se vedea printre alţii, H. Gaidoz, Le dieu gaulois du soleil, Paris, 1886, 
p.65; reamintesc ceremoniile de construcţie şi de inaugurare a podurilor 
(cf. pontifax). — Cît despre riturile de trecere prin sau pe sub ceva, ele au fost 

interdicția ca regele sau preotul să traverseze un anume rîu 
sau, în general, un curs de apă. La fel, îmbarcarea sau debar- 
carea, actul de a urca în trăsură sau în palanchin, de a urca pe 
cal pentru a pleca în călătorie etc. sînt frecvent însotite de rituri 
de separare la plecare şi de rituri de agregare la întoarcere. 
În fine, în anumite cazuri, sacrificiile zise de întemeiere şi 
de construcţie sînt cuprinse în categoria riturilor de trecere. Să 
remarcăm că ele se studiază izolat atunci cînd fac parte dintr-un 
ansamblu ceremonial omogen, cum ar fi ceremonia de schim- 
bare a domiciliului!. Orice casă nouă este o locuinţă tabu pînă 
cînd, prin rituri apropriate, devine noa. Această întemeiere a 
tabuului este, în formele şi mecanismele sale, aceeaşi cînd e 
vorba de un teritoriu sau de o femeie etc. sacralizate: spălări 
sau lustraţii, comensualitate. Alte practici au ca obiect să facă 
în aşa fel încît casa să fie rezistentă, să nu se dărîme etc. Şi a 


culese în Mélusine de mai toţi folcloriştii. Ar fi cazul să fie rediscutate, dar 
nu o voi face aici. Voi cita doar pe unul, cf. Krascheninnikov, Histoire et 
description du Kamtchatka, Amsterdam, M.M. Rey, 1760, vol. I, pp. 130-31 
şi cf. p. 136: 

„Curînd, în iurtă au fost aduse crengi de mesteacăn. Numărul lor era egal cu 
cel al familiilor, încît fiecare kamciadal luă cîte o ramură pentru familia lui şi 
o îndoi, făcînd din ea un cerc. Îşi puse femeia şi copiii să treacă prin cerc de 
cîte două ori, iar după ce aceştia trecură, au pornit a se roti în cerc. Ceremo- 
nia, ei o numesc «purificare de păcate»”. Or, din descrierile lui Krascheninnikov, 
rezultă că mesteacănul reprezintă un arbore sfînt la populaţia din Kamciatka, 
fiind utilizat în majoritatea ceremoniilor ; încât, interpretarea poate fi: 1° sanc- 
tificarea a fost directă, prin influența mesteacănului care este pur; 2° a 
existat un transfer de impuritate de la indivizi la mesteacăn, ceea ce cores- 
punde cu restul ceremoniei: „Odată purificaţi, indivizii au ieşit din iurtă 
purtînd ramurile de mesteacăn, prin jupana, prima ieşire, însoţiţi fiind de 
rudele de ambe sexe. Afară, au trecut din nou prin cercul de ramuri de 
mesteacăn, după care crengile au fost înfipte în zăpadă, cu vîrful îndreptat 
spre Răsărit. Apoi, şi-au scuturat hainele şi, lăsînd acolo fonşitce, au intrat 
din nou în iurtă prin intrarea cea adevărată şi nu prin jupana.” Cu alte 
cuvinte, ei au lăsat afară impurităţile marteriale sacralizate acumulate în 
îmbrăcăminte, obiectul ritualic cel mai important, tonşitce, făcut din «iarbă 
dulce» etc., categoria de sacra şi ramurile devenite receptoare ale sacrului. 
Trecerea pe sub arcurile sacralizate înlătură în mod automat caracterul sacru 
la indivizi, caracter dobîndit prin executarea unor complicate ceremonii al 
căror sfîrşit este ritul descris mai sus. Arcurile reprezintă porticul ce separă 
lumea sacrului de lumea profană; odată reîntorşi în profan, actorii cere- 
moniei pot folosi din nou intrarea principală a colibei. 

1. Despre sacrificiile de construcţie, vezi P. Sartori, Veber das Bauopfer, in: 
Zeitschrift für Etbnolosbie, 1898, pp. 1-54, care a văzut doar în cîteva rituri 
de apreciere. Pentru riturile franceze, cf. P. Sebilla, Le Folk-lore de France, 
Paris, 1907, vol. IV, pp. 96-98, iar pentru diferitele teorii, Trumbull, Joc. cit., 
pp. 45-57; Westermarck, The origin and development of moral ideas, Londra, 
vol. I, 1906, pp. 461 şi urm. Asemenea rituri sînt incluse într-o categorie mai 
amplă pe care o numesc rituri de prima oară» (cf. cap. IX). Farmecul, 43, 3-15 
din Kausika-Sutra (W. Caland, Altindiscbes Zauberritual, Haga, 1900, 
pp. 147-148) se raportează nu numai la construcţie şi intrare, ci chiar men- 
țţionează schimbarea locuinţei indivizilor şi animalelor sălbatice. 

2. Pentru o ceremonie tipică, cf. Hildburgh, Notes on sinbalese magic, in: Journ. 
Antbrop. Inst., vol. XXXVIII (1908), p. 190. 

fost o eroare a se vedea în unele dintre ele reminiscenţe ale 
unui străvechi sacrificiu uman. Diverselor rituri de înlăturare a 
tabuului, de fixare a geniului protector, de transfer al primei 
morţi, de securitate viitoare le urmează riturile de agregare: 
libaţiuni, vizite ceremoniale, consacrarea diverselor părţi, îm- 
părţirea pîinii, a sării, a unei băuturi, prînzul în comun (în 
Franţa: prendre la crémaillère — sărbătorirea printr-o masă a 
instalării într-o casă nouă, n. îr.). Aceste rituri sînt propriu-zis 
rituri de identificare a locuitorilor viitori cu noua lor locuinţă. 
Dat fiind faptul că locuitorii înşişi, de exemplu un logodnic sau 
un tînăr soţ ajutat de familia sau de soţia sa etc. sînt cei care au 
construit casa, riturile pornesc chiar de la începutul con- 
strucţiei. 

Riturilor de intrare într-o casă, templu etc., le corespund 
riturile de ieşire, care sînt fie identice, fie inverse. În epoca lui 
Mahomed, intrînd şi ieşind, arabii mîngîiau zeul domestic cu 
mîna!, acelaşi gest fiind, după moment, fie rit de agregare, fie 
de separare. În acelaşi mod, orice evreu pios, de fiecare dată 
cînd trece pe poarta principală a casei sale, atinge cu un deget 
al miîinii drepte mazuza, cufăraşul fixat pe cadrul porţii, în 
care se află o hîrtie, o bandă de stofă etc., avînd scris sau brodat 
numele sacru al lui Dumnezeu (Shadai); îşi coboară degetul 
imediat şi zice: „Domnul să-mi ocrotească ieşirea şi intrarea, 
de acum pînă în veci!”?, ritul verbal adăugîndu-se celui ma- 
nual. Vom nota că, de obicei, doar poarta principală, fie că este 
consacrată printr-un rit special, fie pentru că e orientată într-o 
direcţie favorabilă, reprezintă locul de desfăşurare al riturilor 
de intrare şi de ieşire, celelalte deschideri (ale casei) neavînd 
caracter de prag între lumea familială şi cea exterioară. De unde 
şi preferința hoţilor (în alte civilizaţii decît a noastră) de a 
pătrunde prin alte părţi decît pe uşă; şi obiceiul de a scoate 
cadavrul prin uşa din spate sau pe fereastră, de a nu permite 
femeii să iasă în timpul sarcinii sau menstruației decît pe poarta 
secundară, de a nu introduce cadavrul animalului sacralizat 
decît pe fereastră sau printr-o spărtură etc. Aceste rituri au ca 
obiect să împiedice poluarea unui pasaj care trebuie să rămînă 
liber, de vreme ce el a devenit astfel prin rituri speciale; de 
asemenea, nu e voie să scuipi, să urinezi etc. 


1. Robertson Smith, Die Religion der Semiten, p. 187. 
2. Clay Trumbell, Tbersbold Covenant, pp. 69-70 (Siria). 

Cîteodată, valoarea sacră a pragului se regăseşte la toate 
pragurile casei: în Rusia, am văzut case în care pe pragul fie- 
cărei camere era bătută în cuie cîte o potcoavă; or, în aceste 
case, fiecare cameră avea icoana sa. 

În orice caz, pentru a înţelege riturile cu privire la prag, 
trebuie să ne amintim că pragul nu reprezintă decît un element 
al uşii şi că cea mai mare parte dintre aceste rituri trebuie luate 
în sens direct şi material ca rituri de intrare, de aşteptare şi de 
ieşire, adică de trecere. 


CAPITOLUL III 


INDIVIZII ŞI GRUPURILE 


Starea şi însuşirile străinului — Rituri de agregare a străinului 
- Comensualitatea — Schimburile ca rit de agregare — Fra- 
ternizarea — Riturile de salut — Riturile sexuale de agregare 
— Domiciliul străinului — Călătorul : rituri de plecare şi de 
întoarcere — Adopţiunea — Schimbarea de stăpîn — Războiul, 
vendeta, pacea 


Orice societate generală poate fi considerată ca un fel de 
casă divizată în camere şi coridoare, avînd pereţii exteriori cu 
atît mai puţin groşi şi uşile de comunicare cu atît mai largi şi 
mai puţin închise, cu cît societatea este mai apropiată de a 
noastră prin forma ei de civilizaţie. Din contra, la semi-civilizaţi, 
aceste compartimente sînt izolate cu grijă unele de altele şi, 
pentru a trece de la unul la altul, sînt necesare formalităţi şi 
ceremonii prezentînd o mare analogie cu riturile de trecere 
materiale despre care tocmai am vorbit. 

Orice individ sau grup care, nici prin naştere, nici prin cali- 
tăţi speciale dobîndite, nu are dreptul imediat de a intra într-o 
casă determinată de o astfel de ordine şi de a se instala într-una 
dintre aceste subdiviziuni, se află într-o stare de izolare ce ia 
două forme pe care le putem întâlni fie izolate, fie în com- 
binaţie. Ei sînt fără apărare, întrucît nu fac parte din acea socie- 
tate specială sau generală ; sînt puternici deoarece aparţin lumii 
sacre, societatea constituind pentru membrii ei lumea profa- 
nului. De aici, conduita diferită a populațiilor, unii ucigîndu-i, 
jefuindu-i, maltratîndu-i pe străini fără nici o judecată!, alţii 
temîndu-se de ei, adulîndu-i, utilizîndu-i ca fiinţe atotputernice 
ori luînd împotriva lor măsuri de apărare magico-religioasă. 

Faptul că, pentru un mare număr de populaţii, străinul re- 
prezintă o fiinţă sacră, înzestrată cu potenţialitate magico-religi- 


1. În cazurile de jaf organizat, de exemplu al caravanelor, sau în caz de nau- 
fragiu, fenomenul este în primul rînd economic şi juridic şi nu atinge decît 
în mică măsură magico-religiosul. Uneori totuşi, de exemplu în Fiji, juris- 
dicţia în caz de naufragiu pare să aibă drept obiect împiedicarea străinului 


(periculos din punct de vedere magic) de a pătrunde pe teritoriul tribului. 

oasă, benefică sau malefică în mod supranatural, a fost pus în 
evidenţă în repetate rînduri, în special de J.-G. Frazer! şi E. 
Crawley?, ambii explicînd riturile la care e supus străinul prin 
teroarea magico-religioasă resimţită în prezenţa lui. Scopul este 
să-l facă fie neutru, fie binevoitor şi să „rupă farmecul” ce-l 
înconjoară. H. Grierson admite chiar acest punct de vedere, 
dar, în plus, el se interesează de situaţia economică şi juridică 
a străinului?; referinţele sale sînt numeroase. Cele ale lui 
Westermarck‘, care enumeră mai multe motive ce pot condi- 
tiona conduita faţă de străin (sensibilitate, interes concret sau 
supranatural etc.), sînt mai multe; el respinge teoria conta- 
gionistă a lui Crawley (care nu vedea în riturile cu privire la 
străin decît un mijloc de a înlătura „tabuul de izolare indi- 
viduală”), ca să propună una şi mai restrînsă: aceste rituri ar 
avea ca obiect să înlăture deochiul şi „imprecaţia condiţională” 
pe care orice străin ar poseda-o aprioricî. Pe de altă parte, 
Jevons a restrîns semnificaţia unor asemenea rituri la simple 
rituri de purificare a veşmintelor şi a bunurilor străinului, nu şi 
a străinului?. 

Fiecare din aceste puncte de vedere este valabil pentru o 
serie mai mare sau mai mică de fapte de detaliu: dar, astfel nu 
am putea înţelege sensul mecanismului riturilor referitoare la 
străin, nici raţiunea de a fi a ordinii în care se succed, nici, în 
sfîrşit, cea a analogiilor între aceste succesiuni rituale şi succe- 
siunea riturilor de copilărie, de adolescenţă, de logodnă, de 
căsătorie etc. 

Consultînd documentele care descriu în detaliu ceremonia- 
lul la care sînt supuşi străinii izolaţi sau grupurile de străini 
(caravane, expediţii ştiinţifice etc.), vom observa, sub varietatea 
formelor, o remarcabilă unitate a secvenţelor. Sosirea unui nu- 
măr mare de străini are ca efect acte de întărire a coeziunii 
sociale locale: toţi locuitorii părăsesc satul şi se refugiază în 


1. J.-G. Frazer, The Golden Bough, ed. a Il-a, vol. I, pp. 297-304; Trumbull, loc. 
cit., pp. 4-5 şi passim, nu ia în considerare decît riturile în relaţie cu sîngele 
şi pragul. 


2. E. Crawley, The Mystic Rose, pp. 141, 239, 250 şi urm. 

3. H. Grierson, The Silent Trade, pp. 30-36 şi 70-83. 

4. E. Westermarck, The Origin and Development of Moral Ideas, vol. |, Londra, 1906, 
pp. 570-596. 

5. Cf. în special pp. 586-592 şi concluziile cu adevărat simpliste de la p. 390. 

6. F.-B. Jevons, Introduction to the history of religion, Londra, 1896, p. 71. Nu 


înţelegem cum diversele veşminte şi bunuri pot fi impure, periculoase, tabu- 
uri, fără ca şi posesorul lor să fie la fel, adică tocmai cel care le poartă sau le 
aduce cu el. 

locuri bine apărate: deal, pădure; sau închid uşile, se înar- 
mează, dau semnale de adunare (focuri, trîmbiţă, tobe etc.); 
sau numai şeful de trib, singur ori însoţit de războinicii săi, 
merge în întîmpinarea străinilor, în calitate de reprezentant al 
societăţii, fiind mai imun decît indivizii de rînd împotriva 
contactului cu aceştia. În alte cazuri, sînt trimişi intermediari 
speciali, delegaţi aleşi. Pe de altă parte (cu excepţii de ordin 
politic, de exemplu), străinii nu pot pătrunde imediat pe 
teritoriul tribului sau în sat; ei trebuie să îşi arate intenţiile de 
departe şi să suporte o perioadă de aşteptare, sub forma cu- 
noscută a plictisitoarelor tratative africane. Este stadiul prelimi- 
nar, care durează mai mult sau mai puţin. Urmează perioada 
de prag: schimb de daruri, oferirea de alimente de către local- 
nici, pregătirea locuinţei! etc. În fine, ceremonia se termină 
prin rituri de agregare: intrarea solemnă, prînzul în comun, 
schimb de strîngeri de mînă etc. 

Fiecare dintre etapele apropierii dintre străini şi indigeni 
variază în durată şi complexitate de la un popor la altul?. Dar, 
fie că e vorba de colectivităţi sau de indivizi, mecanismul este 
totdeauna acelaşi: oprire, aşteptare, trecere, intrare, agregare. 
În detaliu, aceste rituri pot consta dintr-o atingere propriu-zisă 
(bătaie pe umeri, strîngeri de mînă etc.); din schimburi de 
cadouri alimentare preţioase etc., de mîncat sau de băut, din 
fumatul (calumetului) în comun; din sacrificii animale; din 
udarea cu apă, sînge etc. sau oncţiuni; din prinderea sau aco- 
perirea împreună, aşezarea pe acelaşi loc etc. Contactul indirect 
are loc prin „purtătorii de cuvînt”, atingerea succesivă sau si- 
multană a aceluiaşi obiect sacru, a unei statui aparţinînd unei 
divinităţi locale, a unui „ulcior fetiş” etc. Enumerarea ar putea 
fi extinsă după dorinţă şi nu am prezentat aici decît o mică 
parte a acestor rituri. 

Comensualismul sau ritul de a mînca şi de a bea în comun, 
despre care vom mai vorbi deseori în acest volum, este cu 


1. Care poate fi „casa comună” a tinerilor sau a războinicilor, o locuinţă specială 
aparţinînd şefului sau unui nobil, un caravanserai etc.; în fine, un apar- 
tament dintr-o casă locuită de o familie locală, caz în care se produce frec- 
vent agregarea străinului la acea familie şi, prin aceasta, la societatea gene- 
rală. 

2. Cf. descrierilor comparate din cartea mea Tabou, Tot. Mad. pp. 40-47. Ar fi 
locul să includem în această categorie protocolul recepţiilor misiunilor di- 
plomatice etc., care marchează contactul între două colectivităţi. Semnalez 
mai ales ritualul de „bun-sosit” la triburile din Australia centrală ; cf. Spencer 
şi Gillen, The Northern Tribes of Central Australia, Londra, 1905, 
pp. 568-579. 

certitudine un rit de agregare, de uniune materială! propriu-zisă, 
ceea ce s-a numit un „sacrament de comuniune”?. Uniunea 
astfel formată poate fi definitivă. Dar, cel mai adesea, nu dure- 
ază decît pe timpul digestiei, fapt constatat de căpitanul Lyon 
la eschimoşi: ei nu-l considerau ca oaspete decît vreme de 
douăzeci şi patru de ore. Deseori, comensualismul e alter- 
nativ: se fac schimburi de alimente, ceea ce constituie o 
legătură întărită. Cîteodată, schimbul alimentar se face fără 
comensualitate şi atunci el se încadrează în vasta categorie a 
schimburilor de daruri“. 

Aceste schimburi au o eficacitate directă, o acţiune constrîn- 
gătoare: a accepta un dar de la cineva, înseamnă a te lega de 
acea persoană. Este ceea ce, parţial, a văzut Crawley, dar 
Ciszewski, în monografia sa privitoare la fraternizarea popula- 
ţiilor slave din Balcani, din Rusia“ etc. nu a înţeles. El priveşte 
riturile de agregare ca fiind „simbolice” şi recunoaşte patru 
tipuri principale : comensualitatea (a mînca şi a bea), actul de a 
se prinde împreună, acela de a-şi da un sărut şi „simbolul de 
naturae imitatio””. Lăsîndu-l deoparte pe cel din urmă (naştere 
simulată etc.), întrucît este de ordin simpatetic, observăm că 
riturile descrise de Ciszewski în cursul cercetării sale se 
clasează astfel: comensualitatea individuală sau colectivăă, 
comuniunea creştină simultană”, legarea cu aceeaşi frînghie sau 
centură!0, ţinerea de mînă!!, luarea în brațe a celuilalt 
(îmbrăţişarea)!?, punerea împreună a piciorului pe amplasa- 
mentul vetrei!3, schimbul de cadouri! (stofe, veşminte), de 
arme!5, de monezi de aur sau de arginti?, de buchete”, de 


Cf. Crawley, Mystic Rose, pp. 157 şi urm., 214, 456 şi urm. 

Rob. Smith, Die Religion der Semiten, pp. 206-210; Sidney Harland, The 
Legend of Perseus, passim în cele 3 volume 

The Private Journal of Capt. G.-F. Lyon, Londra, 1824, p. 350. 

Pentru ref. bibl. vezi. H. Grierson, loc. cit., pp. 20-22 şi 71; Westermarck, 
Orig. of Moral Ideas, vol. I, pp. 593-594. 

Mystic Rose, p. 237; el interpretează riturile de unificare şi cele de ridicare a 
tabuului numai dintr-un punct de vedere individualist, pp. 237-257. 

6. Stan Ciszewski, Künstliche Verwandscbhaft bei den Siidslaven, Leipzig, 1897. 
7. Ibid., p. 141. 

8. Ibid., pp. 2, 33, 35, 39, 43-45, 54, 57. 

9. Ibid., pp. 34, 63. 

10. Ibid., pp. 3, 38, 40 

11. Ibid., p.35. 

12. Ibid., pp. 46, 54, 55. 

13. Ibid., pp. 45, 47. 

14. Ibid., pp. 27, 33, 34, 45, 46, 55. 

15. Ibid., pp. 32, 57, 69. 

16. Ibid., pp. 43-45. 

17. Ibid., pp. 43-46. 

coroane!, de pipe?, de inele, de săruturi“, de sînge”, de obiecte 
sacre creştine” (cruce, lumînare, icoană), sărutul aceloraşi 
obiecte sacre” (icoană, cruce, evanghelie), pronunţarea unui 
jurămîntă. Or, dacă ne raportăm la monografia lui Ciszewski, 
constatăm că există întotdeauna combinaţii, în fiecare 
ceremonial special şi local, de mai multe asemenea procedee 
de uniune şi că în toate există unul, dacă nu mai multe, rituri 
de schimb. Deci acesta este cel care ocupă locul principal, la 
fel ca în riturile de căsătorie, după cum vom vedea mai tîrziu. 
Este vorba de un procedeu de transfer mutual de personalitate, 
la fel de simplu ca mecanism ca şi cel de prindere în comun, 
acoperire cu o haină sau văl etc. De altfel, schimbul sîngelui 
nu e mai primitiv, deşi este mai dur şi mai crud, decît schimbul 
unei părţi de îmbrăcăminte, a unui inel, a unui sărut”. 

La schimburile citate îl vom adăuga pe cel de copii (din 
China, de exemplu), de surori şi de femei (Australia etc.), de 
veşminte, de divinităţi, de orice tip de obiecte sacre, cum ar fi 
cordoanele ombilicale!?. La anumiţi amerindieni septentrionali 
(salish etc.), acest schimb a luat forma unei instituţii, potlach-ul, 
fiind executat periodic de fiecare la rîndul său!!, aşa după cum 
una dintre obligaţiile regalității, la semi-civilizaţi, constă din a 
redistribui supuşilor „cadourile” oferite obligatoriu. Pe scurt, 


Ibid., p. 41. 

Ibid., p. 57. 

Ibid., p. 42. 

Ibid., pp. 27, 33, 37, 38, 41-43, 45. 

Ibid., pp. 27, 45, 60-69. 

Ibid., pp. 37, 56-57. 

Ibid., pp. 34, 37, 39, 55, 56. 

Ibid. p. 41, Ciszewski citează un caz interesant de fraternizare în etape (cu 

trei stadii: fraternizare mică, medie şi mare), evocînd etapele de iniţiere şi 

de agregare dintre clasele de vîrstă. 

9. Despre fraternizare, a se vedea şi ancheta din Revue des Traditions 
Populaires şi din Mélusine; G. Tamassia, L'Affratelamento, Turin, 1886; Rob. 
Smith, Religion der Semiten, pp. 239-248; J. Robinsohn, Psychologie der 
Naturvolker, Leipzig, 1896, pp. 20-26. După mărturia lui Ciszewski, p. 94, 
fraternizarea (socială) creează o rudenie chiar mai puternică decît consag- 
vinitatea naturală. 

10. Taplin, The Narrinyeri, ed. a Il-a, Adelaide, 1878, pp. 32-34. Acest schimb 
creează relaţia numită ngia ngiampe, pe care Crawley, loc. cit., şi-a bazat 
teoria „inoculării mutuale între indivizi” fără să observe că toate formele de 
schimb se studiază absolut pe acelaşi plan. Asupra acţiunii sociale a frater- 
nizării, cf. Ciszewski, loc. cit., passim, mai ales p. 29. Fraternizarea poate să 
fie definitivă sau temporară şi atunci se poate reînnoi; cf. Ciszewski, loc. 
cit., pp. 7, 45, 49 etc. 

11.Cf. C. Hill Tout, între altele, Journal of the Anthropological Institute, 

vol. XXXVII (1907), pp. 311-312. 

acest du-te-vino de obiecte între indivizii unui grup delimitat 
creează continuitatea legăturii sociale dintre ei, în acelaşi mod 
ca şi „comuniunea”. 

Ca rit de unire similar cu fraternizarea, voi cita şi cel de reali- 
zare în comun a aceluiaşi act ceremonial (năşie, pelerinaj etc.), 
ce nu mai poate fi rupt decît prin intermediul unui rit special. 

Mecanismul direct şi simplu al ritului de agregare a străinului 
este foarte clar în ceremonia la care se supune Thomson în 
momentul intrării pe teritoriul populaţiei masai: „A doua zi, un 
dezertor suaheli veni să-mi ofere pacea şi fraternitatea din 
partea şefului de district: îmi aduce o capră; o prind de ureche 
şi, după ce le-am mărturisit tuturor celor prezenţi scopul 
călătoriei mele, declar că nu vreau răul nimănui şi că nici nu 
sînt expert în u-tcbaui (magia neagră). Trimisul sultanului apu- 
că animalul de cealaltă ureche şi promite, în numele şi în locul 
stăpînului, că nu ne va face nici un rău şi că ne va furniza 
provizii; în caz de furt, obiectele sustrase ne vor fi înapoiate. 
Apoi animalul este sacrificat; i se ia de pe frunte o bucată de 
piele în care se practică două incizii. M'Suaheli, luînd-o în 
mîini, îmi introduce de cinci ori un deget în fanta inferioară, 
împingîndu-l în cele din urmă pînă la baza falangei, unde îl voi 
tine în timp ce-l fac pe mesager să repete ceremonialul pentru 
fanta superioară. Operaţiunea odată încheiată, fiîşia este tăiată 
în două, lăsînd cîte o jumătate pe degetele noastre; de aci 
înainte, sultanul din Chira este fratele călătorului alb”). La indi- 
genii wazaromo, wazegura, wasagara etc., se practică schimbul 
sîngelui, indivizii fiind aşezaţi unul în faţa celuilalt, cu picioa- 
rele încrucişate între ei, în timp ce un al treilea învîrte în mînă 
deasupra lor o sabie, rostind o imprecaţie împotriva celui ce ar 
rupe legătura de fraternitate? ; aici, contactul este cel care leagă 
în acelaşi timp cu schimbul de sînge; urmează schimbul de 
daruri. Am citat acest ultim document în special ca să arăt că a 
fost o greşeală izolarea arbitrară din cadrul ceremonialurilor 
de agregare, a riturilor în care este utilizat sîngele ; în realitate, 
aceste rituri speciale constituie rareori ele singure întregul cere- 
monial. În imensa majoritate a cazurilor, procesul comportă 
simultan rituri de contact, de comuniune alimentară, de schim- 
buri, de joncțiune (legătură etc.), de „lustraţii” etc. 


1. J. Thomson, Au pays des Massai, Paris, 1886, pp. 101-102. 
2. R. Burton, The Lake Regions in Central Africa, Londra, 1860, vol. I, p. 114. 
3. Ibidem, p. 115 

Combinația diverselor rituri de agregare prin contact direct 
este foarte vizibilă, de exemplu, în următoarele obiceiuri ale 
tribului arab al shammarilor. „La shammari, spune Layard, dacă 
un bărbat poate ţine capătul unei funii sau fir, cealaltă extre- 
mitate fiind ţinută de duşmanul său, îi devine acestuia protejat 
(dakbîh. Dacă atinge pînza cortului sau are posibilitatea de 
a-şi arunca toiagul în ea, devine protejatul locuitorului acelui 
cort. Dacă izbuteşte să scuipe un om sau să atingă cu dinţii 
orice obiect care-i aparţine aceluia, devine dakbil-ul său, cu 
excepţia cazului de furt... Shammarii nu jefuiesc niciodată o 
caravană din preajma corturilor lor, fiindcă atîta timp cît un 
străin îi poate vedea, îl consideră ca pe un dakbil al lor.”!; 
chiar şi vederea lui reprezintă un contact. Astfel de rituri joacă 
un rol important în ceremonialul dreptului de azil?. De aseme- 
nea, chiar faptul de a pronunţa un cuvînt sau o formulă, cum 
este pentru musulmani salâm, are drept efect crearea unei 
uniuni, cel puţin temporare: iată de ce musulmanii caută felu- 
rite subterfugii ca să nu spună unui creştin salâmă. 

Diversele forme de salut intră şi ele în categoria riturilor de 
agregare ; ele variază în funcţie de cît de străin este nou-venitul 
locuitorilor casei sau acelora pe care-i întîlneşte. Diversele for- 
me de salut la creştini, dintre care multe au încă forme arhaice 
în ţările slave, reînnoiesc cu fiecare ocazie legătura mistică 
stabilită prin apartenenţa la aceeaşi religie, întocmai ca 
salâm-ul musulmanilor. Citind cîteva descrieri detaliate, vom 
vedea că la semi-civilizaţi aceste saluturi au ca efect: 

1° dacă e vorba de rude, vecini, membri ai tribului, să înno- 
iască şi să întărească apartenenţa la o aceeaşi societate mai 
mult sau mai puţin restrînsă; 

20 iar dacă e vorba de un străin, să-l introducă într-o socie- 
tate restrînsă la început , apoi, dacă e dorinţa sa, în alte societăţi 
restrînse şi, în acelaşi timp, în societatea generală. I se dă mîna 
sau i se freacă nasul, este izolat de lumea exterioară prin scoa- 
terea încălţărilor, a paltonului sau a acoperămîntului de pe cap; 


1. Layard, Discoveries in the Ruins of Nineveh and Babylon, Londra, pp. 317 şi 
urm. Despre statutul de dakhîl, ct. şi Rob. Smith, Kinship and Marriage in 
Early Arabia, ediţie nouă, Londra, 1907, pp. 48-49, notă. 

2. Despre dreptul de azil, a se vedea Trumbull, Joc. cit., pp. 58-88, Hellwig, 
Das Asylrecht der Naturvblker, Berlin, 1903, care n-a văzut latura magico-reli- 
gioasă şi, mai ales, nici legătura cu tabuul şi cu riturile de agregare ale 
dreptului la azil la semi-civilizaţi, parţial studiate deja din acest punct de 
vedere de către Rob. Smith, Rel. der Semiten, pp. 53-57 şi 200-208 şi 
Ciszewski, loc. cit., pp. 71-86 etc. 

3. Doutt€, Merrâkeb, vol. I, pp. 35-38. 

unirea se realizează mîncînd sau bînd în comun, executînd în 
faţa divinităţilor domestice riturile prescrise etc. Pe scurt, 
printr-o modalitate sau alta, are loc o identificare cu cei întîlniţi, 
chiar şi numai de moment. La ainu de exemplu, salutul repre- 
zintă realizarea unui act religios!. Aceleaşi secvenţe ale riturilor 
se regăsesc în schimbul de vizite, cu valoare de uniune, dar şi 
de schimb, schimb care, de exemplu, este un adevărat obicei 
intertribal la australieni. 

În categoria riturilor de agregare contagioase directe, se 
cuvine să includem un anumit număr de rituri sexuale, cum ar 
fi schimbul de femei. Dacă ritul este unilateral, avem de a face 
cu un împrumut de femei (soţie, fiică, soră, rudă, soţia gazdei 
sau o femeie din aceeaşi clasă ori din acelaşi tribò. Cu toate 
că, în unele cazuri, scopul împrumutului este obţinerea unor 
copii mai bine dotați şi mai puternici (ca urmare a manei ine- 
rente oricărui străin?), totuşi, de obicei, ritul are un sens net de 
agregare la grupul mai mult sau mai puţin restrîns din care 
femeia împrumutată face parte. De fapt, este un echivalent al 
mesei luate în comun. La populaţia din Australia Centrală se 
trimit ca mesageri un bărbat şi o femeie sau doi bărbaţi şi două 
femei, purtînd ca semn al misiunii lor un pachet de pene de 
cacadu şi oase în nas (introduse în septul perforat). După dis- 
cuţiile dintre mesageri şi oamenii din tabără, primii le conduc 
pe cele două femei la o oarecare distanţă de tabără şi pleacă. 
Dacă bărbaţii grupului vizitat acceptă negocierile, cu toţii au 
relaţii sexuale cu femeile. De asemenea, atunci cînd un grup 
de războinici aflaţi în expediţie de vendetă se află aproape de 
o tabără unde au intenţia să ucidă pe cineva, li se oferă femei; 
dacă au relaţii sexuale cu ele, cearta se consideră terminată, 
acceptarea fiind un semn de amiciţie; acceptarea femeilor şi 


1. A se vedea detaliile riturilor în J. Batchelor, The Ainu and their folk-lore, 
Londra, 1891, pp. 188-197, Cf. Chamberlain, Things Japanese, 1890, pp. 333-339 
(Tea ceremonies); Hutter, Kamerun, pp. 135-136 şi 417-418, şi în general 
monografiile etnografice asupra: politeţei, etichetei, saluturilor şi ospita- 
lităţii. 

2. Cf. pentru teorii şi referinţe: Westermarck, The Origin of Human Marriage, 
Londra, 1891, pp. 73-75; Crawley, Mystic Rose, pp. 248, 280, 285, 479; 
Marco-Polo, ed. Yule şi Cordier, Londra, 1905, vol. I., p. 214; vol. II, p. 48, 
n. 4; pp. 53-54; Potter. Sobrâb and Rustem, Londra, 1902, pp. 145-152. 
Doutte, Merrâkech, vol. I, Paris, 1905, pp. 149-150; în Maroc şi la kabylii 
din Algeria, împrumutul fetelor nu are loc decît pentru „stăpînii cortului”, 
nu şi pentru „locuitorii obişnuiţi”. 

3. Acest caz intră în categoria generală a riturilor de înmulţire, de exemplu, 
împrumutul de femei relatat de Marco-Polo, loc. cit., II, 53, are ca scop 
asigurarea unor recolte bune şi, în general, „o creştere importantă a pros- 
perităţii materiale”. 

continuarea vendetei ar reprezenta o ofensă gravă adusă obice- 
iurilor intertribale!. În ambele cazuri, coitul constituie un act 
de identificare şi de uniune, ceea ce concordă cu faptele pe 
care le-am citat în alte lucrări?, dovedind că pentru locuitorii 
Australiei Centrale actul sexual este un adjuvant magic şi nu un 
rit de înmulţire. Astfel pot fi explicate, ca rituri de agregare la 
un grup unit printr-o legătură religioasă, un mare număr de 
cazuri de prostituție sacră, în care prostituatele sînt, şi lucrul 
este stipulat expres, rezervate străinilor, cuvîntul înţelegîndu-se 
de această dată într-un sens foarte larg, echivalent cu cel de 
„neiniţiaţi” sau de „neadoratori ai divinității de care prosti- 
tuatele sînt legate”3. 

Ceremonia primirii unui străin este adesea combinată con- 
form unor reguli pe care ar fi interesant să le observăm. De 
exemplu, deseori, străinul primeşte drept locuinţă o „casă co- 
mună”, cum e lapa în Madagascar, avînd într-o mai mică sau 
mai mare măsură, după populaţie, caracterul unei „case a tine- 
rilor”, al unei „case de bărbaţi adulţi” sau al unei „case de 
războinici”. Astfel, el este agregat, nu societăţii generale, ci 
societăţii speciale ce răspunde cel mai bine propriului său ca- 
racter de bărbat activ şi în putere. Ospitalitatea îi conferă 
străinului unele drepturi militare, sexuale şi politice. Acest pro- 
cedeu e răspîndit în special în Indonezia, în Polinezia, în anu- 
mite regiuni ale Africii, în timp ce în altele domiciliul îi este 
atribuit străinului de şef sau rege, personaj sfînt. Stadiul urmă- 
tor este dat de caravanseraiul din Orient, fostul rit de agregare 
fiind înlocuit de diversele tributuri; este stadiul pur economic. 

N-am luat în considerare pînă aici decît străinul ca atare, 
privit din punctul de vedere al celor cu care intră în contact ca 
indivizi sau grupuri. Dar, de regulă, orice străin are căminul 
său, de unde nu ne putem aştepta să fi putut pleca fără să 
parcurgă ceremoniile de sens invers celor de agregare, despre 
care tocmai am discutat. De altfel, de fiecare dată cînd un străin 
este introdus într-un grup, dacă-l părăseşte, el trebuie, teoretic, 
să fie supus riturilor de separare. Şi într-adevăr, se constată 


= 


Spencer şi Gillen, Native Tribes of Central Australia, Londra, 1899, p. 98. 

2. Mytes et légendes d'Australie, Paris, 1906, pp. LVI-LVII; despre împrumutul 
de femei în Australia, cf. Nat. Tr., pp. 74, 106, 108, 267; Northern Tribes, 
Londra, 1904, pp. 133-139. 

3. Cf. faptelor din Sidney Hartland, At the Temple of Mylitta, in: Antbrop. Essays 
pres. to E.-B. Tylor, pp. 189-202; apoi cărţile lui Dulaure, Frazer etc. 

4. Cf. H. Schurtz, Altersklassen und Mănnerbiinde, Berlin, 1902, pp. 203-213, 

în special pentru diversele forme de case comune şi evoluţia lor. 

practic un echilibru perfect. Riturilor de sosire le corespund 
cele de adio; vizite, ultimul schimb de daruri, masa în comun, 
ultimul pahar la botul calului!, urări şi saluturi, obiceiul de a-l 
conduce o porţiune de drum, cîteodată chiar sacrificii. Vom 
găsi asemenea fapte în cea mai mare parte a naraţiunilor despre 
explorări. În orice caz, iată cîteva: „Religia conţine, la mu- 
sulmani mai ales, numeroase precepte privind călătoria. Cărţile 
badith şi adab consacră cîte un capitol călătorilor... În Africa 
de Nord, se aruncă apă peste paşii celui care va pleca. Cînd, în 
1902, părăseam Mogador-ul pentru a face o călătorie în interi- 
orul continentului, un membru al familiei unuia dintre tovarăşii 
mei musulmani a ieşit din casă în momentul plecării şi a aruncat 
o găleată cu apă sub picioarele calului”?. E posibil să fi fost un 
rit „de purificare” sau un rit „destinat să distrugă maleficiile 
viitoare ori trecute”, cum crede Doutt6, urmînd interpretările 
lui Frazer: după mine, e mai degrabă un rit de separare; 
călătorul „trece un Rubicon” artificial. Astfel de rituri de sepa- 
rare sînt, printre altele, foarte dezvoltate în China, pentru man- 
darinii care îşi schimbă provincia, la plecarea lor în călătorie‘ 
etc. Se pare că toate riturile de plecare în călătorie, în expediţie 
etc. au drept scop să facă despărţirea să nu fie bruscă, ci pro- 
gresivă, la fel cum, în general, agregarea nu se face decît prin 
parcurgerea unor etape. 

Cît despre riturile de întoarcere a călătorului, ele comportă 
rituri de îndepărtare a impurităților din călătorie (de separare) 
şi rituri de agregare treptată, cum sînt anume rituri de bestia- 
litate şi ordalii din Madagascar”. Aceste rituri sînt evidente mai 
ales dacă absenţele, de exemplu ale soţului, sînt periodice. 


În original: „coup de l'étrier” (n.tr.) 

Doutt6, Merrâkecb, pp. 31, 91. 

Frazer, Golden Bougb, vol. I, p.303; cf. şi H. Grierson, Silent Trade, 
pp. 33-34, 72-74; Westermarck, Moral Ideas, vol. I, pp. 589, 594. 

„Atunci cînd mandarinul este pe punctul de plecare, toţi locuitorii ies pe 
drum; se aşază din loc în loc, înşiruiţi de la poarta oraşului pe unde trebuie 
să treacă mandarinul pe o distanţă de două, trei leghe; peste tot pot fi 
văzute mese frumos lăcuite, îmbrăcate în satin şi pline cu prăjituri, cu lichio- 
ruri şi ceai. Cînd trece, fiecare îl opreşte, îl obligă să se aşeze, să mănînce şi 
să bea... Ceea ce e mai amuzant este că toţi vor să aibă ceva din ceea ce îi 
aparţine. Unii îi iau cizmele, alţii boneta, alţii surtucul, dar i se dau în acelaşi 
timp altele şi, înainte de a ieşi din mulţime, se întîmplă să încalţe cîteodată 
şi treizeci de perechi de cizme diferite”. Părintele Le Compte, Nouv. Mem. 
de la Chine, Paris, 1700, vol. II, pp. 53-54. Pentru mai multe detalii moderne, 
cf. Doolittle, Social Life of the Chinese (Fou-Teheou), vol. II, pp. 235-236 
şi 302-303. 

5. Tab. Tot. Mad., pp. 249-251 şi 169-170; despre riturile de întoarcere în 
general, a se vedea Frazer, Golden Bough, vol. I, pp. 306-307; ale războinicilor, 

Totuşi, prin plecarea sa, călătorul nu este complet separat 
nici de societatea sa proprie, nici de societatea în care s-a 
agregat în timpul drumului. De aici provin, în timpul absenței 
sale, regulile de conduită pentru familie, constînd din inter- 
zicerea oricărui act ce ar putea leza pe cel absent în mod 
simpatetic sau direct (prin telepatie)!; de unde şi obiceiul de 
a-l înzestra pe călător cu un semn de recunoaştere (toiag, tăbli- 
tă, scrisoare etc.) care să-l introducă automat în alte societăţi 
speciale. Aşa se face că la indigenii votiak, în caz de boală, de 
epizootie etc., s-a recurs la un usto-tuno (varietate de şaman): 
„Este chemat de departe, astfel încît să nu cunoască pe nimeni. 
Este condus dintr-un sat în altul, după necesităţi. Cînd îşi pără- 
seşte locuinţa, el pretinde un «angajament» al satului care îl 
cheamă. Angajamentul constă dintr-o bucată de lemn pe care 
fiecare şef de familie şi-a înscris tamga (marcă de clan şi de 
proprietate). Usto-tuno lasă bucata de lemn acasă, astfel încît 
soţia lui să-şi poată cere soţul înapoi. Formalitatea se repetă la 
fiecare trecere a lui usto-tuno într-un alt sat, bucata de lemn cu 
semnele tamga ale satului rămînînd totdeauna în mîinile stă- 
pînei casei pe care urto-tuno o părăseşte”?. La fel, trecerile 
mesagerilor australieni de la un clan sau trib la altul sînt incon- 
testabil ritualizate? şi ştim deja aceasta din practicile prin care 
erau reglate sosirile şi plecările negustorilor din Evul Mediu în 
Europa şi Orient. 

Aceeaşi secvenţă se regăseşte în ritualul adopţiunii. La 
Roma, acesta cuprindea: 1° detestatio sacrorum, ansamblu de 
rituri de separare de clasa patriciană, de personalul casei, de 
vechiul cult domestic, de fostul nucleu familial; 20 transitio in 
sacra, ansamblu de rituri de agregare la noul mediu“. Ritualul 


Lafitau, Moeurs des Sauvages Ameriquains, Paris, 1724, vol. II, pp. 194-195, 
260; despre riturile de călătorie în India antică, Caland, Al/tindisches 
Zauberritual, Haga (Ac. Néer. des Sc.), 1908, pp. 46, 63-64 etc. 

1. La fel se petrec lucrurile în absenţa pescarilor, a vînătorilor, a războinicilor. 
Cf. Frazer, Golden Bough, vol. I, pp. 27-35; Tabou, Tot. Mad., pp. 171-172, 
cu referinţe la Flacourt, Catat, la care îl vom adăuga pe Ellis, Hist. of Mad., 
vol. I, p. 167; din Borneo, FI.E. Hewitt, Some Sea-Dayak Tabus, in: Man, 1908, 
pp. 186-187. 

2. IL Vasiliev. Obozrienie iazytcheskikh obriadov, suevierii u vierovanii Votiakov 
Kazanskoi i Viatskoi gubernii. Kazan, 1906, p. 14. Cf., în această privinţă, 
articolele despre toiagul mesagerului etc. 

3. Cf. Spencer şi Gillen, Native Tribes, pp. 97, 159, 274; Northern Tribes, 
pp. 139, 551; A.-W. Howitt, The Native Tribes of South East Australia, Londra, 
1904, pp. 678-691. 

4. A se vedea Daremberg şi Saglio, Dictionn. des Antiq. grecques et romaines, 
s. v., adoptio, consecratio, detestatio etc.; despre adopţiunea la semi-civilizaţi, 
cf. S. Hartland, The Legend of Perseus vol. II, pp. 417 şi urm. ; Frazer, Golden 
Bougb, vol. I, pp. 21 şi urm.; la slavi, Ciszewski, loc. cit., pp. 103-109. 

chinez comportă şi el părăsirea fostelor clanuri şi culte domes- 
tice în favoarea celor noi. Riturile de detaliu din cadrul adop- 
ţiunii sînt identice cu cele deja semnalate : schimburi (de sînge, 
de cadouri etc.); legături, acoperire, habitarea în comun; 
alăptare reală sau simulată; naştere simulată etc. Riturile de 
separare au fost mai puţin observate; remarcăm că la slavii din 
Sud există rituri care îi separă pe indivizii consideraţi înrudiţi 
fiindcă s-au născut în aceeaşi lună. La şammarii din India, în 
cazul unei adopţiuni, toţi membrii clanului se reunesc iar 
părinţii băiatului spun: „Ai fost fiul meu printr-o acţiune male- 
fică (pâp); acum eşti fiul cutăruia printr-o acţiune sfîntă 
(dbarm)”; membrii clanului aruncă orez asupra copilului iar 
cel care îl adoptă oferă o masă ceremonială tuturor celor pre- 
zenţi!. În sfîrşit, la anumiţi amerindieni, ritualul adopţiunii este 
în legătură cu ideile despre mana (orenda, manitu etc.) şi 
despre reîncarnare ; numele joacă aici un rol important, fiindcă 
prin nume individul este distribuit în diferite secţiuni ale clanu- 
lui şi în cele matrimoniale ; de altfel, se atribuie celui adoptat o 
vîrstă fictivă şi aceasta chiar dacă e vorba de un grup (adop- 
tarea populaţiei tuscarora drept „copii” de către oneida, a 
delawarilor de către onedia, a delawarilor ca „bucătari”, de 
către Liga celor Cinci Națiuni; de unde şi costumul lor special 
(feminin) şi schimbarea activităţii lor economice?). 

Riturile schimbării stăpînului în cazul unui client sau sclav 
au aceeaşi explicaţie: pentru sclav, nu numai faptul de a-şi 
oferi un copil stăpînului îi modifică poziţia socială, însă această 
modificare se însoţeşte cu rituri de agregare care, în anumite 
cazuri, amintesc de ceremonialul de căsătorie. Riturile de agre- 
gare se înrudesc cu riturile dreptului de azil. Ca rit de agregare, 
citez lovitura violentă de băț dată în Loango, de sclav, noului 
stăpîn care l-a ales? şi ceremonia numită tombika (sau sbimbika) 
la populaţia kimbundaf. Apoi, voi aminti ceremoniile schim- 
bării clanului, a castei, a tribului, cele de naturalizare etc., al 
căror mecanism comportă de asemenea rituri de separare, de 
prag şi de agregare. 

Acelaşi mecanism îl găsim şi atunci cînd nu mai este vorba 
de indivizi, ci de grupuri: riturile de separare includ aici 


1. W. Crooke, Census of India 1901, in: Ethnographical Appendices, Calcutta, 
1903, p. 171. 

2. A se vedea Hewitt, Handbook of American Indians, in: Bull. Bu. Am. 
Etbnol., nr. 30, vol. I, s. v. Adoption, pp. 15-16. 

3. Pechuel-Lo&sche, Volkskunde von Loango, Suttgart, 1907, pp. 245-246. 

4. Referinţe în Post, Afrik. Jurispundenz, Leipzig, 1887, vol. I, pp. 102-105. 

declaraţia de război, tribală sau familială. Riturile europene şi 
semite de vendeta au fost bine studiate; în consecinţă, voi cita 
descrierile detaliate ale vendetei australiene!, unde vom vedea 
că grupul însărcinat cu realizarea operaţiei se separă mai întîi 
de societatea generală, primind astfel o individualitate proprie, 
şi nu i se alătură din nou decît după executarea riturilor care îi 
iau această individualitate temporară şi îl reintegrează în socie- 
tatea generală. Ca şi în unele cazuri de adopţiune, vendeta are 
scopul să regenereze o unitate socială distrusă într-unul din 
nodurile sale. De aici, asemănarea multora dintre elementele 
sale cu ceremonialurile de trecere. Sfîrşitul vendetei, ca şi cel 
al războiului (riturile de pace?), se realizează prin rituri identice 
cu cele de fraternizare, de adoptare a unor grupuri mai înainte 
străine. 

În fine, tot în acest capitol se cuvine să amintim despre 
riturile de alianţă cu un zeu sau cu un grup de divinităţi. Paştele 
evreiesc (însuşi cuvîntul înseamnă trecere) este una dintre 
ceremoniile de agregare care, printr-un proces de convergenţă, 
a fost alăturată, pe de o parte, ceremoniilor de trecere de la un 
sezon la altul şi, pe de altă parte, traversării Babilonului şi 
întoarcerii la Ierusalim: astfel încît ritualul acestei sărbători 
combină mai multe tipuri de rituri de trecere studiate în acest 
volum. 

Cf. Spencer şi Gillen, Northern Tribes, pp. 556-568. 

2. A se vedea: S. Hartland. loc. cit, pp. 250-251; Crawley, Mystic Rose, 
pp. 377, 239-246; Hutter, Kamerun, pp. 435-438. 

3. Şi de reconciliere individuală: în Borneo, „dacă duşmanii de moarte se 
întîlnesc într-o casă, ei refuză să se privească pînă cînd nu este ucisă o 
pasăre cu al cărei sînge sînt stropiţi; cînd două triburi încheie pacea, după 
rostirea angajamentelor solemne, se ucide un porc al cărui sînge cimentează 
legătura de prietenie”. Spenser Saint John, Life in the Forests of the Far-East, 
Londra, 1862, vol. I, p. 64. Cuvîntul „a cimenta” trebuie luat în sens material 
şi nu, cum se face de obicei, simbolic. Acest rit nu are nimic în comun cu 
pragul, cum credea Trumbull, Joc. cit., p. 21. 

4. Nu ştiu dacă această interpretare foarte simplă a fost deja propusă: ea 

explică secvenţa riturilor Paştelui evreiesc, apoi integrarea în Paştele creştin 

a ideii de moarte şi renaştere, fără necesitatea vreunui împrumut din riturile 

lui Adonis etc. Fiind, de la început, ceremonial de trecere, această sărbătoare 

a atras şi absorbit puţin cîte puţin tot felul de elemente care la alte populaţii 

sînt încă independente. 


CAPITOLUL IV 


SARCINA ŞI NAŞTEREA 


Recluziunea ; tabuurile ; riturile profilactice şi simpatetice — 
Sarcina ca perioadă de prag — Riturile de reintegrare şi de 
revenire la viaţa socială — Caracterul social al riturilor de naştere 


De obicei, ceremoniile sarcinii şi ale naşterii constituie un 
întreg, încît deseori sînt executate rituri de separare care scot 
femeia gravidă din societatea generală, din cea familială şi, 
cîteodată, chiar din societatea sexuală. Urmează riturile perioa- 
dei de sarcină propriu-zise, aceasta fiind o perioadă de prag. 
În fine, riturile de naştere au ca obiect reintegrarea femeii în 
societăţile de care a aparţinut mai înainte ori aducerea ei într-o 
stare nouă, ca mamă, mai ales dacă este vorba de cea dintii 
naştere şi de un băiat. 

Dintre toate aceste rituri, cele de separare pe durata sarcinii 
şi cele de naştere au fost cel mai bine studiate sau, cel puţin, 
J.-G. Frazer şi E. Crawley! au atras atenţia asupra unora dintre 
ele, în special asupra recluziunii în colibe speciale sau într-un 
spaţiu diferit faţă de locuinţa obişnuită; apoi sînt tabuurile, în 
special alimentare, legate de cheltuieli precum şi cele sexuale ; 
şi, în fine, asupra riturilor numite „de purificare” privite atît ca 
rituri de ridicare a tabuurilor, cît şi ca rituri de reintegrare 
efectivă. A fost astfel stabilit că în acest moment femeia se află 
într-o stare de izolare, fie ca impură şi periculoasă, fie chiar 
datorită faptului că este însărcinată, ea situîndu-se temporar 
într-o stare fiziologică şi socială anormală: nimic normal nu 
mai este posibil odată ce e tratată ca şi cum ar fi bolnavă, 
străină etc. 

De altfel, riturile sarcinii, ca şi ale naşterii, includ un mare 
număr de rituri simpatetice şi contagioase, atît directe cît şi 
indirecte, dinamiste şi animiste, care au ca obiect uşurarea 
travaliului şi ocrotirea mamei şi a copilului, deseori chiar a 


1. J.-G. Frazer, The Golden Bough, vol. I, pp. 326-327, şi vol. II, p. 462; E. 
Crawley, The Mystic Rose, pp. 213, 414-416, 432; Ploss-Bartels, în pasaje 
citate mai jos. 

tatălui, a rudelor sau a întregii familii, ori a clanului în totali- 
tatea sa împotriva influențelor malefice, impersonale sau perso- 
nificate. Aceste rituri au fost studiate în nenumărate rînduri, 
fără îndoială fiindcă ele sînt cele mai numeroase şi, totodată, 
cele mai vizibile!. Nu mă voi ocupa de ele aici şi nu le-am 
amintit decît pentru a arăta cu claritate că nu le introduc pe 
toate în bloc în categoria riturilor de trecere. Este deseori dificil 
de făcut o distincţie netă, în fiecare caz în parte, stabilind dacă 
este vorba de un rit de trecere sau de unul de protecţie sau, în 
fine, de un rit simpatetic (poftele gravidei, de exemplu). 

Iată secvenţa riturilor de sarcină şi naştere la populaţia toda 
din India?: 1% o femeie însărcinată nu poate să intre nici în 
satele, nici în locurile considerate sacre; 2° în luna a cincea, 
ceremonia numită „părăsirea satului” : femeia trebuie să trăias- 
că într-o colibă specială ; este separată în mod ritual de lăptărie, 
industrie sacră — pivotul vieţii sociale la toda; 30 ea invocă 
două divinităţi, Pirn şi Piri; 40 îşi arde fiecare mînă în două 
locuri; 5° ceremonia ieşirii din colibă, femeia bea lapte sfinţit; 
6° revine să trăiască în locuinţa sa pînă în luna a 7-a; 7 în a 7-a 
lună, are loc „ceremonia arcului şi a săgeţii”, care-i asigură 
copilului un viitor tată social, toda practicînd poliandria ; 8 fe- 
meia se întoarce la casa sa. Aceste două ceremonii nu au loc 
decît la prima sarcină, dacă femeia s-a măritat cu un nou soţ 
sau dacă vrea pentru copiii săi un alt tată decît acela pe care 
l-a ales mai înainte; 9% femeia naşte în casa sa, în prezenţa 
oricui şi fără ceremonii speciale; 10% după două sau trei zile, 
mama şi copilul se duc să locuiască într-o colibă specială, ritu- 
rile de plecare de acasă, de plecare de la colibă şi de revenire 
acasă fiind aceleaşi ca în cele două ceremonii de mai sus; 
110 odată ajunşi la colibă, femeia, soţul şi copilul sînt atinşi de 
impuritatea numită ichcbil; 12° celelalte ceremonii protejează 
împotriva spiritului malefic keirt; întoarcerea la viaţa normală 
se face prin înghiţirea de lapte sfinţit. Citind descrierea amă- 


1. E.-B. Tylor, Primitive Culture, ediţia a IV-a, Londra, 1903, vol. II, p. 305; 
E.-S. Hartland, The Legend of Perseus, vol. 1, Londra, 1894, pp. 147-181; V. 
Henry, La magie dans l'Inde antique, Paris, 1904, pp. 138-144; W.-W. Skeat, 
Malay Magic, Londra, 1900, pp. 320-352; Doutté, Magie et Religion dans 
Afrique du Nord, Alger, 1908, p. 233; P. Sébillot, Le Paganisme contemporain 
chez les peuples celto-latins, Paris, 1908, pp. 16-33; A. Riedjko, Netchistaia 
sila v sudjbakb sbenchtchiny-materi, in: Etnograf. Obozrienie, 1899, cărţile 1-2, 
pp. 54-131, colecţie considerabilă de fapte, în special ruse, siberiene şi 
caucaziene, pe care le-am rezumat in: Rev. de l'Hist. des Rel., 1890, vol. XLII, 
pp. 453-464. 

2. H. Rivers, The Toda, Londra, 1906, pp. 313-333. 

nunţită a lui Rivers, vom vedea că scopul lor este de a separa 
femeia de mediul său, de a o menţine într-o perioadă de prag 
mai lungă sau mai scurtă, în trei stadii, şi de a nu o reintegra 
mediului său decît în etape, locuind, de exemplu, în două case 
intermediare, de la coliba supusă tabuului pînă la locuinţa 
normală. 

Pentru amănunte privind alte procedee de separare în 
timpul sarcinii (recluziune, interdicții sexuale şi alimentare, 
oprirea activităţii economice etc.), trimit la Ploss-Bartels!: vom 
vedea că sarcina reprezintă în mod evident o perioadă de prag 
în etape, corespunzătoare anumitor luni privite ca mai mult 
sau mai puţin importante, de regulă a 3-a, a 5-a, a 7-a, a 8-a şi 
a 9-a?. Revenirea la viaţa normală se face rareori brusc, există 
şi aici etape care amintesc de treptele iniţierii. Astfel, naşterea 
nu este momentul terminal al perioadei de prag, pentru mamă 
ea mai durează un timp mai mult sau mai puţin îndelungat, în 
funcţie de populaţia respectivă. Asupra ultimei etape vine să 
se grefeze prima perioadă de trecere a copilăriei, despre care 
va fi vorba în capitolul următor. 

Iată, asupra acestui punct, două documente nord-amerindi- 
ene. La oraibii din Arizona, naşterea constituie un „moment 
sacru pentru femeie”. De regulă, mama ei asistă la travaliu, 
femeia rămînînd acasă; dar nici mama şi nici soţul, nici copiii 
şi nici alte persoane nu trebuie să asiste la naşterea pro- 
priu-zisă. Odată copilul sosit pe lume, mama vine să ia placen- 
ta şi se duce să o îngroape împreună cu covorul, nisipul etc. 
însîngerate, într-un spaţiu consacrat, denumit „colina placen- 
telor”. Timp de 20 de zile, tînăra mamă este supusă tabuurilor 
alimentare şi, dacă este prima ei sarcină, nu-şi poate părăsi 
casa, ceea ce ar fi putut să facă încă din a cincea zi dacă ar 
mai fi avut copii. Într-a 5-a, a 10-a şi a 15-a zi, au loc spălări 
rituale ale corpului şi capului; în a 20-a zi, acelaşi ceremonial 
se aplică femeii, copilului, mamei ei, soţului şi rudelor. În 


1. Ploss-Bartels, Das Weib, ediţia a 8-a, Leipzig, 1905, vol. I, pp. 843-846 şi 858-877. 
Cf. şi Tabou et Tot6misme à Mad., a autorului acestei cărţi, Paris, 1904, 
pp. 20, 165-168 şi 343; riturile malgaşe de separare, de prag şi de reintegrare 
sînt foarte clare; populaţia antimerina (Illova) consideră femeia gravidă ca 
fiind moartă şi o felicită după naştere că a reînviat (ibid., p. 165); în legătură 
cu aceasta, cf. capitolul IX al acestui volum. 

2. Cf., între alte descrieri, riturile hinduse şi musulmane în Punjab, date de 
H.-A. Rose, Journ of the Antbrop. Inst., vol. XXXV (1905), pp. 271-282. 

3. H.-R. Voth, Oraibi Natal Customs, Field Columbian Museum, Chicago, Anthr. 
ser., VI, fasc. 2(1905), pp. 47-50. 

această zi, femeile clanului dau nume copilului şi îl prezintă 
soarelui. Apoi, întreaga familie şi femeile care au dat nume 
copilului iau parte la o masă la care sînt invitaţi, printr-un 
crainic special, toţi locuitorii pueblo-ului . Începînd cu această 
zi, totul îşi reia aspectul normal în casă, pentru femeie, copil, 
familie şi pueblo. Secvența este deci: 1° separare; 20 perioadă 
de trecere cu suprimarea progresivă a barierelor; 3° reinte- 
grarea în viaţa normală. În ceremoniile populaţiei musquakie 
(outagami sau Vulpi), se poate observa intervenţia societăţii 
sexuale : femeia însărcinată este separată de celelalte femei şi 
este reintegrată printre ele, după naştere, printr-un rit special, 
cînd o altă femeie, cu un rol important în celelalte ceremonii, 
acţionează ca intermediarl. 

De cele mai multe ori, avem de-a face cu un amestec de 
rituri de trecere şi de ocrotire, care explică foarte bine de ce 
primelor nu li s-a acordat importanţa pe care o merită. Cea mai 
mare parte a riturilor bulgare, de exemplu, au ca obiect să 
pună femeia, foetus-ul, mai tîrziu copilul, la adăpost de puterile 
malefice, să le asigure sănătatea etc. Aşa se petrec lucrurile de 
altfel la toţi slavii şi la cea mai mare parte a popoarelor euro- 
pene. Cu toate acestea, descrierea detaliată dată de Strauss? 
ceremoniilor bulgare ne permite să discernem între riturile de 
separare, de prag şi de agregare. Astfel sînt riturile care urmea- 
ză, pe care le enumăr fără să pretind totuşi că am dreptate 
pentru fiecare dintre ele fără excepţie, şi fără să sper că altele, 
pe care le-am omis, nu sînt rituri de trecere. De la Sfîntul Ignat 
pînă la sărbătoarea Calendelor (Koliâdai), viitoarea mamă nu 
trebuie să-şi spele capul, nici să-şi curețe hainele, sau să se 
perie după lăsarea serii; în luna a noua ea trebuie să nu iasă 
din casă o săptămînă, nu-şi poate dezbrăca hainele pe care le-a 
purtat la naştere; focul se ţine aprins pînă la botez, iar patul 
este înconjurat cu o sfoară ; se pregătesc apoi prăjituri, din care 
lăuza poate mînca cea dintîi bucată, ce se împart apoi cu ru- 
dele, fără ca vreo fărîmitură să iasă din casă; rudele fac daruri 
şi fiecare scuipă asupra mamei şi a copilului (rituri de agregare 
evidente) ; ele vin s-o vadă pe toată durata primei săptămîni. În 
a 8-a zi are loc botezul. În cea de a 15-a zi tînăra mamă face 


1. D-şoara Owen, Folk-Lore of the Musquakie Indians, in: Publ. Folk-Lore Soc., 
vol. LI, Londra, 1904, pp. 63-65. Pentru bune descrieri ale riturilor de naştere 
în Africa de Sud, a se vedea, între alţii, Junod, Les Ba-Ronga, Neuchâtel, 1989, 
pp. 15-19 şi Irle, Die Herero, Giitersloh, 1906, pp. 93-99. 

2. Strauss, Die Bulgaren, Leipzig, 1898, pp. 201-300. 

prăjituri şi-i invită pe vecini şi pe femeile cunoscute; fiecare 
invitat aduce făină. Tînăra mamă nu-şi poate părăsi casa, nici 
curtea, nu poate avea raporturi sexuale cu soţul său timp de 
patruzeci de zile. În acea zi, ea ia banii de argint sau nucile 
consacrate la prima baie a copilului şi se duce la biserică 
împreună cu soţul şi copilul, cu mama sau cu o bătrînă, ori cu 
moaşa, unde preotul îi binecuvîntează ; la întoarcere, moasa, 
mama şi copilul intră în trei case unde li se fac cadouri şi 
îmbăiază copilul în făină. A doua zi, toate rudele o vizitează pe 
tînăra mamă care stropeşte cu apă sfinţită toate colţurile casei 
şi curtea unde a stat timp de 40 de zile; iar viaţa normală îşi 
urmează cursul obişnuit. 

Riturilor de reintegrare în familie şi în societatea sexuală, li 
se adaugă cele de reintegrare în societatea restrînsă care for- 
mează la slavi „vecinătatea” (sosiedstwo), societate care ar me- 
rita o monografie aparte. 

Etapele de reintegrare sînt încă şi mai vizibile la populaţia 
kota (nilghiri): imediat după naştere, femeia este transportată 
într-o colibă specială, foarte îndepărtată, unde va locui vreme 
de 30 de zile; luna următoare şi-o petrece într-o altă colibă 
specială; a treia, într-o alta; apoi locuieşte o vreme în casa 
unei rude, în timp ce soţul „purifică” locuinţa familială, stro- 
pind-o cu apă şi bălegar!. Durata separării, mai mult sau mai 
puţin complete, diferă de la un popor la altul, de la 2 la 40, 50 
şi, ca în cazul de mai sus, 100 de zile. Rezultă că revenirea 
ciclului după naştere nu este luată în acest caz în considerare, 
şi că are loc o modificare a categoriilor sociale aşa după cum 
există o înrudire socială distinctă de cea fizică?, o căsătorie 
(socială) distinctă de uniunea sexuală şi, vom vedea, o puber- 
tate socială care nu coincide cu pubertatea fizică. 

Această modificare a categoriilor sociale tinde să coincidă 
în societăţile noastre cu modificarea categoriei fizice?, tendinţă 
care se remarcă şi la celelalte instituţii enumerate, aflată în 
relaţie directă cu progresul cunoaşterii naturii şi a legilor sale. 
La noi, ceremonialul se numeşte moliftă şi, cu toate că are un 
caracter mai degrabă monden decît magico-religios, putem uşor 


1. Ploss-Bartels, loc. cit., vol. II, p.403; pentru alte date, a se vedea ibid. 
pp. 414-418. 

2. Mythes et Leg. d'Austr., p. LXIII; N.-W. Thomas, Kinship and Marriage in 
Australia, 1906, pp. 6-8; Rivers, The Toda, p. 547. 

3. Pentru un rit de revenire a ciclului după naştere, cf. H.-A. Rose, loc. cit., 
p. 271. 

să-i vedem semnificația avută în Evul Mediul: o reintegrare a 
femeii în familia, sexul şi societatea sa generală. 

În fine, toate aceste rituri de trecere se complică în caz de 
anormalitate, în special dacă mama a adus pe lume gemeni: la 
populaţia ishogo? (Congo), mama este închisă în casă pînă cînd 
cei doi copii cresc mari; ea poate vorbi doar cu membrii fami- 
liei sale ; doar tatăl şi mama sa au dreptul să intre în casă; orice 
străin care intră este vîndut ca sclav; ea trebuie să trăiască 
absolut castă ; gemenii sînt şi ei izolaţi de ceilalţi copii; vesela 
şi toate ustensilele de care se servesc sînt supuse tabuului. Casa 
este marcată prin doi stilpi înfipţi de fiecare parte a porţii cu 
un acoperiş deasupra lor; pragul este decorat cu mai mulţi 
țăruşi înfipţi în pămînt şi vosiţi în alb. Avem deci, în acest caz, 
rituri de separare. Perioada de trecere durează pînă ce copiii 
au depăşit vîrsta de şase ani. Iată ritualul de reintegrare: „Toată 
ziua, în faţa porţii casei pot fi văzute două femei în picioare, 
avînd faţa şi picioarele vopsite în alb. Una este mama (geme- 
nilor), cealaltă un vraci. Sărbătoarea începe printr-o plimbare a 
celor două femei de-a lungul străzii, una bătînd lent o tobă, 
cealaltă cîntînd după acest acompaniament. Apoi dansurile, 
cîntecele şi orgia se pun în mişcare de-a lungul întregii nopţi. 
Ceremonialul odată isprăvit, gemenii vor avea libertatea de a 
veni şi pleca la fel ca şi ceilalţi copii.” Plimbarea rituală pe 
teritoriul societăţii generale şi masa în comun reprezintă rituri 
de agregare deja cunoscute, a căror utilitate socială este evi- 
dentă. 

De altfel, în detaliu, riturile de sarcină şi de naştere cuprind 
un mare număr de analogii cu cele prezentate în capitolele 
precedente, despre care vom vorbi şi în cele ce vor urma: 
trecerea pe sau prin ceva, sacrificiile şi rugăciunile în comun 
etc. Vom observa rolul intermediarilor care, aici ca şi în alte 
ceremonii, nu au ca finalitate doar neutralizarea impurităţii ori 
atragerea maleficiilor asupra lor, ci servesc de punte, înlăn- 
tuire, legătură, pe scurt, facilitează schimbarea stării, fără zgu- 
duiri sociale violente sau opriri bruşte ale vieţii individuale şi 
colective. 

Prima naştere are o importanţă socială considerabilă, expri- 
mată în moduri diferite la diverse popoare. Uneori, fata nu 


1. Despre acest subiect, a se vedea Ploss-Bartels, loc. cit., vol.I, pp. 402-435, 
unde vom găsi o descriere a semnelor de interdicţie de a intra în cameră 
etc., similare cu tabuurile de trecere materială citate mai sus. 

2. Du Chaillu, L'Afrique suavage, Paris, 1868, pp. 226-227. 

poate să se căsătorească, la indigenii bontoc-igorrot din Filipine 
şi în alte părți de exemplu, decît dacă are un copil, fiind astfel 
făcută proba că poate servi de animal reproducător. 

La populațiile la care căsătoria devine valabilă doar după 
naşterea unui copil, riturile de sarcină şi de naştere constituie 
ultimele acte ale ceremonialului căsătoriei (aşa cum e cazul la 
populația toda), pentru femeie perioada de trecere durînd de 
la logodnă pînă la naşterea primului copil. Datorită faptului că 
a devenit mamă, situația sa morală şi socială se înalţă!; din 
femeie pur şi simplu devine matroană, din sclavă sau concu- 
bină, egală femeilor libere sau legitime. În acest caz, la nu- 
meroase populații poligame, musulmane sau nu, au loc rituri 
de trecere de la prima stare la cea nouă. De asemenea, la 
populațiile la care divorțul este permis, el devine greu de 
obținut sau interzis dacă femeia a avut unul sau mai mulți 
copii. Din toate acestea, rezultă că trebuie să vedem în riturile 
de sarcină şi de naştere rituri de o mare însemnătate indi- 
viduală şi socială şi că, de exemplu, riturile de ocrotire şi 
uşurare a naşterii (îndeplinite deseori de tată) sau inversarea 
parţială sau totală a rolurilor părinţilor? trebuiesc situate într-o 
categorie secundară a riturilor de trecere, de vreme ce ele 
asigură viitorului tată şi mamei intrarea într-un compartiment 
special al societăţii, cel mai important dintre toate, nucleul ei 
permanent. 

În fine, semnalez faptul următor: la populaţia ngente, clanul 
Lushei Hills, în Assam, în fiecare toamnă se ţine o sărbătoare 
de trei zile în cinstea tuturor copiilor născuţi în decursul anu- 
lui; în timpul primelor două nopţi, toţi adulţii mănîncă şi beau; 
în a treia zi, bărbaţii deghizați în femei sau în poi (clanul vecin), 


1. La multe popoare acelaşi lucru este valabil şi pentru tată, faptul fiind marcat 
printre altele de tecnonimie: el îşi pierde numele şi este numit Tatăl-cutăruia 
sau Tatăl-cutăreia. Schimbarea numelui este unul dintre riturile de botez, de 
iniţiere, de căsătorie, de întronare ; este deci asemenea unui rit de trecere, 
de includere într-un nou grup special. Asupra tecnonimiei, cf. între alţii: 
Crawley, The Mystic Rose, pp. 428-435; Merker, Die Masai, Berlin, 1904, 
p. 59; Webster, Primitive Secret Societies, New-York, 1907, p.90 etc., care 
nu au văzut legătura tecnonimiei cu celelalte elemente enumerate mai sus, 
legătură foarte clară, de exemplu, la wabemba din Congo: „Pînă la naşterea 
primului copil, femeia nu şi-a chemat niciodată soţul pe nume; nu i-a dat 
decît numele comun de bwana (stăpîn) sau mwenzangu (camarad). Odată 
ce tatăl şi-a recunoscut vlăstarul, femeia îşi numeşte soţul cu numele copi- 
lului, precedat de un si (tatăl lui...), ea însăşi primind numele nou-născutului 
precedat de na (mama lui...)”; Ch. Delhaise, Ethnographie congolaise; chez 
les Wademba, in: Bull. Soc. Belge de geogr... 1908, pp. 189-190. 

2. În orig. transposition des personnes (couvade et pseudo-couvade) — n.tr. 

merg din casă în casă, vizitînd toate femeile ce au fost mame în 
acel an, iar ele le oferă de băut şi le fac mici daruri, în schimbul 
dansului lor!. Avem deci o paralelă exactă a sărbătorilor anuale 
a morţilor şi un exemplu interesant de caz în care fecunditatea 
nu mai este sărbătorită ritual doar într-un cerc restrîns (în 
familie), ci de-o grupare generală. 


1. Drake-Brockmann, in: Census of India 1901, vol. I, Ethnographical Appendices, 
Calcutta, 1903, p. 228. 

Tăierea cordonului ombilical — Unde stă copilul înainte de a se 
naşte — Riturile de separare şi de integrare — India, China — 
Darea numelui — Botezul — Prezentarea şi expunerea la soare 
şi la lună 


Unele dintre riturile trecute în revistă în capitolul precedent 
se raportau nu numai la mamă, ci şi la copil. La populaţiile 
unde femeia gravidă este privită ca impură, această impuritate 
se transmite în mod normal la copil care, drept urmare, este 
supus unui anumit număr de tabuuri, prima lui perioadă limi- 
nală coincizînd cu ultima perioadă liminală a lăuzei, pînă la 
revenirea ciclului. De asemenea, diferite rituri de apărare, îm- 
potriva deochiului, a contagiunilor, a bolilor, a demonilor de 
tot felul etc. sînt valabile simultan pentru mamă şi copil; acolo 
unde sînt destinate în mod special acestuia din urmă, mecanis- 
mul lor nu prezintă nimic particular în raport cu alte practici de 
acelaşi ordin. 

Şi aici întîlnim secvenţa riturilor de separare, de prag şi de 
integrare. Astfel Doutté a întîlnit în Maroc, la populaţia 
rehamna, o opinie mai răspîndită decît ni s-a părut la început 
şi care ar oferi o explicaţie satisfăcătoare unui anume număr 
de practici; nu numai că noul născut este „consacrat”, ci „el nu 
se poate naşte pînă nu obţine bunăvoința tuturor celor de 
faţă”!. Este vorba, după cum se vede, de o atitudine de apărare 
similară celeia pe care colectivitatea o are faţă de străin. 

Or, ca şi străinul, copilul trebuie despărţit mai întîi de mediul 
său anterior. Acest mediu poate fi pur şi simplu mama : de unde, 
cred, practica de a încredința copilul în primele sale zile unei 
alte femei, practica nefiind în legătură cu perioada de lactaţie. 
Principala separare de acest fel se manifestă prin tăierea rituală 
a cordonului ombilical (cu ajutorul unui cuţit de piatră, de lemn 
etc.), şi prin riturile cu privire la bucata de cordon care, uscată, 
cade de la sine după un număr variabil de zile?. 


1. Doutt€, Merrâkecb, vol. I, pp. 343, 354. 
2. Kalduke la narrinyeri etc. 

Atrag atenția că uneori instrumentele de care se face uz în 
timpul tăierii cordonului ombilical aparţin categoriei de unelte 
specifice activităţii fiecărui sex. Dacă noul născut este un băiat, 
i se taie cordonul cu un cuţit sau cu un janeo aparţinînd unui 
vîrstnic din familie (în Punjab), pe o săgeată, la oraibii din 
Arizona etc.; dacă e fată, cu un fus în Punjab, pe un baston de 
zdrobit seminţele în chiupuri la oraibi! etc., dat fiind că este 
vorba de fixarea definitivă a sexului la copil; la fel în Samoa?. 
Într-un mare număr de cazuri, secţionarea cordonului consti- 
tuie obiectul unei mese comune, al sărbătorilor familiale şi, în 
acest caz, este evident un rit cu importanţă nu doar individuală, 
ci şi colectivă. Ceea ce se face apoi cu cordonul depinde de 
mulţi factori: uneori, copilul însuşi este cel care îl păstrează, 
aşa cum îşi păstrează părul sau unghiile tăiate, pentru a evita 
orice diminuare a personalităţii sale sau ca nimeni să nu şi le 
însuşească. Dar, cîteodată, această sarcină îi revine unei rude, 
fie pentru a proteja astfel personalitatea copilului (teoria sufle- 
tului exterior), fie pentru a menţine vie legătura de rudenie 
dintre copil şi familia sa, reprezentată prin păstrătorul cor- 
donului. În alte cazuri, acesta se îngroapă departe, la adăpost 
de oricine, ori sub prag sau în cameră, în aceste ultime cazuri 
sînt din nou tentat să cred că e vorba de rituri directe de 
înrudire. La aceleaşi tratamente, diferite de la un popor la altul, 
sînt supuse atît placenta cît şi prepuţul după circumcizie, am- 
bele operaţii avînd în comun faptul că marchează o separare 
care trebuie compensată, cel puţin temporar, prin măsuri de 
precauţie. Că unele dintre aceste rituri sînt simpatetice şi îi 
pregătesc copilului o mai bună utilizare a membrelor sale, a 
forţei şi a dexterităţilor, a fost demonstrat de şcoala engleză şi 
germană. Dar altele sînt în mod cert rituri de separare de lumea 
asexuată sau de cea anterioară societăţii umane, şi rituri de 
integrare la societatea sexuală şi la familia restrînsă ori lărgită, 
la clan sau la trib. Prima îmbăiere, spălarea capului, ritul frecării 
copilului etc., avînd şi o utilitate igienică, par să se încadreze, 
ca rituri de purificare, şi în categoria riturilor de separare de 
mamă, ca şi riturile de trecere a copilului peste, prin sau pe 


1. H.-A. Rose, Hindu Birth Observances in the Punjab, in: Journ. Anthrop. 
Inst., vol. XXXVII, 1907, p. 224; H.-R. Voth, Oraibi Natal Customs and 
Ceremonies, in: Col. Mus. Chicago, vol. VI, nr. 2, 1905, p. 48. Asupra obiec- 
tului janeo, sau firul sacru, cf. Ind. Antiquary, 1902, p. 216 şi W. Crooke, 
Things Indian, Londra, 1906, pp. 471-473. 

2. Turner, Samoa a bundred years ago and long before, Londra, 1885, p. 79. 

sub ceva, de aşezare a copilului pe pămînt, chiar dacă, pe cel 
din urmă, A. Dieterich! l-a considerat ca rit de agregare la 
Pămîntul Mamă. 

Totuşi, unele dintre riturile semnalate de Dieterich se 
raportează efectiv la Pămîntul însuşi, fără a fi însă rituri de 
separare?. Kourotropbos: trebuie luată această expresie în sens 
literal; pămîntul reprezintă locul unde şade copilul înainte de 
a se naştes; nu simbolic, ci ca Pămînt Mamă, în sens material, 
la fel după cum este şi adăpost al morţilor. De aici şi anumite 
asemănări de detaliu între unele rituri de naştere şi anumite 
rituri funebre. Dacă un copil mort înaintea ritului de agregare 
la lumea celor vii era îngropat şi nu incinerat, aceasta se în- 
tîmpla, după părerea mea, pentru ca el să fie redat locului său 
de origine. Dieterich a citat unele credinţe germane (există 
credinţe identice în Australia, Africa etc.) conform cărora sufle- 
tele (în sensul cel mai larg al cuvîntului) ce se vor naşte trăiesc 
sub pămînt sau în stînci. La diverse popoare se crede că ele 
trăiesc în arbori, în tufişuri, în flori sau legume, în pădure“ etc. 
De asemenea, e foarte răspîndită ideea că viitorii copii trăiesc 
mai întîi în fîntîni, izvoare, lacuri, ape curgătoare. 

Date fiind toate acestea, consider rituri de trecere toate ritu- 
rile care au ca obiect să-l facă pe copil să intre în perioada 
liminară ce durează, în funcţie de populaţie, de la 2 la 40 de 
zile sau mai mult. 

Acolo unde există credinţa în transmigraţie sau în reîncar- 
nare, riturile, avînd ca obiect separarea nou-născutului de lu- 
mea morţilor şi integrarea sa în societatea celor vii, generală 
sau specială, sînt mai bine sistematizate. Aşa este cazul la 
arunta, kaitish, warramunga etc. din Australia Centrală€. La popu- 
laţia tchwi din golful Guineei, cînd se naşte un copil, i se arată 
diverse obiecte care au aparţinut membrilor decedați ai familiei, 
pe care copilul îl alege, identificîndu-l cu unul sau altul dintre 


1. A. Dieterich, Mutter Erde, Leipzig, 1905, pp. 1-21. 

2. Cf., pentru detalii, ibidem, pp. 31 sqq. 39. 

3. Ibidem, pp. 57 sqq. Cf. Burton, The Lake Regions of Central Africa, Londra, 
vol. I, p. 115; la populaţia wazaromo din Africa Orientală : „în caz de sarcină 
falsă sau copil născut-mort, ei spun «s-a întors», adică în locuinţa sa din 
pămînt”. 

4. Cf. Mythes et Légendes d'Australie, pp. XXXI, XLIV-LXVII; sufletele ainu, 
trăiesc în păpuriş, Batchelor, The Ainu and their Folk-lore, vol. XVIII (1907), 
pp. 253-282. 

5. Dieterich, loc. cit. p. 18; Dan M'Kenzie, Children and Wells, in: Folk-lore, 
vol. XVIII (1907), pp. 253-282. 

6. Cf., printre alţii, Spencer şi Gillen, Northern Tribes, pp. 606-608. 

strămoşii săi!, ritul fiind suficient pentru a crea agregarea la 
familie. De altfel, de cele mai multe ori, credinţa în reîncarnare 
coexistă cu multe alte teorii. De exemplu, la ainu, se dă 
următoarea explicaţie pentru perioada liminară în care trăiesc 
mama, tatăl şi copilul pe durata primelor zile de după naştere: 
ei admit că mama este cea care dă copilului corp, iar tatăl este 
cel care-i dă suflet, dar progresiv: corpul în timpul sarcinii, 
spiritul în cele şase zile consecutive naşterii, perioadă în care 
tatăl va locui în coliba unui prieten şi, ulterior, în alte şase zile 
urmînd întoarcerii lui în coliba proprie; astfel că numai într-a 
douăsprezecea zi copilul este un individ complet şi autonom?. 
Este posibil ca aceasta să constituie o explicaţie posterioară 
pentru un ansamblu de rituri; dar este mai curînd posibil ca 
ideea că nou-născutului îi sînt necesare mai multe zile de viaţă 
reală pentru a se individualiza, să reprezinte baza unui anumit 
număr de rituri de recluziune şi protecţie a copilului. 

Riturile de separare cuprind, în general, toate riturile în 
care se taie ceva; în special, cel dintii tăiat al părului, actul 
rasului pe cap, apoi ritul de primă îmbrăcare. Riturile de inte- 
grare, avînd ca efect, după expresia populaţiei wayao din 
Africa Orientală”, „introducerea copilului în lume” sau, cum 
spun membrii populaţiei dajak din Bakarang, „lansarea 
copilului în lume”, ca un vapor la apă“, sînt rituri de deno- 
minaţie, de alăptare rituală, de apariţie a primului dinte, de 
botez etc. 

Ca rit de trecere, voi aminti recitarea în India vedică” a imnu- 
lui la sfîrşitul căruia i se pune copilului talismanul de pâtudru 
(o specie de lemn răşinos) : „la în posesie această vrajă a nemu- 
ririi... Îţi aduc spiritul şi viaţa ; nu te îndrepta spre negrele tene- 
bre ; fii apărat de rele; lumina celor vii să-ţi strălucească înainte 
etc.” Acest rit se execută în cea de-a zecea zi, ultima a reclu- 
ziunii mamei; atunci i se dau copilului două nume, unul 
obişnuit, care îl introduce printre cei vii, celălalt netrebuind să 
fie cunoscut decît de familia sa. În a treia zi de la luna nouă (în 


1. M.-H. Kingsley, Travels in West-Africa, Londra, 1897, p. 493. 

2. Batchelor, The Ainu, p. 240 iar pentru riturile de naştere, de denominaţie 
etc., pp. 235-237. 

3. A. Werner, The Natives of British Central Africa, Londra, 1906, pp. 102-103. 

4. H. Ling Roth, The Natives of Sarawak and Britisb North Borneo, Londra, 1896, 
vol. I, p. 102. 

5. Pet (AIE, a se vedea H. Oldenberg, La religion du Veda, Paris, 1903, 


pp. 363 şi 397-398; V. Henry, La magie dans l'Inde antique, Paris, 1904, 
pp. 82-83; W. Caland, Altindisches Zauberritual, Haga, 1900, p. 107. 

creştere), tatăl prezintă copilul lunii, rit pe care îl consider ca 
fiind de integrare cosmică. Prima ieşire (la patru luni) şi prima 
alimentaţie solidă (la şase luni) sînt şi ele însoţite de ceremonii. 
La trei ani, are loc ceremonia celui dintii tăiat al părului: faptul 
că fiecare familie are coafura sa particulară după care este recu- 
noscută, impusă şi copilului, face din rit, care este în sine un rit 
de separare!, unul de integrare la societatea familială. Apoi co- 
pilăria continuă pînă la ritul important (a 8, 10 sau 14 ani) de 
„intrare la şcoală”, marcînd începutul adolescenţei. 

În Punjabul de azi, perioada de limită (impuritate) pentru 
mamă şi copil este de 10 zile pentru brahmani, 12 pentru 
ksatriya, 15 pentru vaisya şi 30 pentru sudra, deci în sensul 
invers al „purităţii” de castă. Însă recluziunea în casă durează 
40 de zile, femeia şi copilul trecînd printr-o serie de ceremo- 
nialuri, ritul principal fiind baia, care au ca obiectiv reintegrarea 
progresivă a mamei în societatea familială, sexuală şi generală. 
Copilul este introdus în familie prin ritul de denominaţie, prin 
perforarea urechilor, primul tuns al părului (între un an şi patru 
luni şi patru ani); ritul agîga a apărut la musulmanii din Punjab 
datorită influenţei hinduse?, părînd a fi, ca în întregul islam, şi 
un rit de integrare la comunitatea credincioşilor. 

Iată acum schema ceremoniilor copilăriei la Fu-Tcheu?. Mai 
întîi, trebuie să ne reamintim că, pînă la 16 ani, copiii chinezi 
de ambe sexe au drept protectoare o divinitate numită „Mamă” 
şi că, pentru băieţi şi pentru fete, ceremoniile sînt identice, cu 
toate că fetele sînt mai puţin preţuite decît băieţii. 


1. M. Oldenberg, loc. cit., pp. 361-366, notează că tăierea părului, a unghiilor 
etc. constituie un element frecvent la numeroase ceremonii fiind, înainte 
de toate, „un rit de purificare, o lustraţie”. Afirmația este exactă cînd e 
vorba de un sacrificiu care comportă trecerea de la profan la sacru; dar 
este insuficientă cînd e vorba de trecerile profane, cum sînt cele de la o 
vîrstă la alta sau de la o stare socială la alta, caz în care mutilarea ori 
abandonarea unei părţi a corpului, o baie sau o schimbare a hainelor nu 
implică nici o idee legată de impuritatea de îndepărtat ori puritatea de 
obţinut. A se vedea şi Caland, Een indogermaansch Lustratie gebruik, in: 

Versi. Med. Ak. Wet. Amst., 1898, pp. 277 şi urm. şi interpretarea dată de el 
triplei circumambulatiuni.. 

2. Pentru detalii trimit la articolele lui H.-A. Rose, Hindu (and) Mubammedan 
Birth Observances in the Pundjab, in: Journ. Anthr. Inst. vol. XXXVII (1907), 
pp. 220-260. 

3. Cf. Doolittle, Social Life of the Chinese, New York, 1867, vol. I, pp. 120-140; 
despre ceremonialurile copilăriei la Beijing, cf. W. Grube, Zur Pekinger 
Volkskunde, Berlin, 1901, pp. 3-10; cf. între altele pp. 8-9, ceremonialurile 
alăptatului care comportă secvenţa de trecere şi sînt analoge ritului de 
adopţiune (alăptarea fiind, de altfel, unul dintre procedeele de înrudire): 
drept urmare, cele două familii se consideră pen-chia (membre ale aceluiaşi 
clan). 

În a treia zi după naştere, copilul este spălat pentru prima 
oară ; se fac sacrificii pentru „Mamă”, i se trimit alimente, alte 
daruri etc. de către rude şi prieteni. După baie, are loc ceremo- 
nialul „prinderii manşetelor”, copilului fixîndu-i-se cu o fişie 
de bumbac roşu monede vechi şi jucărioare de argint; fîşia 
este lungă de două picioare, iar „manşetele” pot să se îndepăr- 
teze una de cealaltă aproximativ un picior (33 cm.) ; i se scoate 
totul într-a 14-a zi, înlocuindu-se cu două brățări de pînză roşie 
ce vor fi purtate vreme de mai multe luni sau un an: explicaţia 
chineză este că ritul îi face pe copii liniştiţi şi ascultători. În 
a 3-a zi, se fixează pe uşa camerei semnul indicînd interdicţia 
de a intra (cf. supra, cap. ID, constînd dintr-un sul care conţine 
păr de pisică şi cîine, „ca să împiedice cîinii şi pisicile din 
vecinătate să facă zgomot şi să sperie copilul”; cărbune, „ca 
să-l facă spiritual şi inteligent”; măduva unei anumite plante, 
„ca să-l facă fericit şi bogat”. Patului i se ataşează un pantalon 
al tatălui cu o hîrtie avînd înscrise caracterele ce ordonă „tutu- 
ror influențelor defavorabile să intre în pantalon în locul 
copilului”. În cea de-a 14-a zi se îndepărtează pachetul şi panta- 
lonii şi se aduc mulţumiri „Mamei”. La sfîrşitul lunii, mama şi 
copilul părăsesc camera pentru prima oară, iar un bărbier sau 
cineva din familie rade pentru prima dată capul copilului, în 
faţa „Mamei” sau a tablelor strămoşeşti. 

La sărbătoare sînt invitate toate rudele şi toţi prietenii; aduc 
cadouri (alimente etc., mai ales 20 de ouă de gâscă pictate şi 
prăjituri, împodobite cu picturi reprezentînd flori, obiecte etc. 
de bun augur; picturile în alb sînt interzise, albul fiind culoarea 
de doliu). Bunica de partea mamei joacă un rol important. 
Într-a doua şi a treia lună, părinţii oferă rudelor şi prietenilor 
daruri în schimbul celor pe care le-au primit la naştere şi la 
sfîrşitul primei luni (biscuiţi rotunzi). În luna a patra, i se mulţu- 
meşte „Mamei”, oferindu-i-se daruri aduse sau trimise de bunica 
din partea mamei; masă comună cu familia şi invitaţii; apoi, se 
instalează ceremonios, pentru prima oară, copilul pe un scaun 
şi i se dă întîia dată hrană animală. La sfîrşitul anului, i se fac 
ofrande „Mamei”, daruri din partea bunicii pe linie maternă, 
care suportă teoretic toată cheltuiala sărbătorii; masă în familie ; 
i se pun în faţă copilului mai multe jucării reprezentînd unelte, 
iar aceea pe care o ia mai întîi îi indică profesia, caracterul, 
condiţia socială etc., viitorul. La toate riturile săvîrşite în faţa 
„Mamei” sau a tablelor strămoşeşti, copilul este făcut să 
participe activ, determinîndu-l să mişte mîinile etc. La fiecare 

aniversare pînă la vîrsta de 16 ani, pînă ce ritualul de „părăsire 
a copilăriei” nu s-a realizat, i se aduc „Mamei” şi tablelor mulțu- 
miri asupra cărora nu voi mai insista. Cînd copilul începe să 
umble, un membru al familiei ia un cuțit de bucătărie, se apro- 
pie de el prin spate şi se preface că-i taie ceva dintre picioare: 
este ritualul de „tăiere a legăturii picioarelor”, avînd drept scop 
să uşureze învăţarea mersului. 

Funcție de familie, în fiecare an, la fiecare doi ani (primul, 
al treilea etc.) sau la fiecare trei ani (al treilea, al şaselea etc.), 
pînă la ceremonialul de „ieşire din copilărie” — şi chiar în caz 
de boală o dată sau de două ori lunar — se execută, o dată sau 
de mai multe ori pe an, „trecerea pe poartă”. Dimineaţa sînt 
rugaţi să vină mai mulţi preoţi taoişti care construiesc altarul, 
suprapunînd mai multe mese pe care aşază farfurii cu mîncăruri 
diferite, lumînări, imagini ale zeilor etc. Ei invită zeii, prin 
muzică şi invocaţii potrivite, mai cu seamă „Mama” şi zeițele 
protectoare ale copiilor, să vină să guste ofrandele. În partea 
anterioară a camerei, zisă „cu faţa la cer”, pun o masă cu farfurii 
etc. şi şapte ceşti de orez reprezentînd Ursa Mare, aprind lumi- 
nările şi execută „adoraţia Măsurii”, conform ritului obişnuit. 
La căderea nopţii, se construieşte o poartă în mijlocul camerei. 
E făcută din bambus acoperit cu hîrtie roşie şi albă, înaltă de 
şapte picioare şi largă de două şi jumătate pînă la trei. Mobilele 
camerei sînt plasate în aşa fel încît să permită deplasarea fără 
să fie nevoie a se reveni pe acelaşi drum. 

Unul dintre preoţi ia într-o mînă un clopoțel sau o sabie 
ornată cu clopoței, în cealaltă un corn şi recită incantaţiile. El 
personifică „Mama” gata să îndepărteze de copii influenţele 
malefice. Tatăl familiei îi reuneşte pe toţi copiii. ÎI ia în braţe 
pe cel care nu merge încă sau pe cel bolnav, iar fiecare copil ia 
o lumînare aprinsă. Suflînd în corn, preotul trece încet pe sub 
poartă, urmat de tată şi de copiii înşiruiţi unul în spatele celui- 
lalt. Ceilalţi preoţi bat toba sacră etc. Preotul care conduce 
procesiunea îşi agită sabia sau un bici şi simulează lovirea unui 
obiect invizibil. Apoi, poarta este transportată succesiv în cele 
patru colţuri ale camerei, unde procesiunea se desfăşoară în 
acelaşi mod şi revine iarăşi în centru. În fine, poarta este de- 
molată şi rămăşiţele ei se ard în curtea casei sau în stradă. La 
fiecare performare a acestui ceremonial, se confecţionează o 
statuetă de lemn, reprezentînd copilul căruia îi este destinat 
ritualul; statueta este păstrată pînă la vîrsta de 16 ani şi, de 
regulă, este aşezată lîngă reprezentarea „Mamei”, în dormitor. 

Dacă copilul moare înainte de a împlini vîrsta de 16 ani, statue- 
ta se îngroapă împreună cu el; dacă este foarte bolnav, statueta 
este cea trecută pe sub poartă. Pe sub poartă trebuie să treacă 
nu numai copilul sau copiii bolnavi, ci şi toţi copiii din casă, de 
asemenea nepoţii, nepoatele etc. aflate în acel moment acolo. 

Desigur că putem să interpretăm întregul ceremonial ca 
fiind un rit de transfer al răului, rit care, sub forma de „trecere 
pe sub sau prin ceva”, este foarte răspîndit. De altfel, ritul este 
în parte animist, aşa după cum este, aproape în întregime şi 
taoismul. Totuşi, faptul că obiectul pe sub care se trece este 
un portic, sfînt ca mai toate porticurile din întregul Extrem 
Orient sau asemănător cu porticurile africane despre care am 
vorbit, trebuie să aibă un sens nemijlocit: copiii trec dintr-o 
lume periculoasă într-una binevoitoare sau neutră, pentru care 
poarta reprezintă intrarea, trecerea fiind progresivă, prin repe- 
tarea sextuplă, prin deplasarea porţii din centru în cele patru 
colţuri şi apoi din nou în centru, sensul fiind acela de a face 
din cameră, în întregul ei, un mediu propice pentru copii. Iar 
această interpretare a unei părţi a ceremonialului ca rit de 
trecere este confirmată de următorul fapt: ea se repetă şi încă 
mai solemn în momentul „maturităţii” copiilor, la vîrsta de 16 
ani. Din contră, „adorarea măsurii”, adică a constelaţiilor aflate 
în legătură cu viaţa şi moartea, este executată pentru bolnavi, 
oricare le-ar fi vîrstal. Las la o parte sărbătorile şcolare (intra- 
rea la şcoală; cea în onoarea lui Confucius; cea pentru bunul 
mers al studiilor etc.) şi ajung la ceremonialul de „ieşire din 
copilărie”?. „Ea seamănă foarte bine cu ceremonialul trecerii 
pe poartă doar că este mai impunătoare şi mai teatrală.” În 
teorie, la 16 ani, băiatul părăseşte perioada de copilărie ca să 
intre în adolescenţă, iar fata devine femeie. Odată ceremonia 
încheiată, divinitatea copiilor, „Mama”, încetează să-i mai ape- 
re, iar individul intră sub autoritatea celorlalţi zei. Iată motivul 
pentru care ceremonialul se numeşte frecvent „Mulţumirea 
adusă Mamei”. 

Doolittle insistă în continuare asupra faptului că vîrsta de 
16 ani este cea care marchează începutul „maturităţii” ; de altfel, 
ceremonia poate fi executată mai devreme, dacă tînărul tre- 
buie să se căsătorească imediat, sau poate fi amînată din cauza 


1. Cf. Doolittle, ib., pp.134-136. 
2. Doolittle, loc. cit., pp. 137-138. 
3. Cf. infra, despre „pubertatea socială”. 

sărăciei etc. Ritul esenţial constă tot din trecerea pe sub poarta 
artificială : în acest caz, putem măcar presupune că, fiind con- 
siderată o calitate pozitivă (ca şi boala), copilăria a fost 
transferată porţii şi distrusă sau că, şi prefer o astfel de inter- 
pretare, poarta reprezintă limita dintre două perioade ale exis- 
tenţei, în aşa fel încît trecerea prin ea înseamnă ieşirea din 
lumea copilăriei şi intrarea în cea a adolescenţei. Distrugerea 
obiectului utilizat în rit poate fi explicată printr-un fapt consta- 
tat atît în Australia! cât şi în America de Sud?, că obiectele sacre 
nu trebuie să servească decît o singură dată, iar la terminarea 
fazei ceremoniale, ele trebuiesc distruse (este ideea centrală a 
sacrificiului) sau abandonate ca golite de putere şi că, în fiecare 
fază nouă, sînt necesare obiecte sacre, ornamentaţii corporale, 
costume şi rituri verbale noi’. În fine, reamintesc că în China, 
fiecare aniversare a zilei de naştere şi, mai ales, fiecare a zecea 
aniversare, după atingerea vîrstei de 50 de anif, constituie prile- 
jul unor ceremonii şi rituri care, şi ele, marchează trecerea de 
la o perioadă la alta. 

Iată acum ritul porţilor la Blida’. „În a şaptea zi de la naştere, 
după ce i s-a făcut toaleta copilului, moasa îl ia în braţe, ţinîndu-l 
întins. I se pune sugarului pe piept o oglindă rotundă, smăl- 
tuită. Oglinda susţine la rîndu-i fusul de tors al casei, un săculeţ 
plin cu indigo, în fine puţină sare, toate fiind obiecte folosite 
frecvent în operaţiile magice. Ţinînd în braţe copilul cu tot 
acest bagaj, moaşa se apropie de uşa camerei şi îl balansează 
de şapte ori pe deasupra unei «mdjîria», canalul de eliminare a 
rezidurilor. Procedează astfel la toate uşile, în special la cele 
ale dependinţelor care dau în vestibul, în fine, la uşa de la 
stradă, dar în interior. Această a şaptea zi se mai numeşte şi 
ziua ieşirii copilului (jum kbrudj el meziud). Nu pare evident 


= 


Cf. Mythes et Leg. d'Austr., pp. 134-135, nota 3. 

2. Koch-Griinberg, scrisoare particulară. 

3. La fel la ojibway (ca şi la alţi semi-civilizaţi) care construiesc colibe speciale, 
diferite ca formă, pentru fiecare activitate specializată şi cu fiecare nouă oca- 
zie, ele nefiind folosite decît o singură dată şi apoi abandonate: consiliu de 
război sau de pace, masă de sărbătoare, vindecarea unui bolnav, coliba pen- 
tru izolarea unui şaman, a unui prezicător, a unei femei însărcinate, a unui 
copil care trebuie inițiat etc. Cf. Kohl, Kitschi-Gami, Breme, 1859, vol. I, 
p. 60. 

4. Cf. Doolittle, loc. cit., vol.II, pp. 217-228. Trumbull, Threshold Covenant, 
p. 176, aminteşte obiceiul (englez?) de a-i da unui copil, la fiecare aniversare, 
atîtea lovituri cîţi ani a împlinit; rit pe care îl putem privi ca rit de separare 
de anii scurşi. 

5. Desparmet, La Mauresque et les maladies de lenfance. in: Rev. des Et. 

Ethnogr. et Sociol, 1908, p. 488. 

faptul că acest ceremonial are ca scop să-l prezinte pe copil 
djinilor casei (mai ales celor ai intrărilor şi ieşirilor), pentru ca 
ei să-i fie binevoitori atunci cînd copilul va ieşi din camera 
maternă ?”. 

Am citat suficient de detaliat riturile chinezeşti fiindcă ele 
permit înţelegerea secvenţei riturilor care l-au condus, etapă 
cu etapă, pe individ, de la naştere la vîrsta adultă, în societăţile 
unde nu există clase de vîrstă propriu-zise. Perioada dintre 
naştere şi intrarea în adolescenţă, iniţiere etc. se descompune 
în etape mai mult sau mai puţin lungi şi numeroase, în funcţie 
de populaţie. Astfel, la populaţia bantu meridională!, perioada 
scursă de la prima la a doua dentiţie cuprinde: 1° riturile ante- 
rioare apariţiei primului dinte ; 20 pragul dintre prima şi a doua 
dentiţie ; 3% momentul apariţiei acesteia, cînd se presupune că 
„micuțul a devenit stăpînul propriului somn” ; motiv pentru care 
mama pleacă în pădure ca să ardă în secret rogojina ce le-a 
servit de culcuş; 40 urmează perioada de instrucţie: băiatul e 
deprins să nu mai locuiască împreună cu femeile, e împiedicat 
să le înveţe limbajul secret; nu mai locuieşte decît cu băieţi de 
vîrsta lui sau mai în vîrstă şi chiar trebuie să iasă din colibă 
atunci cînd tatăl său intră în ea. În timpul perioadei de la prima 
la a doua dentiţie, copilului nu i s-a spus nimic despre fenome- 
nele sexuale; odată dentiţia a doua apărută, el este instruit 
sistematic. În acest moment, încetează diversele operaţii ma- 
gice, de ordin protector, abia acum fiindu-i permis să lucreze 
la cîmp. Astfel, la populaţia bantu meridională, apariţia celei 
de-a doua dentiţii marchează o schimbare completă a existenţei 
copilului, fiind „o regulă absolută la unele triburi” dar mai puţin 
categorică la altele. El este despărţit de societatea de femei şi 
copii, dar nu va pătrunde în societatea adolescenților decît prin 
ceremoniile de iniţiere, iar în cea a adulţilor, prin ceremoniile 
căsătoriei. Pentru alte secvenţe rituale, trimit la numeroasele 
monografii citate în acest volum. 

În rezumat, o schemă va cuprinde următoarele rituri : tăierea 
cordonului ombilical, stropiri şi băi, căderea restului de cordon, 
denominaţia, primul tuns, prima masă familială, prima dentiţie, 
primul mers, prima ieşire, circumcizia, prima înveşmîntare 
diferită după sex etc. Voi vorbi despre circumcizie în capitolul 
următor. Pentru moment, ar fi potrivit să spunem cîteva cuvinte 
despre denominaţie şi botez. 


1. Dudley Kidd, Savage Childhood, Londra, 1906, pp. 81-89. 

Riturile de denominaţie ar merita în sine o monografie 
specială. Ele au fost studiate în mai multe rînduri!, dar fără a fi 
considerate, după cîte ştiu, nici în detaliu, nici în adevăratele 
lor semnificaţii. Prin denominaţie, copilul: 10 este individuali- 
zat; 20 este integrat în societate, fie în cea generală, sărbătoarea 
fiind publică şi întregul sat participînd la ea, în special dacă este 
vorba de un băiat, cu atît mai mult dacă el este fiul şefului ; fie 
într-o societate restrînsă, în familiile celor două linii de ascen- 
denţi sau numai în familia paternă ori maternă. Variaţiunile de 
detaliu sînt nenumărate. Cîteodată i se dă copilului un nume 
generic, care indică numai dacă e băiat ori fată, ori că este al 
treilea sau al şaptelea copil; sau i se dă numele unuia dintre 
strămoşi ; sau copilul îşi alege el însuşi numele. În fine, el poate 
să-şi schimbe numele ori de cîte ori îşi schimbă categoria de 
vîrstă pe durata copilăriei: astfel că de multe ori primeşte mai 
întîi un nume vag, apoi unul cunoscut, apoi unul secret, apoi 
un nume de familie, de clan, de societate secretă? etc. 

Faptul că ritul de denominaţie a copilului este unul de 
agregrare nu mai are nevoie, cred, să mai fie demonstrat: 
documentele citate mai sus o probează. Şi iată încă unul: în 
Gabon, în trecut, la naşterea unui copil, „un mesager public 
anunţa şi solicita pentru copil un nume şi un loc între cei vii. 
Un altul, la celălalt capăt al satului, răspundea că a luat cererea 
la cunoştinţă şi promitea, în numele populaţiei, că nou-născutul 
va fi primit în comunitate şi va avea toate drepturile şi avan- 
tajele aparţinînd acelei populaţii. Indivizii se adunau în stradă, 
era adus nou-născutul şi era expus privirii tuturor. Se aducea o 
cadă plină cu apă, iar şeful satului sau al familiei îl uda, îi 
dădea un nume şi pronunţa o invocaţie pentru ca el să fie 
sănătos, să crească pînă va deveni femeie sau bărbat, să aibă 
mulţi copii, nenumărate bogății” etc.” 


1. Cf. Tylor, Primitive Culture, ed. a 4-a, Londra, 1903, vol. II, pp. 430, 441, 437 

etc. Pentru riturile de denominaţie, cf. încă Voth, Oraibi, loc. cit., pp. 55, 57; 

Skeat-Blagden, Wild Tribes of Malay Peninsula, Londra, 1905, vol. II, pp. 3 

sqq; Doutté, Merrâkecb, passim etc. 

2. Atrag atenţia încă de pe acum că numele adultului poate şi el să varieze în 

cursul vieții, fie după actele sale ocazionale (fapte strălucite, nenorociri), cf. 

„Best, Maori Nomenclature, in: Journ. Anthr. Inst., vol. XXXII (1902), 

. 194-196 ; fie sistematic (naşterea copiilor, trecerea dintr-o clasă de vîrstă 

alta sau de la un grad „secret” la altul etc.); cf. un caz interesant de 
himbare a numelui la fiecare „etapă de viață ascendentă” la pawni, Alice 

Fletcher, A Pawnee Ritual Used wben Changing a Man’s Name, in: Am. 
Antbrop., New Ser., vol. I (1899), pp. 85-97. 

3. Wilson, Western Africa, citat de H. Nassau, Fetishism in West Africa, Londra, 
1904, pp. 212-213. Am putea compara între ele informațiile lui Lasnet din 
Une Mission au Sénégal, Paris, 1900, p. 24 (mauri), 50 (peul), 64 (laobe), 76 
(tusculu), 88 (mandigue), 127 (ulofi), 145 (sérèri). 

Vom remarca faptul că, alături de ritul de denominaţie, există 
în Gabon un rit prezentînd o analogie frapantă cu botezul. 
Acesta din urmă a fost privit, cel mai adesea, ca o lustraţie, un 
rit de purificare ori catartic!, adică în definitiv ca rit de separare 
de lumea anterioară, fie profană în general, fie impură. Cu toate 
acestea, trebuie ţinut seama că pînă şi acest rit poate avea un 
sens de rit de integrare, atunci cînd nu se foloseşte apă obiş- 
nuită, ci apă consacrată. Fiindcă în acest caz cel botezat nu 
numai că-şi pierde o calitate, dar şi obţine o alta. Sîntem astfel 
nevoiţi să examinăm o nouă categorie de rituri, cele numite de 
iniţiere. 

Totuşi, mai înainte, este necesar să ne amintim de anumite 
rituri de expunere la soare, la lună, la pămînt, al căror sens 
exact J.-G. Frazer şi A. Dieterich nu mi se pare că l-au înţeles. 
Într-adevăr, acolo unde, ca la populaţia bantu şi la amerindieni, 
în special la pueblo şi la indienii din America Centrală, viaţa 
socială şi cea cosmică sînt privite ca intim legate, este normal 
să existe rituri de integrare a nou-născutului în lumea cosmică, 
adică în elementele ei principale. De unde şi riturile de prezen- 
tare la lună şi soare, de contact cu pămîntul etc.? De asemenea, 
dacă totemismul reprezintă, în cele din urmă, un sistem cu scop 
economic, este normal ca şi copilul să fie, într-un moment sau 
altul, agregat efectiv totemului său, cu toate că deja este înrudit 
cu el prin naştere. Aceste rituri de integrare la grupul totemic 
antropo-animal, antropo-vegetal sau antropo-planetar, consti- 
tuie o contrapartida la riturile de agregrare la familia de care 
pare să aparţină în mod automat nou-născutul, datorită faptului 
că este născut de o anumită mamă şi, fără îndoială, dintr-un 
anumit tată. Dar, toate acestea ne conduc din nou la cercetarea 
riturilor de agregare în societăţile speciale determinate. 


1. Cf. E.-B. Tylor, loc. cit., vol. II, p. 430 şi urm., care a comis confuzia sem- 
nalată în text. Asupra botezului ca rit de iniţiere, a se vedea R. Farnell, The 
Evolution of Religion, Londra, 1905, pp. 56-57 şi 156-158. 

2. Sensul prezentării la soare, ca rit de agregare, este foarte clar la tarahumari 
(Lumholtz, Unknown Mexico, Londra, 1903, vol. I, p. 273), la oraibi, (cf. 
supra, p. 49), la zuni (D-na Stevenson, The Zuni, XXIII, in: Ann. Rep. Bur. 
Am. Etbnol. s. v. Birth) etc. Pentru cazurile de prezentare la lună, a se 
vedea J.-G. Frazer, Adonis, Attis, Osiris, ediţia a Il-a, Londra, 1907, pp. 373 
şi urm. Majoritatea riturilor citate sînt într-adevăr simpatetice, ideea fiind 
aceea că creşterea lunii o favorizează pe cea a copilului. În fine, amintesc 
că luna, soarele etc. sînt uneori totemuri şi că, în acest caz, ca la anumiţi 
amerindieni, prezentarea la astre este un rit de integrare în grupul totemic ; 
uneori este un rit de integrare la divinitate, nou-născutul fiind considerat, în 
consecinţă, „fiu al soarelui”. 

Pubertatea fiziologică şi pubertatea socială — Circumcizia — 
Mutilările corporale — Clanurile totemice - Confreriile 
magico-religioase — Societăţile secrete — Societăţile politice 
și războinice — Clasele de vîrstă — Misterele antice — Religii 
universaliste ; botezul — Contreriile religioase — Fecioarele 
și prostituatele sacre — Clase, caste şi profesii — Ordinaţia 
preotului şi a magicianului — Întronarea şefului şi a regelui — 
Excomunicarea şi excluziunea — Perioada de prag. 


Clasele de vîrstă şi societăţile secrete au făcut recent 
obiectul a două monografii, una de H. Schurtzi, cealaltă de 
Webster? în care, totuşi, nu au fost studiate suficient ceremo- 
niile de acces la acestea. Astfel, deşi H. Webster a consacrat 
riturilor un întreg capitol, el nu le-a studiat decît izolat şi, fapt 
curios, nu s-a gîndit să le compare din punct de vedere al 
secvenţelor lor. Ambii autori, convinşi fiind de ideea că iniţie- 
rea ar coincide cu pubertatea şi că toate ceremoniile de acest 
tip au drept punct de plecare respectivul fenomen fiziologic, 
s-au lansat în teorii generale inadmisibile. Schurtz reduce totul 
la instinctul de „sociabilitate”, altfel spus la instinctul gregar, 
fără a reuşi însă să facă înţelese nici variațiile instituţiilor consi- 
derate, nici natura ceremoniilor ce le corespund. Webster con- 
struieşte d priori un tip primitiv de clasă de vîrstă şi de societate 
secretă şi vede peste tot devieri şi degenerescenţe ale acestui 
tip ipotetic. 

În prezentul capitol, se va demonstra mai întîi că pubertatea 
fiziologică şi „pubertatea socială” sînt două noţiuni esenţial 
diferite, care nu converg decît rareori. Apoi, vom examina cere- 
moniile de iniţiere de orice tip, adică nu numai pe cele care 
permit accesul la clasele de vîrstă şi la societăţile secrete, dar şi 
pe cele ce însoțesc ordinaţia preotului şi a magului, întronarea 
regelui, consacrarea călugărilor şi a călugăriţelor, precum şi a 
prostituatelor sacre etc. 


1. H. Schurtz, Alterklassen und Mannerbiinde, Leipzig, 1902. 
2. H. Webster, Primitive secret societies, New York, 1908. 


68 ARNOLD VAN GENNEP 


La fete, pubertatea fizică se manifestă prin umflarea sînilor, 
lărgirea bazinului, apariţia părului pubian şi, mai ales, prin cel 
dintii flux menstrual. Ar părea deci, simplu să se dateze din 
acest moment trecerea de la copilărie la adolescenţă. În reali- 
tate, în viaţa socială, lucrurile se petrec cu totul altfel, ceea ce 
se explică în primul rînd tot prin fapte de ordin fiziologic: 
19 Juisarea sexuală nu depinde de pubertate, ci este resimţită, 
în funcţie de individ, fie înainte, fie după aceasta; spasmul se 
poate produce chiar cu cîţiva ani mai devreme; astfel încît 
pubertatea nu prezintă importanţă decît pentru posibilitatea 
concepției; 20 Apariţia primului ciclu nu se manifestă la aceeaşi 
vîrstă la diferite rase, nici în cadrul aceleiaşi rase la indivizi 
diferiţi. Diferenţele sînt considerabile!, astfel încît conchidem 
că nici o instituţie nu se bazează pe un element atît de dificil 
de determinat şi atît de puţin constant precum pubertatea. 
Chiar în Europa, variațiile nu corespund unor prescripţii legale. 
La Roma, fetele sînt nubile din punct de vedere legal la 12 ani, 
dar abia a doisprezecea parte din numărul de tinere romane au 
menstruaţie la această vîrstă, majoritatea avînd-o între 14 şi 15 
ani, iar cîteva, foarte rar, de la 9 ani. La Paris, vîrsta legală 
pentru căsătorie este 16 ani şi 6 luni; dar pubertatea medie se 
situează la 14 ani şi 4 luni, conform lui Brierre de Boismont, şi 
la 15 ani şi 4 luni după Aran, clasele bogate fiind mai precoce 
în acest sens decît muncitorimea. Astfel la Roma, pubertatea 
socială este anterioară, iar la Paris este posterioară pubertăţii 
fiziologice. 

Ar fi deci mai bine să nu numim riturile de iniţiere, rituri de 
pubertate. Departe de noi însă intenţia de a nega că există, 
totuşi, rituri ale pubertăţii fiziologice care, în unele rare cazuri, 


1. Ploss-Bartels, Das Weib, ed. a 8-a, Leipzig, 1905, vol. I, pp. 394-420, au 
reunit o importantă cantitate de documente despre apariţia — normală sau 
anormală (de la 2 luni etc.) — a primei menstruaţii la diferite populaţii. Data 
primei menstruaţii depinde simultan de climat, hrană, profesie şi ereditate. 
Observatorilor, în majoritate medici, le vine atît de greu să se pună de 
acord asupra vîrstei medii a primei menstruaţii la o populaţie luată pe 
ansamblu (Franţa, Rusia etc.) sau chiar dintr-o regiune limitată (un mare 
oraş, de ex.), încît ar trebui să îi considerăm pe negri, oceanici etc. sta- 
tisticieni excelenți dacă i-am presupune capabili să fi descoperit media 
pentru propriile lor triburi, înaintea oricărei investigări metodice asupra 
influenţei climei şi a modului de hrană. Iată un tabel pentru 584 femei din 
Tokyo: la 11 ani, 2; la 12 ani, 2; la 13 ani, 36; la 14 ani, 78; la 15 ani, 224; 
la 16 ani, 228; la 17 ani, 68; la 18 ani, 44; la 19 ani, 10; la 20 ani, 2. Iată 
mediile pentru Africa: ulofi, 11-12 ani; Egipt, 10-13 ani (Pruner-bey) sau 9-10 
ani (Rigler); bogoşi, 16 ani; suaheli, 12-13 ani; wanjamwesi, 12-13 ani; 
berberi din Egipt, 15-16 ani; somalezi, 16 ani; Loango, 14-15 ani, rar 12; 
arabi din Alger, 9-10 ani, Fezzan, 10-15 ani. 

coincid cu cele de iniţiere. Fetele sînt atunci izolate, uneori 
chiar sînt considerate moarte, apoi reînviate!; la alte popoare?, 
dimpotrivă, nu există vreun rit specific momentului respectiv, 
deşi există rituri de iniţiere. 

Astfel, se conturează ideea că majoritatea acestor rituri, al 
căror caracter evident sexual nu poate fi negat şi despre care 
se spune că te fac bărbat sau femeie, sau apt de a fi (bărbat sau 
femeie), se includ în aceeaşi categorie cu anumite rituri de 
secţionare a cordonului ombilical, rituri de copilărie şi de ado- 
lescenţă, şi sînt rituri de separare de lumea asexuată, urmate 
de rituri de agregare la lumea sexuală, la societatea restrînsă, 
constituită dincolo de toate celelalte societăţi generale sau spe- 
ciale, din indivizii de acelaşi sex. Aceasta se poate? afirma în 
special în legătură cu fetele, activitatea socială a femeii fiind 
mult mai simplă decît a bărbatului. 

Chestiunea se complică şi mai mult în cazul băieţilor: aici, 
diferenţa e cu atît mai mare cu cît prima emisie de spermă 
poate fi precedată de emisia de mucus, cu cît aceasta trece 
deseori neobservată de subiect şi, în fine, cu cît ea nu se pro- 
duce, la majoritatea indivizilor, decît sub influenţa unui şoc 
exterior a cărui dată depinde de circumstanţe imposibil de 
prevăzut sau de dirijat. Rezultă de aici că pubertatea băieţilor 
se fixează în accepţia comună la data apariţiei părului pe barbă 
şi pe pubis etc. Dar şi în acest caz, diferenţele etnice şi indivi- 
duale sînt considerabile. 

Astfel, pentru oricare dintre sexe, pubertatea fizică este un 
moment dificil de datat, dificultatea explicînd faptul că atît de 
puţini etnografi şi exploratori au făcut cercetări în această pri- 
vinţă. Cu atît mai de neiertat este acceptarea expresiei „rituri 
de pubertate” pentru a desemna ansamblul riturilor, ceremo- 
niilor, practicilor de orice fel care marchează, la anumite po- 
poare, trecerea de la copilărie la adolescenţă. Se cuvine deci să 


1. J.-G. Frazer a adunat dovezi în Golden Bough, vol. III, pp. 204-233. cf. şi lui 
Hutter, Nord-Hinterland von Kamerun, Brunswick, 1902, p. 427; Stevenson, 
The Zuni in: XXXIII Ann. Rep. Bur. Etbnol., pp. 303-304 etc., C.-G. Du Bois, 
The Religion of the Luisenio Indians of Southern California, in: Univ. Cal. 
Publ., vol. VIII, nr. 3, 1908, pp. 93-96. 

2. Jenks, The Bontoc Igorrot, Philippines Dep. Int., Etbnol. Survey Publ., vol. 1, 
1904, pp. 66 şi urm. 

3. S-ar obţine rezultate identice dacă s-ar compara vîrsta la care se execută 
deflorarea artificială (perforarea himenului) cu cea a pubertăţii: cu rare 
excepţii, cele două nu sînt puse în legătură, la acelaşi popor; în plus, 
perforarea himenului nu reprezintă numai o pregătire pentru coit, fie nup- 
tial, fie anterior căsătoriei, sau pentru logodnă. Despre acest rit, cf. printre 
alţii H. Sidney Hartland, At the temple of Mylitta, in: Antbrop. Essays 
presented to E.-B. Tylor, Oxford, 1907, pp. 195-198. 


70 ARNOLD VAN GENNEP 


distingem între pubertatea fizică şi pubertatea socială, la fel 
cum se deosebeşte o înrudire fizică (consanguinitatea) de o 
înrudire socială, o maturitate fizică de o maturitate socială 
(majoratul) etc. 

Este demn de remarcat faptul că unii observatori prudenti, 
chiar dacă au publicat elemente precise de apreciere, nu au 
sesizat că erau două fenomene distincte şi au utilizat cuvîntul 
pubertate alternativ, într-un sens sau în celălalt. Iată cîteva 
exemple de asemenea confuzii: descriind amănunţit „ceremo- 
niile de pubertate” ale fetelor la indienii thomson, ceremonii 
care sînt executate departe de sat, într-o colibă specială, şi 
conţin tabuuri, spălări, rituri simpatetice! etc., Teit adaugă: 
„fetele erau adeseori logodite de copile, cu bărbaţi în vîrstă de 
peste 20 de ani; nu erau considerate nubile decît după ce 
îndepliniseră toate ceremoniile care privesc apariţia pubertăţii, 
adică aproximativ de la 17-18 ani, uneori chiar 23 de ani”? 
Vom fi de acord că pubertatea fizică nu poate fi cauza princi- 
pală a unor ceremonii atît de îndelungate şi care cuprind, în 
detaliu, mai multe etape. Pentru băieţi, se afirmă clar? că genul 
de ceremonii care trebuiau executate depinde de profesia 
(vînător, războinic etc.) pe care îşi propuneau să o urmeze şi 
că fiecare adolescent le începe, între 12 şi 16 ani, din ziua cînd 
a visat pentru prima oară o săgeată, o barcă sau o femeie. De 
asemenea, nici un element din „ceremoniile pubertăţii” la tribu- 
rile lillooet din Columbia britanică“ nu indică pubertatea fizică 
ci, dimpotrivă, mai ales faptul că, pentru tinerii care doreau să 
devină şamani, perioada ritului dura foarte mult, dovedind că 
era vorba, la fel ca la chinezi”, de „pubertatea socială”. Reamin- 
tim că şi la noi vîrsta la care tinerii au voie să se căsătorească 
nu coincide cu momentul pubertăţii lor fiziologice şi, dacă 
vreodată cele două momente, unul social, altul fizic, ar ajunge 
să coincidă, faptul s-ar datora progresului ştiinţific. 

Dacă la hotentoţi, băieţii rămîneau în societatea feminină şi 
infantilă pînă împlineau 18 anif, la populaţia elema, din Golful 


1. J. Teit, The Thomson Indiens of British Columbia, in: Jes. N. Pacif. Exped., 
vol. I, (New York, 1898-1900), pp. 311-321. 

Ibidem, p. 321. 

Ibidem, pp. 317-318. 

J. Teit. Lillooet Indians, in: Jesup. N. Pac. Exp. vol. II, Leiden şi New York, 
1906, pp. 263-267. 

Cf. supra, pp. 59, 63. 

P. Kolben, The Present State of the Cape of Good Hope, vol. 1, p. 121, citat de 
Webster, loc. cit., p. 23. 

Papua, prima ceremonie era, dimpotrivă, executată atunci cînd 
copilul împlinea cinci ani, a doua, cînd avea zece, iar a treia nu 
părea să aibă loc decît după mult timp, din moment ce făcea 
din copil un războinic propriu-zis, liber să se căsătorească. 

Pe scurt, la întrebarea pusă de Leo Frobenius?, fără ca el să 
încerce măcar să răspundă cu precizie: „dacă momentul novicia- 
tului coincide într-o oarecare măsură cu maturitatea sexuală”, 
eu răspund clar: nu, cu atît mai mult cu cît ceremoniile primei 
menstruaţii” ori există la populaţii care nu cunosc riturile de 
iniţiere, ori au un caracter deosebit doar prin simplul fapt că 
este vorba într-adevăr de prima apariţie“ a unui fenomen ce va 
fi în continuare însoţit mereu de rituri speciale, datorate calităţii 
impure atît a femeii ca atare, cît şi a sîngelui său menstrual. 

Deosebirea între pubertatea fizică şi pubertatea socială apa- 
re cu şi mai mare claritate în unele ceremonii ale triburilor 
todas, care sînt poliandri şi se logodesc de la vîrsta de 3 ani. Cu 
puţin timp înaintea pubertăţii fiziologice, un bărbat din altă 
regiune decît cea a fetei vine în zori în satul acesteia, se culcă 
alături de ea şi îşi întinde haina astfel încît să îi acopere pe 
amîndoi; rămîn aşa cîteva minute, apoi bărbatul pleacă. După 15 
zile, un bărbat puternic şi bine clădit din orice regiune sau clan 
ar fi, vine să îşi petreacă noaptea cu fata şi o dezvirginează. 
„Faptul trebuie să se întîmple înainte de pubertate şi puţine 
lucruri discreditează atît de tare femeia ca neîndeplinirea aces- 
tei ceremonii; poate chiar să o împiedice să se mărite.” Abia la 15 
sau 16 ani încep ceremoniile de căsătorie propriu-zise, adică la 
cîţiva ani după pubertate. 

Chiar şi numai diferenţele privind vîrsta la care se practică 
circumcizia ar fi trebuit să dea de înţeles că în acest caz este 
vorba de un act de importanţă socială, nu fiziologică€. La nume- 
roase popoare, operaţia este executată la intervale destul de 
îndepărtate în timp, de exemplu, o dată la 2, 3, 4 sau 5 ani, 
astfel încît sînt circumcişi în acelaşi timp copii cu dezvoltare 
fizică sexuală diferită. Mai mult, într-o aceeaşi regiune, locuită 


1. J. Holmes, Initiation ceremonies of the natives of the Papuan Gulf, in: Journ, 
Anthr. Inst. vol. XXXII (1902), pp. 418-425. 


2. L. Frobenius, Die Masken und Gebeimbiinde Afrikas, in: Nova Acta Leopoldina 
etc., Halle, 1898, p. 217. 

3. C.f. între alţii J.—G. Frazer, Golden Bough, ed. a 2-a, vol. I, p. 325. 

4. Cf. infra cap. IX. 

5. H. Rivers, The Toda, Londra, 1905, pp. 502-503. 


6. A se vedea rezultatele ciudate la care a ajuns Webster, loc. cit., cap. II şi III 
şi pp. 36, 200-201, 205-206. 

de populații de acelaşi tip somatic (rasă), se întîlnesc diferențe 
remarcabile. Astfel, în regiunile Marocului! explorate de către 
Doutté, s-a descoperit că circumcizia se execută: la populația 
dukkâla: la 7-8 zile după naştere sau la 12-13 ani; la populaţia 
rehamna: de la 2 ani la 5 ani; la Fez, între 2 şi 10 ani; la 
Tanger, la 8 ani; la populaţia jbala, de la 5 la 10 ani; în 
împrejurimile Mogadorului, de la 2 la 4 ani; în Algeria, la 7-8 
ani la musulmanii ortodocşi, dacă nu chiar în a 7-a zi după 
naştere sau, cel puţin, cît mai curînd posibil?. Se poate schiţa 
un tabel asemănător cu ajutorul materialelor adunate de R. 
Andréeł, de Lasnet în Senegal“ etc. Astfel, un acelaşi rit mar- 
chează fie intrarea în copilărie, fie intrarea în adolescenţă, dar 
fără să aibă nimic de a face cu pubertatea fizică. 

Puţine practici au suscitat atîtea dizertaţii ca aceasta. Din toa- 
te lucrările pe care le cunosc asupra circumciziei, cea a lui 
Richard Andrée ţine cont cel mai bine de complexitatea proble- 
mei. Totuşi, el nu a pus în lumină un fapt important: examinată 
izolat, circumcizia nu ar putea fi înțeleasă ; ar trebui considerată 
în cadrul categoriei practicilor de acelaşi tip, adică în categoria 
practicilor care, prin tăiere, secţionare, mutilare a oricărei părţi 
din corp, modifică într-un mod vizibil pentru toţi personalitatea 
unui individ. Doutté a asemănat pe bună dreptate circumcizia 
cu prima tăiere a părului şi cu ceremoniile legate de apariţia 
primilor dinţi. Lasch* şi Westermarck” au comparat-o cu alte mu- 
tilări corporale; dar primul a greşit considerînd mutilările ca 
fiind rituri de purificare, iar al doilea, interpretînd întreaga serie 
de mutilări ca practici destinate să atragă sexul feminin. Tăierea 


= 


Doutte, Merrâkecb, Paris, 1904, pp. 262-263, 351-352 etc. 

2. Faptul că excizia clitorisului este, de asemenea, independentă de pubertatea 
fiziologică, dar determină pubertatea socială (aici, dreptul de a se căsători) 
reiese din tabelul următor întocmit după Ploss şi Bartels, Das Weib, ed. 
a 8-a, 1905, vol. I, pp. 248-249. Arabia, cîteva săptămîni după naştere ; soma- 
lieni: 3-4 ani; Egiptul meridional: 9-10 ani; Nubia, în primii ani ai copilăriei ; 
Abisinia, spre vîrsta de 8 ani sau în a 80-a zi după naştere; Delta Nigerului: 
în copilărie, fără o vîrstă fixă ; malinke, bambara: 12-15 ani; malaezieni etc., 
la apariţia dinţilor definitivi; Java: 6-7 ani; makassari: 3-7 ani; gorontalo: 9, 12 
sau 15 ani; etc. 

3. R. Andrée, Beschneidung, in: Etbnograpbische Parallelen, seria a 2-a, 
Leipzig, 1889, pp. 166-212. 

4. În lucrarea Une Mission au Senegal, Paris, 1900, p. 14: (mauri, 7 ani), 108 
(tribul khassonke, începînd cu copilăria şi cu atît mai tîrziu, pînă la 15 ani, 
cu cît familia e mai înstărită): vîrsta obişnuită (peuli, p. 64, malinké, p. 88; 
serere, p. 145 etc.) este de 10 pînă la 15 ani, dar circumciziile se fac la 
intervale mai mari sau mai mici, în funcţie de numărul de copii. 

5. Doutte, Merrâkecb, vol. 1, p. 353. 

6. R. Lasch, Mitteilungen, Soc. Anthrop. din Viena, 1901, pp. 21 şi urm. 

7. Westermarck, Moral Ideas, vol. I, p. 205. 

prepuţului este absolut echivalentă cu scoaterea unui dinte 
(Australia etc.), cu tăierea ultimei falange de la degetul mic 
(Africa de Sud), cu tăierea lobului urechii sau perforarea lui sau 
a septului, cu practicarea tatuajelor sau a zgîrieturilor, cu tăierea 
părului într-un anumit fel: individul mutilat este scos din rîndul 
oamenilor comuni printr-un rit de separare (ideea de tăiere, de 
străpungere etc.) care îl agregă automat la un grup determinat 
şi într-un astfel de mod încît, operaţia lăsînd urme de neşters, 
agregarea să fie definitivă. Circumcizia evreiască nu oferă nimic 
aparte : evident ea reprezintă un „semn de alianţă” (unire) cu o 
divinitate determinată şi o marcă de apartenenţă la aceeaşi co- 
munitate de credincioşil. 

În definitiv, dacă se ţine seama şi de excizia clitorisului?, de 
perforarea himenului şi de secţionarea perineului, precum şi 
de subincizie, se constată că trupul uman a fost tratat ca o 
simplă bucată de lemn pe care fiecare a tăiat-o şi aranjat-o 
după propriile sale păreri; a fost tăiat tot ce ieşea în afară, au 
fost străpunşi unii „pereţi”, s-au arat suprafeţele plane, uneori 
cu reale excese de imaginaţie, de exemplu în Australia. Dintre 
toate aceste practici, circumcizia este încă una din cele mai 
simple şi mai puţin grave şi, într-o interpretare normală a ei, e 
într-adevăr regretabil că evreii au practicat-o; căci, în urma lor, 
nenumăraţii comentatori ai Bibliei i-au dat o importanţă aparte, 
la care nu are nici un drept. Dacă evreii s-ar fi unit cu Jahve 
perforîndu-şi septul, cîte greşeli ar fi fost evitate în literatura 
etnografică ! 

Se înţelege că nu privesc circumcizia ca fiind în legătură cu 
procrearea, şi aceasta din mai multe motive: 1% deoarece vîrsta 


1. Teoria lui J.-G. Frazer (The Independent Review, 1904, pp. 204 sq.) conform 
căreia o parte a individului e sacrificată pentru a salva restul, nu explică 
decît unele fapte ; cea a lui Crawley (The Mystic Rose, pp. 396, 397), conform 
căreia circumcizia şi perforarea himenului au scopul de a „remedia pericolul 
hilo-idealistic rezultat dintr-o aparentă închidere” e aproape fantezie pură; 
cea a lui J. Reinach (Za lutte de Jacob et de Moise avec Jabve et l'origine de la 
circoncision, in: Rev. des Et. Ethnogr. et Sociol., 1908, pp. 360, 362), conform 
căreia circumcizia este un fel de blood-covenant, introduce un element 
inutil, cel al sîngelui (căci ar trebui demonstrat că sîngele din rană, puţin de 
altfel, era strîns şi făcea obiectul unor rituri ulterioare); dacă această teorie 
e valabilă în cazul evreilor, ea nu explică nici circumcizia, nici excizia la 
populaţiile semi-civilizate. Aceleiaşi explicaţii, prin sfinţenia sîngelui vărsat, 
i se alătură şi R. Andrée, loc. cit., pp. 206-207. 

2. Lungimea clitorisului variază cu indivizii şi cu rasa. E posibil ca, în unele 
cazuri, excizia să aibă ca obiect suprimarea apendicelui prin care femeia se 
aseamănă cu bărbatul (fapt exact din punct de vedere anatomic), fiind doar 
un rit de diferenţiere sexuală de acelaşi tip cu cea dintii impunere (rituală) 
a costumului, a instrumentelor şi uneltelor etc., specifice fiecărui sex. 

la care este practicată variază de la a 7-a zi după naştere la 20 
de ani (cel mai tîrziu în caz de adopţiune, convertire la iudaism 
sau la islam etc.); 2° pentru că este practicată, alături de alte 
mutilări ale organelor sexuale, de către populaţii care ignoră 
mecanismul fiziologic al procreării!; 30 pentru că ea s-ar opune 
actului sexual propriu-zis, diminuînd dorinţa, ca urmare a redu- 
cerii sensibilităţii glandului. De asemenea, excizia clitorisului 
(adică amputarea unui centru erogen), secţionarea perineului 
şi subincizia penisului diminuează, la rîndu-le, excitabilitatea 
sexuală. În fond, semi-civilizaţii nu au căutat prea departe: ei 
au tăiat în acele organe care, la fel ca nasul sau urechea, atrag 
privirea, deoarece sînt proeminente şi pot, ca urmare a consti- 
tuţiei lor histologice, să sufere tot felul de tratamente, fără 
pericol pentru viaţă ori activitatea individuală?. 

Problema dacă fiecare tip de mutilare a fost inventat o sin- 
gură dată şi apoi s-a transmis de la un popor la altul prin împru- 
mut sau a fost descoperit de mai mule ori în mod independent 
nu face obiectul lucrării de faţă. Voi observa doar că fiecare tip 
de mutilare fiind un procedeu de diferenţiere colectivă, împru- 
mutul nu se poate realiza între triburi limitrofe, ci doar în cazul 
în care această formă, încă necunoscută, poate servi la diferen- 
țierea mai accentuată a unui grup dat de vecinii săi. 

Mutilările reprezintă un mijloc de diferenţiere definitivă ; 
există alte metode, cum sînt portul unui costum special, al unei 
măşti sau al picturilor corporale (mai ales cu lut colorat) care 


1. Cf. lucrării mele Mitbes et Legendes d'Australie, cap. V şi. Man. 1907 şi 1908. 

2. Prepuţul tăiat este aruncat sau păstrat etc. Modurile de a acţiona în acest caz 
variază la infinit, aşa cum s-a afirmat şi în legătură cu cordonul ombilical, 
părul etc., cf. supra, p. 56. Reamintesc că lungimea prepuţului variază în 
funcţie de rasă şi că acesta, relativ scurt la populaţiile albe din Europa, atinge 
la negri şi la arabi lungimi disproporţionate. Anchete mai extinse asupra 
acestui aspect ar fi deosebit de utile. Vechea teorie a semnificației sexuale 
este încă susţinută de către P. Lagrange (Études sur les religions semitiques, 
pp. 242 şi urm.): „Este ca o consacrare printr-un sacrificiu sîngeros a vieţii 
sexuale la care tînărul este de acum încolo admis”, şi de către P. Schmidt (în 
Anthropos, 1908, pp. 602-603, notă): „Pare din ce în ce mai evident că la 
popoarele semi-civilizate circumcizia avea menirea, după presupunerile lor 
naive şi eronate, să faciliteze actul generării şi că ea se practica, în majoritatea 
cazurilor, în acele misterioase sărbători ale pubertăţii, cînd este atinsă vîrsta 
virilă”. Nu s-ar putea acumula în mai puţine cuvinte atîtea erori teoretice cîte 
au făcut aceşti doi erudiţi. Cît despre Preuss, în Globus, vol. LXXXVI, p. 362, 
el crede că circumcizia facilitează „elanul generator” prin care tatăl transmite 
sufletul său copilului ; şi Schurtz crede că circumcizia are drept scop să facili- 
teze generarea (Joc. cit., pp. 96-97). Toate acestea ar fi foarte bune dacă semi- 
civilizaţii ar şti, la fel ca medicii şi mai bine decît ţăranii noştri, la ce să se 
aştepte cu privire la mecanismul concepţiei. Li sfătuiesc pe cei interesaţi de 
asemenea chestiuni să citească lucrările Etudes de Psychologie sexuelle, de 
Havelock Ellis, Das Weib de Ploss şi Bartels şi, în general, tratatele detaliate 
de fiziologie şi de psihologie sexuale. 


RITURILE DE INIȚIERE 75 


marchează diferenţa temporară. Şi tocmai acestea sînt cele pe 
care le vedem că joacă un rol important în riturile de trecere, 
deoarece se repetă la fiecare schimbare survenită în viaţa 
individului. 

Acestea fiind spuse, în continuare, vom examina cîteva 
secvenţe în detaliu. Vom începe prin iniţierea la societăţile 
totemice. 

Datorită mai ales lui Spencer şi Gillen!, lui W.-E. Roth?, lui 
A.-W. Howitt? şi lui R.-H. Mathews‘, se cunosc aproape în cel 
mai mic amănunt ceremoniile de iniţiere la grupul totemic 
pentru mai multe triburi australiene. Ele au loc de la vîrsta de 
20 de ani pînă la 30 de ani. Primul act constă în separarea de 
mediul anterior, lume a femeilor şi a copiilor; ca şi pentru 
femeia însărcinată, are loc recluziunea novicelui într-un loc 
pustiu, într-o colibă specială etc., însoţită de tabuuri de tot 
felul, mai ales alimentare. Legătura novicelui cu mama mai 
durează un timp; însă mai devreme sau mai tîrziu, soseşte clipa 
în care, printr-un procedeu violent sau aparent violent, el este 
despărţit definitiv de mamă, care adesea îl plînge. După cum 
afirmă Howitt despre tribul kurnai: „Intenţia tuturor actelor 
acestei ceremonii este să antreneze o schimbare bruscă în viaţa 
novicelui ; el trebuie separat de trecut (cut off) printr-un inter- 
val prin care nu va mai putea trece vreodată. Înrudirea cu 
mama lui, în calitate de copil, este sfărîmată brusc şi, începînd 
din acel moment, va rămîne ataşat de bărbaţi. Trebuie să pără- 
sească simultan toate jocurile şi sporturile copilăriei, rupînd 
legăturile domestice dintre el şi mama sau surorile lui. Devine 
acum bărbat instruit, conştient de datoriile care îi incumbă în 
calitate de membru al comunităţii murring”5. Ceea ce relatează 
Howitt despre ceremoniile tribului kurnai e valabil şi pentru 
cele ale altor triburi din sud, sud-est, Australia centrală etc. 

În unele din acestea, novicele este considerat ca mort şi 
rămîne astfel pe întreaga perioadă a noviciatului. Acesta durea- 


1. Spencer şi Gillen, The Native Tribes of Central Australia, Londra, 1899, 
pp. 212-386; The Northern Tribes of Central Australia, Londra, 1904, 
pp. 328-379. 

2. W.-E. Roth, Ethnological Studies among the Nortb-West-Central Queensland 
Aborigines, Brisbane, 1897 şi North Queensland Ethnography Bulletins, anii 
1901 şi următorii. 

3. A.-W. Howitt, The Native Tribes of South and South-East Australia, Londra, 1904, 
pp. 509-677. 

4. R.-H. Mathews, numeroase articole în revistele Societăților de Antropologie 
din Paris, Viena, Londra, Washington şi societăţile ştiinţifice din Australia. 

5. Howitt, S.-E. Tr., p. 532. 

ză un timp mai lung sau mai scurt şi constă într-o slăbire corpo- 
rală şi mentală, menită, fără îndoială, să îi şteargă orice amintire 
din viaţa de copil. Urmează partea concretă: învăţarea codului 
de obiceiuri, educaţie treptată prin executarea în faţa novicelui 
a ceremoniilor totemice, recitarea unor mituri etc. Actul final 
constă dintr-o ceremonie religioasă (acolo unde există credinţa 
în Daramulun etc.) şi, mai ales, dintr-o mutilare specială, dife- 
rită de la trib la trib (scoaterea unui dinte, incizia penisului 
etc.) făcîndu-l pe novice identic cu membrii adulţi ai clanului. 
Uneori iniţierea are loc dintr-o dată, alteori în etape. Dacă 
novicele este considerat mort, el este ulterior reînviat şi învăţat 
să trăiască, dar altfel decît în copilărie. Oricare ar fi diferenţele 
de detaliu, întotdeauna vom putea deosebi o succesiune con- 
formă cu schema generală! a riturilor de trecere. 

„Confreriile” magico-religioase sînt bazate esenţial pe orga- 
nizarea clanului, adică pe înrudirile sociale, fiind totuşi altceva 
decît acestea. Dacă în Columbia britanică, clanul totemic nu 
s-a menţinut şi astăzi identic cu confreria, el există împreună 
cu ea în zonele de cîmpie şi a dispărut la indienii pueblo, la 
care fraternitatea (confreria) are o bază teritorială (cf. triburilor 
tusayan, hopi etc.). Pentru ceremoniile de iniţiere la tribul 
kwakiutl, fac trimitere la memoriul lui Boas?. La australieni, 
dreptul de a face parte din clanul totemic se transmite ereditar ; 
în schimb, la triburile kwakiutl, el se dobîndeşte prin căsătorie ; 
dar, în orice caz, individul nu accede în clan decît graţie unor 
ceremonii de trecere, care îl separă de mediul său anterior 
pentru a-l agrega în noul mediu restrîns. Dacă la australieni 


1. În general, se atribuie o importanţă exagerată modului cum este tratată 
ulterior bucata de prepuţ tăiată; aşa după cum am mai spus-o, această 
părticică din individ ţine, fără îndoială, de fostul său purtător, dar nu mai 
mult decît pletele tăiate, resturile de unghii, saliva, urina etc., sau dinţii care 
au fost scoşi şi ei într-un rit de iniţiere. La triburile australiene care execută 
acest rit, dintele este păstrat cu grijă (Howitt, S.-E.7r., pp. 542, 562, 565, 569 
etc.; Spencer şi Gillen, North. Tr. p. 594) sau sfărîmat (măcinat), amestecat 
cu carne şi înghiţit de mama fetei, care e iniţiată, sau de mama vitregă a 
băiatului, sau aruncat într-un iaz pentru a alunga ploaia sau, în fine, îngropat 
(North. Tr., pp. 593, 594); acest dinte constituie întotdeauna un obiect sacru 
într-o oarecare măsură (ibid., pp. 594, 595); totuşi, la triburile kaitish, din- 
tele este lăsat pe pămînt, acolo unde a căzut, neexistînd credinţa că poate fi 
folosit ca obiect de magie (ibid. p. 589). Deci, dacă ne bazăm numai pe 
aceste două rituri, nu văd de ce prepuţul ar constitui sediul forţei vitale 
într-o măsură mai mare decît părul, dinţii, unghiile, urina, sîngele, defe- 
caţiile ; el nu este cu certitudine sediul forţei de reproducere şi nici un soi 
de embrion animat şi independent. 

2. Boas, în Report U.S.Nat.Mus. for 1895, Washington, 1897, memoriu analizat 
în detaliu de Schurtz (cu excepţia riturilor) şi de Webster; cf. şi Handbook 
of the American Indians, vol. I, Washington, 1907, s.v. Kwakiutl. 

copilul este despărţit de mamă, de femei şi de copii, la kwakiutl 
lumea anterioară este personificată printr-un „spirit” care trebuie 
exorcizat, punct de vedere identic cu cel al creştinilor atunci 
cînd îl exorcizează pe Satana cu prilejul botezului. Ideea de 
moarte şi de reînviere se întîlneşte şi aici. În sfîrşit, agregarea 
la societate constă în achiziţia „spiritului” protector colectiv al 
clanului, echivalînd cu totemul australian. 

Animismul este mai marcat la triburile omaha, ojibwai etc., 
la care protectorul care trebuie dobîndit este mai individualizat 
şi îşi pierde orice caracter specific. J.-H. Kohl a descris în de- 
taliu! ceremoniile de admitere în tribul ojibwai, în „ordinul 
Midelor”. Secvența este următoarea: construcţia unei colibe 
sacre?; copilul este legat de o scîndură şi pe toată durata 
ceremoniei se comportă ca şi cum şi-ar fi pierdut orice persona- 
litate ; participanţii sînt îmbrăcaţi, pictaţi (tatuaţi) etc.; proce- 
siune generală în interiorul colibei; şefii de trib-preoţi-magii îi 
„ucid” pe toţi participanţii; apoi aceştia sînt reînviaţi unul după 
altul; procesiunea, masacrul şi reînvierea se realizează după 
fiecare scenă importantă a ceremoniei; tatăl, însoţit de naşi şi 
naşe, prezintă pe fiul său şefilor (de trib), apoi dansează cu cei 
care îl însoțesc. Aceasta durează pînă la amiază; după-amiaza 
sînt expuse în centrul colibei aşa-numitele sacra, ramuri aco- 
perite cu o pînză în jurul cărora se merge în procesiune o dată, 
de 5 ori etc., pînă cînd pînza e acoperită cu o mulţime de 
scoici colorate pe care fiecare le-a aruncat din gură; apoi pro- 
cesiunea reîncepe, fiecare culegînd în trecere cîte o scoică, 
care, devenită „sacră”, va servi drept un bun „leac”. În conti- 
nuare, fiecare participant vine pe rînd, bate în toba sacră şi 
cîntă un fel de rugăciune, în timp ce ceilalţi bărbaţi fumează 
(act ritual). Spre seară, primirea de către şefii tribului şi de 
preoţi a cadourilor oferite de tată, căruia îi dăruiesc în schimb 
„leacuri”, amulete etc.; discurs al marelui preot care solicită 
„binecuvîntarea divină a lui Kitschimanitu” ; ospăț cu porumb 
fiert în apă, copiii primindu-şi şi ei portia ; în cursul ceremoniei, 
copilul primeşte un nume. La indienii zuni din Arizona, fiecare 
copil de sex masculin trebuie primit în Kotikili (confrerie 
mitologică) şi asociat la unul din kiwitsiwe (casă de ceremonii 
sacre, un fel de templu), cel al soţului, al fiului cel mai mare 
sau al fratelui mai mare ai moaşei ce a adus copilul pe lume; 


1. J.-H. Kohl, Kitschi-Gami, Bremen, 1859, vol. I, pp. 59-76. 
2. Tbid., vol. II, p. 71. 


78 ARNOLD VAN GENNEP 


acelaşi bărbat are rolul de naş în iniţierea copilului, fie 
involuntar (la vîrste foarte mici), fie voluntar (spre 12-13 ani!). 
În plus, fiecare individ, bărbat sau femeie, face parte din mai 
multe „confrerii”, a ploii etc., sau magico-medicale etc., pentru 
fiecare dintre acestea riturile de iniţiere diferind?. Iată schema 
riturilor de intrare cu ocazia iniţierii voluntare la Kotikili: 

1° Naşul îl introduce pe novice în kiwitsiwe; 20 două femei 
aşază pe spatele novicelui patru covoare împăturite în patru; 
30 naşul înveleşte capul novicelui cu o pînză, astfel încât acesta 
să nu poată vedea nimic; 4 novicele primeşte, de la fiecare 
din cele patru divinităţi Sayathlia (bărbaţi purtînd măşti), de 
patru ori, lovituri pe spate cu ramuri de yucca; 5° fiecare femeie 
primeşte de la fiecare Sayathlia cîte o lovitură de yucca pe 
spate şi sînt înlăturate cele patru covoare; 6° tînărul mai 
primeşte patru lovituri de la fiecare divinitate ; 70 naşul ia pînza 
(ce acoperea faţa) şi fixează o pană de vultur, ornament sacru, 
în părul novicelui; 8% cei patru zei îşi scot măştile şi novicele 
recunoaşte că ei sînt bărbaţi; 9 patru novici sînt aduşi în faţa 
celor patru Sayathlia şi primesc de la aceştia o mască şi o 
ramură de yucca; 10 novicii lovesc fiecare Sayathlia cu această 
ramură, pe braţul drept şi pe cel stîng, pe glezna dreaptă şi pe 
cea stîngă; 11° novicii înapoiază fiecărui Sayathlia masca; 
120 aceştia îşi repun masca şi lovesc fiecare naş pe braţe şi pe 
glezne, iniţierea luînd sfîrşit? 

Să observăm că, în toată ceremonia, flagelarea are, evident, 
sensul iniţial de rit de separare, apoi de rit de agregare. Flage- 
larea joacă acelaşi rolf în riturile de iniţiere la tribul navaho5, 
unde secvenţa e aproape identică precedenteia, diferenţele 
constînd în numărul de participanţi, numărul de lovituri primite 
etc. Apoi, novicii sînt împroşcaţi cu făină — practică utilizată 
numai la iniţierea femeilor care, în plus, mai sînt atinse cu 
anumite sacra (spic cu patru seminţe, fixat cu patru ramuri de 
yucca). După atingerea cu sacra, se împroaşcă cu făină succesiv 


1. D-na M.-C. Stevenson, The Zuni Indians, their mythology, esoteric fraternities 
and ceremonies, in: XXIII Ann. Rep. Bur. Am. Eibnol., Washington, 1904, p. 65. 

2. Cf. Ibidem, mai ales pp. 490-511; 522-527; 532-549; 550-564; 570-572; 578 
şi urm., apoi 413, 415, 421, 426 etc. 

3. Ibidem, pp. 103-104, pentru iniţierea copiilor de vîrstă foarte mică, cf. ibid., 
pp. 94-101. 

4. Despre flagelare ca rit de iniţiere, cf. unor fapte interesante în Lafitau: 
Moeurs des Sauvages Ameriquains, Paris 1724, vol. I, p. 273. 

5. Wash. Matthews, The Night Chant, a Navaho ceremony, in: Mem.Am.Mus. 
Nat.Hist. New-York, vol. VI, 1902, pp. 116-120. 

labele picioarelor, palmele şi antebraţele, partea de sus a piep- 
tului şi claviculele, omoplaţii, fruntea şi creştetul capului. Vom 
remarca analogia acestor rituri cu cele ale botezului creştin; 
sînt rituri de agregare la comunitate. Adaug aici că nu există o 
vîrstă fixă pentru iniţiere şi că aceasta trebuie repetată, cu 
aceeaşi secvenţă, de patru ori pentru ca individul să poată 
asista la toate aceste ceremonii fără excepţie şi să poarte măştile 
sacre. Ultimele acte sînt: 1% repunerea măştii; 2° împroşcarea 
măştii novicelui cu praf sacru; 3° inhalarea de către candidat a 
fumului sacru. La început, un recipient întors fusese folosit 
drept tobă; odată cu revenirea acestuia la poziţia iniţială, cere- 
monia ia sfîrşit. Înainte de a examina alte secvenţe, ţin să 
subliniez că, în America de Nord, precum şi în Australia, actul 
central constă din a dezvălui novicelui faptul că sperietorile 
din copilăria lor sînt simple sacra; romb în Australia!, mască în 
America; în plus, că privilegiul celui iniţiat este că poate 
manipula fără pericol supranatural asemenea sacra, urmînd 
nişte reguli precise, cele două elemente constituind chiar punc- 
tele culminante ale iniţierii la misterele asianice, greceşti etc. 

Deosebit de interesant este ritualul botezurilor repetate la 
care se supun sabeenii, populaţie a cărei religie, aşa-zis fondată 
de Sf. loan Botezătorul, este un amalgam de mazdeism, iudaism, 
creştinism, islam etc. Există trei categorii de botez: 1% al copi- 
lului (la vîrsta de un an); 20 ca purificare de diverse pîngăriri; 
3% botezul colectiv, în timpul celor cinci zile ale sărbătorii anu- 
ale Pancbo. Calitatea de sabeean este dată numai prin naştere ; 
nici un străin nu poate fi admis în religia sectelor subba; nu 
există deci rituri de separare?. Faptul conferă societăţii sabeene 
un loc special. 

„Societăţile secrete”, atît cele din Oceania (cu excepţia 
Australiei), cît şi cele africane nu au ca obiect — ca în cazul 
clanurilor totemice şi al confreriilor — controlul fenomenelor 
naturale, ci, avînd un caracter magico-religios, au, în plus, şi 
un scop politic şi economic, în sensul uman al termenului. Însă, 
atît prin aspectul lor general cît şi, adesea, în detaliu, riturile 
de iniţiere sînt asemănătoare cu cele despre care tocmai am 
discutat. Acest paralelism frapează mai ales la riturile practicate 


1. Despre astfel de „sperietoare” divină, A. Van Gennep, Mythes et Légendes 
d'Australie, cap. VII, Cele două doctrine religioase şi rombul sacru. 

2 Vezi, pentru detalii, M. Siouffi: Études sur la religion des Soubbas ou Sabéens, 
leurs dogmes, leurs moeurs, Paris, 1880, pp. 76-82. 

în Congo, descrise în detaliu de Ed. de Jonghe! care — din 
nefericire — le-a considerat „rituri de pubertate”, deşi vîrsta 
novicilor oscilează între 7 şi 20 de ani, cea obişnuită situîndu-se 
între 10 şi 15 ani?; este însă ignorată vîrsta exactă a pubertăţii 
fiziologice la negrii din Congo. De altfel, nu toţi membrii tribu- 
rilor din Congo sînt obligaţi să se afilieze la nkimba sau 
niembo, ceea ce demonstrează nu numai faptul că este vorba 
de societăţi speciale restrînse, pe care le voi numi în continuare 
„secrete”3, ci mai ales că pubertatea, naşterea şi dreptul de a se 
căsători nu fac obiectul ceremoniilor de pătrundere în aceste 
societăţi. Atît în Congo, cît şi în golful Guineea, aceste societăţi 
secrete transced triburile ca unităţi geografice. Nu sînt admişi 
decît fiii cei mai inteligenţi ai oamenilor liberi sau ai sclavilor 
bogaţi. Durata ceremoniilor se întinde de la două luni la şase 
ani, în funcţie de trib şi de observatori. Ele conţin rituri negative 
(tabuuri) şi rituri pozitive. Succesiunea riturilor este următoa- 
rea: novicele este despărţit de mediul său anterior (recluziune 
în pădure“, lustraţie, flagelare, intoxicare cu vin de palmier, 
deci anestezie’), faţă de care este considerat „mort”, fiind agre- 
gat la noul mediu. Urmează perioada de prag: mutilări corpo- 
rale (circumcizie — practicată uneori la o vîrstă fragedă, fără 
nici o legătură cu societatea secretă), vopsirea corpului (în alb*, 
în roşu); novicii sînt goi pe întreaga durată a probelor: fiind 
„morţi”, ei nu trebuie să iasă din recluziune şi să se arate oame- 
nilor; transmiterea învăţăturii de către nganga (preot-magi- 
cian); limbaj special; hrană specială (tabuuri alimentare). În 
continuare, au loc riturile de reintegrare în mediul anterior, 


1. Ed. de Jonghe, Les sociétés secrètes au Bas-Congo, Bruxelles, 1907; a se 
consulta cu prudenţă lucrarea lui Leo Frobenius, Die Masken und Gebeimbiinde 
Afrikas, Halle, 1898; de Jonghe a fost completat de H. Nassau, Fetisbism in 
West Africa, Londra, 1904, p. 250 şi urm., p. 263 şi de Pechuel-Loesche, 
Volkskunde von Loango, Stuttgart, 1907, p. 452. 

Cf. discuţiei acestuia, loc. cit., pp. 21-23. 

Termenul e inexact, deoarece toţi membrii obişnuiţi ai tribului cunosc cine 

face parte sau nu din societate, în timp ce la noi — cel puţin teoretic — 

identitatea franecmasonilor, de exemplu, este ascunsă. 

4. Dat fiind faptul că primul act al majorităţii ceremoniilor examinate în această 
lucrare constituie o recluziune mai mult sau mai puţin strictă şi îndelungată, 
e inutil să discutăm interpretările date în acest sens de Jonghe, loc. cit., 
p. 30 şi de Leo Frobenuis, loc. cit., passim. 

5. Anestezierea novicelui este un element important în riturile de iniţiere ; în 
America, se obţine prin înghiţirea de tutun, de foloacbe, de peyotl; în alte 
părţi prin fumigaţii, flagelări, loviri, torturi etc. Scopul este de a-l „ucide” pe 
novice, de a-l face să uite personalitatea şi lumea lui anterioară. 

6. Referitor la acest subiect, a se vedea J.-G. Frazer, Golden Bougb, vol. III, 
p. 430, notă şi o notă din Webster, Secret societies, p. 44, care arată că, de 
multe ori, albul este privit ca o culoare a morţilor; această practică ar indica 
şi faptul că novicele este „mort”. 


OY IN 


RITURILE DE INIȚIERE 81 


element inexistent în cazul iniţierii la clanul totemic sau la 
confrerie : inițiații se prefac că nu ştiu să meargă, să mănînce 
etc., pe scurt, se poartă ca nişte nou-născuţi (renăscuţi) şi înva- 
tă din nou toate gesturile vieţii obişnuite ; le sînt necesare cîteva 
luni. Înainte de aceste etape, novicii se scaldă într-un rîu, iar 
coliba sacră este arsă. Pe scurt, avem un scenariu dublu: rituri 
de separare de mediul obişnuit, rituri de agregare la mediul 
sacru; limită; rituri de separare de mediul sacru local; rit de 
reintegrare în mediul comun. Însă, din această trecere prin 
lumea sacrului, iniţiatul rămîne cu o calitate specială, magico-reli- 
gioasă. Unei astfel de scheme îi corespund şi ceremoniile de 
iniţiere la tribul yaunde din Camerunul meridional! şi, în gene- 
ral, la populaţiile din golful Guineea (societăţile purra, egbo, 
oro, mumo-jumbo etc.). 

Cu privire la societăţile secrete din Melanezia, voi face 
trimitere mai întîi la excelenta lucrare a lui Codrington?, unde 
sînt descrise ceremoniile de iniţiere în Fiji, insulele Banks şi în 
Noile-Hebride. Nu este sigur dacă aceste societăţi sînt în legă- 
tură cu totemismulS. Recent, R. Parkinson‘ a oferit informaţii 
noi despre societăţile secrete, numite Duk-Duk în arhipelagul 
Bismark şi în insulele Solomon. Iată succesiunea riturilor, care 
prezintă puţine variaţii de detaliu5:1% novicele este adus la 
locul sacru; 2° este lovit cu o nuia de Tubuan, un fel de 
sperietoare divină. Loviturile sînt mai puternice sau mai uşoa- 
re, în funcţie de vîrsta novicelui; 30 urletelor novicelui le 
răspund de departe lamentaţiile mamei şi ale celorlalte rude; 
4 naşul împarte daruri participanţilor şi îl hrăneşte pe novice; 
50 Tubuan-ul se dezbracă în întregime, novicii recunoscînd în 
el un bărbat; 60 veşmintele Tubuan-ului „stau în picioare” 
datorită unor armături, ceea ce dovedeşte că sînt impregnate 
de putere (mana, în melaneziană); 70 cei care asistă la cere- 
monie dansează şi îi învaţă pe novici dansul lor, precum şi 
secretele societăţii; 80 toţi participanţii se aşază la masă; 9° fie- 
care novice primeşte o îmbrăcăminte de ceremonie, dacă are 
vîrsta de aproximativ 12 ani; dacă este doar un copilaş, trebuie 
să aştepte un anumit număr de ani. Dăruirea îmbrăcăminţii, 
care este actul final al iniţierii, se face într-o altă zi, urmată 


1. Pentru detalii, cf. Frobenius, loc. cit., pp. 67-74, după Zenker, Mitteil. aus 
den Deustch. Schutzgeb, vol. VIII (1895). 

2. Rev. H. Codrington, The Melanesians, Oxford, 1891, pp. 69-100. 

3. Despre totemismul melanezian, a se vedea expunerea lui A. Lang, Social 
Origins, Londra, 1903, pp. 176-207. 

4. R. Parkinson, Dreissig Jabre in der Südsee, Stuttgart, 1907, pp. 567-612. 

5. Ibidem, pp. 582-586. 

fiind de un ceremonial special. Se evidențiază din nou, cu 
claritate, riturile de separare, o perioadă de prag şi rituri de 
agregare!. 

În mod analog se desfăşoară riturile ceremoniilor fijiene, 
novicele trebuind, printre altele, să treacă printre două presu- 
puse cadavre, vopsite în negru din cap pînă în picioare şi cu 
măruntaiele (luate de la nişte porci tăiați ca jertfă) scoase?. 

Societatea politică, războinică şi jefuitoare a populației 
areoi, din Tahiti şi Polinezia, conținea şapte clase sau grade, 
membrii ei deosebindu-se prin tatuaje din ce în ce mai compli- 
cate şi mai numeroase, pe măsură ce urcau în ierarhie?. Ei erau 
recrutați din toate clasele societății generale. Oricine dorea să 
devină membru se exhiba îmbrăcat şi împodobit în mod neobiş- 
nuit şi se comporta ca un om care nu era în toate minţile. Apoi 
era adoptat ca servitor. Astfel, primul act consta în a arăta lumii 
că eşti deosebit de ceilalţi, deci această ceremonie trebuie pri- 
vită ca un rit de separare voluntară. După un anumit timp, 
novicele era agregat la noua societate : 1° i se schimba numele; 
2% era obligat să-şi ucidă copiii; 3° trebuia să înveţe o anumită 
postură necesară pentru a cînta un cîntec sacru; 4° smulgea 
veşmintele soţiei şefului de trib şi intra astfel în a 7-a clasă. 
Trecerea de la un grad la altul se făcea astfel: 10 reunirea 
tuturor areoilor îmbrăcaţi în costume de ceremonie ; 2° invoca- 
rea porcului sacru, la templele naţionale şi strigarea numelui 
candidaţilor, însoţite de gradele la care aspiră fiecare; 30 intra- 
rea în procesiune în templu şi ofranda oferită de candidat zeu- 
lui, constînd într-un porc sacru, tăiat şi mîncat la un ospăț 
comun sau, dimpotrivă, lăsat liber după ceremonie; 4° mare 
ospăț, cu ridicarea tabuurilor sexuale şi alimentare la care era 
obligat, în mod normal, oricare grad; din textul lui Ellist pare 
să rezulte că aveau loc nu numai orgii heterosexuale, dar şi 
sodomizări; 5° muzică, dans, reprezentări dramatice; 6° tatua- 
rea candidatului conform cu noul său grad. 

În Melanezia5, ceremoniile de intrare şi de trecere de la un 
grad la altul sînt mai simple. Elementele lor centrale sînt: un 


1. Băieţii din peninsula Gazelle se afiliază la societatea numită Marawot sau 
Ingiet încă din copilărie, prin donarea de către tată sau unchi a unei sume, 
în monedă locală, societăţii secrete. Insă noviciatul lor, care constă în învă- 
tarea unor dansuri speciale foarte complicate, durează mult timp. 

2. Conform unei descrieri detaliate, care completează pe cele ale lui Fison şi 

Joske, în Basil Thomson, The Fijians, Londra, 1908, pp. 148-157. 

W. Ellis, Polynesian Researches, Londra, 1829, vol. I, pp. 319-324. 

Cf. Ellis, Ibidem, p. 325. 

Codrington, The Melanesians, pp. 101-115. 

schimb ceremonial de monezi (la Mota, în insulele Banks) sau 
de rogojini (insula Leproşilor); oferirea unor porci în dar mem- 
brilor societăţii (denumiți suge, huqe etc.) şi ospețe ceremo- 
niale, kole, care amintesc de aşa-numitele potlatch-uri din 
Columbia britanică. Deşi un suqe are numai o importanță socia- 
lă şi economică, elementul magico-religios este marcat de fap- 
tul că gradul de bogăție, care condiționează trecerea de la un 
grad la altul (în insulele Banks există 18), depinde de mana 
individului şi, prin urmare, cu cît rangul individului în suge e 
mai mare, cu atît se consideră că are mana mai puternică?, 
fiecare grad din suqe avînd o cantitate mai mare sau mai mică 
de mana, la fel cum confreriile amerindiene au manitu, orenda, 
naual etc. 

În ceea ce priveşte inițierea pentru clasele de vîrstă, în 
această lucrare vom examina în detaliu numai ceremoniile de 
vîrstă la masai; pentru numeroase triburi australiene, faptul că 
riturile se repartizează pe durate mai lungi sau mai scurte, i-a 
făcut pe Schurtz? şi pe Webster‘ să confunde riturile de inițiere 
la grupul totemic cu riturile de trecere la clasele succesive. 

La masai, „pubertatea apare în jurul vîrstei de 12 ani”5, cir- 
cumcizia băieților se practică „din momentul cînd devin destul 
de puternici, adică între 12 şi 16 ani”, uneori mai devreme, dacă 
părinţii sînt bogaţi, sau mai tîrziu, dacă sînt săraci, şi pînă cînd 
au mijloacele de a plăti costul ceremoniei, dovadă că şi în acest 
caz pubertatea socială diferă de cea fizică. Circumcizia are loc o 
dată la patru sau cinci ani, toţi cei circumcişi concomitent 
formînd o clasă de vîrstă care poartă un nume special, ales de 
şeful de trib“. La masaii englezi, un băiat sau o fată nu pot fi 
circumcişi decît dacă tatăl lor s-a supus unei ceremonii denu- 
mite „trecerea prin mărăciniş”, prin care acceptă să devină 
„bătrîn” şi să se numească din acel moment Tatăl-lui-(numele 
copilului său), adică să-şi schimbe categoria socială ; la ei, suita 
de ceremonii este următoarea: 1° toţi candidaţii se adună, fără 


= 


Cf. Ibidem, pp. 110-112, un pasaj foarte interesant referitor la valoarea 
magico-religioasă a ospeţelor ceremoniale. 

Ibidem, p. 103. 

H. Schurtz, loc. cit. pp. 141-151, a introdus în expunerea sa o altă categorie, 
cea de grupuri matrimoniale sau fratrii. 

Webster, loc. cit., pp. 84-85. 

M. Merker, Die Masai, Berlin, 1904, p. 55; este vorba aici, fără îndoială, de 
pubertatea fiziologică, dar nu se precizează dacă se referă la băieţi sau la 
fete. 

6. Merker, Ibidem, pp. 60-61. 

7. A. Hollis, The Masai, Oxford, 1905, pp. 294-295. 

arme; 2° se ung cu argilă albă şi timp de două-trei luni aleargă 
din kraal în kraal; 30 sînt raşi în cap, apoi se taie un bou sau o 
oaie; 40 a doua zi, fiecare merge să taie un copac (asparagus), 
pe care fetele îl plantează în faţa colibei lui; 5° după încă o zi, 
se expun la frig şi se spală cu apă rece (pentru a deveni insen- 
sibili, Merker); 6° oficiantul taie prepuţul, iar burduful în care 
se adună sîngele este aşezat pe patul băiatului; 70 candidaţii 
rămîn închişi în colibe timp de patru zile; 8° apoi ies afară şi le 
necăjesc pe fete, adesea se îmbracă în haine femeieşti, îşi pictea- 
ză faţa cu argilă albă ; 9° se împodobesc pe cap cu mici păsări şi 
cu pene de struţ; vindecaţi, sînt raşi în cap, şi din momentul în 
care părul le-a crescut din nou şi poate fi împletit, sînt numiţi 
il-muran, războinici. Aceeaşi ceremonie în cazul fetelor: 1° se 
taie un bou sau o oaie; 2° operaţiunea propriu-zisă are loc în 
casă ; 30 fetele îşi împodobesc părul cu frunze de palmier „dum” 
sau cu ierburi; 4 după ce au fost vindecate, sînt măritate!. La 
masaii din coloniile germane, suita ceremoniilor este aceeaşi, 
cu deosebirea că: 1° după operaţie, are loc un mare ospăț cu 
participarea taţilor celor circumcişi şi a bărbaţilor din vecină- 
tate ; 20 tinerii războinici (celibatari) dansează şi se distrează cu 
iubitele lor; 3° recluziunea durează 7 zile ; 4 în ziua în care ies, 
cei circumcişi ucid un ţap alb, îşi împart carnea şi aruncă oasele 
în foc. Pentru fete : 1° sînt circumcise mai multe în acelaşi timp; 
20 sînt rase în cap; 30 rămîn în casele lor pînă la cicatrizarea 
rănii ; 40 se împodobesc cu ierburi sau cu o pană de struţ şi îşi 
vopsesc faţa cu argilă albă ; 5° toate femeile din kraal iau parte la 
o masă în comun; 60 imediat după aceasta, logodnicul plăteşte 
ceremonia din zestrea fetei iar căsătoria are loc la scurt timp? 
după aceea. De unde rezultă că aceste ceremonii, deşi indepen- 
dente de pubertate, au cel puţin un caracter sexual, din moment 
ce îi agregă pe cei circumcişi la societatea sexuală adultă. Vom 
observa că, dacă operaţiunea are drept scop, printre altele, căsă- 
toria, aceasta este în virtutea rolului său de instituţie socială şi 
nu de uniune a sexelor. Căci, înainte de circumcizie şi începînd 
de la o vîrstă pe care Merker nu o indică, fetiţele trăiesc în 
kraal-ul tinerilor războinici (prima clasă de vîrstă), fiecare din 
ele avînd unul sau mai mulţi amanti, condiţia absolută fiind să 
nu rămînă însărcinate?. 


1. Ibidem, pp. 296-299. 
2. Merker, loc. cit., pp. 60-66. 
3. Ibidem, p. 83. 

Pentru fete, următoarea clasă de vîrstă este cea a femeilor 
măritate, părul cărunt şi menopauza marcînd-o pe ultima. 
Pentru băieţi, succesiunea claselor este următoarea: mai întîi 
băieţi (aijond), apoi candidaţi (sibol); timp de doi ani, ca răz- 
boinici, sînt novici sau învăţăcei (barnoti), devin apoi război- 
nici propriu-zişi (morâni). Rămîn astfel pînă la 28-30 ani, după 
care se însoară şi devin adulţi (moruo)!. Astfel ceremoniile de 
căsătorie au în acest caz, la fel ca la numeroase alte popoare, 
caracterul unui rit de trecere de la o clasă de vîrstă la alta. 

Trebuie să mai semnalăm riturile tribului wayao, aceştia 
participînd simultan la rituri de clase de vîrstă şi la rituri de 
etape şi de prag succesive, aşa cum se întîlnesc la toda din 
India, de exemplu. La fetele wayao, unyago se împarte în patru 
etape: 1° chiputu, de la vîrsta de 7, 8 sau 9 ani pînă la prima 
menstruaţie ; recluziune, instruire de ordin sexual, deformare 
sistematică a labiilor pînă la lungimea de 7 centimetri sau mai 
mult, dansuri erotice etc.; 20 matengusi; sărbătoarea primei 
menstruaţii; în timpul perioadei chiputu, fata a fost măritată, 
dar îşi părăseşte soţul din momentul primului ciclu ; recluziune; 
este învățată despre tabuurile legate de perioada ciclului; 
30 chituumbu; ansamblu de rituri ale primei sarcini; în luna 
a 5-a, gravida este rasă în cap; în luna a 6-a, este izolată; este 
învățată despre maternitate şi despre tabuurile femeilor însăr- 
cinate; 40 wamwana: prima naştere; soţul are dreptul să reia 
relaţiile sexuale doar cu permisiunea şefului satului, din mo- 
mentul în care copilul poate sta aşezat sau cînd împlineşte 6 
sau 7 luni. În toate aceste ceremonii, solidaritatea sexuală se 
exprimă clar?. Se observă cît de extinse sînt „riturile de iniţiere” 
la indigenii wayao. 

La unii amerindieni (arapaho? etc.), trecerea de la o clasă la 
alta presupune un ritual cu aspect magico-religios mai pronun- 
tat, însă la majoritatea populațiilor la care există clase de vîrstă, 
ceea ce determină avansarea sînt faptele de vitejie dovedite în 
război sau diversele daruri şi festinuri oferite, vîrsta nefiind un 
criteriu foarte strict. 


1. Ibidem, pp. 66-67; fac trimitere la lucrarea lui Merker pentru detalii: cu 
totul altfel decît la noi, la masai, a te căsători înseamnă a-ţi schimba în 
întregime modul de viaţă. 

2. K. Weule, Wissenschaftliche Ergebnisse meiner ethnograpbiscben Forschungs- 
reise in den Südosten Ostafrikas, Berlin, 1908, in : Miteil. Deutsch. Schutzgeb. 
Ergänz. — Heft, nr. 1, 4, pp. 31-34. 

3. Cf. A.-L. Kroeber, The Arapabo, in: Bull. Am. Mus. Nat. Hist., New-York, 
vol. XVIII (1904), pp. 156-158. 

Vom trece acum la riturile de admitere la creştinism, islam şi 
în misterele antice, deşi cele din urmă aparțin aceleiaşi cate- 
gorii ca şi confreriile magico-religioase ale indienilor pueblo. 
Dar creştinismul a împrumutat atît de mult de la misterele egip- 
tene, siriene, asianice şi elene încît e dificil de înţeles fără a 
ține cont de ele. Scopul economic — în special agrar sau, în 
general, economic (înmulţirea tuturor mijloacelor de viaţă şi 
de subzistență, animale, vegetale, fecunditatea pămîntului, iri- 
gaţii etc., cursul regulat al aştrilor divini, condiţionînd existenţa 
generală) — al misterelor antice (Osiris, Isis, Adonis şi Zeița 
siriană, Attis, Dionysos, chiar orfismul etc.) a fost clar stabilit 
de cercetările lui Mannhardti, J.-G. Frazer?, S, Reinach?, D-oara 
Harrison, Goblet d'Alviella”, Fr. Cumonte etc. Dar riturile conți- 
nute în astfel de ceremonii nu au fost bine studiate, decît în 
ipostaza de rituri simpatetice de înmulţire sau de fecundare şi 
de coerciţie a mecanismului cosmic şi terestru. 

În schimb, secvențele acestor rituri nu au fost deloc exa- 
minate”, în timp ce studiul anumitor ritualuri moderne cunos- 
cute în detaliu (Australia, indienii pueblo), precum şi cel al 
documentelor ritologice vechi (Egipt, India) dovedesc faptul 
că întotdeauna, în linii mari şi uneori în cele mai mici detalii, 
ordinea lor de succesiune şi de execuţie reprezintă deja un 
element magico-religios în sine, cu o importanţă esenţială. 
Obiectivul principal al lucrării de faţă este tocmai de a reacţiona 
împotriva procedeului „folcloristic” sau „antropologic”, con- 
stînd din a extrage dintr-o secvenţă diverse rituri, fie ele pozi- 
tive, sau negative, şi a le considera izolat, înlăturîndu-le astfel 
principala lor rațiune de a fi şi situarea logică în ansamblul 
mecanismelor. 

Prin „mistere”, D-şoara Harrison? înțelege „un rit în care sînt 
exhibate anumite sacra ce nu ar putea fi văzute de adorator 
dacă el nu a suferit o anumită purificare”. Eu înţeleg prin 
„Mistere”: ansamblul ceremoniilor care, determinînd trecerea 


W. Mannhardt, Wald und Feldkulte, ed. a 2-a, Berlin, 1904. 

J.-G. Frazer, The Golden Bough şi Adonis, Attis, Osiris, ed. a 2-a, Londra, 1907. 
S. Reinach, Cultes, mythes et religions, 3 vol, 1906-1908; cf. mai ales vol. I, 
pp. 85-122. 

D-oara Harrison, Prolegomena to the study of greek Religion, Cambridge, 1903. 
Goblet d'Alviella, Revue de /'bist. des religions, 1902 şi 1903. 

Fr. Cumont, Les religions orientales dans le paganisme romain, Paris, 1907. 
D-şoara Harrison, loc. cit., p. 155, scrie chiar: „desigur că ordinea exactă a 
diferitelor rituri de iniţiere are o importanţă redusă !”. 

8. Loc. cit., p. 151. 

neofitului din lumea profană în lumea sacră, îl pun pe aceasta 
din urmă într-o comunicare directă, continuă şi definitivă. Exhi- 
barea de sacra, atît la Eleusis cît şi în Australia (churinga, romb 
sacru) sau America (măşti, spice sacre, katcina etc.) este ritul 
culminant, fără ca să constituie, singur, „misterele”. Iată succe- 
siunea riturilor de iniţiere la Eleusis!: 1° sînt reuniți candidaţii 
iar hierofantul îi separă printr-o interdicţie (tabu) pe toţi cei 
care au mîinile impure şi care vorbesc ininteligibil?; această 
triere se regăseşte în Africa, în cazul iniţierii la societăţile 
secrete, cel însărcinat fiind un preot-magician ; 2° neofiţii erau 
introduşi în Eleusinion şi la intrarea în incintă erau sfinţiţi cu 
apa sacră aflată într-un vas din apropierea uşii (asemănător 
agheasmatarelor la creştini); 30 Alade mystbai!: neofiţii sînt 
conduşi (alergînd?) la ţărmul mării; alergarea e numită e/asis, 
îndepărtare sau izgonire, sens care se regăseşte probabil în 
pompe? ; ritul a fost interpretat pînă acum ca o „îndepărtare a 
influențelor nefaste, a demonilor sau a răului”; eu văd în el un 
rit de separare a profanului de viaţa sa anterioară, rit preliminar 
întărit de următorul; 40 scăldatul în mare; este un rit zis de 
purificare ; neofitul este „spălat” de calitatea sa de profan şi de 
impur; fiecare neofit duce un porc, cu care se scaldă împreună, 
fapt care reaminteşte de numeroase rituri melaneziene“; 5% întoar- 
cere la Eleusinion şi sacrificiu, ceremonie care încheie primul 
act. Mystii participanţi la ceremoniile din 15 şi 16 Boedromion, 
instruiți în Micile Mistere, neofiţii, nu mai apăreau în public 
după alergarea spre mare şi sacrificiu, ci aşteptau într-un loc 
retras (tabuuri alimentare etc.) plecarea spre Eleusis; 6% 19-20 
Boedromion, procesiune de la Atena la Eleusis (20 kil.) cu 


1. Pentru Misterele de la Eleusis am utilizat lucrarea citată de D-oara Harrison, 
apoi: P. Foucart, cercetări asupra originii şi naturii Misterelor de la Eleusis: 
I Ze culte de Dionysos en Attique, Paris, 1895 şi II Les grands mystères 
d'Eleusis, Paris, 1900; Goblet d'Alviella, De quelques problèmes relatifs aux 
mystères d'Eleusis, in: Rev. de l'Hist. des Rel., 1902, vol. XLVI, pp. 173-203 
şi 339-362; 1903, vol. XLVII, pp. 1-33 şi 141-173; las la o parte, ca neavînd 
vreo tangenţă cu iniţierea propriu-zisă, ceremoniile din 13 (plecare a efe- 
bilor spre Eleusis) şi 14 (aducerea de sacra — hiera la Atena) Boedromion 
(una). Se ştie că a cunoaşte riturile, a conduce ceremoniile, a proteja 
sacra etc. erau acţiuni rezervate unor anumite familii (Eumolpizilor etc.) ; 
la fel în Australia, la pueblo etc., anumite clanuri (totemice sau nu) „posedă 
misterele”. Despre învăţători (mystagogi), cf. Foucart, Joc. cit., II, pp. 93-95. 

2. Cf. Foucart, loc. cit., I, pp. 31-33 şi II pp. 110-111, Goblet d'Alviella, loc. 
cit., pp. 354-355. 

3. Harrison, loc. cit., p. 152 şi S. Reinach, loc. cit., vol. II, pp. 347-362. 

4. Cf. lucrărilor citate de W. Ellis, Codrington etc., pentru Demeter-Truie, 
Goblet d'Alviella, loc. cit., pp. 189-190. 

transportarea Iakkos-ului şi a sacrelor la Eleusinion şi nume- 
roase opriri pe drum: în cartierul Smochinului sacru, la palatul 
Crocon-ului (sofran), la domeniul Raria (suprafață sacră), la 
putul Callichoros, la piatra lui Demeter etc., opriri avînd, toate, 
un caracter agrar!; 7° intrare în interiorul incintei ale cărei 
ziduri înalte aveau drept scop — ca şi la Atena — să ascundă 
profanilor ceea ce se petrecea în lumea sacră; interdicția de a 
intra se referea la întregul temenos şi încălcarea ei se pedepsea 
cu moartea, cu excepția zilelor cînd aveau loc misterele. În 
continuare, lipsesc informațiile despre detaliile ceremoniilor. 
Se cunoaşte doar că inițierea presupunea’: a) traversarea unei 
săli împărţite în compartimente întunecate reprezentînd fiecare 
o regiune din infern; urcarea unei scări; sosirea în regiunile 
luminate puternic şi intrarea în megaron, cu exhibarea de 
sacră ; b) o reprezentaţie, răpirea Korei, cu elemente necunos- 
cute de profani şi neincluse în legenda care circula în popor. 
Această parte corespunde exact cu reprezentațiile faptelor stră- 
moşilor lui Alcheringa din timpul ceremoniilor australiene. Şi 
prima parte este aproape universală ; novicii fiind morţi pentru 
lumea profană, străbat Hades-ul apoi renasc, dar în lumea 
sacră*; 80 urmau diverse rituri, cîntece, dansuri, procesiuni, 
despre care nu avem informaţii precise. 

Se observă că, în linii mari, iniţierea la Misterele din Eleusis 
este asemănătoare, în ceea ce priveşte succesiunea riturilor, cu 
ceremoniile din aceeaşi categorie pe care le-am examinat deja. 
Aceleaşi etape se regăsesc, cu dramatizarea morţii şi a renaşterii 
novicelui, în iniţierea la orfism, la societăţile religioase trace, 
ale lui Dionysos, Mithra“ (iniţiere în etape), Attis, Adonis, Isis 
etc. Iniţierea la „confreria isiacă” este destul de cunoscută şi 
„trecerea prin elemente” despre care vorbeşte Apuleius expri- 


Despre primele două opriri, S. Reinach, Joc. cit., vol. III, pp. 102-104. 

Cf. Foucart, loc. cit., I, pp. 43-74 şi II, pp. 137-139. 

Despre aceste sacra şi caracterul lor, Harrison, Joc. cit., pp. 158-161. 

Astfel se explică afirmaţiile lui Plutarh: „a fi iniţiat înseamnă a muri”; în 

schimb, pentru misterele orfice, iniţierea însemna o „căsătorie sacră” sau o 

„naştere sacră”. 

5. Se înţelege de la sine că, nici pe ansamblu, nici în detalii, teoria lui Foucart 
asupra originii egiptene a Misterelor din Eleusis nu mi se pare admisibilă: 
nevoia de a exprima prin fapte ideile de trecere de la o stare la alta este cea 
care condiţionează asemănările pe care Foucart le consideră împrumuturi ; 
altfel cum să ne explicăm similitudinea dintre riturile greceşti, egiptene sau 
asianice, pe de o parte, şi cele ale australienilor, ale negrilor bantu sau din 
Guineea şi ale indienilor din America de Nord? 

6. Despre iniţierea în şapte grade şi trecerea succesivă a sufletului neofitului 

prin cele şapte sfere planetare, vezi referinţele şi interpretarea lui Cumont, 

loc. cit., pp. 299-300 şi 310. 

mă, mai bine chiar decît călătoria în Hades!, ideea morţii neofi- 
tului, de vreme ce admitea că, după cât se pare, acesta se descom- 
punea şi apoi era recompus pentru a se forma ca individ nou. 

Aceeaşi idee apare şi în riturile de iniţiere la cultul lui Attis. 
Voi reaminti mai întîi că Attis, Adonis şi, în general, zeitățile 
vegetației mor toamna şi renasc primăvara şi că în ceremoniile 
cultului lor sînt incluse: 1% reprezentaţia dramatică a acestei 
morţi, cu tabuuri funerare (doliu etc.), lamentaţii; 2% perioada 
de prag, cu oprirea cursului vieţii obişnuite; 30 reînvierea sau, 
mai bine spus, renaşterea. Aceste etape au fost stabilite cu 
minuţiozitate de Mannhardt, Frazer? şi discipolii lor, fără ca ei 
să observe că asemenea ansambluri de ceremonii sînt ansam- 
bluri de rituri de trecere cosmică, religioasă şi economică în 
acelaşi timp, alcătuind doar o fracțiune dintr-o categorie mult 
mai vastă, obiectul lucrării de faţă constituindu-l tocmai această 
delimitare. Astfel încît moartea, pragul şi reînvierea constituie 
şi un element al ceremoniilor de sarcină, de naștere, de iniţiere 
la societăţile fără scop agrar, de logodnă, de căsătorie şi de 
înmormîntare?. Dat fiind că Attis moare şi renaşte, se poate 
concepe că riturile de iniţiere determină, la rîndul lor, moartea 
şi renaşterea viitorului său adorator: 1% acesta posteşte, adică 
îndepărtează din corpul său impuritatea profană ; 2° mănîncă şi 
bea din obiectele sacra (tobă şi cimbal); 30 coborit într-o 
groapă, este stropit cu sîngele unui taur înjunghiat deasupra 
lui“; apoi iese din groapă, roşu din cap pînă în picioare; 4 timp 
de mai multe zile este hrănit numai cu lapte, ca un nou-născut. 
Prin urmare, mi se pare că ritul sîngeros, privit ca un botez, în 
sensul creştin al termenului, sau ca rit de ispăşire a păcatelor, 
conform unor surse de informare nu foarte îndepătate în timp 
(Clement din Alexandria, Firmicus Maternus etc.), avea la ori- 
gine un sens direct şi material: neofitul ieşea însîngerat din 
groapă, aşa cum nou-născutul iese însîngerat din trupul mamei. 


1. Despre călătoriile în lumea morţilor, cf. L. de Felice, L'autre monde, mythes 
et légendes, le purgatoire de Saint Patrice, Paris, 1906, care nu a observat, 
totuşi, că astfel de mituri şi legende pot constitui în unele cazuri, simple 
reziduuri orale ale unor rituri de iniţiere, căci nu trebuie uitat că, în ceremo- 
niile de iniţiere, bătrînii, învățătorii, conducătorii de ceremonii etc. relatează 
ceea ce alţi membri ai „societăţii” execută; cf., printre altele, lucrarea mea. 
Mythes et Légendes d'Australie, cap. IX: Mit şi Rit. Pentru teoria generală, 
vezi cap. VIII al lucrării de faţă. 

2. J.-G. Frazer, Adonis, Attis, Osiris, ed. a 2-a, pp. 229-230. 

3. Vezi infra cap. LX. 

4. Din lipsă de spaţiu, nu voi discuta despre taurobolii şi criobolii, dar mi se 
pare că nici una din interpretările propuse pînă acum nu ar putea fi admisă, 
date fiind cele afirmate în această lucrare privind riturile de trecere. 

Sub influența culturilor asianice şi greceşti sau egiptene, 
comunitatea creştinilor, inițial uniformă, s-a împărţit treptat în 
clase ce corespund gradelor misterelor! ; riturile de admitere au 
devenit tot mai complicate şi au fost sistematizate în ordo 
baptismi Ua începutul secolului al XI-lea) şi în sacramentarul 
lui Gelasie. Graţie răspîndirii rapide a creştinismului, a venit 
momentul cînd nu mai rămăseseră de botezat decît copii, dar 
ritualul a păstrat încă mult timp numeroase trăsături care cores- 
pund botezului la adulţi. Iată de ce îl vom examina pe acesta. 
Primul grad era cel al catehumenilor; intrarea în acest grad pre- 
supunea : 1% exsuflaţia, cu o formulă de exorcizare ; 2° semnul 
crucii făcut pe frunte ; 30 administrarea de sare exorcizată. După 
cum se observă, aceste rituri nu mai sînt directe — ca la unele 
populaţii semi-civilizate, ci deja animiste — ca la populaţiile 
negre şi amerindiene?. Primul rit este un rit de separare, al doi- 
lea separă şi agregă în acelaşi timp şi echivalează cu marcajul 
(oppayń) din misterele greceşti şi din creştinismul primitv?; al 
treilea rit este unul de agregare, ţinînd cont mai ales de rugă- 
ciunea care îl însoţeştet. Urmează perioada de prag, catehu- 
menul, la fel ca iniţiatul în Micile Mistere, poate asista la adunări 
religioase, are locul său bine stabilit în biserică, dar trebuie să 
se retragă înainte de începerea adevăratelor mistere (mesa). El 
era supus periodic la exorcizări, astfel încît să fie din ce în ce 
mai separat de lumea necreştină; era instruit progresiv, i se 
„deschideau urechile”. După ultimul exorcism, urma e/feta: 
preotul atingea cu degetul umezit cu salivă buza superioară şi 
urechile fiecărui catehumen ; candidaţii se dezbrăcau, erau unşi 
pe spate şi pe piept? cu ulei sfinţit, ei se lepădau de Satana, jurau 
să se lege de Hristos şi recitau Crezul. Este sfîrşitul perioadei de 
prag, care conţine în acelaşi timp rituri de separare şi rituri pre- 
paratorii de agregare; durata acestei perioade nu era limitată; 
se putea rămîne în acest stadiu pînă în ajunul morţii. Urmau 
riturile de agregare propriu-zise. Avea loc sfinţirea apei, cu care 


1. Vezi lucrările citate ale lui Goblet d'Alviella, S. Reinach şi Cumont, apoi E. 
Hatch, The influence of greek ideas and usages upon the Christian Church 
(Hibbert Lectures, 1888), Londra, 1904 şi Duchêne, Les origines du culte 
chrétien, ed. a 3-a, 1902. 

2. Despre originea acestor rituri animiste, cf. Hatch, loc. cit., p. 20, nota 1 şi S. 

Reinach, loc. cit., vol. II, pp. 356-361 (abrenuntiatio). 

Vezi Hatch, Joc. cit., p. 295 şi nota. 

Duchâne, loc. cit., pp. 296-297. 

Cf. ritului indienilor pueblo, descris mai sus (p. 77) şi succesiunea riturilor 

în Sfintele Maslu, reprezentînd un rit de trecere din lumea viilor creştini în 

lumea morţilor creştini. 

era stropit catehumenul, el devenind astfel regenerat, renăscut,! 
conform termenilor folosiţi chiar în rugăciunea pronunţată în 
ritualul următor?. Cei botezați îşi scoteau hainele, îmbrăcînd 
altele albe, ajutaţi de naşii lor. Se adunau apoi în faţa epis- 
copului, care îi „însemna” cu semnul crucii, evident un rit de 
apropiere de divinitate! şi de agregare la comunitatea credin- 
cioşilor. Doar începînd din acel moment neofiţii erau admişi la 
comuniune. După aceasta, li se dădea să bea o băutură sfinţită 
cu puţin timp înainte, preparată din miere, apă şi lapte. În pri- 
vinţa băuturii, Usener a făcut legătura cu misterele lui Dionysos, 
ipoteză la care Duchâne nu subscrie. Eu voi face doar urmă- 
toarea remarcă; era băutura dată şi nou-născuţilor, înainte de 
laptele matern. În final, „renaşterea” era marcată printr-o proce- 
siune a botezaţilor purtînd lumînări aprinse, Marea Lumină 
amintind-o pe cea a misterelor greceşti şi arătînd că „morţii” se 
născuseră în lumina „zilei adevărate”. 

Acesta este scenariul ritualului roman; aceleaşi idei şi 
aceeaşi succesiune de etape se regăsesc în ritualul galican. Nu 
trebuie însă pierdut din vedere faptul că întreaga sistematizare 
a ritualului botezului este relativ recentă şi că, în primele secole 
după Hristos, riturile erau mai puţin numeroase şi mai simple. 
O influenţă puternică a exercitat-o gnosticismul, care avea de 
asemenea grade şi rituri de iniţiere succesive incluse în schema 
riturilor de trecere dată de noi’. Botezul creştin primitiv presu- 
punea: 1“post; 2° scăldare în sau stropirea cu apă sfinţită. De 
altfel, în funcţie de loc şi de epocă, la succesiunea etapelor 
fundamentale s-au adăugat tot felul de rituri de detaliu (de 
purificare, de exorcizare etc.), sub influenţa credințelor şi prac- 
ticilor locale. 


1. Vezi Duchene, loc. cit., pp. 311, 321 şi Dieterich, Mutter Erde, pp. 114-115, 
a cărui interpretare sexuală directă trebuie completată cu faptul că catehu- 
menii — aidoma copilului brahman — sînt morţi şi trebuie concepuţi din nou. 
Vom observa că în cele mai vechi biserici creştine, baptiseriul se găsea în 
afara bisericii, astfel încît, pînă în Evul Mediu, catehumenii, penitenţii, 
nou-născuţii şi cei proaspăt botezați trebuiau să rămînă într-o regiune limi- 
nară. De altfel, templele tuturor popoarelor au o curte sau un vestibul care 
împiedică trecerea bruscă de la profan la sacru. 
Verbul regenerare trebuie luat în sens literal. 
Principala destinaţie a întregului ritual este bine evidenţiată de întrebările 
puse nașului şi naşei şi de răspunsurile lor; vom compara, din acest punct 
de vedere, ritualul ortodox cu practicile slavilor moderni. Îmi lipseşte aici 
spaţiul pentru a întreprinde un studiu asupra înrudirii speciale create de 
raportul naş-fin în riturile de iniţiere atît la populaţiile semi-civilizate, cât şi 
la creştini. 
4. Cf. despre trecerea de la condiţia umană la condiţia divină, Farnell, Evolution 
of Religion, Londra, 1905, p. 49; S. Reinach, loc. cit., vol. I, p. 127. 
5. Cf., între alţii, Goblet d'Alviella, /oc. cit., pp. 145-146. 

Ar fi uşor de demonstrat modul în care ritualul serviciului 
divin este constituit dintr-o suită de rituri de separare, de prag 
şi de agregare, singura deosebire teoretică între iniţiere şi mesă 
fiind că aceasta din urmă este o iniţiere periodic reînnoită, la 
fel ca sacrificiul de soma în India vedică şi, în general, sacri- 
ficiile avînd ca scop asigurarea cursului normal al lucrurilor 
cosmice şi, totodată, umane. 

După cum se ştie, admiterea în islam se face prin circum- 
cizie şi recitarea fatibei, însă un studiu detaliat al relatărilor 
unor cazuri de conversiune spectaculoasă cît şi al variațiilor 
ritualului circumciziei la diverse populaţii musulmane ar pune 
în evidenţă faptul că, acolo unde există tendinţa spre o dez- 
voltare rituală, de exemplu în Asia Mică, în Caucaz, în Asia 
Centrală, în India, poate fi observată aceeaşi schemă tripartită 
stabilită în prezenta lucrare. 

Aceeaşi succesiune de rituri se regăseşte şi la trecerea de la 
o religie la alta, ritul de separare constînd în acest caz în abju- 
raţiel. La revenirea la religia iniţială, de exemplu în ritualul 
creştin al penitenţei, penitentul era considerat un creştin care 
şi-a pierdut, dintr-un motiv sau altul, iniţierea şi se străduieşte 
să o recupereze ; învăţătura religioasă şi examenele erau înlo- 
cuite cu „exerciţiile ascetice” : interdicţia de a se căsători, rupe- 
rea căsătoriei, demisia din toate funcţiile, austeritate alimentară 
şi restrîngerea cheltuielilor; pe scurt, penitentul era mult mai 
„separat” de lumea profană decît catehumenul; penitenţa lua 
sfîrşit prin binecuvîntarea episcopului, o mărturisire publică a 
penitentului care, în continuare, trebuia să intre în doliu sau să 
se retragă într-o mînăstire, ceremonia de reagregare la comuni- 
tatea credincioşilor presupunînd o admonestare, o rugăciune 
de „reconciliere” şi, în Spania, ceremonia indulgentia?. 

Vom trece acum la riturile de iniţiere la confreriile religioase. 
Las la o parte ceremoniile de intrare în confreriile budiste, 
pentru care sursele de informare sînt accesibiles, şi voi cita cere- 
monia de intrare în secta Sikh‘: se sfințește prin rugăciuni apa 
îndulcită şi se amestecă cu un mic pumnal; cu ea, neofitul este 


1. Despre ritualul de abjuraţie în Islam, vezi Montet, in: Rev. de l'Hist. des Rel., 
1906, vol. LIII, pp. 145-163 şi Ebersold, ib., vol. LIV, pp. 230-231. 
Duchesne, Les origines du culte chrétien, ed. a 3-a, pp. 434-445. 

Cf. între alţii, Oldenberg: Le Bouddha, sa vie, sa doctrine, sa communauté, 
Paris, ed. a 2-a, 1902; despre riturile de iniţiere la secta budistă chinezească 
numită Lung-hwa, cf. De Groot, Sectarianism and religious persecution in 
China, vol. I, Amsterdam, 1903, pp. 204-220. 

4. J.-C. Oman, Cults, customs, superstitions of India, Londra, 1908, p. 95. 

stropit pe cap şi ochi, restul fiind apoi băut; împreună cu cei ce 
au realizat sfinţirea, el mănîncă un fel de pateu : acesta „regene- 
rează neofitul” care, ca răspuns la întrebările ce i se pun, trebuie 
să spună, indiferent de naționalitatea sa, că s-a născut la Patna, 
că locuieşte la Aliwalia, locul unde s-a născut şi trăieşte guru 
Govind Singh, şi că este fiul lui Govind Singh, ultimul din cei 
Zece Guru ai sectei Sikh. În ceremoniile de iniţiere la secta Şamâr 
din Sinnârâyani, există un noviciat de cinci zile; apoi neofitul 
spală degetul mare de la piciorul lui guru, bea apă şi împarte 
prăjituri membrilor confreriei ; în încăpere se arde camfor! etc. 

În Maroc, iniţierea la confreriile musulmane este numită 
uird, însemnînd a-ţi astîmpăra setea şi, într-adevăr, actul de a 
bea sau îngurgita un lichid reprezintă principalul rit de agre- 
gare: pentru a se afilia la ordinul Aissaua, neofitul deschide 
larg gura iar conducătorul ceremoniei îi scuipă de trei ori în 
gîtlej; la acest ritual central se adaugă şi altele?. 

La Cairo, un abd sau un rit de iniţiere este, conform lui 
Lane, aproximativ acelaşi pentru diversele confrerii: novicele 
se aşază jos în faţa şeicului, cei doi îşi dau mîna dreaptă, atin- 
gîndu-şi degetele mici; mîneca hainei şeicului trebuie să aco- 
pere mîinile împreunate, apoi novicele repetă după şeic, de un 
anumit număr de ori, formulele consacrate. În final, noul iniţiat 
sărută mîna şeicului. Riturile sînt identice cu cele ale contrac- 
tului de căsătorie, cu deosebirea că, în ultimul caz, mîinile 
logodnicului şi ale reprezentantului logodnicei sînt ascunse sub 
o batistă, formulele pronunţate sînt juridice iar logodnicul nu 
sărută mîinile participanţilor decît dacă este de condiţie socială 
inferioară?. 

În ceremoniile catolice de afiliere la un ordin religios, o 
parte rămîne întotdeauna fixă şi conformă cu ritualul, roman 
sau galican etc., cealaltă variind în funcţie de ordinul religios. 
Astfel, intrarea în Ordinul carmelitelor conţine riturile de fune- 
ralii urmate de rituri de reînviere. 


1. Census of India 1901, Ethnographical appendices, Calcutta, 1903, pp. 173-174. 
Guru este un fel de preot, de director de conştiinţă şi de morală, de con- 
fesor; reamintesc că în India nu există cler organizat şi ierarhizat. 

2. Cf. Montet, Les confréries religieuses de l'Islam marocain, in: Rev. de l'Hist. 
des Rel., 1902, vol. XLV, p. 11; cf. şi Doutte, Merrâkech, p. 103, nota 3. 
Despre salivă ca rit de agregare, S. Hartland, Legend of Perseus, vol. II, 
pp. 258-276; însă a scuipa pe cineva este cîteodată şi un rit de separare, 
Nassau, Fetishism in West Africa, Londra, 1904, p. 213 şi de expulzare din 
comunitate la ţigani, Journ. Gypsy-lore in : Soc. N. Ser. vol. II (1908), p. 185. 

3. E.W. Lane, Manners and customs of the modern Egyptians, ed. din 1895, 
pp. 252-253 şi 174-175. 

Pentru a accede la noua lor stare, fecioarele şi prostituatele 
sacre se supun, la rîndul lor, unor ceremonii alcătuite după 
schema riturilor de trecere. Iată mai întîi succesiunea etapelor 
la consacrarea fecioarelor catolice conform Pontificalului 
Romani: 10 sînt aduse fecioarele îmbrăcate în haine de novice, 
„fără văluri, fără mantii, fără pălării”; 20 aprind lumînările şi 
îngenunchează, două cîte două; 3° pontiful le spune de trei 
ori: „veniţi” şi ele se apropie, în trei etape; 40 stînd în picioare 
în cerc, fiecare din ele vine la pontif şi îi promite să îşi consacre 
virginitatea ; 5° sînt întrebate dacă acceptă „să fie binecuvîntate, 
consacrate şi unite ca soţii ale Domnului Nostru Iisus Hristos”; 
răspund „noi vrem” ; 60 episcopul cîntă Veni Creator spiritus şi 
binecuvîntează hainele pe care fecioarele le vor purta de acum 
încolo; 70 leapădă hainele obişnuite pentru a le îmbrăca pe 
cele noi; 80 pontiful binecuvîntează vălurile?, apoi inelele şi 
coroanele ; 9% fecioarele cîntă: „Am disprețuit regatul lumii şi 
toate podoabele veacului, inima mea nu se mai ascunde, Dom- 
nului îi sînt devotată. Lui, celui pe care l-am văzut”; 10% pon- 
tiful se roagă, apoi recită vere dignum... îşi repune mitra şi 
spune: „veniţi suflete dragi, voi veţi fi tronul meu; domnul a 
căutat unirea voastră” ; 110 ele înaintează două cîte două, înge- 
nunchează, iar „pontiful pune vălul pe capul fiecăreia, îl coboa- 
ră pe umeri, pe piept, pe frunte pînă la ochi, spunînd: „primiţi 
vălul sacru, dovada că aţi părăsit lumea şi că... aţi... devenit 
mirese ale lui Iisus Hristos” ; 120 după ce toate au fost acoperite 
cu văl, li se reaminteşte: „veniţi să celebraţi nunta voastră etc.” 
şi le pune inelul pe degetul inelar de la mîna dreaptă, spunînd: 
„Vă unesc etc.”; 130 aceeaşi ceremonie are loc cu coroana; 
140 cînturi liturgice, oraţii, alleluia, comuniune, binecuvîntare, 
iar în cazul mînăstirilor ale căror călugărițe au dreptul de a 
începe orele canonice şi a citi slujba în biserică, înmînare ritu- 
ală a Breviarului; 15° fecioarele consacrate sînt încredințate 
stareţei. Ideile puse în practică în acest caz sînt: separarea de 
lumea profană prin schimbarea hainelor şi acoperirea cu văl; 
agregarea la lumea divină prin căsătoria cu lisus Hristos, inelul 
şi coroana fiind obiectele ritualice specifice căsătoriei laice. 


1. Migne, Encyclopédie théologique, vol. XVII: Boissonnet, Dictionnaire des 
cérémonies et des rites sacrés (vol. III), col. 539-563. 

2. Nu există o descriere veche a acestor rituri; în orice caz, acoperirea cu văl 
nu are nimic de-a face cu vălul, ci doar înlocuieşte pielea de oaie pe care 
romanii o ţineau deasupra logodnicilor cu prilejul căsătoriilor creştine pri- 
mitive. 

Vom observa că riturile de separare încheie în acest caz perioa- 
da de prag (noviciatul), marcată printr-o semi-recluziune, reclu- 
ziunea completă urmînd consacrării, noviciatul, ca şi consacrarea, 
marcată fiind de asemenea printr-o separare materială (mînăs- 
tire, zăbrele etc.) de lumea profană. 

Avem puţine informaţii despre ritualul de consacrare al pros- 
tituatelor sacre din antichitate!, în consecinţă voi cita, doar une- 
le rituri hinduse. În casta cîntăreţilor kaik6lan, din Coimbatore, 
cel puţin o fată din fiecare familie trebuie să ajungă în serviciul 
templului ca dansatoare, muzicantă şi prostituată. Prima serie 
de ceremonii este echivalentă cu o logodnă, iar a doua, cu o 
căsătorie : brahmanul îi leagă la gît un tåâli (echivalent cu inelul 
la catolici), la fel ca la oficierea logodnei sau a căsătoriei; 
unchiul din partea mamei îi leagă pe frunte o panglică ţesută 
din aur şi o aşază pe o scîndură în faţa oamenilor. Înainte de 
primul coit, timp de cîteva minute, între cele două persoane 
este plasată o sabie, rit nupţial foarte răspîndit în India. În 
concluzie, ceremoniile de consacrare nu diferă decît prin mici 
detalii de ceremoniile nupţiale obişnuite; observaţiile fiind 
valabile şi în cazul castei ţesătorilor kaik6lan?. Mai mult, în 
ceremoniile de consacrare a prostituatelor sacre basavi, în dis- 
trictul Bellary, alături de tînăra novice aşezată este înfiptă o 
spadă reprezentîndu-l pe logodnicul absent, spadă pe care 
aceasta o ţine cu mîna dreaptă; după diverse rituri, ea se ridică 
şi depune spada în sanctuarul zeului; dacă este vorba de o 
dansatoare sacră, logodnicul este reprezentat de o tobă, în faţa 
căreia ea se înclină. Basavii sînt legate cu tâli şi tatuate cu 
chakra (disc golit în centru) şi cu o scoică? (turbinella rapa). 

Clase, caste şi profesii. Deşi apartenenţa la una sau alta din 
castele sau clasele sociale este ereditară, la fel ca în cazul 
grupurilor totemice, magico-religioase etc., rar se întîmplă ca 
un copil să fie considerat ca membru propriu-zis, „complet”, 
din momentul naşterii sale. La o vîrstă variind în funcţie de 
populaţie, el trebuie agregat la comunitate prin ceremonii care 
se deosebesc de cele prezentate mai sus prin faptul că elemen- 
tul magico-religios este diminuat, cel mai important fiind în 
acest caz elementul politico-juridic şi social general. La popu- 


1. Nu mă ocup aici de prostituţia sacră temporară (Mylitta, Heliopolis, Anaitis) ; 
cf. H.-S. Hartland, At the temple of Mylitta, Anthropological Essays, 
presented to E.-B. Tylor, Oxford, 1907, pp. 189-202. 

E. Thurston, Ethnographic notes in Southern India, Madras, 1906, pp. 29-30. 
Ibidem, p. 40, cf. şi p. 41. 

laţia lekugnen din Columbia britanică!, există patru clase: a 
conducătorilor (ereditară), a nobililor (ereditară), a plebeilor şi 
a sclavilor; există endogamia de clasă, un protocol rigid al vieţii 
cotidiene (locul la masă etc.). Apartenența la o anumită clasă 
este evidenţiată prin nume, de unde ceremonia primirii nu- 
melui, întotdeauna posterioară ceremoniilor de pubertate. Tatăl 
organizează un mare ospăț; după reunirea tuturor invitaţilor, 
îşi conduce fiul, însoţit de naşi, pe acoperişul casei (interiorul 
este săpat în pămînt), apoi cîntă şi dansează unul din cîntecele 
şi din dansurile familiei. Urmează împărţirea de daruri în nume- 
le strămoşilor. Tatăl cere unui număr de patruzeci de nobili să 
fie martori. Doi conducători bătrîni înaintează, tînărul bărbat 
mergînd între ei, iar cel mai în vîrstă proclamă cu voce tare 
numele şi titlurile unuia dintre strămoşi, nume ales de tată 
pentru a-l da fiului, de obicei cel al bunicului. Participanţii îşi 
exprimă aprobarea prin aplauze şi strigăte. Se împart din nou 
daruri, pînă şi plebeilor veniţi din curiozitate, dacă tatăl este 
bogat. Urmează masa în comun iar tînărul nu mai este cunoscut 
începînd din acel moment decît cu numele şi cu titlurile astfel 
obţinute. După cum se observă, este vorba în acest caz de o 
formă semi-civilizată a ceremoniilor, minuţios elaborate în alte 
zone, de exemplu în Europa Evului Mediu (asemănătoare cu 
veghea armelor şi cu noviciatul), în Japonia etc. Însemnele 
exterioare sînt în ultimul caz stemele (emblemele), cărora le 
corespunde în cazul claselor totemice, reprezentarea totemului, 
iar în cazul claselor de vîrstă şi al societăţilor secrete, cicatricile, 
tatuajele etc. Impunerea emblemei, ca şi a însemnului totemic, 
constituie evident un rit de agregare, la fel ca „marcajul” în 
cazul misterelor; doar formele variază, în funcţie de popoare 
şi de tipul grupului restrîns?. 

Prin definiţie, apartenenţa la castă este ereditară; în plus, 
casta este specializată profesional şi fiecare are locul său preci- 
zat într-o ierarhie precisă?. Încît, agregarea la castă nu are loc 
decît în condiții bine definite: 1° agregarea copilului; aceste 
ceremonii intră în categoria ceremoniilor copilăriei, studiate în 


1. C. Hill Tout, Report on the Ethnology of the South-Eastern Tribes of Vancouver, 
Island, British Columbia, in: Journ. Antbrop. Inst., vol. XXXVII, (1907), 
pp. 308-310. 

2. Voi dezvolta această idee în lucrarea mea Débuts du Blason, în pregătire ; 
vezi şi articolul meu Héraldisation de la marque de propriété, Paris, in: 
Revue Héraldique, 1906. 

3. Despre teoria castelor se va consulta: C. Bouglé, Essais sur le régime des 
castes, Paris, 1908. 

cap. V. E de la sine înţeles că utilizarea rituală a instrumentelor 
specifice profesiunii are în acest caz un rol important; nu mai 
este vorba, ca în cazul populațiilor fără caste, de un rit simpa- 
tetic, ci de un adevărat rit de agregare al individului la o colec- 
tivitate delimitată ; 2° nu se poate trece de la o castă inferioară 
la una superioară, ci numai de sus în jos. Rezultă că riturile de 
agregare fie se simplifică, fie îşi inversează sensul: căci, castei 
inferioare i se face o cinste, şi nu noilor veniţi. Pe de altă parte, 
unele caste, în anumite regiuni din India, sînt triburi la origine; 
în acest caz, riturile de agregare par să facă abstracţie de evalu- 
area pe bază de caste, păstrînd doar trăsăturile ceremoniilor 
desfăşurate în afara Indiei pentru agregarea unui străin la un 
clan sau trib!; 30 în sfîrşit, riturile de separare joacă aici un rol 
important, deşi elementul conştient şi voluntar poate lipsi din 
ele ; fiecare castă este separată de celelalte prin tabuuri şi e de 
ajuns să atingi un individ dintr-o castă, să mănînci cu el, să te 
culci în aşternutul său sau să intri în casa lui, pentru a fi extras 
automat din propria ta castă, fără ca, prin aceasta, să fii agregat 
la cea a individului pe care l-ai atins. Se întîmplă adesea, de 
exemplu în Bengal?, ca excluşii să devină musulmani, islamul 
neadmiţind, cel puţin teoretic şi în anumite regiuni din India, 
ierarhia castelor. De asemenea, indivizii din orice castă pot fi 
admişi în confreriile religioase budiste autentice sau în „secte”, 
aryasamadj, sinârâyani etc., care sînt un compromis, la diverse 
nivele, între hinduism, brahmanism, budism şi islam. 

În fine, intrarea în profesiuni presupunea la noi ceremonii 
speciale, conținînd cel puţin cîteva rituri de natură religioasă, 
mai ales cînd corporaţiile coincideau cu confreriile religioase 
cu un caracter special. Altădată, ucenicia, dacă nu reprezenta o 
separare de mediul anterior, se termina prin rituri de agregare 
(masă în comun etc.). După cum se ştie, recrutarea membrilor 
corporațiilor era strict reglementată. Nu trebuie totuşi să cre- 
dem că în zilele noastre au dispărut toate barierele din interi- 
orul aceloraşi profesiuni sau meserii, sau cele dintre meserii şi 
profesiuni diferite. Fără îndoială că obstacolele întîmpinate la 


1. Pentru astfel de cazuri (masă în comun, rit de agregare alimentar special), 
cf. Risley, The tribes and castes of Bengal, Calcutta, 1896, vol. II, pp. 41, 49 
etc. — Reamintesc că agregarea la castă poate avea loc şi prin căsătorie. În 
triburile Nilghiri Hills, fata îşi schimbă casta prin căsătorie, de unde şi cere- 
monia numită „înrădăcinarea tribală” : femeile tribului pregătesc o masă la 
care invită logodnica, admiţînd-o astfel în casta lor. 

2. Cf. A. Van Gennep, Pourquoi on se fait musulman au Bengal, in: Revue des 
Idees, 15 dec. 1908, pp. 549 şi urm. 

trecerea de la o meserie la alta nu au nimic ritual, dar se cuvine 
să le discutăm pe scurt în acest context, deoarece o astfel de 
formă nouă corespunde unor tendințe a căror expresie o consti- 
tuie şi riturile de trecere, dar pe baze diferite. Astfel, ajutorul 
(ajutorul de fierar, ajutorul de tîmplar etc.) tinde să rămînă toată 
viața la această condiție, fără a putea, oricare ar fi aptitudinile 
sale personale, să treacă, în afara unor ocazii excepționale 
(uneori prin căsătorie), în secțiunea adiacentă (fierar, tîmplar 
etc.). Forma acută a acestei tendințe se manifestă adesea în 
Statele Unite, de exemplu sub forma luptelor dintre ajutoarele 
de zidari şi zidari, cei din urmă interzicîndu-le primilor să le 
folosească uneltele! (mistrie etc.). Aşa cum a demonstrat C. 
Cornélissen?, această deosebire nu depinde de aptitudinile per- 
sonale (forţă, îndemînare etc.), ci de o anumită presiune tradi- 
tională care obligă individul să nu avanseze decît în interiorul 
categoriei restrînse unde a debutat; se începe ca ucenic de 
ajutor de zidar sau ca ucenic de zidar, şi toată viața ulterioară 
depinde de acest prim pas. Însă în interiorul categoriei de 
ajutoare sau însoțitori, se trece destul de uşor de la o mare 
categorie la alta; de la ajutor de zidar la ajutor de tăietor în 
piatră, de la dulgher la tîmplar sau la tîmplar de mobilă. Pe de 
altă parte, dacă examinăm nivelele salariului ţinînd cont de toți 
factorii, se constată că acestea oscilează între două extreme, 
minimum şi maximum, şi că există şi în acest caz un prag pe 
care individul trebuie să-l treacă înainte de a atinge deplina 
satisfacere a nevoilor sale într-o ţară, o epocă şi o meserie 
dates. 

Clasa brahmanilor, cei „născuţi de două ori”, marchează 
tranziţia între casta şi profesia magico-sacerdotală. Termenul 
de „născut de două ori” indică, evident, adevăratul rol al ritu- 
rilor de trecere, în sensul că brahmanul, care aparţine castei 
sale prin naştere, fiindu-i agregat prin riturile copilăriei, este 
supus ulterior unor ceremonii de iniţiere, prin care moare pen- 
tru lumea de pînă atunci şi renaşte într-o lume nouă, fiindu-i 
astfel conferită puterea de a se dedica activităţii magico-reli- 
gioase, adică specialităţi sale profesionale. Brahmanul fiind un 
preot înnăscut, nu se poate vorbi, fără îndoială, de o ordinaţie, 
în sens catolic, a acestuia“; dar, în ciuda interpretării lui C. 


Bull. Bur. of Labor., nov. 1906, Wash., pp. 746-747. 

C. Corndlissen, Théorie du salaire et du travail salarié, Paris, 1908, pp. 173-201. 
Ibidem, p. 658. 

Cf. Burnouf, Essai sur le Veda, pp. 283-285 şi Bouglé, Régime des castes, 
pp. 73-76. 

Bougl€!, noviciatul şi iniţierea sînt necesare mai ales datorită 
importanţei formulelor şi a „pronunțării lor corecte” în ritualul 
brahmanic. Eşti brahman prin naştere, dar se învaţă cum să 
acţionezi ca brahman. Altfel spus, în lumea sacră în care trăieşte 
brahmanul din momentul naşterii sale, există trei comparti- 
mente, unul preliminar, pînă la upanayama (introducerea la 
învățător), un altul liminar (noviciatuD şi ultimul postliminar 
(sacerdoţiul). Pentru brahman, succesiunea acestor perioade 
este similară celei parcurse de un fiu de rege la populaţiile 
semi-civilizate, şi unul şi altul evoluînd întotdeauna în interiorul 
lumii sacre, în timp ce un ne-brahman sau un negru oarecare 
nu evoluează, cu excepţia unor perioade speciale (iniţiere, 
sacrificiu etc.) decît în cadrul lumii profane. 

Ceremoniile conţin? tunsura, îmbăiatul, schimbarea veşmin- 
telor, luarea în posesie a inimii, schimbarea numelui, strîngerea 
de mîini: copilul este mort. Novicele (brabmacârin) este supus 
unor tabuuri diverse; învaţă literatura sacră, formulele şi ges- 
turile. Unirea dintre copil şi învăţător este considerată ca o 
căsătorie ; în momentul în care pune mîna pe umărul copilului 
educatorul „concepe”; în ziua a treia, atunci cînd se recită 
savitri, copilul renaşte; conform altor texte, naşterea brahma- 
nului se produce „în momentul în care sacrificiul se înclină 
spre el”. Astfel, contrar celor constatate la ceremoniile de ini- 
tiere australiene, congoleze etc., moartea novicelui nu durează 
pe toată perioada noviciatului. Cea a brahmanului se prelun- 
geşte pînă la un moment neprecizat. Urmează ceremoniile 
„întoarcerii” (samâvartana) : novicele părăseşte însemnele no- 
viciatului (centură, toiag, piele de antilopă) şi le aruncă în apă; 
se scaldă şi îşi pune veşminte noi?. Iată-l reagregat la societatea 
sacră generală, prin separarea de perioada de prag, şi ea sacră 
la rîndu-i. 

Nu voi insista asupra noviciatului şi asupra ceremoniilor de 
hirotonisire a preoţilor catolici şi ortodocşi. Vom reîntîlni în 
aceste cazuri aceeaşi succesiune de rituri de separare, de prag 
şi de agregare, dar sistematizată conform unor scopuri proprii“. 


1. Ibidem, p. 77. Interpretarea mea conciliază punctele de vedere ale lui 

Burnouf şi Oldenberg. 

Cf. Oldenberg, Za religion du Veda, Paris, 1903, pp. 399-402. 

Cf. Oldenberg, loc. cit., p. 350. Pentru alte detalii, vezi V. Henry, La magie 

dans l'Inde antique, Paris, 1904, pp. 84-85 etc. 

4. Vezi printre alţii, Boissonnet, loc. cit., col. 985-1032 şi col. 1032-1043, „ordi- 
naţiile generale”, care corespund circumciziilor, căsătoriilor etc., multiplu 
sincronice. Pentru gradele şi ritualul vechi (roman, galican şi oriental), vezi 
Duchene, loc. cit., pp. 344-378. 

Ritul principal este „tonsura” care, la fel ca vălurile călugăriţelor, 
este simultan un rit de separare şi de agregare, constituind un 
însemn permanent. După hirotonisire, preotului îi revine rolul 
de a rosti prima sa slujbă, ritualul luînd, în unele cazuri, şi forma 
unei căsătorii. Adesea, el este combinat cu riturile nupţiale loca- 
le, ca în unele comune din Tirol! Biserica este personificată de 
o fetiţă în vîrstă de 8 pînă la 12 ani, soră sau rudă apropiată a 
preotului. Ca şi în cazul unei logodnice obişnuite, se încearcă 
„răpirea” ei; este dusă în alt loc decît cel în care are loc ospăţul 
de după oficierea primei slujbe. Se trag focuri de armă, se into- 
nează cîntece nupţiale, chiar erotice, deşi în timpul mesei pre- 
zenţa altor preoţi, apropiaţi celui hirotonisit, şi a ajutoarelor sale 
mai potolesc entuziasmul ritual. De altfel, autorităţile eclezi- 
astice au reuşit să interzică în cîteva dioceze asemenea obiceiuri 
care se mai menţin, totuşi, la Salzburg. 

Există la ora actuală, cred, puţine grupuri care să posede un 
ritual atît de precis al purului şi impurului ca sectele subba sau 
sabeenii din împrejurimile Bagdadului. La trecerea de la un 
grad ecleziastic la altul, botezul joacă un rol important, la fel în 
întreaga viaţă a novicilor, diaconilor, preoţilor şi episcopilor. 
Novicele trebuie să fie un fiu legitim al preotului sau al epis- 
copului, să nu aibă defecte fizice; considerat apt după un 
examen, el primeşte un botez special, studiază de la şapte la 
nouăsprezece ani, apoi este uns diacon. După o perioadă de 
şase luni pînă la un an, dacă adunarea poporului consimte, 
este hirotonisit. Este închis într-o colibă de trestie ; nu are voie 
să se murdărească, nici să doarmă timp de şapte zile şi şapte 
nopţi; în fiecare zi, îşi schimbă îmbrăcămintea şi trebuie să dea 
de pomană. „În a opta zi, i se face o înmormîntare, deoarece 
este considerat mort; apoi merge la fluviu, însoţit de patru 
preoţi care îl botează.” În următoarele şaizeci de zile se scaldă 
de trei ori pe zi, iar dacă are poluţie nocturnă trebuie să repete 
ziua; nici zilele în care mama sau soţia sa au menstruatie, nui 
se iau în calcul; astfel încît, pentru a atinge cele şaizeci de zile 
libere de orice impurificare, sînt necesare uneori patru-cinci 
luni. Tabuuri alimentare, pomeni. Actul special al preotului este 
oficierea botezului. Cel al episcopului este oficierea căsătoriei. 
Episcopul este ales de către preoţi; separare sexuală timp de 
două luni, botez, explicare în public a cărţilor sfinte; priveghi 


1. Fr. Fr. Kohl, Die Tiroler Bauernbocbzeit, Viena, 1908, pp. 275-281. 

(rit obligatoriu) la moartea unui „bun subba” care va transmite 
un mesaj către zeul Avather; după trei zile, rugăciunea pentru 
acest mort; binecuvîntare (de asemenea, rit obligatoriu) a căsă- 
toriei unui preot; un botez al tuturor preoţilor este ritul final. 

Odată cu iniţierea magicianului, intrăm într-o categorie de 
fapte cu caracter hibrid. Într-adevăr, cu unele excepţii, ca în 
America nord-occidentală, unde formează un fel de clasă sau 
chiar de castă, magicienii nu sînt supuşi unor rituri de unire cu 
un grup uman determinat. Ei trebuie să se supună însă unei 
agregări la lumea sacră, ceea ce nu se poate realiza decît prin 
punerea în acţiune a schemei riturilor de trecere. 

Pentru populaţiile australiene, fac trimitere la sursele citate 
într-o monografie a lui Mauss?; vom vedea că magicianul aus- 
tralian îşi schimbă personalitatea, ba chiar poate să moară şi să 
reînvie ulterior (extragerea organelor; călătorie în vis în lumea 
de dincolo etc.). $Şamanul uralo-altaic?: 10 este de la o vîrstă 
foarte fragedă nervos şi iritabil; 20 este „posedat” de mai multe 
ori de spirite (halucinaţii, fobii, epilepsie, transe, catalepsie 
etc.), de unde ideea morţii temporare ; 30 se retrage în singură- 
tate (în pădure, în tundră) şi se supune la diverse privaţiuni şi 
la un antrenament psihologic şi nevropatic; 40 spiritele, antro- 
pomorfice sau animale, vrăjmaşe sau protectoare, izolate sau 
numeroase îi apar din ce în ce mai des, îl deprind cu tainele 
meseriei etc.; 5% sau şamanul moare, sufletul său plecînd în 
lumea spiritelor, a zeilor, a morţilor, pentru a o cunoaşte şi a 
dobîndi cunoştinţele necesare spre a îmblînzi spiritele rele şi a 
se alia cu cele bune; 6% şamanul îşi revine în simţiri, renaşte, 
apoi se întoarce acasă sau merge din sat în sat etc. În sfîrşit, 
fapt important, dar nu distinctiv pentru şamanism, „şamani- 
zarea” sau ansamblul de acte săvârşite în timpul unei ceremonii 
conţine aceeaşi succesiune de etape : transe, „moarte”, călătoria 
sufletului în lumea de dincolo, reîntoarcerea, aplicarea, în ca- 
zuri speciale (boală etc.) a cunoştinţelor dobîndite în lumea 
sacră ; este deci un echivalent exact al sacrificiului de tip clasic. 

Iată acum iniţierea unui piaye din Caraibe: 1° el merge să 
locuiască la un „Bătrîn”, timp de zece ani, uneori pînă la 25-30 


1. N. Siouffi, Études sur la religion des Soubbas, pp. 66-72. 

2. M. Mauss, L'origine des pouvoirs magiques dans les sociétés australiennes, 
Paris, 1904. 

3. Această schemă reprezintă esența mai multor capitole dintr-o lucrare în 
pregătire: Le Shamanisme chez les populations de l'Europe et de l’Asie 
septentrionales, bazată mai ales pe documente ruseşti, finlandeze şi ungu- 
reşti. Evident, de la un popor la altul, există diferențe de detalii importante. 

de ani, supunîndu-se la încercări, la post prelungit etc.; 
20 bătrînii piaye se adună, se închid într-o colibă, îl biciuiesc 
pe novice şi îl obligă să danseze pînă cînd leşină; 30 furnici 
negre îi „sug sîngele” şi este făcut să „meargă în sus şi în jos”, 
turnîndu-i-se cu forţa pe gît zeamă de tutun; 40 este supus 
unui post de trei ani, din ce în ce mai puţin riguros; în acest 
timp, uneori bea zeamă de tutun!. Sensul interior al acestei 
succesiuni de rituri reiese din descrierile lui von den Steinen: 
1° novicele este extenuat şi hiperesteziat; 20 novicele adoarme, 
apoi moare; 3° sufletul său urcă la cer şi se reîntoarce; 4° novi- 
cele se trezeşte şi reînvie ca piaye?. La populaţia warundi din 
estul Africii”, individul devine kiranga (preot-magician-vrăji- 
tor): 1° prin moştenire şi ordinaţie : înainte de a muri, tatăl sau 
mama transmite lancea sacră fiului sau fiicei mai mari; 2° dacă 
respectivul a fost lovit de trăsnet; 30 printr-o vocaţie subită: 
„în timpul uneia din «ceremoniile lăncii», un băiat sau o fată se 
ridică brusc în faţa preotului kiranga oficiant sau, mai degrabă, 
în faţa lăncii sacre, se înclină spre ea, o priveşte fix cu toată 
energia fiinţei pînă cînd începe să tremure şi cade leşinat, ca 
mort... este culcat pe o rogojină, dus cu grijă la casa lui, unde 
doarme 3-4 zile. Revenită în simţiri, persoana respectivă este 
din acel moment consacrată preot sau preoteasă — soţie a zeu- 
lui. Sînt chemaţi vecinii şi vecinele; se săvîrseşte «ceremonia 
lăncii» iar noul kiranga prezidează şi oficiază pentru prima 
oară.” Deci hipnoză, moarte, prag şi reînviere. „Ideea unei 
morţi de moment este o temă generală atît în iniţierile magice, 
cît şi în cele religioase”, observă, pe bună dreptate, Hubert şi 
Maussf, citînd exemple asemănătoare referitoare la eschimoşi 
(chami), greci, indonezieni, melanezieni şi nord-americani. Ceea 
ce ne interesează aici este să constatăm în detaliile acestor 
ceremonii o succesiune identică cu cele din multe alte treceri 
de la o stare la alta. 

Tot ceea ce s-a afirmat pînă acum cu privire la preoţi şi la 
magicieni se aplică şi în cazul şefului de trib sau al regelui, 
caracterul lor sacru şi, uneori, divin fiind pus în lumină de J.-G. 


1. Lafitau, Moeurs des Sauvages Ameriquains, Paris 1724, vol. I, pp. 330-334; 
cf. pag. urm., alte descrieri (indigenii moxa etc.). 

2. K. von den Steinen, Unter den Naturvdlkern Zentral Brasiliens, ed. a 2-a, 
Berlin, 1897, pp. 297-298, 300-301. (bakairi, auetö etc.). 

3. R.PJ.M.M. van der Burgt, L 'Urundi et les Warandi (Extras din Dictionnaire 
Kirundi), Bois-le-Duc, 1904, p. 107. 

4. H. Hubert şi M. Mauss, Esquise d'une théorie générale de la magie, in: Année 
sociologique, vol. VII (1904), pp. 37-39. 

Frazer!. Astfel, ceremoniile de întronare? sau încoronare pre- 
zintă cea mai mare asemănare, în detaliile esenţiale şi în succe- 
siunea etapelor, cu ceremoniile de ordinaţie. Se pot lua în 
considerare două cazuri: succesorul este întronat în timpul 
vieţii predecesorului său sau după moartea acestuia. Uneori 
succesiunea nu se deschide decît după oficierea de către succe- 
sor a unui rit special de înmormîntare pentru predecesor. În 
ambele cazuri, are loc, la fel ca la iniţiere sau ordinaţie (hiroto- 
nisire), transmiterea şi însuşirea obiectelor sacra, numite în 
acest caz regalia: tobe, sceptru, coroană, „relicve ale strămo- 
şilor””, jilţ special, reprezintînd simultan însemnul şi recepta- 
culul puterii regalo-magico-religioase. 

În acest caz, perioada de prag se regăseşte atît sub forma 
unei pregătiri cît şi a unei retrageri, cu diverse tabuuri şi cu o 
instruire specială, începînd uneori din copilărie ; este echiva- 
lentul noviciatului. O altă perioadă de prag este cea dintre moar- 
tea predecesorului şi accesul la tron al succesorului. În general, 
ea este marcată printr-o suspendare a vieţii sociale, asemănă- 
toare celei a novicilor, despre care vom vorbi în continuare. 

Raportîndu-ne la unele descrieri detaliate, vom observa cu 
uşurinţă că schema propusă este valabilă şi în acest caz?. Vom 
cita numai două cazuri, cel al întronării faraonului în Egiptul 
antic şi cel al bogon-ului habbe din bazinul Nigerului. În 
aceeaşi categorie intră ceremoniile de investitură, de trans- 
mitere temporară a puterii etc. Mecanismul este condiţionat şi 
de separarea de mediul anterior şi de agregarea treptată sau 
nemijlocită la un mediu nou, la origine, mediu sacru. 

Iată succesiunea riturilor la întronarea faraonului, după mo- 
nografia lui A. Moret?. Viitorul faraon se năştea zeu“; totuşi, 
între naşterea sa şi momentul întronării, trebuie să îşi fi pierdut 
caracterul sacru absolut, din moment ce primul rit îl făcea iarăşi 


1. J.-G. Frazer, The Golden Bough şi Lectures on the early history of the kingship, 
Londra, 1905. 

2. Prefer acest termen celui de încoronare, tronul constituind mult mai des 
însemnul regalității, decît diadema sau coroana. 

3. Cf. lucrării mele Tabou, Tot. Madag., pp. 115-17 şi despre regalia în general, 
ca receptacul al puterii regale, Frazer, Kingsbip, pp. 120-124. 

4. Pentru o bună descriere a secvenţelor, cf. Pattas, Le sacre et couronnement 
de Louis XVI, précédé de recherches sur le sacre des Rois de France depuis 
Clovis etc. Paris, 1775. 

5. A. Moret, Du caractere religieux de la royauté pbaraonique, Paris, 1903, 
pp. 75-113; aceleaşi secvenţe şi rituri de detaliu la inaugurarea unui tem- 
plu; cf. A. Moret., Rituel du culte divin journalier, Paris, 1902, pp. 10-15; cf. 
şi ibidem pp. 25-26, nota 1, 101, 29-32 şi planşa I în 4 tabele reprezentînd 
cele 4 faze ale secvenţelor. 

6. Despre teogamie, cf. Royauté pbaraonique, pp. 49-52 şi 59-73. 

„pur”, cu alte cuvinte îl reagrega la lumea sacră şi îl reidentifica 
cu zeii, printre altele, prin alăptarea! de către o zeiţă. Apoi 
precedentul rege îl prezenta poporului, îl îmbrăţişa şi făcea 
pase pentru a-i da fluidul vieţii. Ritul următor consta în atri- 
buirea numelor regale, sacre şi divine, iar asistenţa „proclama” 
numele şi titlurile noului faraon, apoi se împrăştia strigînd şi 
sărind (ritual?). Numele şi titlurile erau trecute într-un docu- 
ment, pentru ca nimeni să nu le ignore. În continuare, regele 
proclamat „primea coroanele conducătorilor lăcaşurilor divine”, 
adică ale zeilor, coroane care se sprijineau pe o diademă sacră ; 
concomitent primea celelalte regalia (cîrjă, bici, sceptru); urma 
„reunirea celor două regiuni” (Egiptul de Sud şi Egiptul de 
Nord) prin zeițele lor, ele transmiţîndu-le noului faraon. Acesta 
le lua în posesie printr-o circumambulaţiune. Urma „turul zidu- 
lui”, la fel cum mortul devenit zeu „lua în posesie” lăcaşurile 
zeilor Horus şi Sit. Apoi regele mergea, în fruntea unei proce- 
siuni, la sanctuarul zeului, iar acesta din urmă „îl îmbrăţişa 
pentru a-i da fluidul vieţii” şi pentru a-i „întări” diadema de pe 
cap. Era o consacrare definitivă, echivalent al transcrierii nume- 
lor şi titlurilor. Astfel de rituri datează din cea mai îndepărtată 
antichitate şi s-au menţinut pînă în epoca ptolemeică şi parţial 
în Etiopia. În final, aveau loc pelerinaje la diverse sanctuare, 
serbări publice pe cheltuiala faraonului, donaţii cu scop reli- 
gios, reparaţii la temple etc. Se observă deci că ceremonia 
debutează printr-un rit de separare de profan, continuă prin 
rituri de agregare la sacru, rituri de luare în posesie a lumii 
divine şi terestre, toate realizate în etape ; despre perioadele 
de prag lipsesc informaţiile. 

Populaţia habbe din platoul nigerian este guvernată de 
bogoni, conducători politici, juridici şi religioşi, atît mari-preoţi 
cît şi regi aleşi. Regalia constituie în acelaşi timp şi obiectele 
sacra din templul unde locuieşte : un colier cu opal, brățară de 
fier la piciorul drept, inel de cupru în urechea dreaptă şi inel 
de argint la degetul mijlociu al mîinii stîngi, însemne evidente 
ale agregării la divinitate ; apoi, un toiag şi veşminte speciale. 
Este interzis ca bogon-ul să fie atins, iar numele său anterior 
întronării nu trebuie să mai fie pronunţat ; i se vorbeşte numai 
în vechiul dialect sarakole ; i se oferă trufandale şi este supus 
unui regim alimentar special. Există un hogon al fiecărui trib 
sau clan şi un Mare Hogon ; primul este întronat prin remiterea 
însemnelor şi prin conducerea la templu ce îi va servi de locu- 


1. Despre alăptarea divină, ibidem, pp. 63-65 şi 222. 

inţă începînd din acel moment. Cînd un Mare Hogon moare, 
decesul este ascuns poporului timp de trei ani. Apoi, este anun- 
tat, se cere părerea zeului, au loc mari serbări publice, consiliul 
alege noul hogon căruia i se transmit însemnele. „Însoţit” de 
mulţimea demnitarilor şi de tineri dansînd, noul hogon merge 
la templul zeului, o colibă foarte ornamentată care va fi, din 
acel moment, locuinţa sa sacră. Această plimbare este conside- 
rată ca fiind cortegiul funerar al hogonului ; căci, din momen- 
tul intrării sale în casa hogonală, după ce a luat în posesie 
„însemnele alianţei”, servitorul mare-preot al divinității este 
considerat de către familia sa! mort. 

Opusul riturilor de iniţiere îl constituie riturile de proscriere, 
de expulzare şi de excomunicare, care sînt în esenţă rituri de 
separare şi de desacralizare. Cele ale Bisericii catolice sînt des- 
tul de cunoscute. Vom remarca, aşa cum a observat Rob. Smith?, 
că principiul excomunicării şi al consacrării este acelaşi: a pune 
deoparte un obiect sau o fiinţă bine determinate ; de unde, 
identitatea între anumite rituri de detaliu. 

Ordinea în care am clasat diferitele societăţi speciale pentru 
a examina riturile lor de admitere nu este întîmplătoare, ci se 
bazează pe diferenţa între elementele lor caracteristice. Aceasta 
înseamnă că nu admit clasificările şi teoriile lui Schurtz, nici pe 
cele ale lui Webster. Cel din urmă, mai ales, vede forme de 
degenerescenţă acolo unde eu văd forme de debut. Cît despre 
Schurtzi, el a fost frapat de asemănarea uimitoare dintre riturile 
de iniţiere, la societăţile totemice, dintre confrerii, la societăţile 
secrete şi la clasele de vîrstă, şi a tras concluzia din această 
similitudine că instituţiile enumerate coincid. S-ar putea conti- 
nua în această direcţie. Dar, întrucît obiectul prezentului volum 
este să demonstreze că în astfel de cazuri, ca şi în numeroase 
altele, este vorba despre o categorie perfect caracterizată de 
rituri, asemănătoare deoarece au acelaşi obiect, este evident că 
teoria lui Schurtz mi se pare inadmisibilă“. 

Pe întreaga perioadă a noviciatului, legăturile obişnuite, atât 
economice cît şi juridice, sînt modificate, uneori chiar rupte. 


1. L. Desplagnes, Le Plateau Central Nigerien, Paris, 1907, pp. 321-328; la un 
trib din cîmpia Barasana, indigenii oudio din Ouol, ceremoniile sînt oarecum 
diferite şi presupun, printre altele, un rit de refuz, în legătură cu care vezi 
lucrarea mea Religions, Moeurs et Légendes, pp. 137-154. Şi în acest caz, 
hogonul este considerat mort pentru mediul său anterior. 

Rob. Smith, Die Religion der Smiten, pp. 118-119. 

H. Schurtz, Alterklassen und Mănnerbiinde, p. 392. 

Fiind prea restrînsă, şi teoria lui Frazer este inacceptabilă, The Golden Bough, 
vol. I, pp. 344 şi urm., reluată de Hubert şi Mauss, Essai sur la nature et la 


na ed a, 

Novicii se situează în afara societăţii, iar societatea nu poate face 
nimic pentru ei, cu atît mai puţin dacă sînt sacri, sfinţi, deci 
intangibili, periculoşi, aidoma zeilor. Astfel încît dacă, pe de o 
parte, tabuurile, ca rituri negative, ridică o barieră între novici 
şi societatea generală, pe de altă parte însă, societatea se află 
fără apărare faţă de faptele întreprinse de novici. Astfel se expli- 
că, cît se poate de simplu, un fapt relevat la numeroase populaţii 
şi rămas de neînțeles pentru observatori. În timpul noviciatului, 
tinerii pot fura şi jefui după bunul lor plac sau se pot hrăni şi 
împodobi pe cheltuiala comunităţii. Două exemple sînt sufi- 
ciente în acest context. În Liberia, în timp ce, pe de o parte, 
tinerii vai sînt instruiți cu privire la obiceiurile juridice şi politice 
ale poporului lor, pe de altă parte, „furtul nu pare a constitui 
pentru novici un delict căci, sub îndrumarea educatorilor lor, se 
dedau unor atacuri nocturne, asupra satelor din vecinătate şi, 
prin violenţă sau viclenie, fură tot ceea ce le poate folosi la ceva 
(orez, banane, găini şi alte mijloace de subzistență), ducînd pra- 
da în pădurea sacră”. Aceasta, deşi au plantaţii speciale care le 
furnizează alimentele necesare!. De asemenea, în arhipelagul 
Bismark, în timpul ceremoniilor de iniţiere, membrii societăţilor 
duk-duk şi ingit pot să fure şi să jefuiască casele şi plantațiile, 
avînd grijă să lase intacte doar bunurile celorlalți membri ai so- 
cietăţii secrete?. Aceste jafuri au luat ulterior forma unor biruri în 
monedă locală, aşa cum se petrec lucrurile în întreaga Melanezie. 

Cvasigeneralitatea acestui fapt este, de altfel, cunoscută? dar, 
pentru a-i înţelege mecanismul se cuvine să reamintim că o 
derogare generală, o suspendare a vieţii sociale marchează şi 
perioadele de interimat şi perioada de prag între funeraliile 
provizorii şi cele definitive. Astfel s-ar explica cel puţin parţial, 
derogarea sexuală permisă, la anumite popoare, între începutul 
logodnei şi încheierea căsătoriei, prin apropierea femeii de un 
anumit bărbat (Australia etc.). Deşi suspendarea regulilor obiş- 
nuite ale vieţii nu duce întotdeauna la astfel de excese, ea 
rămîne un element esenţial al perioadelor de prag. 


fonction du sacrifice. În Année sociologique, vol. II, p. 90, se afirmă că 
riturile de iniţiere au ca obiect introducerea unui suflet într-un corp; or, 
dacă ar fi astfel, am întîlni o întreagă serie de rituri de schimbare a sufletului, 
analoge celor din anumite ceremonii medicale. 

1. J. Buttikofer, Reisebilder aus Liberia, Leiden, 1890, vol. II, pp. 305-306. 

2. Cf. R. Parkinson, Dreissig Jahre in der Südsee, Stuttgart, 1907, pp. 609-610. 

3. În Africa de vest (coloniile franceze), însemnul iniţierii este circumcizia şi 
dreptul de a fura al novicilor durează pînă la cicatrizarea completă a rănii, 
adică aproximativ trei săptămîni. Lasnet, Mission au Senegal, Paris, p. 50 
(peuli); 65 (laobi); 77 (toucouleurs), 89 (malinke); 101 (soninke); 127 
(khassonké); 145 (sereri) etc. 

Logodna ca perioadă de prag — Categoriile de rituri care 
constituie ceremoniile de logodnă şi de căsătorie — Perioada 
de prag la populațiile kalmyk (poligini), toda şi bhotia (polianari) — 
Riturile de separare : riturile numite de răpire sau de furt — 
Rituri de solidaritate sexuală restrinsă — Rituri de solidaritate 
pe bază de rudenie — Rituri de solidaritate locală — Rituri de 
separare — Rituri de agregare — Durata şi semnificaţia perioadei 
de prag — Căsătoriile multiple sincrone — Asemănări între 
ceremoniile de căsătorie şi cele de adopţie, de întronare, de 
inițiere — Riturile de divorț 


Pentru capitolul de faţă, dispunem de numeroase documente 
detaliate, dar monografiile explicative lipsesc iar interpretările 
care trebuie trecute în revistă diferă foarte mult. Şi în acest caz 
vom descoperi schema riturilor de trecere şi necesitatea unor 
secvenţe rituale. Unii teoreticieni însă, considerînd riturile izo- 
lat, în loc să compare între ele ceremoniile în întregul lor, s-au 
pierdut în interpretări înguste şi, adesea, complicate. 

Am văzut copilul admis la adolescenţă şi la pubertate so- 
cială. Stadiul următor este vîrsta adultă, evidenţiată cel mai bine 
de întemeierea unei familii. Această schimbare de categorie 
socială este cea mai importantă, deoarece antrenează pentru 
cel puţin unul din soţi o schimbare a familiei, a clanului, a 
satului, a tribului; uneori, proaspăt căsătoriţii vor locui într-o 
casă nouă. Schimbarea de domiciliu este marcată prin cere- 
monii, riturile de separare jucînd în acest caz un rol esenţial în 
respectiva trecere materială. 

Pe de altă parte, date fiind numărul şi importanţa grupurilor 
afectate de această uniune socializată a doi dintre membrii lor, 
e normal ca perioada de prag să aibă în acest caz o mare impor- 
tanţă. O astfel de perioadă este cea numită în mod obişnuit /o- 
godnă! şi ea formează, la numeroase popoare, o secţiune 


1. Cea mai bună lucrare pe care o cunosc, referitoare la logodna studiată atît 
din punct de vedere ritual, cât şi juridic, este cea a lui R. Corso, Gli sponsali 
popolari, in: Rev. des Et. Etbnogr. et. Sociol., 1908, nov.-dec. ; totuşi, nu poate 

specială, autonomă, a ceremoniilor de căsătorie. Logodna pre- 
supune rituri de separe şi rituri de prag şi ia sfîrşit fie prin rituri 
de agregare preliminară la noul mediu, fie de separare de prag, 
considerat ca mediu autonom. Urmează riturile de căsătorie, 
care conţin mai ales rituri de agregare definitivă la noul mediu 
şi, uneori — mai rar decît se credea la început, — rituri de unire 
individuală. Astfel, schema riturilor de trecere este mai compli- 
cată în acest caz decît în cel al ceremoniilor deja studiate. 

În descrierile care urmează vom vedea în acţiune succesiu- 
nea acestor rituri, vom remarca paralelismul descrierilor şi faptul — 
care face inutilă orice discuţie cu privire la teoria individualistă 
şi contagionistă a lui Crawley!- că nunta este un act social. 

Unele rituri se clasifică aşa cum s-a arătat în capitolul I, în 
legătură cu sarcina, naşterea etc: astfel, ceremoniile de căsă- 
torie conţin şi rituri de protecţie şi de fecundare, putînd fi 
simpatetice sau contaginoste, animiste sau dinamiste, directe 
sau indirecte, pozitive sau negative (tabuuri). Tocmai această 
categorie de rituri a fost studiată mai mult pînă în prezent? şi 
ele au atras atenţia într-atât încît s-a ajuns să nu se mai vadă în 
ceremoniile de nuntă altceva decît rituri profilactice, cathartice 
şi fecundatoare. E necesar să reacţionăm împotriva unei ase- 
menea simplificări, care se dovedeşte îngustă dacă studiem cu 
atenţie descrierile detaliate ale ceremoniilor de nuntă la o 
populaţie oarecare, din Europa sau din Africa, din Asia sau din 
Oceania, antică sau actuală, civilizată sau semi-civilizată. 

Întrucît asemenea rituri au fost bine studiate, în discuţiile 
următoare le voi lăsa deoparte, aceasta neînsemnînd că, dacă 
situez pe primul plan în prezentul studiu riturile de separare şi 
de agregare ca atare şi în succesiunea etapelor lor, aş dori să 
reduc toate elementele ceremoniilor de căsătorie la ele. Voi re- 
marca de altfel că riturile de protecţie şi de fecundare par a se 


fi acceptată opinia autorului conform căreia riturile (sărutul, darul, voalul 
miresei, buchetul, centura, unirea mîinilor, inelul, schimbul de pîine, fructe, 
vin etc.) nu au decît o valoare simbolică; ele realizează şi o legătură 
materială. 

1. Cf. Crawley, Mystic Rose, pp. 321, 350 etc. S. Hartland a observat pe bună 
dreptate caracterul colectiv al riturilor de agregare; majoritatea teoreti- 
cienilor din aceeaşi familie au neglijat studiul detaliat şi sistematic al cere- 
moniilor, mai ales al celor de logodnă. 

2. Atitudinea generală a teoreticienilor poate fi rezumată în următoarea afir- 
maţie a lui W. Crooke, The Natives of Northern India, Londra, 1907, p. 206: 
„căsătoria implică faptul că părţile se află sub influenţa unui tabu iar riturile 
au drept scop să contrabalanseze pericolele acestuia şi, mai ales, pe cele 
care împiedică unirea să fie fecundă”. Voi remarca, date fiind afirmaţiile din 
cap. I al lucrării de faţă, că „tabuul” nu poate fi „un pericol” ci este, prin 
definiţie, un mijloc de prevenire a pericolului. 

intercala întîmplător printre riturile de trecere propriu-zise. 
Comparînd descrierile ceremoniilor de căsătorie la o aceeaşi 
populaţie, realizate de diverşi observatori, se vede că succe- 
siunea riturilor de trecere rămîne aceeaşi, dezacordul apărînd 
numai în privinţa datei, locului şi detaliilor riturilor de protecţie 
şi de fecundaţie. Chiar şi în acest caz, interpretarea fiecărui rit 
de detaliu nu este sigură iar cele două enumerări date în conti- 
nuare trebuie privite ca incomplete. Se va vedea că, pentru multe 
rituri am respins interpretările îndeobşte admise — bineînţeles 
nu pentru fiecare caz particular în care acel rit este executat, ci 
în general. Prezentarea, pentru fiecare caz, a dovezilor pe care 
le-am adunat ar fi transformat acest capitol într-un volum. 

Complexitatea riturilor, precum şi fiinţele şi obiectele care li 
se supun pot să difere în funcţie de tipul de familie ce urmează 
să se formeze! ; însă, în orice caz, cu excepţia „mariajului liber”, 
de actul unirii a doi indivizi sînt interesate colectivităţi mai 
mult sau mai puţin vaste. Colectivităţile în chestiune sînt: 1° cele 
două societăţi sexuale, reprezentate uneori de cavalerii şi dom- 
nişoarele de onoare, de rudele de sex masculin ale unei părţi 
şi de sex feminin ale celeilalte; 2° grupurile de ascendenți, fie 
pe linie paternă, fie pe linie maternă; 3° grupurile de ascen- 
denţi pe ambele linii, adică familiile în sensul obişnuit al cuvîn- 
tului şi uneori familiile în sens larg, conţinîndu-i pe toţi cei 
înrudiţi; 40 societăţile speciale (clan totemic, confrerie, clasă 
de vîrstă, comunitate de credincioşi, corporație profesională, 
castă), cărora le aparţine unul sau altul dintre tineri, sau ambii, 
părinţii sau rudele lor; 5° grupul local (cătun, sat, cartier al 
oraşului, fermă etc.). 

În plus, vom reaminti că o căsătorie are întotdeauna o im- 
portanță economică mai mare sau mai mică şi că actele de ordin 
economic (stabilitate, plată, înapoiere a zestrei, fie a miresei, 
fie a mirelui, preţ de cumpărare a miresei, angajarea logod- 
nicului etc.) se împletesc cu riturile propriu-zise. Or, grupurile 
enumerate anterior sînt interesate, într-o măsură mai mare sau 


1. Iată clasificarea lui N.-W. Thomas, Kinship and marriage in Australia, 
Cambridge, 1906, pp. 104-109: A. Promiscuitate: I. nereglementată: a) pri- 
mară, b) secundară; II. reglementată: a) primară, b) secundară; B. Căsă- 
torie: III. Poligamie, primară sau secundară, simplă sau adelfică, unilaterală 
sau bilaterală; IV. Poliandrie; V. Poliginie — aceleaşi diviziuni, dar întot- 
deauna unilaterale; VI. Monogamie; cele trei forme de căsătorie pot fi 
matrilocale, cu întoarcere şi patrilocale ; VII. Uniunea liberă şi VIII. Legătura 
(cu sancţiune socială); toate aceste forme pot fi temporare şi permanente. 
Forma de familie nu pare a influenţa succesiunea riturilor de logodnă şi de 
căsătorie. 

mai mică, de negocierile şi de aranjamentele de natură econo- 
mică. Dacă familia, satul, clanul trebuie să piardă o forţă vie de 
producţie, o fată sau un băiat, atunci e necesară cel puţin o 
anumită compensație. De aici provine împărţirea de alimente, 
de haine, de bijuterii şi, mai ales, numeroasele rituri prin care 
se „răscumpără” ceva, de exemplu libera trecere spre noua 
locuinţă. Aceste „răscumpărări” coincid întotdeauna cu riturile 
de separare, încît pot fi considerate, cel puţin parţial, ca rituri 
de separare propriu-zise. În orice caz, elementul economic, de 
exemplu kalym-ul la turco-mongoli, este atît de important, încât 
ritul care încheie definitiv căsătoria nu se îndeplineşte decît 
după vărsarea întregului ka/ym, aceasta însemnînd uneori cîţiva 
ani. În acest caz, perioada de prag se măreşte fără însă ca 
relaţiile sexuale între soţi să fie afectate. 

Astfel, la başkiri!, căsătoriile pot fi hotărîte încă de pe cînd 
viitorii soţi se află la o vîrstă fragedă, peţitorii (svaty la slavi) 
fiind cei care poartă negocierile economice: suma şi termenul 
de plată pentru kalym sau „preţul de cumpărare” al fetei, cui îi 
aparţine kalym-ul în mod legal?. Acordul asupra kalym-ului se 
face cunoscut printr-o masă în comun, urmată de vizite reci- 
proce între cele două familii, cu schimburi de cadouri oferite 
de rude, prieteni şi vecini. În timpul acestor vizite, bărbaţii şi 
femeile stau în camere separate. Odată schimbul de cadouri 
terminat, logodnicul este liber să îşi vadă logodnica la ea acasă, 
să trăiască în casa ei, dacă locuieşte în alt sat, singurele condiţii 
fiind: 10 să nu se arate soacrei; 20 să nu privească faţa logod- 
nicei ; din acest motiv, el vine noaptea. Copilul născut în aceas- 
tă perioadă de prag era încredinţat spre îngrijire mamei fetei. 
„Pe scurt, raporturile dintre cei doi tineri sînt maritale şi numai 
moartea le poate rupe”, în ultimul caz aplicîndu-se leviratul. 

În acest sens, voi sublinia că leviratul este bazat pe argu- 
mente nu doar de ordin economic, ci şi ritual: dacă un nou 
membru este agregat la familie, ar fi necesare ceremonii spe- 


1. P. Nazarov, K etnografii Bashkir, Ethnografitcheskoe obozrienie, fasc. IV (1890), 
pp. 186-189. 

2. Dacă studiem în detaliu valoarea kalym-ului la populaţiile uralo-altaice şi îl 
comparăm cu prețul de cumpărare al vitelor, dacă socotim şi darurile şi 
cheltuielile de nuntă aflate în sarcina părinţilor fetei şi, în final, observăm 
cui îi aparţine legal kalym-ul, total sau parţial, constatăm că termeni ca „preţ 
de cumpărare” şi „zestre” sînt inexacţi; există în acest caz un sistem de 
„compensaţii” care constituie o instituţie specială şi este echivalent pentru 
un economist cu sistemul potlacb-ului de la amerindieni, cu marile serbări 
date de şefii de trib negri etc. Există o centralizare şi o descentralizare 
alternative ale bogățiilor, astfel încît se evită concentrarea lor în sensul dat 
de Marx. 

ciale pentru a-l scoate; or, noua legătură a unit nu numai doi 
indivizi ci, înainte de toate, două colectivităţi, care ţin acum 
să-şi păstreze coeziunea. Faptul se remarcă în riturile de divorţ. 

Revenind la başkiri: după ce kalym-ul a fost plătit integral, 
ceea ce nu se întîmplă uneori decît după un anumit număr de 
ani, tatăl fetei organizează pe cheltuiala logodnicului o masă la 
care sînt invitaţi toți membrii celor două familii şi mullab-ul 
(preot musulman) ; soţii mănîncă într-o încăpere separată, unde 
nu pătrund decît rudele foarte apropiate. La căderea serii, prie- 
tenele fetei o ascund în curte sau în sat; soţul o caută, uneori 
întreaga noapte. După ce o găseşte, o încredinţează din nou în 
grija prietenelor ei şi se întoarce în camera specială, unde s-au 
adunat toţi invitaţii. Înainte de a intra însă, el trebuie să rupă cu 
piciorul un fir roşu ţinut de două femei în dreptul uşii. Dacă nu 
vede firul şi se împiedică sau cade, toată lumea îşi bate joc de 
el. Apoi se aşază, iar oaspeţii pleacă unul cîte unul; cînd rămîne 
singur, prietenele îi aduc logodnica şi se retrag. Ea îi scoate 
cizmele, el încearcă să o sărute ; ea îl respinge ; el îi dă o mone- 
dă de argint şi ea îl sărută. A doua zi, fata însoţită de prietenele 
ei îşi ia adio de la fiecare membru al familiei sale; se urcă apoi 
într-o căruţă şi pleacă în familia soțului; ea nu trebuie să îşi arate 
faţa socrului timp de mai mult de un an. Ruperea firului este un 
rit de trecere; ascunderea şi găsirea logodnicei este un rit de 
separare de grupul sexual local. După cum se vede, logodna 
presupune unirea sexuală, dar căsătoria ca act social nu se 
încheie decît după lichidarea stipulaţiilor economice. 

La aceleaşi concluzii se ajunge studiind ceremoniile unei 
populaţii poliandre, şi nu poligine. „Etapele” sînt net marcate 
în ceremoniile toda descrise în detaliu de H. Rivers!; însă 
pentru a le înţelege, ar trebui să intrăm în detaliile sistemului 
de înrudire şi sistemului de clanuri la populaţia toda. Amintesc 
doar că aceste ceremonii încep înainte de pubertate şi se conti- 
nuă pînă după sarcină?. În consecinţă, voi cita succesiunea unor 
asemenea ceremonii la populaţiile bhotia din Tibetul meri- 
dional şi din Sikkim: 1% magicienii hotărăsc dacă proiectata 


= 


H.-H. Rivers, The Toda, Londra, 1906, pp. 502-539. 

2. Pentru un alt caz de rituri de căsătorie formînd un tot unitar cu riturile de 
iniţiere şi riturile de sarcină, a se vedea Ch. Delhaise, Ethnographie Congolaise: 
chez les Wabemba, in: Bull. Soc. Belge Geogr. 1908, pp. 185-207. Succesiunea 
se încadrează în schema generală. Cît despre cazurile de «ingambament» ele 
sînt cu mult mai numeroase şi mai sistematizate decît crezusem, încît ar 
merita o monografie specială, cu atît mai mult cu cît acest fenomen, foarte 
important pentru înţelegerea funcţionării societăţilor semi-civilizate, nu mi 
se pare a fi fost studiat pînă acum. 

căsătorie va fi una favorabilă sau nu; 20 unchii fetei şi cei ai 
băiatului se adună în casa băiatului, apoi merg în casa fetei şi o 
cer în căsătorie; 3% dacă darurile aduse de ei sînt acceptate 
(ceremonia nangchang), afacerea este încheiată; se fixează 
suma dată ca zestre şi 40 intermediarilor li se oferă o masă 
rituală însoţită de rugăciuni (ceremonie numită kbelen). După 
aceste două ceremonii, care sînt după cum vedem rituri de 
agregare la două familii, băiatul şi fata se pot întîlni neîngrădit ; 
5% după un an, urmează ceremonia nyen: o masă (pe cheltuiala 
părinţilor logodnicului), la care asistă rudele celor două părţi; 
se plăteşte preţul fetei; 6° la un an după nyen are loc cere- 
monia changthoong: a) un magician determină ziua prielnică 
pentru plecarea logodnicei din casa părinţilor; b) se orga- 
nizează o mare serbare la care sînt invitaţi preoţi lama; c) doi 
bărbaţi, numiţi în acel moment „hoţi”, pătrund cu forţa în casă, 
chipurile pentru a fura logodnica ; este simulată o luptă; „hoţii” 
sînt bătuţi şi li se azvîrle în gură carne pe jumătate friptă ; ei nu 
pot scăpa decît plătindu-i pe paznicii logodnicei. După două 
zile, „hoţilor” li se aduc onoruri fiind numiţi „strategi fericiţi” ; 
d) invitaţii oferă cadouri logodnicei şi rudelor sale ; e) alaiul de 
plecare, petreceri; f) părinţii băiatului vin în întîmpinarea 
alaiului, îi conduc pe toţi la ei acasă; petreceri timp de două 
sau trei zile; g) fata şi rudele ei se reîntorc la casele lor; 70 după 
un alt an, ceremonia numită palokb: rudele fetei îi dau zestrea 
(de două ori sau mai mult suma care a fost plătită pentru ea) şi 
este condusă în grup la logodnic unde rămîne de această dată 
definitiv!. Prin urmare, la populaţia bhotia, ceremoniile de lo- 
godnă şi de căsătorie durează cel puţin trei ani. 

Studiind riturile de separare, va trebui să discut mai întîi 
despre o întreagă clasă de rituri, foarte asemănătoare unele cu 
altele, considerate de obicei ca fiind :„reminiscenţe ale căsă- 
toriei prin furt sau prin răpire”?. Un astfel de procedeu de 


1. A. Earle, Note on polyandry in Sikkim and Tibet, in: Census of India, 1901, 
vol. VI, part. I, Appendice V, pp. XXVIII-XXIX. 

2. Post, Afrikanische Jurisprudenz, Oldenburg şi Leipzig, 1887, vol. I, p. 324, 
deosebeşte: A. răpirea fetei împotriva voinţei sale: 1. în război; 2. de către 
un tînăr sau de prietenii lui, din interiorul sau din afara tribului; B. după 
înțelegerea între părţile interesate: 1. după stipularea faptului că va urma 
căsătoria; 2. după înţelegerea celor două familii; C. ca „joc de nuntă”. Se 
observă că ultimele trei cazuri sînt simple rituri, că primele două sînt indivi- 
duale şi sporadice iar primul furnizează sclave, şi nu femei bucurîndu-se de 
drepturile tribale. Westermarck, Origin of human marriage, 1891, nu a adău- 
gat nimic nou punctelor de vedere aparţinînd lui Post sau altor istorici ai 
familiei; pentru documente asupra riturilor de căsătorie în Africa, cf. Post, 
ibidem, pp. 326-398. 

unire socială permanentă nu a fost întîlnit decît foarte rar sub 
formă de instituţie şi trebuie acceptată fără putinţă de tăgadă 
opinia lui E. Grosse că el reprezintă o formă individuală, 
sporadică şi anormală. În plus, femeile astfel obţinute de gru- 
puri întregi, de exemplu în cursul incursiunilor de jaf, rămîn în 
continuare sclave sau concubine fiind, de regulă, considerate 
inferioare femeilor din acelaşi clan sau trib cu cel al răpitorilor, 
cu care aceştia din urmă se unesc prin ceremonii speciale, ce 
nu au loc în cazul femeilor din alte triburi sau clanuri, luate cu 
forţa. 

Pe de altă parte, dacă doi îndrăgostiţi vor să se căsătorească 
împotriva voinţei familiilor lor ori împotriva regulilor sociale 
care le par mai mult sau mai puţin inutile sau absurde, de 
obicei are loc o acomodare cu noua lor stare; sau se acceptă 
faptul împlinit, sau se execută numai o parte din ceremonii; 
dar ansamblul acestor ceremonii continuă să existe sub forme 
stabile pentru toţi cei care încheie o căsătorie conform cu obi- 
ceiurile tribului. Astfel încît pretinsa instituţie a căsătoriei prin 
răpire se bazează nu pe fapte observate direct, ci pe inter- 
pretarea unei întregi categorii de rituri speciale care nu puteau 
fi explicate altfel. 

E suficient să citim fără idei preconcepute descrierile deta- 
liate şi să facem o apropiere între riturile de „răpire” şi cele de 
iniţiere analoge, pentru a înţelege că este vorba într-adevăr de 
o răpire, dar nu în sensul admis, de reminiscenţe ale unei insti- 
tuţii. Nu este o reminiscență, ci un fapt actual, repetat la fiecare 
iniţiere şi la fiecare căsătorie, la fiecare moarte, şi care constă 
într-o schimbare de mediu şi de stare a unor indivizi. Căsătoria 
înseamnă trecerea de la societatea copilăriei sau adolescenţei 
la societatea adultă ; de la un anumit clan la altul; de la o fami- 
lie la alta; adesea, de la un sat la altul. Această sciziune a 
individului de unele medii le slăbeşte pe acestea, dar le întă- 
reşte pe altele; slăbirea este deopotrivă numerică (deci dina- 
mică), economică şi sentimentală. De aici, provin practicile 
celor deveniți mai puternici compensînd într-o oarecare măsură 
slăbirea mediilor de care sînt legaţi prin consangvinitate, cona- 
ționalitate şi reciprocitate reală sau potenţială. Riturile numite 
de furt sau de răpire exprimă rezistenţa opusă de mediile afec- 
tate ; după valoarea celui plecat sau după bunăstarea comparată 
a părţilor, rezistenţa e mai puternică sau mai slabă. 
Compensările pot fi sub formă de zestre, daruri, ospeţe, serbări 

publice, bani plătiţi pentru răscumpărarea unor obstacole puse 
la plecare de către partea asociată. În fine, trebuie să se ţină 
seama de sentimente care, deşi nu sînt exprimate ca la noi în 
literatură şi în formule populare, există şi la semi-civilizaţi. Cînd 
o fată îşi părăseşte mama, plînsetele, deşi rituale de cele mai 
multe ori, nu răspund într-o măsură mai redusă unui sentiment 
real de durere ; prietenele şi prietenii viitorilor soţi pot suferi la 
rîndul lor, manifestîndu-se uneori într-un mod foarte diferit de 
al nostru. 

Acestea fiind spuse, voi rezuma una din descrierile care au 
fost cel mai adesea citate pentru a dovedi vechea teorie a „căsă- 
toriei prin răpire”. Descrierea, prezentată de Burckhardt!, se 
referă la ceremoniile de căsătorie la arabii din Sinai: 10 tînărul 
şi doi însoțitori răpesc fata în munţi şi o duc în cortul propriului 
său tată; 20 cu cât fata se împotriveşte mai mult, cu atît „este mai 
aplaudată de prietenele ei” ; 30 tinerii o duc cu forţa în încăperile 
femeilor; 40 o rudă a viitorului soţ o acoperă cu o pătură şi 
strigă: „nimeni altul decît (şi îl numeşte pe viitorul soț) nu te va 
acoperi”; 5% mama fetei şi rudele ei o îmbracă în veşminte de 
ceremonie; 6° este aşezată pe o cămilă, iar ea continuă să se 
zbată, în timp ce prietenii logodnicului o țin; 7° înconjoară ast- 
fel de trei ori cortul, iar prietenele ei o jelesc; 8 apoi este dusă 
în încăperea femeilor din cortul logodnicului; 9% dacă acest cort 
este îndepărtat, ea plînge tot timpul drumului. Este evident că 
în acest caz are loc o separare a fetei de grupul format din fetele 
din locul de origine, dar pentru ca răpirea să reuşească, ar trebui 
ca toată familia şi întreg tribul fetei să se opună la ceea ce între- 
prinde tribul, familia şi însoțitorii tînărului. În loc de aceasta, 
sînt reprezentate în luptă doar cele două clase de vîrstă. 

Adesea însă fata e apărată nu numai de fetele de vîrsta ei, ci 
de toate femeile tinere sau bătrîne, măritate sau văduve, înru- 
dite sau din acelaşi trib cu ea. Într-un asemenea caz, cum este 
şi cel al tribului khond, după cum vom vedea în continuare, nu 
mai este vorba de o solidaritate de clasă de vîrstă, ci de o 
solidaritate sexuală restrînsă. Nu cunosc cazuri în care soli- 
daritatea sexuală să fie generală, adică fetele şi femeile din 
familia, clanul şi tribul tînărului să se opună la rîndul lor la 
intrarea logodnicei. Este un argument suficient pentru a răs- 
turna teoria lui Crawley care a observat pe bună dreptate?, 


1. Burckhardt, Voyage en Arabie, vol. III, pp. 190 şi urm. 
2. E. Crawley, The Mystic Rose, pp. 333, 354 şi urm., 367 şi urm. etc. 

după Fison, Westermarck! şi E. Grosse?, că „reminiscenţa căsă- 
toriei prin răpire” este o fantezie, pretinzînd însă că „fata este 
smulsă în primul rînd din rîndul semenelor de acelaşi sex, şi 
nu din trib sau din familie”. Ea nu poate fi smulsă societăţii 
sexuale nici „în primul, nici în al doilea rînd”, pentru simplul 
motiv că ea nu îşi schimbă sexul. Părăseşe însă o anumită 
societate sexuală restrînsă, atît familială cât şi locală, pentru a fi 
agregată la o altă societate sexuală restrînsă, atît familială cît şi 
locală. Acest lucru este evidenţiat de următorul rit al samo- 
iezilort. Samoiezii „căutau o fată într-o altă familie decât a lor” 
(exogamie de clan); un intermediar conduce negocierile 
kalym-ului, care aparţine jumătate tatălui, jumătate celorlalte 
rude ale miresei; masă pe cheltuiala socrului şi a mirelui; tatăl 
pregăteşte „darul de a doua zi după nuntă”. În ziua fixată, 
„pretendentul însoţit de mai multe femei străine de familia fetei 
vine să îşi caute soţia ; sînt vizitate toate rudele care au partea 
lor din kalym; aceştia fac un mic dar soţilor; femeile aduse de 
soţ o iau pe mireasă, o aşază cu forţa într-o sanie, se înhamă la 
aceasta şi pleacă”; darurile primite sînt încărcate pe sănii; 
mirele se află în ultima sanie; sosind în iurta soţului, soţia 
pregăteşte aşternuturile pentru amîndoi; ei se culcă în acelaşi 
pat, dar relaţiile sexuale nu au loc decît după o lună; soţul face 


1. Acesta tinde să adopte teoria lui Spencer, după care rezistenţa opusă de 
logodnică este o expresie a pudorii, devenită tradiţională ; faptul este valabil 
pentru cazuri individuale, dar nu explică de ce părţile aflate în luptă nu sînt 
întotdeauna aceleaşi, nici de ce această luptă nu este o instituţie atît de 
universală ca şi căsătoria însăşi. 

2. E. Grosse, Die Formen der Familie und die Formen der Wirtschaft, Fribourg- 
en-Brisgau, 1896, pp.107-108, vede în această ceremonie o reminiscență 
deformată a adevăratelor răpiri din timpul războaielor la populaţiile devenite 
paşnice, care mai ţin la onoarea lor de a-şi păstra un renume de bravură. 

3. Crawley, loc. cit., pp. 351-352, 370 etc. Riturile de solidaritate sexuală s-au 
dezvoltat mai ales în lumea islamică, unde separarea sexuală este valabilă 
pentru întreaga viaţă socială. Comparaţi, pentru Africa de Nord, descrierile 
lui Gaudefroy-Demombynes : Les cérémonies du mariage chez les indigènes 
de l'Algerie, Paris, 1901 şi Coutumes de mariage en Algérie, in: Extr. Rev. 
Trad. Pop., 1907; Doutt6, Merrâkech, passim (bibliografie detalită pentru 
Africa de Nord, p. 334), Archives Marocaines şi Revue Africaine, passim; K. 
Narbeshuber, Aus dem Leben der Arabischen Bevölkerung in Sfax, Leipzig, 1907, 
pp. 11-16 şi note; E. Destaing, Étude sur le dialecte berbère des Beni-Snous, 
vol. I, Paris, 1907, pp. 287-291, unde se afirmă că logodnicul, pentru a intra 
în camera unde îl aşteaptă fata, este obligat să sară pe deasupra mamei 
acesteia culcată pe prag (p.289); în toate aceste ceremonii, adesea foarte 
complicate, se regăsesc rituri de trecere sub multitudinea riturilor de pro- 
tecţie şi de fecundare. La fel ca în alte ceremonii nord-africane, are loc 
întotdeauna o combinaţie de elemente berbere indigene cu elemente musul- 
mane sau strict arabe. 

4. Pallas, Voyages dans plusieurs provinces de l’Empire de Russie et dans l'Asie 
septentrionale, Paris, an II, pp. 171-174. 

un dar soacrei sale dacă soţia era virgină, apoi periodic tînăra 
măritată îşi vizitează tatăl şi de fiecare dată el trebuie să îi facă 
numeroase daruri (compensaţii la kalym); în caz de moarte a 
soţiei sau de despărţire, socrul înapoiază ka/ym-ul. Se observă 
că nu numai „preţul de cumpărare” (ka/ym-ul) al logodnicei 
este amplu compensat de cadourile care i se fac în mod 
obligatoriu, ci şi că reprezentantele noii societăţi sexuale 
restrînse sînt cele care o smulg cu forţa pe fată din societatea 
adolescenţei sale. 

La populaţia khond din India meridională!, de partea tinerei 
fete se află nu doar „însoţitoarele” sale ci şi „femeile tinere din 
sat”. Cînd totul a fost convenit între familii, fata este îmbrăcată 
într-o stofă roşie şi purtată de unchiul din partea mamei spre 
satul logodnicului, însoţită de tinerele femei din sat; alaiul 
aduce şi darurile destinate logodnicului. Acesta, însoţit de ti- 
nerii din satul său, toţi înarmaţi cu bețe de bambus, se postează 
pe drum; femeile îi atacă pe tineri cu bețe, pietre, bucăţi de 
pămînt, iar ei se apără cu beţele de bambus. Pe măsură ce 
alaiul se apropie de sat, luptă încetează; unchiul logodnicului 
o ia pe logodnică şi o duce în casa acestuia din urmă. „Lupta 
nu este doar un joc şi adesea unii dintre bărbaţi sînt grav răniţi.” 
Urmează masa în comun pe cheltuiala logodnicului. Acest rit 
se regăseşte la toate triburile khond, cu variante de detaliu. Îl 
citez deoarece Thurston? a văzut în el: „un excelent exemplu 
al vechiului obicei al căsătoriei prin furt”. Or: 10 partea logod- 
nicei este cea care împiedică înaintarea celei a logodnicului ; 
2%se dă o luptă între două grupuri de sex şi de origine diferite. 
lată de ce văd în acest obicei un rit de separare a fetei de 
grupul său sexual anterioar, şi totodată de grupul ei de vîrstă, 
de familie şi de sat. 

În sfîrşit, în cazul următor, elementul sexual dispare iar lupta 
se duce între pretendent şi colateralii sociali ai fetei. Termenul 
de „frate” trebuie luat aici în sensul că acesta are în sistemul de 
clasificare fraţi care reprezintă, fără îndoială, clanul totemic. În 
insulele Mabuiag (din strîmtoarea Torres), fata era cea care îl 
cerea în căsătorie pe băiat. Ea făcea o brățară din ierburi, iar 
sora băiatului i-o prindea acestuia la încheietura miinii; în 
schimb, el îi trimitea un makamak pe care fata şi-l prindea la 


1. E. Thurston, Ethnographic notes in Southern India, Madras, 1906, pp. 8-13. 
În paginile 1-131 din carte vom găsi o excelentă monografie detaliată a 
ceremoniilor de nuntă la diverse triburi din India meridională. 

2. Ibidem, p.8. 

gleznă; cei doi tineri îşi dădeau întîlnire ziua sau noaptea şi 
aveau relaţii sexuale ; băiatul făcea mici servicii pentru tatăl şi 
pentru mama fetei, care se prefăceau că nu ştiu nimic; însă 
fraţii simulau o luptă cu îndrăgostitul, lovindu-l cu o bită, o 
dată la picior şi o dată la cap. Imediat după aceea, un frate al 
fetei o lua de mînă şi o dădea tînărului. Acesta strîngea ulterior 
tot felul de bogății, care într-o anumită zi erau puse pe un 
covor, într-un loc public. În jur se strîngeau toate rudele fetei. 
Fata era îmbrăcată cu haine de ceremonie şi vopsită, o întovă- 
răşeau soțiile a doi dintre fraţii ei mai mari, care luau darurile, 
înmînîndu-le fetei, iar ea le împărțea fraţilor. Apoi avea loc o 
masă în comun, căsătoria fiind încheiată!. După cum se vede, 
actul sexual este independent de unirea socială; au loc mai 
întîi rituri de agregare individuală, o perioadă de prag, un rit 
de separare şi un rit de agregare socială, iar în final o com- 
pensare pentru pierderea suferită de grupul familial? — fondat 
pe sistemul totemic şi clasificatoriu; cu toate acestea, femeia 
nu devenea membru al clanului soţului ei, ci soţul rămînea 
proprietar absolut „pentru că o plătise”. 

La ostiacii de pe malurile rîului Irtîş*; din momentul în care 
alaiul nuptial se pune în mişcare pentru a merge în satul mi- 
relui, tinerii din satul fetei opresc sania cu o funie, pe care nu 
o lasă decît dacă primesc un dar în bani aruncat de logodnică; 
apoi o opresc din nou, primesc iar bani şi abia la a treia răs- 
cumpărare lasă sania să treacă. Reamintesc că femeile sînt în 
număr insuficient la ostiaci, aceştia fiind nevoiţi să trăiască în 
uniune liberă cu femeile ruse. 

Adesea — şi atrag în mod deosebit atenţia asupra acestui 
fapt — legăturile mirelui sau ale miresei cu mediile lor anterioare 
(de vîrstă, de sex, de rudenie, de trib) sînt atît de puternice 
încît sînt necesare mai multe încercări pentru a le rupe: de aici 
rezultă răpirile şi numeroasele urmăriri în păduri sau munţi, 
darea zestrei sau răscumpărările în etape, repetările de rituri. 
Uneori nici agregarea la noile medii (familie, clasă socială a 
femeilor sau a bărbaţilor căsătoriţi, sau a indivizilor care şi-au 
pierdut virginitatea, clanul, tribul etc.) nu este realizată din 
prima încercare; pe o durată mai lungă sau mai scurtă, noul 


1. A.-C. Haddon, Cambridge anthropological expedition to Torres Straits, vol. V 
(1904), pp. 223-224; cf. şi pp. 224-229 şi vol. VI (1907), pp. 112-119. 

Cf. această idee exprimată în ibidem, p. 225. 

Pentru „compensaţiile” de ordin economic, cf. ibid., pp. 230-232. 

S. Patkanov, Die Irtyscb-Ostiaken, vol. I, St. Petersburg, 1897, p. 141. 

venit este un intrus, mai ales faţă de familia restrînsă. Astfel îmi 
explic tabuurile de socru şi de soacră la ginere şi noră, fluc- 
tuaţiile în statutul femeii pînă la sarcină sau pînă la naşterea 
unui fiu. Uneori, apropierea dintre cele două familii, stabilită 
deja prin ceremonii anterioare unirii sexuale a soţilor, trebuie 
cimentată prin noi daruri, ospeţe, pe scurt printr-o serie de 
ceremonii posterioare căsătoriei, care durează, de exemplu, 7 zile 
în Africa de Nord. Din descrierile lui Gaudefroy-Demombynes! 
pentru populaţia din Tlemcen, reiese faptul că bărbaţii din cele 
două familii, pe de o parte, toţi bărbaţii şi femeile din cele 
două familii, pe de altă parte, apoi toate femeile agregă la 
societatea lor specială pe noii veniţi, bărbat şi femeie; la 
Constantine, se pare că agregarea nu este valabilă decît pentru 
bărbaţii şi femeile din cele două familii. Este creată astfel o 
nouă stare de echilibru între grupurile sexuale. 

Ca rituri de separare voi cita, pe lîngă riturile „de răpire” 
despre care s-a vorbit: schimbarea hainelor, golirea unui vas de 
lapte şi strivirea a trei fructe (la populaţia galla) ; tăierea, spar- 
gerea, aruncarea unui lucru care are legătură cu copilăria sau 
cu viaţa celibatarilor, despletirea, tăierea părului, raderea băr- 
bii; închiderea ochilor; scoaterea bijuteriilor; a oferi unui zeu, 
ca ofrandă, jucăriile (păpuşi etc.), bijuteriile, hainele de copil; 
perforarea prealabilă a himenului şi toate celelalte mutilări ; ru- 
perea lănţişorului numit de virginitate; desfacerea centurii; 
schimbarea hranei şi tabuurile alimentare temporare ; împărţirea 
între prietenii din copilărie a jucăriilor, a bijuteriilor sau a unor 
„suvenire” ; lovirea sau aducerea de injurii tovarăşilor din copi- 
lărie sau a fi lovit sau înjurat de ei; a se spăla pe picioare sau a 
fi spălat pe picioare ; baie, ungere etc.; a strica, a distruge sau a 
transporta vatra, zeitățile, obiectele sacre ale familiei iniţiale ; 
încrucişarea braţelor; acoperirea cu văl, a se izola într-o litieră, 
un palanchin, o căruţă etc.; a fi împins, maltratat; a voma etc.; 
schimbarea de nume, de personalitate; supunerea la tabuuri 
temporare sau definitive de muncă, sexuale etc. 

În plus, includ în această categorie alte două rituri mai com- 
plexe. Cel care constă în a face să treacă întregul alai, mirii, 
sau doar unul dintre miri, pe deasupra unui lucru, poate fi 
interpretat, fără îndoială, în mai multe moduri, din descrieri 
reieşind că un fapt aparent identic nu este conceput ca atare 


1. Gaudefroy-Demombynes, Les cérémonies du mariage chez les indigènes de 
P'Algerie, Paris, 1901, pp. 71-76. 

de către participanţi. Se poate încăleca un obstacol şi, în acest 
caz, dacă e vorba de o fată, poate fi un rit de fecundaţie; se 
sare obstacolul, probabil pentru a sări dintr-o lume în alta sau 
de la o familie la alta; obstacolul este atins sau nu, şi poate fi 
un rit de trecere, de defecundare sau de sacralizare (prezer- 
vare) ; cel care se supune ritului este ridicat în braţe fiind, deci, 
un rit de trecere, la fel ca la ruperea unui obstacol (un fir de-a 
curmezişul uşii, o barieră pe prag etc.), la spargerea unei uşi 
sau la deschiderea ei prin constîngere sau rugăciuni. Studiul 
unui asemenea rit nu se poate face decît reproducînd docu- 
mentele în detaliu!. 

La fel, ritul înlocuirii miresei sau mirelui? poate avea în unele 
cazuri ca obiect, aşa cum crede Crawley, îndepărtarea perico- 
lului „inoculării” ; însă, conform descrierilor detaliate, cred că 
ritul urmăreşte de cele mai multe ori să evite slăbirea grupurilor 
interesate (clasă de vîrstă sexuală, familie etc.) încercînd să 
furnizeze sau să unească indivizi de o mai mică valoare socială 
generală şi, mai ales, economică (fetiţă sau femeie bătrînă, băiat 
etc.), fapt evidenţiat de batjocurile adresate înlocuitorilor şi de 
protestele prietenilor şi rudelor mirelui sau miresei”. 

Ajung la riturile de agregare. Adesea, în descrierile detaliate 
ale ceremoniilor de căsătorie prezentate de diverşi observatori, 
aceştia au avut grijă să indice ritul cu importanţa cea mai mare 
şi care încheie întreg ansamblul negocierilor. De obicei, acest 
rit este masa în comun oferită imediat după vărsarea ka/ym-ului 
sau a zestrei, o masă în comun fără legătură cu stipulaţiile 
economice, sau participarea în comun la o ceremonie religioasă 
propriu-zisă. Printre riturile de agregare, pot fi deosebite cele 
cu importanţă individuală, care îi unesc pe cei doi tineri: darul 
sau schimbul de centuri, de brățări, inele“, haine purtate; 


1. Pentru documente, referinţe şi teorii diferite de ale mele, vezi: S. Hartland, 
Legend of Perseus, vol. I, pp. 173 şi urm. ; E. Crawley, Mystic Rose, p. 337; W. 
Crooke, The lifting of the bride, in: Folk-Lore, vol. XXII (1902), pp. 226-244; 
Trumbull, The threshold covenant, pp. 140-143. 

2. Pentru dovezi în acest sens, printre alţii H. Hepding, Die falsche Braut, in: 
Hessische Blätter für Volkskunde, vol. V (1906), pp. 161-164; E. Thurston, 
Etbnogr. Notes in South. India, Madras, 1906, pp. 3, 29; observăm aici că 
mirele este cel care merge să locuiască la soția sa; de asemenea el este cel 
substituit. 

3. Citez tabuurile de soacră în cazul ginerelui, de socru în cazul norei etc., în 
care Tylor dorea să vadă un cutting, un rit de separare (Journ. Anthrop. 
Inst., vol. XVIII, 1887, pp. 246 sq.) ; Crawley însă, loc. cit., p. 406, le plasează 
în categoria mai vastă a tabuurilor de solidaritate sexuală. 

4. Despre puterea de constrîngere a inelului nuptial ca temă de legendă, cf. P. 
Saintyves, Les saints successeurs des dieux, Paris, 1907, pp. 255-257. 

unirea cu o aceeaşi legătură ; înnodarea unor părţi ale hainelor 
unele de altele; atingerea reciprocă! ; folosirea obiectelor care 
aparţin celuilalt (lapte, betel, tutun, unelte etc.) ; a oferi celuilalt 
ceva de băut sau de mîncat, a mînca împreună (comuniune, 
confarreatio) ; învelirea cu aceeaşi haină sau văl etc. ; aşezarea 
pe acelaşi scaun; a bea sîngele unul altuia ; a mînca din acelaşi 
fel de mîncare sau din aceeaşi farfurie ; a bea din acelaşi lichid 
sau din acelaşi recipient etc.; a se masa, freca sau unge (cu 
sînge, argilă), a se spăla unul pe altul, a intra în casa nouă etc. 
Este vorba aici de rituri de unire propriu-zise ; riturile de agre- 
gare au o importanţă colectivă, fie că leagă unul sau altul dintre 
indivizi la grupări noi, fie unesc două sau mai multe grupări. În 
această categorie intră: schimburile de daruri?, schimburile de 
surori (Australia, Bassa-Komo din Africa Occidentală etc.), 
participarea la ceremonii colective, cum ar fi dansurile rituale, 
mesele de logodnă sau de nuntă, vizitele reciproce ; întoarcerea 
vizitelor; îmbrăcarea hainelor aparţinînd femeilor şi bărbaţilor 
căsătoriţi sau adulți; pentru femeie, a fi însărcinată sau a naşte. 
Unele rituri sînt simultan individuale şi colective : astfel, accep- 
tarea unui dar are o putere de constrîngere nu numai pentru 
individul care îl acceptă, ci şi pentru grupurile cărora îi apar- 
tine; este, adesea, primul dintre riturile de logodnă. 

Ca rit de agregare special, voi semnala „căsătoria cu copa- 
cul”, care i-a intrigat adesea pe teoreticieni: faptul poate fi 
uşor înţeles dacă ne reamintim că, în unele cazuri, la populaţia 
kol din Bengal“ de exemplu, nunta este o ceremonie de iniţiere 
şi, totodată, agregarea la clanul totemic. În zilele noastre, căsă- 
toria se oficiază între 16 şi 18 ani la băieţi şi între 14 şi 16 ani la 
fete, dar altădată vîrsta era mai înaintată. Faptele asupra cărora 
atrag atenţia sînt următoarele: sufletele morţilor merg într-un 
loc anume, dar copiii nu pot ajunge acolo deoarece nu au 
suflet; ei nu pot deveni nici demoni; pînă la căsătorie, copilul 
nu este supus tabuurilor alimentare ale clanului său şi poate 
avea relaţii sexuale fără să ţină seama de regula exogamică ; 
căsătoria îi conferă suflet, agregîndu-l la clan; clanurile kol 


1. În detaliu: prinderea de mîini, înlănţuirea degetelor, sărutul, îmbrăţişarea, 
atingerea şi apăsarea capetelor unul de altul, aşezarea unul peste altul sau 
unul în spatele celuilalt. 

2. Refuzul de a accepta darul este un semn al neacceptării unirii propuse; iar 
în cazul logodnelor înainte de naştere sau la vîrste mici, înapoierea darului 
semnifică ruperea înţelegerii. 

3. F. Hahn, Finfiibrung in das Gebiet der Kolsmission, Gütersloh, 1907, 
pp. 74-82, 87-88. Kol constituie o diviziune a populaţiei munda. 

sînt totemice; principalele totemuri sînt fructul de mango şi 
planta mahua (bazzia latifolia); unul din riturile de căsătorie 
la koli constă în a căsători mai întîi, printr-o îmbrăţişare, pe 
băiat cu mango şi pe fată cu mahua. Acest ansamblu de fapte 
mă conduce la ideea că în căsătoria „factice” trebuie văzut nu 
un transfer de personalitate pentru „a asigura succesul ade- 
văratei ceremonii”, ci un rit de iniţiere la clanul totemic, între- 
pătruns cu ceremoniile de căsătorie, care la koli sînt ceremonii 
de intrare în clan. Un individ exclus din clan pentru un motiv 
sau altul poate să reintre în clan adunîndu-i pe reprezentanţii 
diferitelor sate şi dînd preotului din satul său să sacrifice o 
capră albă sau un bou alb. Trebuie să bea din sîngele anima- 
lului sau să stropească cu el acoperişul casei sale, invocîndu-l 
pe Zeul-Soare; apoi carnea este mîncată de toţi reprezentanţii 
clanului?. 

Toate aceste rituri de agregare trebuie luate nu în sens sim- 
bolic, ci în unul strict material, funia care leagă, inelul, brăţara, 
coroana care înconjoară etc. au o acţiune reală, coercitivă. 
Foarte interesante din acest punct de vedere sînt riturile legate 
de prag? şi de uşi; acestea sînt trecute cu forţa sau cu consim- 
țămîntul locuitorilor din lumea în care se intră. Astfel, în 
Palestina, tînăra se apropie de casa viitorului său soţ purtînd 
pe cap un ulcior plin cu apă,; cînd trece pragul, acesta răs- 
toarnă urciorul; este vorba aici nu de o libaţie, aşa cum crede 
Turmbull, ci de o separare de vechiul mediu şi o agregare la 
cel nou printr-un fel de botez. În insula Skarpanto, este rupt 
un băț pus de-a curmezişul uşii. Chavannes îmi semnalează un 
rit chinezesc interesant în care trecerea materială nu se reali- 
zează o singură dată, ci în etape‘: la un trib din grupul etnic 
ho-mi (Yunnan-ul meridional), cînd viitorul ginere vine să ia 
soţia din casa viitorului socru, „socrul îl conduce pe ginere, 
punîndu-l să treacă prin a doua şi prin a treia cameră şi să 
traverseze pavilionul cu cărţi spre a intra în pavilionul de toale- 
tă. La fiecare uşă, un slujitor anunţă cu voce tare ritul ce trebuie 
îndeplinit iar ginerele se prosternează de două ori. Este ceea 


1. Crawley, The Mystic Rose, pp. 340-341. Ritul căsătoriei cu arborele, descris 
de Dalton, Ethnology of Bengal, p. 194, ar fi căzut în desuetudine, după 
H.-H. Risley, Census of India, 1901, vol. |, Ethnographic Appendices, p. 155; 
totuşi Hahn pare să fi fost un martor ocular; cf. şi lui Thurston, loc. cit., 
pp. 44-47. 

2. Hahn, loc. cit., p. 159. 

3. Clay Trumbull, The threshold covenant, pp. 26-29. 

4. T'oung-Pao, dec. 1905, pp. 602-603. 

ce se numeşte «prosternarea la uşi» (pai men). Deoarece (so- 
cruD permite să fie văzută fata, el acordă o mare importanţă 
uşilor şi îi face greutăţi ginerelui”!. 

La ceremîşi?, alaiul care vine s-o caute pe mireasă este oprit 
la porţile gospodăriei părinţilor ei; un sabus (conducătorul 
ceremoniei) intră în izbă, iar proprietarul îi oferă mîncare şi 
băutură; sabus-ul cere permisiunea ca alaiul să intre ; tatăl fetei 
întreabă dacă nu s-a pierdut ceva; da, spune sabus-ul, cutare 
(mirele) a pierdut una din mînecile hainei şi noi venim să 
vedem dacă nu cumva este la dumneavoastră; tatăl spune că 
nu, sabus-ul pleacă, apoi se întoarce, şi abia a treia oară tatăl 
răspunde da, porţile se deschid şi încep riturile de agregare. 

Perioada de prag poate avea sau nu o semnificaţie sexuală. 
La unele populaţii, logodnicii au relaţii sexuale iar copiii con- 
cepuţi sau născuţi în această perioadă sînt consideraţi legitimi 
(cf. cazurilor citate mai sus). În alte cazuri, separarea celor doi 
tineri este absolută iar copilul născut prin încălcarea regulei nu 
ar fi acceptat în familie sau în societate. Astfel, „laponii nu 
permit niciodată ca logodnicii să se culce împreună înainte de 
ziua nunţii; dacă s-ar întîmpla aşa ceva, copilul ar fi declarat 
bastard, chiar dacă s-ar dovedi că a fost conceput după lo- 
godnă. Fie băiat, fie fată, acest copil este întotdeauna ultimul 
dintre fraţii şi surorile sale, şi cel mai demn de dispreţ; dacă 
ajunge să crească mare şi să muncească la îngrijirea renilor, 
este alungat adesea din casă”. Ultimul detaliu este interesant 
prin aceea că arată cum acest copil păstrează calităţile şi defec- 
tele rezultate din faptul că a fost conceput în timpul perioadei 
impure (supuse tabuului). 

O atitudine similară se regăseşte şi la tribul wadshagga din 
Africa de est (coloniile germane), ceremoniile de căsătorie 
avînd etape foarte bine precizate : 1° Tînărul (de 16 ani), după 
ce s-a hotărît asupra alesei inimii (o fetiţă de 12 ani), o întreabă 
dacă e de acord; 2° dacă fata acceptă, tatăl tînărului îl caută pe 
şeful familiei şi îi dă, pentru autorizarea logodnei, o capră şi 
patru vase cu băutură fermentată ; 30 apoi merge la tatăl fetei şi 
îi cere consimţămîntul ; 40 tînărul îi oferă fetei perle şi o brățară; 


1. În notă, traducătorul vede eronat în acest rit o reminiscență a ritului căsă- 
toriei prin răpire. 

2. G. lakovlev, Religiosnyie obriady Tsberemis (Ceremoniile religioase ale 
ceremişilor), Kazan, 1887, pp. 55-57. 

3. J. Scheffer, Histoire de la Laponie, trad. de Aug. Lubin, Paris, 1678, p. 395, 
completare la p. 275. 

mama tînărului o invită pe fată la masă şi o ţine o noapte în 
coliba sa ; aceste invitaţii se reînnoiesc de mai multe ori; 5%tînă- 
ra îşi petrece ultimele două luni ale logodnei în coliba viitoarei 
soacre; 6° logodna durează mai mulţi ani, timp în care logod- 
nicul plăteşte „preţul de cumpărare” socrilor săi şi rudelor lor, 
după un protocol fixat; 7° ultimul act constă în tăierea unui 
bou, partea din spate şi un omoplat revenind tatălui fetei, şi în 
oferirea unei capre pe care logodnicul o aduce în coliba so- 
crului, legată cu frunze de dracaena. Din această capră se 
prepară ospăţul de nuntă, la care asistă toate rudele logod- 
nicilor; 8% după ospăț, toţi se îndreaptă spre coliba tînărului, 
fata mergînd în urma logodnicului, cu mîinile pe umerii lui. 
Rudele tinerei bocesc şi se vaită pentru a arăta că familia a 
pierdut o fiică, o soră etc.; acesta este un rit de separare; 
9timp de trei luni, tînăra nu are voie să facă nimic, toată 
munca fiind făcută de mama sa sau de soacră, ele învăţîind-o 
cum se ţine o gospodărie ; de asemenea, tînărul este instruit de 
tatăl său şi de socru ;10 această perioadă de ucenicie se încheie 
prin sărbătoarea numită uali „singura care face căsătoria vala- 
bilă” ; orice copil născut înainte de acest moment este conside- 
rat nelegitim. Sărbătoarea are loc la două pînă la cinci luni de 
la începerea vieţii în comun, în funcţie de timpul recoltării ele- 
usinei. Se bea, mai ales wari (băutură fermentată), se cîntă, se 
dansează etc., sînt invitate toate rudele, vecinii, prietenii. Majo- 
ritatea cîntecelor sînt erotice. Tînărul îi oferă soţiei sale un inel 
greu de cupru pe care ea îl pune pe braţul stîng. Dacă este deja 
însărcinată, sînt invitaţi numai bătrînii. În a treia zi se taie cîteva 
capre ce vor fi mîncate în comun; sărbătoarea se încheie, iar 
femeia trebuie să munceascăl. Se observă că, pînă la sărbă- 
toarea uali, căsătoria nu a fost decît un act interesînd indivizi 
şi două grupuri restrînse (sexual şi familial), sărbătoarea uali 
fiind cea care îi conferă importanţa socială şi generală. 

La tribul siena, „credincioşi obiceiurilor lor naţionale, tînărul 
care doreşte să se însoare cu o fată se fereşte să împărtăşească, 
ei sau familiei, proiectele sale. Dar pîndind drumurile făcute 
de părinţii fetei, dacă o zăreşte pe mamă plecînd ca să aducă 
vreascuri, o aşteaptă pe cărare la întoarcere şi se grăbeşte să-i 
ia povara, ducînd-o el pe cap. Altădată, îl ajută pe tatăl fetei să 
aducă acasă bucăţi de mugşuroi pentru hrana găinilor. După 


1. M. Merker, Recbisverbăltnisse und Sitten der Wadscbagga, in: Peterm. Mitteil. 
Suppl. n. 138, 1902, pp. 4-6. 

cîteva zile, pretendentul va merge el însuşi să adune o sarcină 
de lemne, ducîndu-le la casa alesei sale. Apoi, după ce culege 
cîteva fructe de kola, vine şi le oferă tatălui fetei; urmează un 
pui făcut cadou, şi cîteva cochilii. Tatăl fetei îşi adună atunci 
familia şi îl convoacă la adunare pe un notabil din sat; el spune 
că tînărul se arată foarte amabil şi că ar fi fericit să-l răsplătească 
dîndu-i fata în căsătorie. Adunarea aprobă iar notabilul îl anun- 
tă pe pretendent că se poate considera acceptat. Dar încercările 
logodnicului nu sînt încheiate. Cînd se apropie sezonul agricol, 
trebuie să îşi adune fraţii şi prietenii şi să meargă cu ei să are 
ogorul viitorului socru; după semănături, vine să rupă buru- 
ienile ; apoi cumpără bere preparată din mei, pentru toată fa- 
milia logodnicei sale. Doar în acel moment are loc logodna 
oficială. Foarte adesea, în momentul respectiv, tînăra e departe 
de a fi nubilă. Ea rămîne la casa tatălui său pînă la nubilitate şi, 
în timpul acestei perioade de aşteptare, logodnicul trebuie să 
continue să ajute familia logodnicei prin munca şi veniturile 
sale. Cînd fata devine nubilă, tatăl o dă logodnicului, care face 
un cadou în valoare de cinci pînă la zece franci (în cochilii) 
tatălui şi un altul de aceeaşi valoare mamei. După ce tinerii soţi 
au coabitat timp de o lună, tatăl o ia înapoi pe fată vreme de 
două-trei luni, apoi o redă soţului în schimbul a zece franci în 
cochilii. Cea de-a doua perioadă de coabitare durează tot o 
lună, la sfîrşitul căreia tatăl o ia din nou pe fată timp de două 
sau trei luni, pentru a o da definitiv soţului său contra unei noi 
sume de zece franci. Dacă fata rămîne însărcinată în timpul 
perioadei de pregătire, tatăl este obligat să-i ofere soţului la 
naşterea copilului o bucată de pînză. Obiceiul, spun bătrînii, 
are ca scop să lase viitorilor soţi timp să se cunoască şi să se 
aprecieze, împiedicînd astfel căsătorii nepotrivite”!. 

În cazul următor, se observă că perioada de prag a logodnei 
este în legătură cu perioada de prag a iniţierii, astfel încât, de la 
începutul iniţierii pînă la realizarea uniunii sexuale socializate, 
avem o singură perioadă. 

La populaţia vai din Liberia, separarea sexuală este întărită 
în unele cazuri de faptul că fata nu iese din sandy decît ca să 
se mărite. Sandy este un loc sacru, în pădure, unde sînt duse 
toate fetele în jurul vîrstei de zece ani, şi unde rămîn pînă la 
sau după prima menstruaţie; băieţii sînt duşi în belh. Aici, 


1. M. Delafosse, Le peuple Siena ou Sénoufo, in: Rev. des Et. Etbnogr. et. Sociol., 
1908, p. 457. 
2. Buttikofer, Reisebilder aus Liberia, Leiden, 1890, vol. II, pp. 304-308. 

fetele sînt considerate moarte, la fel bătrînele care le vizitează; 
sînt instruite cu privire la lucrurile casnice şi sexuale; sărbă- 
toarea anuală de ieşire este o renaştere. Or, adesea părinţii îşi 
logodesc fiica în timp ce aceasta este în sandy şi, în acest caz, 
ea nu iese de acolo cu prilejul sărbătorii anuale, ci trebuie să 
mai rămînă pînă la prima menstruaţie!. Imediat după acest eve- 
niment, sînt informaţi părinţii fetei; ei îl anunţă pe logodnic să 
trimeată daruri la sandy; fata este unsă cu ulei parfumat etc. ; i 
se pun bijuteriile etc., iar părinţii ei o întîmpină la intrarea în 
pădurea sacră. După o masă ceremonială, mama fetei o con- 
duce în coliba logodnicului; actul sexual se consumă în timp 
ce are loc o masă la care asistă cele două familii şi prietenii; 
după terminarea actului, soţul iese din colibă şi ia parte la 
masă. Ceremonialul este acelaşi dacă logodna are loc după 
ieşirea din sandy?. Astfel, la populaţia vai, perioada de logodnă 
se suprapune cu cea de iniţiere, iar prima menstruaţie nu are 
importanţă pentru ieşirea din sandy decît dacă fata este deja 
logodită ; de altfel, pubertatea fiziologică este o condiţie legală 
pentru căsătorie la populaţia vai, ca şi la numeroase altele. În 
plus, în acest caz, separarea sexuală între logodnici este garan- 
tată de caracterul sacru al sandy-ului. 

Din toate aceste descrieri, reiese evident că etapele căsă- 
toriei şi, mai ales, cea principală, logodna, au şi o importanţă 
economică. Mai mult, orice căsătorie, tocmai pentru că în joc 
sînt nu numai doi indivizi, ci şi numeroase medii mai mult sau 
mai puţin vaste, constituie o perturbare socială. O căsătorie 
antrenează deplasarea unui anumit număr de elemente, unele 
faţă de altele, iar această deplasare, acţionînd din aproape în 
aproape, determină o rupere a echilibrului. Fenomenul este 
puţin observat în marile noastre oraşe, dar poate fi regăsit la 
ţară, în regiunile izolate. Aici nunțile reprezintă prilejuri de 
oprire a producţiei, de cheltuire a economiilor, de modificări 
bruşte de sensibilitate, oamenii fiind, de obicei, apatici etc. 
Mai accentuat este acest fenomen la triburile turco-mongole 
sau arabe, în oaze, sau la semi-civilizaţii care trăiesc încă în 
grupuri puţin numeroase şi foarte unite. Acest impact al căsă- 
toriei asupra vieţii generale mi se pare că explică la fel de bine 
ca şi teoria biologică a lui Westermarck şi Havelock Ellis, de ce 


1. Dovadă că nici în acest caz ceremonia de iniţiere nu are nimic de-a face cu 
pubertatea. 
2. Biittikofer, loc. cit., pp. 308-313 

căsătoriile au loc primăvara, iarna sau toamna, adică în sezonul 
mort, şi nu atunci cînd trebuie muncit cîmpul. Nu voi nega 
persistenţa fostelor perioade de rut, nici influenţa ciclurilor 
cosmice marcate prin reînnoirea vegetației şi excitaţia sexuală 
la animale şi oameni. Dar acestea nu explică frecvenţa căsă- 
toriilor toamna; toamna este aleasă anume deoarece atunci 
lucrările agricole sînt terminate, podurile şi hambarele sînt 
pline iar prilejul este bun pentru celibatari să îşi amenajeze 
casa pentru iarnă. Rezultă de aici că nu pot admite interpretarea 
destul de răspîndită conform căreia căsătoria simultană a unor 
cupluri, mai mult sau mai puţin numeroase, este o urmare, fie 
a perioadei de rut, fie a unei vechi căsătorii în grup, „promis- 
cuitatea primitivă” fiind o închipuire. 

De altfel, mi se pare că şi cazul căsătoriilor multiple sin- 
crone, care au loc o dată, de două ori sau de mai multe ori pe 
an, trebuie pus în legătură cu alte sincronisme ceremoniale : 
tuturor copiilor născuţi în aceeaşi zi sau în aceeaşi zi cu un fiu 
de rege sau de prinţ, în aceeaşi lună sau în acelaşi an; sărbă- 
toare anuală în cinstea femeilor care au născut în acelaşi an 
(lushei) ; sărbători periodice ale reîntoarcerii sau ale aniversării 
iniţierii şi, mai ales, iniţierea unui anumit număr de copii în 
acelaşi timp, fie anual, fie o dată la doi, trei ani etc.; come- 
morările şi marea sărbătoare anuală a morţilor!. Pe scurt, toate 
aceste acte cu importanţă socială generală, alcătuind sistemul 
prezentat mai sus, constituie forma extremă de a evidenția acest 
caracter social general. În locul ceremoniilor la care nu par- 
ticipă decît grupuri restrînse (familie, clan etc.), au fost insti- 
tuite ceremonii cu participarea tuturor grupurilor constituente 
ale societăţii generale. Acest lucru reiese, de exemplu, din 
ciudatele ceremonii de căsătorie la populaţia uargla, descrise 
amănunţit de Biarnay?. 

Uneori dimpotrivă, perioada de prag şi riturile de logodnă 
nu au o mare importanţă. Astfel, la populaţia hereroi, tînărul îi 


1. Reînnoirea anuală a hramului bisericilor, la populaţia subba din regiunea 
Bagdadului; N. Siouffi, loc. cit., p. 120. 

2. René Basset a avut amabilitatea să-mi comunice copia lucrării lui Biarnay 
despre uargla. Acolo căsătoriile se fac în fiecare primăvară ; seria de rituri 
urmează o succesiune foarte precisă; în primul rînd, nu iau parte decît 
indivizii interesaţi şi cele două societăţi sexuale ; apoi, riturile se socializează 
tot mai mult; participă familiile, locuitorii din cartierele oazei şi, în sfîrşit, 
întreaga oază. Regret că nu pot da o descriere prescurtată a riturilor descrise 
de Biarnay ţinînd cont de toate variațiile de persoană, de localitate, de 
mecanism magico-religios etc. Cf. Biarnay, Etude sur le dialecte de Ouargla, 
Paris, 1909; apr., pp. 379-492. 

3. J. Ile, Die Herero, Gütersloh, 1906, pp. 105-109. 

dă fetei o perlă din fier pe care ea şi-o prinde de şorţ; apoi el 
pleacă şi nu trebuie s-o revadă pînă la ceremonia căsătoriei, 
nici să intre în kraal-ul ei. Elementele tipice ale ceremoniei 
sînt: o masă cu caracter sacru, unde se face cunoscută soli- 
daritatea fetei cu însoţitoarele şi cu clanul ei; nici tînărul, nici 
prietenii lui nu asistă la această masă. După terminarea mesei, 
ei vin s-o ia pe fată şi o duc în kraal-ul lor. Urmează riturile de 
agregare a fetei la noul cult domestic şi la noua societate tri- 
bală. După masă, dar înainte de unirea sexuală care are loc în 
kraal-ul soţului, mama îi pune fiicei „pălăria” şi hainele de 
femeie măritată ; într-o ceremonie, soţul îi aduce soacrei „şorțul 
de fată” al noii soţii. Herero cunosc practica kalym-ului şi sînt 
organizaţi în clanuri totemice. 

Faptul că ceremoniile de căsătorie prezintă analogii, adesea 
chiar similitudini de detaliu, cu adopţia pare normal dacă ne 
reamintim că, în definitiv, într-o căsătorie se produce agregarea 
unui străin la un grup. Astfel, la populaţia ainu, fie că soţul 
merge să locuiască cu familia soţiei, fie că soţia îşi urmează 
soţul, fiecare participînd la cultul domestic: or, această intrare 
într-o familie străină este net identificată cu o adopţie!. Şi cere- 
moniile de căsătorie prezintă adesea asemănări de detaliu cu 
cele de întronare: vălul aşezat deasupra regelui sau soţilor; 
coroană; obiecte sacre distinctive pentru logodnici, la fel ca 
obiectele regalia ale viitorului rege. Asemănările se accentu- 
ează acolo unde, ca în Africa de Nord, unele regiuni din India 
etc., logodnicul este rege, sultan sau prinț, iar fata este regină, 
sultană sau prințesă; sau ca în China, unde logodnicul este 
„mandarin”. Cazurile în care căsătoria este privită ca o reînviere 
sînt rare, spre deosebire de cele cînd e considerată ca iniţiere 
sau ca întronare. Toate aceste asemănări şi identificări sînt 
marcate prin rituri de trecere bazate întotdeauna pe aceeaşi 
idee, materialitatea schimbării situaţiei sociale. 

Trebuie să spun acum cîteva cuvinte despre ceremoniile 
opuse celor de căsătorie: ceremoniile de divorţ şi de văduvie. 

La majoritatea popoarelor, riturile de divorţ par reduse la 
expresia lor cea mai simplă. De obicei, e suficient ca femeia să 
plece de la domiciliul conjugal şi să se întoarcă în casa părin- 
ților ei; sau ca soţul să o scoată la propriu pe femeie din 
locuinţa comună. Am totuşi impresia că, dacă aceste ceremonii 


1. Cf. Batchelor, The Ainu and their folk-lore, Londra, 1901, pp. 224-225. 

de divorţ sînt atît de simple, conform literaturii etnografice, 
înseamnă fie că observatorii nu au fost interesaţi, fie că nu au 
înţeles sensul anumitor acte şi, mai ales, că nu au văzut în 
separarea propriu-zisă şi în divorţ decît un act juridic şi eco- 
nomic. Este firesc totuşi ca o legătură individuală şi colectivă, 
stabilită cu atîta grijă şi cu atîtea complicaţii, să nu poată fi 
ruptă într-o bună zi printr-un unic gest. De exemplu, se ştie că 
în Biserica catolică, divorţul nici măcar nu este admis şi că este 
necesară o anulare a căsătoriei, obţinută numai după anchete, 
fără a avea nimic magico-religios. Dimpotrivă, evreii au ela- 
borat un ceremonial de divorţ într-atât de complicat încît este, 
prin el însuşi, un obstacol în faţa dorințelor a numeroşi indivizi. 
Scrisoarea înmînată femeii este ritualizată, în sensul să trebuie 
scrisă impecabil, ca o scriere sacră ; rabinul aruncă în sus aceas- 
tă scrisoare şi unul din martorii femeii trebuie s-o prindă din 
zbor; altfel totul trebuie reluat; este, în acest caz, ritul definitiv 
de separarel. La populaţia habbe din platoul nigerian, în cazul 
cînd căsătoria a fost consacrată printr-o ceremonie de cult do- 
mestică, este necesar un sacrificiu pentru a rupe legătura cu 
divinităţile familiale ale aceluia dintre consorţi care pleacă?, ca 
în antichitatea clasică. 

La eschimoşi, soţul îşi priveşte soţia, apoi iese din colibă 
fără să rostească un cuvînt. La ciuvaşi, un soţ nemulţumit de 
soţia lui, vrînd să se despartă, îi ia voalul şi îl rupe, ritul întîl- 
nindu-se şi la ceremîşi, la mordvini, la votiaci şi la voguli?; în 
Java, preotul taie „funia căsătoriei”. Dacă, la populaţia galla 
din sud, o femeie este maltratată de soţ, fratele ei vine după 
ea: însă nu are dreptul să intre în coliba ei, nici în sat, dacă 
soţul i-o interzice; el trebuie să aştepte ca sora lui să iasă, de 
exemplu după apă, şi atunci o răpeşte; o femeie divorțată 
astfel, nu se mai poate recăsători, iar soţul ei nu are dreptul să 
o ceară înapoi, dar cele două colectivităţi interesate se recon- 
ciliază printr-o plată în oi sau capre”. La tribul wazaromo, soţul 
o înştiinţează pe soţie că nu o mai doreşte, dîndu-i o anume 
specie de trestie, iar în Unyoro, soţul taie în două o bucată de 


1. Cf. printre alţii, Jungendres, Jüdisches Zeremoniell oder Beschreibung etc., 
Nüremberg, 1726; Jewish Encyclopedia etc. 

2. Desplagnes, Le Plateau central nigerien, Paris, 1903, p. 222. 

3. J.-G. Georgi, Russland, Beschreibung aller Nationen des Russischen Reiches 
etc., Leipzig, 1783, vol. I, p. 42. 

4. Crawley, The Mystic Rose, p. 323. 

5. E.-S. Wakefield, Marriage customs of the Southern Gallas, in: Folk-Lore, 


vol. XVIII (1907), pp. 323-324. 

piele, din care păstrează o jumătate, iar cealaltă o trimite tatălui 
femeii!. În islam, ritul de separare este verbal: e suficient ca 
soţul să spună de trei ori soţiei: „Eşti divorțată” sau „Divorţez 
de tine” şi ea trebuie să plece cu obiectele care îi aparţin, soţul 
înapoind, în general, o treime din zestre ; dar dacă femeia este 
cea care vrea să divorţeze, e nevoie de o judecată a cadiului 
ale cărui funcţie şi jurisprudenţă sînt, după cum se ştie, de 
ordin fundamental religios. La origine, această triplă repetiţie 
reprezenta o adevărată formulă magică. Ea are acelaşi caracter 
în India şi la populaţia suaheli?. Uneori se reuneşte consiliul 
tribului, care pronunţă divorţul în folosul economic al uneia 
sau alteia dintre părţi. Dar procedeul, de departe cel mai răs- 
pîndit, nu are nimic ceremonial sau ritual: el constă pur şi 
simplu în trimiterea înapoi sau plecarea unuia dintre soţi. 

Aceste observaţii nu contravin cu nimic schemei riturilor de 
trecere, nici explicaţiei ei sociologice pe care o propun: căci, 
odată căsătoria încheiată, fata şi băiatul au intrat în categoria 
femeilor şi bărbaţilor socialmente adulţi şi nimic nu îi poate 
retrograda din această categorie, nici, pe de altă parte, văduvii 
şi văduvele. De asemenea, legătura creată între familii nu este 
ruptă prin faptul că soţii se despart, căci orice ameninţare de 
ruptură este îndepărtată prin negocierile prin care se stabileşte 
situaţia viitoare a celor despărțiți sau divorţaţi. Toate acestea, 
fără a lua în considerare excepţiile individuale de ordin sen- 
timental. Legătura colectivă subzistă, mai ales dacă sînt copii, 
astfel încît la multe popoare în asemenea cazuri divorţul nu 
este permis. Pe scurt, fără a pretinde că schema şi sistemul de 
interpretare propuse sînt absolut rigide şi universale, mi se pare 
că absenţa unor rituri elaborate de divorţ nu poate constitui o 
obiecţie împotriva lor. 

În plus, e remarcabil că această legătură — ruptă cu atîta 
uşurinţă prin divorţ — este cu greu sau chiar deloc slăbită prin 
moarte (sinuciderea văduvelor). Se înţelege că doliul presu- 
pune un mare număr de rituri care sînt doar profilactice sau 
protectoare ; totuşi, ceremoniile funerare la care participă vădu- 
vele conţin şi alte elemente decît doliul, lor trebuind să li se 


1. Post, Afrikanische Jurisprudenz, vol. 1, p. 452. 

2. W. Crooke, The Folk-Lore in the Legends of the Panjab. in: Folk-Lore, vol. X 
(1899), pp. 409-410. Despre formulele rostite de suaheli (nu vreau să mai 
am de-a face cu goliciunea ta etc.), cf. Velten, Sitten und Gebräuche der 
Suaheli, Göttingen, 1903, pp. 237-238. Scrisoarea de ruptură reprezintă şi 
ea o practică curentă în islam, Maroc, Palestina, în Turcia, la suaheli etc. 

recunoască în teoria generală un sens social!. Acest lucru se 
observă, între altele, în ritul hupa, conform căruia e suficient 
ca văduva, pentru a se elibera, să treacă printre picioarele 
soţului, înainte de a fi luat din casă; în caz contrar, ea rămîne 
legată de el pentru tot restul vieţii şi orice infidelitate faţă de 
mort i-ar produce nenorociri?. 

Recăsătoririle văduvilor sau ale divorţaţilor sînt mult mai 
simple din punct de vedere al ceremoniilor, din motive pe care 
le vom expune mai departe. 

Nu par să exista rituri de menopauză sau de albire a părului, 
care constituie totuşi însemne ale intrării într-o nouă fază a 
vieţii, foarte importantă la semi-civilizaţi. Într-adevăr, femeile 
în vîrstă, fie că sînt identificate cu bărbaţii şi participă la cere- 
moniile lor, la acţiunile lor politice etc., fie că dobîndesc un 
loc aparte în societatea sexuală, în special de conducătoare de 
ceremonii ; cît despre bătrîni, aceştia sînt indivizii cei mai demni 
de consideraţia socială. 


1. Următorul ritual evreiesc este inclus şi el în categoria riturilor de trecere: o 
văduvă care nu doreşte să devină soţia fratelui soţului decedat (levirat) îşi 
scoate sandaua, scuipă pe pămînt şi recită o anumită formulă (Jewish 
Encyclopedia, pp. 170 şi urm. s.v. Halizat; cf. p. 174 pentru interpretări, 
majoritatea inadmisibile) ; în acest caz, este vorba, cu certitudine, de un rit 
de separare de familia soţului, rit destinat să asigure trecerea fie în categoria 
văduvelor libere, fie în cea a femeilor recăsătorite. 

2. P.E. Goddard, Life and culture of the Hupa, in: Calif. Univ. Public, vol. 1, 
fasc. 1, Berkeley, 1903, p. 70. 

FUNERALIILE 


Importanţa relativă a riturilor de separare, de prag şi de agregare 
în ceremoniile funerare — Doliul ca rit de separare şi ca rit de 
prag — Funeraliile în două etape — Călătoria din lumea aceasta 
în cea de dincolo — Obstacolele materiale care se opun trecerii 
morților — Agregarea la societatea celor decedați — Topografia 
lumii morţilor — Renaşterea cotidiană a celui mort în Egiptul 
antic — Pluralitatea lumii morţilor — Morți care nu se pot agrega 
la societatea generală a celor decedați — Rituri de reînviere şi 
de reîncarnare — Rituri în cazul cînd domiciliul mortului este 
casa lui, mormîntul sau cimitirul — Lista riturilor de separare şi 
de agregare 


La prima vedere, s-ar părea că, în ceremoniile funerare, 
riturile de separare sînt cele care ocupă locul cel mai important, 
riturile de prag şi de agregare fiind, dimpotrivă, puţin dezvol- 
tate. Cu toate acestea, studiile demonstrează altceva, şi anume 
că riturile de separare sînt puţin numeroase şi foarte simple, că 
riturile de prag au o durată şi o complexitate care le conferă 
uneori o anumită autonomie şi că, din toate riturile funerare, 
cele care realizează agregarea celui decedat la lumea morţilor 
sînt cele mai elaborate, lor fiindu-le atribuită cea mai mare 
importanţă. 

Şi în acest caz va trebui să mă limitez la cîteva indicaţii 
rapide : oricine ştie că nimic nu variază mai mult în funcţie de 
popor, de vîrstă, de sex, de poziţia socială a individului decît 
riturile funerare. Totuşi, în extraordinara diversitate de detalii, 
pot fi găsite unele note dominante, ele putînd chiar fi cate- 
gorisite. Mai mult, riturile funerare se complică prin faptul că 
un acelaşi popor are despre lumea de dincolo concepţii contra- 
dictorii sau diferite care se suprapun, ceea ce are repercusiuni 
asupra riturilor; şi prin faptul că omul este considerat a fi 
alcătuit din mai multe elemente, care nu au aceeaşi soartă după 
moarte: corp, forţă vitală, suflet-respiraţie, suflet-umbră, su- 
flet-deget mic, suflet-animal, suflet-sînge, suflet-cap etc. Unele 
din aceste suflete supraviețuiesc pentru totdeauna sau pentru 
un timp, altele mor etc. În cele ce urmează, voi face abstracţie 

de toate aceste variaţii, amintind că ele nu influenţează decît 
complexitatea formală a riturilor de trecere, nu şi structura lor 
internă. 

Doliul, în care văzusem într-o lucrare precedentă! doar un 
ansamblu de tabuuri şi de practici negative punînd în evidenţă 
izolarea, în raport cu societatea generală, a celor pe care moar- 
tea, considerată drept calitate reală şi materială, i-a adus într-o 
stare sacră, impură, îmi apare acum ca un fenomen mai com- 
plex. În realitate, doliul reprezintă o perioadă de prag pentru 
supraviețuitori, în care se intră prin rituri de separare şi din 
care se iese prin rituri de reintegrare în societatea generală 
(rituri de ridicare a doliului). În unele cazuri, această perioadă 
de prag a celor vii este opusă perioadei de prag a mortului, 
sfîrşitul primeia coincizînd uneori? cu sfîrşitul celei de-a doua, 
altfel spus cu agregarea celui decedat la lumea morţilor. Astfel, 
la tribul habbe din platoul nigerian, „se zice că perioada de 
văduvie corespunde timpului cît sufletul rătăcitor al defunctului 
călătoreşte, pînă în momentul întoarcerii sale în grupul spiri- 
telor divine ancestrale sau pînă la reîncarnarea sa”?. 

În timpul doliului, rudele celui mort alcătuiesc o societate 
specială, situată între lumea celor vii, pe de o parte, şi lumea 
morţilor, pe de altă parte, societate pe care viii o părăsesc mai 
devreme sau mai tîrziu, în funcţie de gradul de înrudire cu 
mortul. Astfel, cerinţele doliului depind de gradul de înrudire 
şi sînt sistematizate după modul, specific fiecărui popor, de a 
considera această înrudire (pe linie paternă, maternă, de grup 
etc.). După cum este de aşteptat, văduvul sau văduva sînt cei 
ce aparţin un timp mai îndelungat acestei lumi speciale, din 
care nu pot ieşi decît prin rituri specifice şi doar atunci cînd nu 
mai există nici o bănuială că ei ar mai putea aparţine de o 
astfel de lume (în caz de sarcină, de exemplu). Riturile de 
ridicare a tuturor interdicţiilor şi a tuturor regulilor de doliu 
(îmbrăcăminte specială etc.) trebuie considerate deci ca rituri 
de reintegrare în viaţa socială, fie restrînsă, fie generală, simi- 
lare cu riturile de reintegrare a novicelui. În timpul doliului, 


1. Tabou et Tot. à Mad., pp. 40, 58-77, 88, 100-103, 338-339, 342. 

2. Este ceea ce a observat şi Wilken în Indonezia (Ueber das Haaropfer etc., 
in: Revue coloniale internationale 1886, vol. II şi 1887, vol. I, cf. p. 254), 
urmat de R. Hertz, care generalizează, loc. cit., pp. 82-83, 101, 105, 120 etc. 
În realitate, aşa cum se va arăta în continuare, durata doliului depinde de 
cele mai multe ori, de alţi doi factori. 

3. Desplagnes, Le Plateau central nigerien, Paris, 1907, p. 221; asupra cre- 
dinţelor despre lumea de dincolo, cf. ibid. pp. 262-268. 

viața socială este suspendată pentru toţi cei aflaţi în această 
situaţie, un timp cu atît mai îndelungat cu cît: 1° legătura so- 
cială cu mortul este mai strînsă (văduvi, rude); 20 situaţia so- 
cială a celui decedat este mai înaltă. Dacă mortul era un şef, 
suspendarea afectează întreaga societate. De unde, „perioadele 
de desfrîu” care urmează după moartea unor regi africani, do- 
liul public, încetarea lucrului etc. În prezent, observăm că, în 
China, noile necesităţi politice, economice şi administrative tind 
să suprime efectele colective considerabile ale morţii împă- 
ratului şi împărătesei-regente ; altădată, în China, cu astfel de 
prilejuri, viaţa socială era suspendată timp de luni de zile, ceea 
ce, astăzi, ar fi pur şi simplu o catastrofă. 

În riturile funerare, perioada de prag se marchează mai întîi 
din punct de vedere material, prin păstrarea mai mult sau mai 
puţin îndelungată a cadavrului sau a sicriului în camera mor- 
tuară (priveghi), în vestibulul casei etc. Dar aceasta nu repre- 
zintă decît o formă atenuată a unei întregi serii de rituri ale 
căror importanţă şi universalitate au fost deja semnalate de 
Lafitau. 

„La majoritatea popoarelor sălbatice, corpurile celor morţi 
nu sînt depozitate decît temporar în mormîntul în care au fost 
puse iniţial. După un timp, li se fac din nou ceremonii de 
înmormântare şi li se achită tot ceea ce li se datorează, prin noi 
îndatoriri funerare”!. El descrie în continuare riturile din 
Caraibe: „ei sînt convinşi (că morţii) nu merg în lumea sufle- 
telor decît dacă nu mai sînt în carne şi oase”. Existenţa unei 
perioade de prag l-a interesat şi pe Mikhailowski?. Ritul prin- 
cipal constă, fie din îndepărtarea cărnii de pe cadavru, fie în a 
aştepta ca aceasta să cadă singură; pe o asemenea idee se 
bazează, de exemplu, ceremoniile populaţiei betsileo din 
Madagascar, care au o primă serie de rituri (de aşteptare) prin 
care cadavrul se descompune în locuinţa sa (putrefacţia este 
activată cu ajutorul unui foc mare), urmată de o serie de rituri 
de înmormîntare a scheletului’. 

În plus, perioada de doliu se descompune uneori în nume- 
roase alte etape, iar în perioada postliminară, fenomenul se 
sistematizează sub formă de comemorări (opt zile, cincispre- 


1. Lafitau, Moeurs des Sauvages ameriquains comparées aux moeurs des premiers 
temps, Paris, 1724, vol. II, p. 444. 

N.-M. Mikhailowski, Shamanstvo, fasc. I, Moscova, 1892, p. 13. 

Vezi referinţele din lucrarea mea Tabou et Totémisime à Madagascar, cap. VI 
şi pp. 277-278. 

zece zile, o lună, patruzeci de zile, un an etc.), la fel ca riturile 
de întoarcere de la nuntă, de la naştere, uneori de la iniţiere. 

Deoarece etapele funeraliilor în Indonezia au fost studiate 
îndeaproape’, în continuare voi cita doar cazuri observate în 
alte regiuni. Ceremoniile la populaţia toda au acelaşi caracter: 
incinerare, conservarea relicvelor şi rituri de prag foarte ela- 
borate; apoi incinerarea osemintelor şi îngroparea cenuşii cu 
plantarea deasupra a unor pietre dispuse în cerc; toate acestea 
durează mai multe luni; morţii ajung în Amnodr, lumea sub- 
pămînteană, şi sînt numiţi acolo Amatoli; drumul pe care îl 
parcurg diferă în funcţie de clan; este presărat cu obstacole; 
„cei răi” cad de pe firul servind de punte, într-un rîu pe ale 
cărui maluri trăiesc un timp, amestecați cu indivizi din alte 
triburi; şi bivolii ajung în Amnodr; Amatolii au de străbătut un 
drum lung; abia atunci cînd şi-au uzat picioarele pînă la ge- 
nunchi, ei revin pe pămînt?. La ostiacii din Obdorsk?, casa 
mortului este golită de toate lucrurile aflate în ea, cu excepţia 
uneltelor acestuia ; mortul este îmbrăcat; este depus într-o bar- 
că tăiată; un şaman îl întreabă de ce a murit; este dus la locul 
de înmormîntare al clanului său ; barca este pusă pe pămîntul 
îngheţat, picioarele mortului fiind spre nord; în jur se aşază 
obiectele de care va avea nevoie în lumea de dincolo; se dă o 
masă de adio la care se presupune că ia parte şi mortul şi toată 
lumea pleacă. Femeile înrudite fac o păpuşă după chipul 
mortului, pe care o îmbracă, o spală şi o hrănesc în fiecare zi, 
timp de doi ani şi jumătate, dacă mortul era bărbat, de doi ani 
dacă era femeie“, apoi o duc pe mormânt. 


1. Cf. Hertz, Contribution ă l'6tude d'une représentation collective de la mort, 
in: Année sociologique, vol. X (1907), pp. 50-66; o culegere de descrieri 
detaliate ale lumii de dincolo şi ale călătoriilor pentru a se ajunge acolo se 
găseşte în lucrarea lui A.-C. Kruijt, Het Animisme in den Indischen Archipel, 
Haga, 1906, pp. 323-385, bazată de altfel pe teoriile şi punctele de vedere 
ale lui Tylor, Wilken şi Letourneau. 

2. H. Rivers, The Toda, Londra 1906, pp. 336-404; pentru o descriere a riturilor, 
vezi şi E. Thurston, Ethnographic notes in Southern India, Madras, 1906, 
pp. 145-146; 172-184. 

3. Păstrez această denumire, dată de informator, chiar dacă ostiacii din 
Obdorsk reprezintă un amestec de ostiaci veritabili şi samoizi; cf. A. Van 
Gennep, Origine et fortune du nom du peuple «Ostiak», Keleti Szemle, 1902, 
pp. 13-22. 

4. Gondatti, Sliédy iazylchestwa u inorodtsev Sievero-Zapadnoi Sibirii (Urme 
de păgînism la indigenii din Asia de nord-vest), Moscova, 1888, p. 43, spune 
şase luni. Dacă mortul era bărbat, văduva culcă păpuşa alături de ea; la 
ostiacii de pe Irtîş, după Patkanov, Die /rtyscb-Ostiaken, St.-Petersburg, 1897, 
p. 146, păpuşa este înlocuită în zilele noastre cu perna şi lenjeria de corp a 
defunctului. 

Pentru bărbat, doliul durează 5 luni, pentru femeie, 4 luni. 
Sau morţii călătoresc pe un drum lung şi întortocheat, spre 
nord, unde se află lumea morţilor; acolo e întuneric şi frig!; 
durata călătoriei pare să coincidă cu durata de păstrare a pă- 
puşii; au loc deci rituri preliminare, există o limită (un prag) şi 
funeraliile definitive, în momentul în care mortul a ajuns la 
ultimul său adăpost. Ostiacii din nord plasează ţinutul morţilor 
la gura fluviului Obi, în Oceanul Îngheţat?; este luminat doar 
de lumina lunii. Nu departe se află o răscruce de unde pornesc 
trei drumuri care duc spre trei intrări, una pentru cei asasinați, 
înecaţi, pentru sinucigaşi etc., o alta pentru ceilalţi păcătoşi, iar 
a treia pentru cei care au dus o viaţă normală. Pentru ostiacii 
din Irtîş, lumea de dincolo se afla în cer; este un ţinut minunat 
la care se ajunge urcînd pe scări de 100-300 metri fiecare sau 
cățărîndu-te pe un lanţ, pe unde zeii, urşii sacri, probabil to- 
temuri?, şi morţii coboară uneori pe pămînt, după cum spun 
vechile legende epice?. În concluzie, mi se pare că trebuie să 
existe o legătură între durata de păstrare a păpuşilor şi durata 
călătoriei spre lumea de dincolo. 

Ceremoniile funerare la populaţia kol din India” furnizează 
un bun exemplu de combinare a riturilor profilactice cunoscute 
cu riturile de trecere. Iată succesiunea lor: 1° imediat după 
moarte, cadavrul este pus pe pămînt „pentru ca sufletul să 
găsească mai uşor drumul spre lăcaşul morţilor” aflat sub pă- 
mînt; 20 este spălat şi vopsit cu galben, pentru a alunga demonii 
care ar opri sufletul din drumul său; 30 în acelaşi scop, rudele 
şi vecinele adunate scot urlete de jale ; 40 cadavrul este pus pe 
un eşafodaj, cu picioarele înainte, pentru ca sufletul să nu 
regăsească drumul spre colibă şi, în acelaşi scop, cortegiul de 
înmormîntare alege drumuri ocolite; 5° din cortegiu nu pot 
face parte nici copii, nici fete ; femeile ţipă, bărbaţii tac; 6° fie- 
care din ei duce o bucată de lemn uscat pe care o va arunca pe 


1. Bartenev, Pogrebalnyia obyichai Obdorskikh Ostiakov (Riturile funerare ale 
ostiacilor din Obdorsk), Shivaia Starina, vol. V (1905), pp. 487-492, Gondatti, 
loc. cit., p. 44. 

2. Nu înțeleg de ce Gondatti, urmat de Patkanov, loc. cit., p. 146, spune în 
continuare, despre această lume, că este „subterană”, în timp ce ea, de fapt, 
este submarină; nu încape nici o îndoială că asupra unor astfel de credințe 
la voguli şi la ostiaci s-a exercitat o influenţă creştină (diavol, infern, chinuri). 

3. Cf. recenziei mele în Rev. de /'Hist. des Rel., 1899, vol. XL, a lucrării lui N. 

Kharouzine, Le serment par lours et le culte de lours chez les Ostiaks et les 

Vogoul. 

Patkanov, Joc. cit., p. 146. 

Cf. F. Hahn, Gebiet der Kolsmission, pp. 82-88. 

rug; 7% pe rug se pun, în funcţie de sexul celui decedat, orez 
sau unelte, iar în gura mortului se pun o bucată de pîine de 
orez şi monezi de argint pentru călătoria sa, sufletul păstrînd o 
„umbră de corp”; 8 femeile merg şi aprind focul la rug!, arzînd 
şi brancarda, pentru a împiedica reîntoarcerea mortului; 99 
bărbaţii strîng oasele calcinate, le pun într-un vas pe care îl 
aduc înapoi în casa mortului şi îl agăţă de un stîlp; 10% pe drum 
se seamănă boabe de orez şi se pun alimente în faţa uşii, pentru 
ca mortul, în cazul în care s-ar întoarce, în ciuda tuturor precau- 
țiunilor, să aibă ce mînca, fără să facă rău cuiva; 110 toate 
uneltele sînt îndepărtate, ca fiind impure, sau pentru ca sufletul 
mortului să nu se ascundă în ele; 120 casa este purificată 
printr-o masă sfinţită; 130 după un anumit timp, are loc cere- 
monia „logodnei” sau a „unirii mortului cu populaţia lumii sub- 
pămîntene”. Se intonează cîntece de nuntă, se dansează, iar 
femeia care duce vasul cu cenuşă face salturi de bucurie; 140un 
cortegiu matrimonial, cu muzică etc., merge pînă în apropierea 
satului din care este originar mortul sau strămoşii acestuia ; 15° 
vasul cu cenuşă este pus într-o mică groapă deasupra căreia se 
pune o piatră; 160 la întoarcere, toţi participanţii trebuie să se 
scalde. Însă toţi cei mutilaţi, omorîţi de un tigru sau într-un 
accident etc., rămîn spirite rele şi nu pot ajunge în ţinutul 
morţilor. Acest ţinut este sălaşul strămoşilor ; doar indivizii care 
au fost căsătoriţi? pot ajunge acolo; ei revin uneori pe pămînt 
şi, atunci cînd cred de cuviinţă, se reîncarnează în nou-născuţi, 
mai ales bunicii şi străbuniciis. 

Nu este locul aici să descriem comparativ lumile de dincolo‘. 
Ideea cea mai răspîndită este că această lume se aseamănă cu 
lumea viilor, mai plăcută, iar societatea este organizată la fel ca 
pe pămînt. Astfel încît acolo fiecare este inclus în clanul, clasa 
de vîrstă, meseria etc. de care aparţinea pe pămînt. Prin urmare, 


1. Dacă plouă prea tare, cadavrul este îngropat după anumite rituri, apoi, după 
seceriş, este dezgropat şi ars; în acest caz, ceremonia are trei etape. 

Cf. supra, p. 120. 

Am citat şi acest document deoarece furnizează o dovadă asupra celor 
afirmate mai sus, pp. 57-58, despre ritul de aşezare pe pămînt a nou-năs- 
cuţilor (cum fac şi indienii kol; cf. Hahn, Joc. cit., p. 72) şi a cadavrelor, rit 
pe care Dieterich, Mutter Erde, pp. 25-29, îl explică drept o „reîntoarcere în 
sînul Pămîntului-Mamă” ; se observă că, în acest caz cel puţin, teoria lui nu 
poate fi admisă. Adaug că populaţia kol îngroapă copiii morţi, dar nu îi 
arde, „deoarece nu au suflet” (sufletul se dobîndeşte doar începînd din ziua 
căsătoriei) şi nu au dreptul să meargă în ţinutul strămoşilor, arderea avînd 
drept scop tocmai să permită accesul spre acest ţinut. Astfel este infirmată o 
altă teorie a lui Dieterich, loc. cit., pp. 21-25. 

4. Vezi, printre alţii, E.-B. Tylor, Primitive Culture, cap. XIII. 

copiii, care nu sînt încă agregaţi la societatea celor vii, nu pot fi 
categorisiţi nici în societatea celor morţi. Astfel, copiii morţi 
înainte de botezul catolic rămîn pentru totdeauna în perioada 
lor de prag; în mod similar, cadavrul unui copil semi-civilizat 
care nu a primit încă nume, nu a fost circumcis etc., este îngro- 
pat fără ceremoniile obişnuite, aruncat sau ars, mai ales dacă 
populaţia respectivă credea că el nu are încă suflet. 

Călătoria spre şi intrarea în lumea de dincolo conţin o serie 
de rituri de trecere ale căror detalii depind de distanţa şi de 
topografia acelei lumi. Voi semnala mai întîi Insulele Morților 
(în Egipt!, Asiro-Babilonia?, Hadesul din cîntul al XI-lea din 
Odiseea la grecii din diverse epoci sau regiuni?, la celţit, po- 
linezieni”, australieni” etc.). De unde, fără îndoială, şi practica 
de a da mortului propria lui barcă sau o barcă în miniatură şi 
vîsle. Alte populaţii privesc lumea de dincolo ca pe o citadelă 
înconjurată de ziduri, numită Sheol” la evrei, avînd porţile fere- 
cate, Aralu la babilonieniă, sau ca pe o regiune împărţită în com- 
partimente (Duat la egipteni), sau aflată pe un munte înalt 
(Dayaks etc.), sau în interiorul unui munte (India vedică etc.). 
Ceea ce ne interesează aici este că mortul avînd de intreprins o 
călătorie”, supraviețuitorii trebuie să aibă grijă să-i pregătească 
toate cele necesare, atît materiale (haine, alimente, arme, unel- 
te), cît şi magico-religioase (amulete, însemne şi cuvinte cu va- 
loare de parolă etc.), asigurîndu-i, la fel ca unui călător viu, un 
drum şi o primire favorabile. Din acest motiv, se observă că 
aceste rituri se identifică, în unele detalii, cu riturile despre care 


1. Despre cîmpiile şi insulele din Ialou, judecata şi călătoria mortului, cf. G. 

Maspéro, Histoire ancienne des peuples de l'Orient classique, vol. I, pp. 180 

şi urm., cu bibliografia. 

Maspéro, ibidem, pp. 574 şi urm. 

Vezi, între alţii E. Rohd6, Psyché, ed. a 2-a, Fribourg-en-B., 1898; A. 

Dieterich, Nekyia, Leipzig, 1893 ; ].-Reinach, Victor Bérard et l'Odyssee, „Les 

Essais”, 1904, pp. 189-193. 

4. K. Meyer şi A. Nutt, The voyage of Bran (Grimm Library), Londra, 1895. 

5. J. Zemmrich, Toteninseln und verwandte geographische Mythen, Int. Archiv. 
für Ethnogr., vol. IV. 

6. Cf. Strehlow-Leonhardi, Die Arenda und Luritja-Stâămme, Frankfurt, 1907, 

vol. I (1907), p. 15 şi vol. II (1908), p. 6. 

Cf. Schwally, Das Leben nach dem Tode etc., Giessen, 1892. 

Maspéro, loc. cit., vol. I, pp. 693 şi urm. 

Despre lumile celor morţi în credinţele sabeene, cf. N. Siouffi, Études sur la 

religion des Soubbas, Paris, 1880, pp. 156-158; despre drumurile care duc la 

acestea şi le leagă una de alta, ibidem, pp. 126-129; despre riturile funerare 

corespunzătoare, ibid., pp. 120, 121 notă, 124-126. Sufletul face călătoria în 

75 de zile, dar doliul nu durează decît 60 de zile; masa colectivă şi masa de 

comemorare sînt absolut obligatorii, ritul „ultimei îmbucături” îi asigură 

mortului, în lumea de dincolo, „ceva în plus faţă de porţia lui obişnuită, 

care era de obicei insuficientă”. 

s-a discutat în capitolul III al prezentului volum. Astfel, laponii 
omorau un ren la mormînt, pentru ca mortul să poată să ducă la 
bun sfîrşit, înainte de a ajunge la lăcaşul lui definitiv, călătoria 
lui cea grea care dura, după unii, trei săptămîni, după alţii trei 
ani!. S-ar putea cita numeroase alte fapte asemănătoare. Tre- 
cerea este semnalată, de exemplu, în ritul de „obol dat lui 
Charon”? ; această concepţie s-a întîlnit în Franţa, unde se dădea 
mortului cea mai mare monedă de argint „pentru a fi mai bine 
primit pe lumea cealaltă”; concepţia se menţine şi în Grecia 
modernă. La slavi, banii sînt destinaţi să plătească cheltuielile 
de călătorie, iar la budiştii japonezi, sînt daţi bătrînei care trece 
morţii peste rîul Sandzu; populaţia badaga îi foloseşte pentru 
trecerea morţilor pe deasupra unui fir. Musulmanii nu pot trece 
peste podul format dintr-o sabie ascuţită, decît dacă sînt puri, 
sau „buni” ; în Avesta, podul Cinvat este păzit de cîini, la fel cum 
în Rig-Veda, cîinii lui Yama, avînd blana împestriţată şi patru 
ochi, păzesc drumurile spre unul din sălaşurile de dincolo de 
mormînt ale vechilor hindusi, un fel de peşteră „închisă şi aco- 
perită”, la care se ajunge printr-un tunel subteran sumbru‘. 

Uneori, cei înzestrați cu puteri speciale (magicieni, demoni, 
zeități) au rolul de a arăta morţilor drumul sau de a-i conduce 
în grupuri (psihopompe). O astfel de funcţie este cunoscută în 
cazul lui Isis şi al lui Hermes-Mercur. La indienii musquakie 
(Vulpi sau Utagami), rolul călăuzei mortului spre Preeriile de 
dincolo de mormînt este interpretat, cu ocazia ridicării doliului, 
de un tînăr războinic care ia numele mortului, călăreşte cîteva 
mile, face un ocol şi se întoarce; el păstrează începînd din acel 
moment numele respectiv şi se consideră fiu adoptiv al rudelor 
mortului’. 


1. N. Kharuzin, Russkie Lopary, Moscova, 1890, pp. 157-158; pentru alte fapte 
similare, cf. Mikhailowski, Shbamanstvo, pp. 19-24. 

2. Cf. R. Andrée, Totenmiinze, in: Etbnogr. Parall., seria a 2-a, 1889, pp. 24-29; 
Mélusine, passim. 

3. J.-B. Thiers, Traité des superstitions, Paris, 1667; pentru alte paralele fran- 
ceze, a se vedea P. Sébillot, Le Folk-Lore de France, vol. I, p. 419, unde se 
găsesc informații despre traversarea unei mări interioare pentru a ajunge în 
Infern. 

4. Cf. Oldenberg, La religion du Veda, trad. V. Henry, Paris, 1903, pp. 450-462 ; 
un alt lăcaş al mortilor este în cer; Oldenberg are dreptate să considere 
aceste două concepții independente şi juxtapuse; ele nu reprezintă însă 
elementele unui sistem dualist. Această coexistență a unor credinţe diferite 
la acelaşi popor este un fapt frecvent, iar localizarea morţilor în unul sau 
altul dintre lăcaşuri nu se face conform unui principiu etic, ci social şi 
magico-religios. 

5. D-şoara pasta Folk-Lore of the Musquakie, Londra, (Folk-Lore Society), 1902, 
pp. 83-86. 

În sfîrşit, la indigenii luisenio din California ceremonia inclu- 
de o reprezentare dramatică, o acţiune directă care: 1° îndepăr- 
tează de pe pămînt spiritele morţilor; 20 le „leagă”, le fixează 
cu o legătură materială de cele patru colţuri ale cerului şi, mai 
ales, de Calea Lacteel. 

În continuare, voi prezenta în detaliu ideile pe care şi le face 
despre lumea de dincolo populaţia haida?, datorită unor motive 
foarte răspîndite care se regăsesc combinate în ele. Drumul spre 
acel ţinut trece pe lîngă malurile unui fel de golf, de cealaltă 
parte aflîndu-se ţinutul sufletelor; unul dintre spirite trimite 
mortului o barcă; barca se mişcă singură. Ajuns pe celălalt mal, 
mortul începe să-şi caute soţia, ceea ce durează foarte mult, căci 
satele sînt aici împrăştiate, aşa cum sînt şi în lumea celor vii la 
haida ; fiecărui mort îi este destinată o singură femeie. Murind, 
omul indică satul în care doreşte să trăiască, fiindu-i trimişi me- 
sageri care îl călăuzesc în călătorie. Fiecare ofrandă adusă mor- 
tului se înmulţeşte, spre folosul lui; iar cînturile funerare fac ca 
mortul să intre în satul lui cu fruntea sus. Morţii trimit bogății 
rudelor sărace de pe pămînt. În ţinutul sufletelor se petrece şi 
se execută dansuri sacre. Dincolo de acest ţinut, locuieşte un 
şef numit Marele Nor Mişcător, şi de el depinde dacă somonii 
vor fi sau nu din abundență. După un timp, mortul îşi pregăteşte 
o barcă, îşi adună bunurile şi, plîns de tovarăşi, pleacă în ţinutul 
numit Xada ; acolo are loc a doua lui moarte; apoi trece prin o 
a treia şi o a patra moarte. La a cincea, revine pe pămînt ca 
muscă albastră. Alţii cred că cele patru morţi nu se produc decît 
după ce a rămas de mai multe ori om. În sfîrşit, există ţinuturi 
diferite pentru cei înecaţi, cei care au avut parte de o moarte 
violentă, şamani etc. 

Iată acum riturile funerare pentru un decedat obişnuit?. Mor- 
tului i se vopseşte faţa, i se pune un acoperămînt sacru pe cap 
şi este aşezat în raclă; rămîne astfel 4 pînă la 6 zile. Se interpre- 
tează cîntece magice speciale. „Cîntecele” sînt intonate mai întîi 
de către membrii clanului, apoi de cei din clanul opus. În „focul 
de jelanie” sînt aruncate tot felul de alimente, băuturi şi frunze 
de tutun pe care mortul le va duce, înmulţite, în lumea de 
dincolo ; rudele îşi pun însemnele de doliu (se rad în cap şi îşi 


1. C. Goddard du Bois, The Religion of the Luisenio Indians, in: Univ. Cal. 
Publ., vol. VIII, n.3, Berkeley, 1908, pp. 83-87. 

2. J.-R. Swanton, Contributions to the ethnology of the Haida, in: Jesup. North 
Pacific Expedition, vol. V, partea I, New-York şi Leiden, 1905, pp. 34-37. 

3. Pentru rituri, a se vedea ibidem, pp. 52-54 şi 34-35. 

mînjesc faţa cu smoală); sicriul este scos printr-o gaură din 
perete şi este dus în „casa funerară” unde nu pot fi depuşi 
decît cei din acelaşi clan. Timp de zece zile, văduva posteşte, 
foloseşte o piatră în loc de pernă şi se scaldă zilnic, dar nu îşi 
spală faţa etc. Apoi ea îi adună pe copiii din clanul opus şi le 
oferă o masă „pentru a se putea căsători” (populaţia haida este 
exogamă) ; un alt informator i-a spus lui Swanton că riturile de 
doliu „seamănă mult cu cele ale fetelor la pubertate”. Rezu- 
mînd, avînd ca obiect crearea unei legături între cadavru şi cei 
din clan şi înzestrarea mortului cu toate cele necesare pentru 
călătorie şi pentru viaţa de dincolo de mormînt, riturile sînt în 
acelaşi timp profilactice animiste (gaura din peretele casei, 
sicriul, cavoul etc., împiedică reîntoarcerea) şi profilactice con- 
tagioniste (doliu, băi etc.). 

Riturile funerare din Egiptul antic constituie un bun exemplu 
pentru un sistem de rituri de trecere avînd ca scop agregarea la 
lumea morţilor. Nu voi examina aici decât ritualul osirian!. Ideea 
fundamentală este identitatea dintre Osiris şi mort, pe de o par- 
te, dintre soare şi mort, pe de altă parte; cred că trebuie să fi 
existat mai întîi două ritualuri diferite care s-au unit pe tema 
morţii şi a renaşterii. Ca şi Osiris, mortul este dezmembrat, apoi 
reconstituit ; este mort şi renaşte în lumea morţilor, de unde şi 
seria riturilor de reînviere. Ca Ra-Soare, mortul moare în fiecare 
seară : ajuns la intrarea în Hades, mumia sa este aruncată şi pără- 
sită ; dar seria de rituri prin care trece, pe timpul nopţii, în barca 
soarelui, îl reînvie şi iată că dimineaţa este din nou viu, pregătit 
să-şi reia călătoria zilnică în lumină, deasupra lumii celor vii. 
Aceste renaşteri multiple din ritualul solar au fost sintetizate 
într-o singură reconstituire, a ritualului osirian, la sosirea în 
Hades a celui decedat, astfel încît reconstituirea a ajuns să fie 
săvîrşită zilnic. De altfel, acest fenomen de convergenţă răspun- 
dea concepţiei generale că sacrul, divinul, magicul, puritatea se 
pierd dacă nu sînt reînnoite prin rituri periodice. 

Iată acum schema sincretică, realizată după Cartea celor din 
Hades şi Cartea Porţilor. Duat-ul (Hades-ul) a fost reprezentat 
diferit în funcţie de epocă şi loc: prin îmbinări şi combinaţii, 


1. G. Maspéro, Les bypogees royaux de Thèbes, in: Et. de myth. et d'arcb. eg. 
vol. II (1893), pp. 1-187; G. Jéquier, Le livre de ce qu’il y a dans l'Hades, 
Paris, 1894; A. Moret, Ze rituel du culte divin journalier, Paris, 1902 şi Du 
caractere religieux de la royau€ pbaraonique, Paris, 1903. 

2. Această Carte a fost realizată pentru a concilia teoria solară cu teoria osiriană 
de care Cartea celor din Hades nu ţinea cont; a se vedea rezumatul lui G. 
Maspéro, Études de myth et d'arcb. eg., vol. II, pp. 163-179. 

preoţii tebani au elaborat un plan complet; Duat-ul este „ase- 
menea unui templu imens, foarte lung, împărţit într-un anumit 
număr de încăperi despărțite de uşi, avînd, la fiecare capăt o 
curte exterioară şi un pilon situat atît în lumea dinăuntru cât şi 
în cea din afară”. La prima oră a nopţii, soarele deja mort face 
să se deschidă porţile păzite de cynocefali şi genii, după ce 
primise în barca sa sufletele „pure”, adică înmormîntate con- 
form riturilor şi înzestrate cu talismanurile necesare; ceilalţi 
morţi sînt sortiţi să vegeteze pentru totdeauna, în faţa porţilor?. 
După Cartea Porţilor, acestea, aidoma cu ale unor fortărețe, 
sînt păzite la intrare şi la ieşire de o zeitate momiformă, la 
colţuri de doi wroeus care aruncă flăcări şi de nouă zei-mumii; 
trecerea era obţinută printr-o parolă magică”. Apoi începea 
călătoria descrisă de Călduza Călătorului în Lumea de dincolo. 
Pentru detalii, fac trimitere la lucrările citate şi subliniez că 
fiecare compartiment era separat de precedentul şi de urmă- 
torul prin porţi care trebuiau deschise printr-un ritual. Nu se 
cunosc numele primelor trei porţi şi al ultimei; a patra şi urmă- 
toarele se numeau: „Cea care ascunde coridoarele”; „Stilpul 
zeilor” ; „Cea plină de săbii” ; „Portalul lui Osiris” ; „Cea care stă 
în picioare nemişcată” ; „Păzitoarea revărsării apelor” ; „Cea ma- 
re printre fiinţe, care dă naştere formelor”; „Cea care închide 
zeii din Hades”. La ieşire, se găsea un alt vestibul. 

Acestor „deschideri de porţi” le corespundea în ritualul cul- 
tului zilnic, deschiderea porţilor naosului: 1% se rupea legă- 
tura; 20 se desprindea sigiliul; 30 se deschidea zăvoruli. Urma 
dezmembrarea şi reconstituirea zeului, rit care făcea parte, şi 
el, din categoria riturilor funerare (deschiderea gurii” etc.). A 
doua deschidere a naosului o întărea pe prima ; zeul era spălat 
cu apă şi tămiie, era acoperit cu panglici sacre, era uns cu 
farduri şi uleiuri parfumate. În sfîrşit, statuia era pusă la locul 
ei în naos, aşezată pe nisip, la fel ca şi mumia şi statuia mortului 
din ritualul funerar, naosul fiind din nou închis, printr-un ritual 
ce constituia ritul principal de ieşire din sanctuar”. Or, scopul 


1. Jéquier, loc. cit., p. 19. 

2. Jéquier, loc. cit., pp. 20, 39-41; Maspéro, Hypogées, pp. 43-44, cf. discursului 
zeului către cynocefali pentru „deschiderea porților”. 

3. Maspéro, loc. cit., pp. 166-168; despre poarta care se deschide la locul 
judecății, a se vedea Cartea Morților, cap. CXXV, 1, 52 şi urm. 

4. Maspéro, Études, vol. I, p. 384. 

5. Moret, Rituel, pp. 35 şi urm. 

6. Ibidem, pp. 73-83 şi 87-89; cf. Maspéro, Le rituel du sacrifice funéraire, in: 
Études etc., vol. II, pp. 289-318. 

7. Ibidem, pp. 102-212 şi pl. MI. 

cultului divin era să-l reînvie zilnic pe Ra-Osiris, soarele, la fel 
cum riturile funerare: 10 reînviau mortul, transformîndu-l în 
zeu prin mumificare şi diverse rituri; 20 împiedicau, prin recon- 
stituirea şi renaşterea nocturne, moartea adevărată şi defini- 
tivăl. De unde şi paralelismul? între riturile funerare, cultul 
zilnic, inaugurarea templului şi ritualul de întronare. Acest para- 
lelism este, desigur, cazul extrem şi cel mai sistematizat din 
cîte cunosc, al reprezentării dramatice a temei morţii şi renaş- 
terii, prin moartea şi renaşterea, în acelaşi timp, a Soarelui-Ra, 
a lui Osiris, a lui Horus, a regelui, a preotului şi a fiecărui mort 
„pur”. În sfîrşit, voi adăuga că naşterea pămînteană era ea însăşi 
o renaştere?. 

Toate aceste rituri îl împiedicau pe cel decedat să moară din 
nou în fiecare zi, fapt considerat posibil la numeroase popoare, 
şi care se combină uneori cu ideea că, de fiecare dată, mortul 
trece dintr-un lăcaş în altul, aşa cum am văzut la populaţia 
haida. De asemenea, ceremiîşii cred fie că mortul poate muri, 
fie (ceremîşii din Viatka) că omul poate muri de şapte ori, 
trecînd de la o lume la alta, preschimbîndu-se ulterior în peşte‘. 
Riturile ceremîşe constau în hrănirea mortului, mai des la 
început, apoi periodic, prin „comemorări”. Astfel se explică, 
cel puţin în parte, riturile alimentare şi somptuare ale vogulilor 
şi ostiacilor, care cred că sufletul mortului mai trăieşte un timp 
în lumea submarină sau cerească”, apoi se micşorează treptat 
pînă ajunge la dimensiunile unei anumite insecte sau se trans- 
formă în acea insectă, apoi dispare în întregime. De altfel, 
doctrina unor lumi suprapuse este răspîndită în Asia şi ea exista 
în mithriacism (cele şapte lumi planetare, cu iniţieri succesive). 

Indivizii pentru care nu s-au executat rituri funerare, la fel 
ca şi copiii nebotezaţi, cei ce nu au primit nume sau au rămas 


= 


Moret, Rituel, p. 226; cf. ibidem, pp. 10-15 şi supra. 

2. Compartimentele Hades-ului aparţin la cel puţin două sisteme iniţial diferite. 
Renaşterea definitivă se obţine la ora a XII-a după ritualul teban, cînd barca 
divină străbătuse deja, de la coadă spre cap, şarpele gigantic „Viaţa-Zeilor”. 
JEquier asociază această imagine cu reînnoirea, datorită proprietăţii şar- 
pelui de a-şi schimba pielea în fiecare an, loc. cit., pp. 132-133. Dar aceasta 
nu explică sensul trecerii prin cele două capete de taur (Maspéro, Joc. cit., 
vol. II, pp. 169-171); despre ora a XII-a, cf. ibidem, pp. 96-101. 

3. Cf., între alţii, Maspéro loc. cit., vol. I, pp. 23, sq.,29. Se va observa că 
mumificarea are ca scop tocmai să permită renaşterea ca viaţă de dincolo 
de mormînt. 

4. Smirnov-Boyer, Les populations finnoises de la Volga et de la Kama, vol. 1, 
Paris, 1898, p. 138. 

5. A se vedea supra p. 135 şi sursele citate. 

6. Gondatti, p. 39. 

neiniţiaţi, sînt sortiţi unei existenţe jalnice, fără a putea vreo- 
dată să pătrundă în lumea morţilor sau să fie agregaţi la socie- 
tatea lor. Sînt morţii cei mai periculoși; ei ar dori să revină în 
lumea celor vii şi, neputînd s-o facă, se comportă ca nişte străini 
ostili. Lipsindu-le mijloacele de subzistență pe care morţii le 
găsesc în lumea lor, trebuie să şi le procure pe socoteala celor 
vii. Mai mult, morţii fără adăpost au adesea o dorinţă aprigă de 
răzbunare. Astfel, riturile funerare sînt în acelaşi timp rituri utili- 
tare cu bătaie lungă: ele îi ajută pe supraviețuitori să scape de 
duşmanii lor eterni. Clasa morţilor de acest tip se formează în 
mod diferit la diverse popoare: pe lîngă indivizii citați, mai intră 
în această categorie cei lipsiţi de familie, sinucigaşii, cei morţi 
în călătorie, omoriţi de trăsnet sau datorită violării unui tabu etc. 
Cel puţin în teorie, deoarece un acelaşi fapt nu antrenează ace- 
leaşi consecinţe la toate popoarele şi, subliniez din nou, schema 
riturilor de trecere nu este absolut universală. 

În acest sens, voi cita variantele cunoscute cu privire la 
soarta sinucigaşilor dincolo de mormînt. R. Lasch! a găsit patru 
categorii: 1% sinuciderea este considerată un fapt normal, soarta 
sinucigaşului fiind aceeaşi cu a morţilor obişnuiţi; mai mult 
decît atît, sinuciderea, în cazul unei boli grave, a unei mutilări 
etc., reprezintă un mijloc de a proteja sufletul împotriva slăbirii 
sau mutilării; 2° sinuciderea este răsplătită pe lumea cealaltă 
(în cazul războinicului, a văduvei etc.) ; 30 sinucigaşul nu poate 
fi agregat la societatea morţilor şi e sortit să rătăcească în lumea 
morţilor şi în lumea celor vii; 4 sinuciderea este pedepsită în 
lumea de dincolo, iar sinucigaşul trebuie să rătăcească între 
cele două lumi pînă la împlinirea timpului pe care l-ar fi trăit în 
mod normal; sau nu este admis decît într-o regiune inferioară 
din lumea morţilor, unde este pedepsit prin chinuri etc. (in- 
fern). Se înţelege că riturile funerare — atât riturile profilactice 
şi purificatoare, cît şi cele de trecere; diferă după cum sinu- 
cigaşul intră în una sau alta din aceste patru categorii. 

Consideraţii similare se regăsesc şi în riturile de reînviere şi 
de reîncarnare. Într-adevăr, chiar dacă sufletul a fost despărţit 
de cei vii şi agregat la lumea morţilor, el poate merge şi în sens 
invers; poate reapare printre cei vii, de la sine sau sub con- 
strîngerea altcuiva. Mecanismul este uneori foarte simplu : e de 
ajuns ca sufletul să se reîncarneze într-o femeie şi să reapară 


1. R. Lasch, Die Verbleibsorte der abgeschiedenen Seele der Selbstmârder, in: 
Globus, 1900, vol. LXXVII, pp. 110-115. 

sub formă de copil; această credinţă se întîlneşte, printre alţii, 
la tribul arunta din Australia, care crede că sufletele stau ascun- 
se şi pîndesc în pietre, copaci etc., şi că de acolo atacă femeile 
tinere, grase şi ispititoare. Încît, riturile de reintegrare la lumea 
celor vii au fost studiate în legătură cu naşterea copilului şi cu 
darea numelui. Ceremoniile populaţiei lushei din Assam! oferă 
un bun exemplu de astfel de „eternă reîntoarcere”. Mortul este 
îmbrăcat cu hainele sale cele mai bune şi legat în poziţie şezîn- 
dă pe un eşafod de bambus; i se pun alături ustensilele şi 
armele corespunzătoare sexului ; se taie un porc, o capră şi un 
cîine, din care se înfruptă toate rudele, prietenii şi vecinii; i se 
dă şi mortului să mănînce şi să bea. Apoi, la venirea serii, este 
pus într-o groapă săpată în imediata apropiere a casei; ruda 
cea mai apropiată îşi ia adio de la el şi îl roagă să pregătească 
totul pentru cei care vor veni în urma sa. Într-adevăr, sufletul 
însoţit de sufletele porcului, caprei şi cîinelui, fără de care nu 
ar putea găsi drumul, merge, îmbrăcat şi echipat, în ţara 
Mi-thi-hua, unde viaţa este foarte grea. Însă, dacă în timpul 
vieţii, mortul a vînat animale, a omorît oameni sau a dat petre- 
ceri pentru întregul sat, el merge într-un ţinut plăcut, pe celălalt 
mal al unui rîu, unde nu face altceva decît să petreacă. Femeile, 
neputînd să lupte, să vîneze sau să dea petreceri, nu pot ajunge 
în ţara aceasta minunată decît dacă sînt duse de soţii lor. După 
un timp, sufletul părăseşte una sau alta din aceste regiuni şi 
revine pe pămînt sub formă de viespe; după un alt interval de 
timp, se transformă în apă, apoi se evaporă sub formă de rouă; 
iar dacă o picătură de rouă cade pe un om, acela va avea un 
copil care va fi reîncarnarea mortului?. La naşterea copilului, 
sînt tăiaţi doi pui, apoi mama se spală şi face baie copilului. În 
primele şapte zile, sufletul copilului stă agăţat, ca o pasăre, de 
veşmintele şi de corpurile părinţilor săi; iată de ce aceştia fac 
cît mai puţine mişcări şi zeul domestic este îmbunat prin sacri- 
ficii. Urmează tot felul de ceremonii, în cursul uneia dintre 
acestea ruda cea mai apropiată, pe linie maternă, dînd un nu- 
me copilului, adică agregîndu-l definitiv la clan. 

În sfîrşit, reamintesc că sufletele morţilor se reîncarnează 
uneori direct în animale, plante etc., adică în totemuri. În aceste 
cazuri, au loc rituri de agregare a mortului la societatea totemică. 


1. Maiorul Shakespear, in: Census of India, 1901, vol. I, Etbnographical 
Appendices, Calcutta, 1903, p. 225. 
2. Este unul din cazurile, foarte rare, de reîncarnare prin tată. 

Nu întotdeauna în lumea de dincolo există un loc special 
destinat morţilor. Adesea, ei se adăpostesc prin împrejurimile 
casei, ale mormîntului (numit „izba mortului”, la populaţia 
votiak) sau cimitirul (numit „satul morţilor” de către populaţia 
mandan). În acest caz, îngroparea constituie adevăratul rit de 
agregare la lumea generală a morţilor. Faptul este foarte evident 
la ceremîşi, care, probabil sub influenţa tătarilor, cred şi într-o 
lume de dincolo!, asemănătoare cu cerul ostiacilor; acolo se 
ajunge, fie pe o prăjină servind de pod peste un cazan, fie 
urcînd pe o scară. Şi morţii mordvini au ca adăpost mormîntul 
sau cimitirul?. Legătura cu cei vii, deci perioada de prag, du- 
rează în acest caz mai mult, cei vii reînnodînd-o periodic, aşa 
cum s-a spus, fie prin mese în comun sau vizite, fie hrănind 
mortul (gaură în pămînt şi în sicriu, trestie, alimente puse pe 
mormînt etc.). Dar vine întotdeauna un moment cînd legătura 
se rupe, după ce s-a slăbit treptat. În acest caz, are loc ultima 
comemorare sau ultima vizită etc., care conţine rituri de se- 
parare faţă de mort şi de reconsolidare a societăţii, restrînsă 
sau largă, a celor vii. 

lată acum o listă a riturilor de trecere considerate în mod 
izolat, listă care, la fel ca altele prezentate în acest volum, nu 
are pretenţia de a fi completă. 

Printre riturile de separare, dintre care unele au fost trecute 
în revistă, se cuvin incluse: diversele procedee de transport al 
cadavrului afară; arderea uneltelor, a casei, a bijuteriilor, a 
averii mortului; uciderea soțiilor, a sclavelor, a animalelor sale 
preferate; spălările, ungerile şi, în general, riturile numite de 
purificare ; tabuurile de orice fel. Pe lîngă acestea, există pro- 
cedeele materiale de separare: groapă, sicriu, cimitir, împrej- 
muire de nuiele, depunere a cadavrelor în copaci, mormane de 
pietre etc. care se construiesc sau se utilizează ritual, închi- 
derea sicriului sau a mormîntului care încheie adesea întregul 
rit într-un mod solemn. Ca rituri colective, sînt ceremoniile 
periodice de alungare a sufletelor celor morţi în afara casei, a 
satului, a teritoriului tribal. Ritului de „răpire” a miresei îi cores- 
pund luptele pentru cadavru, atît de răspîndite în Africa, pentru 
care nu pare să se fi găsit pînă acum adevăratul sens: cei vii nu 
vor să piardă pe unul din membrii societăţii, decît dacă sînt 


1. Smirnov (trad. P. Boyer), Les populations finnoises des bassins de la Volga et 
de la Kama, vol. I, Teheremisses et Mordves, Paris, 1898, pp. 133-144. 
2. Ibidem, pp. 357-376. 

forţaţi, căci are loc o scădere a puterii sociale. Din acest motiv, 
luptele sînt cu atît mai violente cu cît poziţia mortului în socie- 
tate era mai înaltă!. Cît despre distrugerea propriu-zisă a ca- 
davrului (incinerare, grăbirea putrefacţiei etc.), aceasta are ca 
obiect dezagregarea părţilor componente, corpuri şi suflete ; în 
ciuda afirmațiilor lui Hertz, foarte rar resturile (oase, cenuşă) 
constituie noul corp al mortului în viaţa de apoi?. 

Ca rituri de agregare, voi cita în primul rînd mesele de după 
funeralii şi cele prilejuite de sărbătorile de comemorare, mese 
avînd drept scop să reînnoade pentru membrii unui grup rămaşi 
în viaţă, şi, uneori, cu defunctul, lanţul rupt prin dispariţia 
unuia din elementele sale. Adesea, o astfel de masă are loc şi 
cu prilejul renunţării la doliu. Cînd funeraliile se desfăşoară în 
două etape (provizorii şi definitive), la sfîrşitul primei etape de 
obicei, se oferă rudelor o masă de comuniune, la care se presu- 
pune că asistă şi mortul. În sfîrşit, dacă este invitat şi tribul, 
clanul sau satul, modul de convocare (tobe, mesager etc.) subli- 
niază şi mai mult caracterul ritual colectiv al mesei la care 
participă membrii grupurilor interesate. 

Cît despre riturile de agregare la lumea de dincolo, acestea 
sînt echivalente cu riturile de ospitalitate, de agregare la clan, 
de adopţie etc. Adesea, faptul este sugerat sub formă de tabu- 
uri, în legendele avînd drept temă centrală cobortrea în infern 
sau călătoria în ţara morţilor: nu trebuie să mănînci împreună 
cu morţii, să mănînci sau să bei ceva produs în ţara lor, să îi 
laşi să te atingă sau să te îmbrăţişeze, să accepţi daruri de la ei 
etc. Pe de altă parte, a bea laolată cu un mort determină agre- 
garea la lumea lui şi, în consecinţă, permite să călătoreşti 
printre ei fără pericol; acelaşi efect îl are şi plata (în bani etc.). 
Printre riturile de detaliu, voi cita lovitura cu biîta în cap pe 
care o dau morţii noului venit*; ultima împărtăşanie a creştini- 
lor; aşezarea mortului pe pămînt. În sfîrşit, probabil că trebuie 
să includem în această categorie „dansurile morţilor” executate 
de către anumiţi amerindieni, de indigenii anyanja! în Africa 
etc., de membrii societăţilor secrete sau din alte societăţi ma- 
gico-religioase speciale. 


Pentru referinţe, a se vedea Hertz, loc. cit., pp. 128, 42. 

Loc. cit, p.78, modificînd o teorie prea exclusivistă a lui Kleinpaul. 
Haddon, Cambridge expedition to Torres Straits, vol. V, 1906, p. 355; acelaşi 
rit face parte şi din riturile de căsătorie ; cf. supra, p. 117. 

A se vedea A. Werner, The Natives of British East Africa, Londra, 1906, p. 229; 
R.-S. Rattray, Some folk-lore stories and songs in Chinyanja, Londra, 1907, 
p. 179. 

CAPITOLUL LX 


ALTE GRUPURI DE RITURI DE TRECERE 


Despre unele rituri de trecere considerate izolat : 1° păr; 2° văl ; 
3 limbaje speciale ; 4° rituri sexuale ; 5° lovituri şi flagelări ; 
6% prima oară — Ceremonii anuale, sezoniere, lunare, cotidiene — 
Moarte şi renaştere — Sacrificiu, pelerinaj, jurămiînt — Pragurile — 
Paralelism ritual sistematizat în Egiptul antic. 


Ar trebui să examinăm acum fiecare rit de trecere şi să 
demonstrăm că este într-adevăr rit de separare, de prag sau de 
agregare. Am avea astfel material suficient pentru mai multe 
volume, aproape fiecare rit putînd fi interpretat în mai multe 
moduri, după cum face parte dintr-un sistem complet sau este 
un rit izolat, executat cu o anumită ocaziel. Există mai multe 
enumerări?, toate riturile care conţin actul de a tăia, pe de o 
parte, sau de a lega, pe de altă parte nefiind subiecte de con- 
troversă. Astfel, am explicat circumcizia ca rit de separare şi 
am demonstrat că utilizarea „legăturii sacre”, a „funiei sacre”, a 
nodului este foarte răspîndită, la fel ca şi obiectele analoge, 
brîul, inelul, brăţara şi coroana, cea din urmă mai ales în riturile 
de căsătorie şi de întronare, forma ei primitivă fiind diadema. 

Pentru unele dintre riturile pe care le consider a fi de trecere 
trebuie totuşi să dau, pe scurt, argumentele mele. 

1. Păr. Aceste rituri au făcut obiectul monografiei lui Wilkens, 
ale cărui opinii au fost acceptate şi dezvoltate, printre alţii, de 
Robertson Smith“, Sidney Hartland etc. În realitate, ceea ce se 
numeşte „sacrificiul părului” cuprinde două operaţii distincte: 
a) tăierea părului; b) consacrarea sau sacrificarea lui. Or, a-ţi 


1. Vom compara în această privinţă riturile semnalate de E. Monseur, La 
proscription religieuse de l'usage recent, in: Rev. de l'Hist. des Rel., vol. LII 
(1906), pp. 290-305. 

2. A se vedea supra, pp. 25-26, 35-37, 44-45, 52-53, 57, 58, 64, 118, 120, 121, 
145-146. 

3. J.-A. Wilken, Das Haaropfer, in: Revue coloniale Internationale, vol. II ; cf. 
Frazer, Golden Bough., vol. I, pp. 368-389, pentru o colecţie completă a 
faptelor. 

4. Rob. Smith, Die Religion der Semiten, pp. 248-255. 

tăia părul înseamnă a te separa de lumea anterioară, a consacra 
părul înseamnă a te uni cu lumea sacră şi, în special, cu o 
divinitate sau un demon, cu care astfel te înrudeşti. Este însă 
doar una din formele de utilizare a părului tăiat, în care rezidă, 
la fel ca în prepuţ sau în unghiile tăiate, o parte din 
personalitate. Deseori, o asemenea idee nu există, încît nu se 
procedează în nici un fel cu aceste resturi. În alte cazuri, ideea 
există şi resturile sînt îngropate, arse, păstrate într-un săculeţ, 
încredințate unei rude etc. La fel, ritul de tăiere, totală sau 
parţială (tonsură), a părului se utilizează în numeroase împre- 
jurări diferite : copilul este ras în cap pentru a se marca trecerea 
în alt stadiu de viaţă ; fata este rasă în cap în momentul mări- 
tişului, cînd trece la altă clasă de vîrstă; văduvele îşi taie părul 
pentru a rupe legătura creată de căsătorie, punerea părului pe 
mormînt întărind ritul; uneori, din acelaşi motiv, se taie părul 
mortului. Or, există o cauză pentru ca ritul de separare să 
afecteze părul: prin formă, culoare, lungime şi mod de aranjare, 
părul are un caracter distinctiv uşor de recunoscut, atît indivi- 
dual cît şi colectiv. „La vîrste foarte fragede, fetiţele din popu- 
laţia rehamna (Maroc) sînt rase în cap, cu excepţia părului de 
pe frunte şi de pe ceafă; cînd ajung la pubertate, ele îşi lasă 
părul să crească, păstrîndu-l pe frunte aşa cum este, iar restul 
şi-l prind pe creştet; cînd se mărită, îşi împletesc părul în două 
cozi pe spate, dar din momentul în care devin mame îşi aduc 
cozile pe deasupra umerilor, pe piep!. Astfel, la rehamna, 
coafura serveşte la punerea în evidenţă a stadiilor vieţii şi a 
apartenenţei la una sau alta dintre categoriile societăţii femi- 
nine. Se pot cita cu uşurinţă numeroase alte documente asemă- 
nătoare. Ce doresc să subliniez este că tratarea într-un anumit 
fel a părului, de cele mai multe ori, este inclusă în categoria 
riturilor de trecere?. 

2. Văl. „De ce, se întrebase Plutarh, trebuie să îţi acoperi 
capul cu un văl atunci cînd adori zeii ?” Răspunsul e simplu: 
pentru a te separa de profan — chiar şi vederea (aşa cum se 
afirmă în legătură cu shammar-ii) fiind o formă de contact — şi 
a trăi exclusiv în lumea sacră. În adoraţie, în sacrificiu, în 
riturile de căsătorie etc., „acoperirea cu văl” este temporară. 


1. E. Doutte, Merrâkecb, vol. I, Paris, 1905, pp. 314-315. 

2. Rob. Smith, loc. cit., pp. 250-252, a observat bine că a tăia sau a tunde părul 
este un rit de iniţiere răspîndit, dar îl identifică cu o hirotonisire; e mai 
corect să afirmăm că acelaşi rit există simultan şi în ritul de trecere şi în cel 
de hirotonisire. 

Doar în alte cazuri, separarea şi agregarea (sau ambele) sînt 
definitive. De exemplu, femeile musulmane, evreicele din 
Tunis etc., aparţinînd pe de o parte societăţii sexuale, pe de 
altă parte, unei societăţi familiale determinate, trebuie să se 
izoleze de restul lumii acoperindu-se cu un văl. În mod similar, 
în catolicism, trecerea de la stadiul liminar (noviciat) la stadiul 
de agregare definitivă la o comunitate este călugărirea (în fran- 
ceză, în orig.: prendre le voile, n. tr.). În sfîrşit, la unele po- 
poare, o văduvă se desparte de soţul dispărut, fie numai pe 
perioada de doliu, fie pentru totdeauna, sau de celelalte femei 
măritate şi de bărbaţi, purtînd un văl. Acoperindu-se cu un văl 
după ce băuse cucuta, Socrate se separa astfel de lumea celor 
vii pentru a se agrega la lumea morţilor şi a zeilor; însă trebu- 
ind să îi spună lui Criton să jertfească un cocoş lui Esculap, 
adică dorind să se manifeste din nou ca un om viu, el şi-a 
descoperit faţa, dar s-a acoperit iarăşi imediat. La fel, cînd 
romanii aduceau jertfe zeilor, acopereau victimele cu un văl, 
dorind să le separe astfel de lumea prezentă, pentru a le agrega 
la cealaltă, divină şi sacră. Ritul creştin semnalat exista şi el 
încă din vremea iniţierii în Mistere, avînd aceeaşi explicaţie. 

3. Limbaje speciale. În cursul majorităţii ceremoniilor amin- 
tite, şi mai ales în timpul perioadelor de prag, este utilizat un 
limbaj special. El conţine uneori un întreg vocabular necu- 
noscut sau neutilizat în societatea generală, dar alteori doar 
interzice folosirea unor cuvinte din limba uzuală. Există astfel 
limbaje pentru femei, pentru iniţiaţi, pentru fierari, pentru pre- 
oţi (limbaj liturgic) etc. Este un fenomen similar cu schimbarea 
hainelor, cu mutilările, alimentaţia specială (tabuuri alimentare) 
etc., adică un procedeu de diferenţiere absolut normal. Nu 
insist asupra acestui punct, deoarece l-am discutat în detaliu în 
altă lucrare?. 

4. Rituri sexuale. Interzicerea actului sexual este un element 
inclus în majoritatea ansamblurilor ceremoniale încît, ca şi lim- 
bajele speciale, nu trebuie clasificat separat. La popoarele la 


1. Nu este cazul să analizăm, aşa cum a făcut S. Reinach în studiul său despre 
„vălul de jertfă” (Cultes, Mythes et Religions, vol. I, pp. 299-311), ideea că 
„vederea unui cadavru ar fi pătat lumina celestă”. Mai departe (p. 309) ela 
întrezărit o explicaţie asemănătoare cu cea dată de mine, dar fără a merge 
pînă la capăt cu argumentul; „corelaţia între purificare, penitenţă şi doliu”, 
apoi între acoperirea cu văl a iniţiatului şi utilizarea unui văl comun la 
riturile de căsătorie roman şi creştin i-ar fi putut arăta sensul de rit de 
separare şi, simultan, de agregare al acestor practici. 

2. A. Van Gennep, Essai d'une théorie des langues spéciales, in: Revue des 
Etudes Ethnographiques et Sociologiques; 1908, pp. 327-337. 

care coitul nu implică nici impuritate, nici pericol magico-reli- 
gios, acest tabu nu se manifestă, dar acolo unde există o astfel 
de opinie, este firesc ca individul care doreşte să intre în lumea 
sacră şi, odată intrat, să acţioneze ca atare, să se plaseze şi să 
se menţină într-o stare de „puritate”. Dar, pe de altă parte, şi 
este vorba în acest caz de o formă de pivotare a noţiunii de 
sacru menţionate în cap. I, totul fiind impur, coitul este „dătător 
de putere”; iată de ce este utilizat uneori drept rit cu o efica- 
citate superioară. E evident că actul sexual cu o prostituată 
consacrată unei divinităţi reprezintă doar un mijloc, asemănător 
cu comuniunea, de agregare la divinitate sau chiar de identi- 
ficare cu eal. Căci actului trebuie să i se ia în considerare sensul 
material de penetrare. Alte rituri, cum ar fi cel din Mylitta (fieca- 
re fată trebuia să se ofere o dată unui străin şi să primească de 
la el o monedă), sînt mai complexe. Westermarck le-a dat cea 
mai bună interpretare: el îl consideră, datorită puterii sacre a 
străinului, drept un mijloc de asigurare a fecundității fetei?. La 
drept vorbind, ea nu era o prostituată sacră; actul se executa 
pe un teren sacru şi e posibil ca scopul să fi reprezentat şi o 
agregare a străinului la divinitate sau la cetate. Tot ca rit de 
agregare interpretez coitul, atunci cînd el constituie actul de 
încheiere a ceremoniilor de iniţiere: de exemplu, în Australia, 
unde coitul este un rit de agregare a mesagerului la un trib, în 
timp ce în alte cazuri el constituie un rit destinat să asigure 
bunul mers al ceremoniilor în desfăşurare sau un rit de fra- 
ternizare (împrumut şi schimb de soţii, surori etc.). 

Cît despre „desfrîul sexual” de după ceremoniile de iniţiere, 
cînd, la fel ca în ceremoniile unor secte rusești, bărbaţii şi feme- 
ile se împreunează după bunul lor plac sau la întîmplare, de- 
parte de a-l privi ca o reminiscență a pretinsei „promiscuităţi 
primitive”, îl consider o expresie completă a aceleiaşi idei de 
agregare: este echivalentul exact al mesei în comun, la care 
participă toţi membrii unui anume grup special. Pornind de la 
existenţa universală a meselor în comun, am puea oare să ple- 
dăm pentru proprietatea comunistă primitivă asupra alimente- 


1. Consider inutil să discut toate teoriile anterioare ale lui Crawley, Frazer 
etc.; ar fi greu de găsit un procedeu care să exprime mai bine o agregare 
atît de strînsă şi de intimă; chiar masa în comun pare mai complicată decît 
actul sexual. 

2. Westermarck, The origin and development of moral ideas, vol. II, Londra, 1908, 
pp. 445-440. 

3. Cf. supra, pp. 41-42. 

4. A se vedea lucrarea mea Mythes et Leg. d'Austr., Paris, 1906, pp. LVI-LVII. 

lor ? Şi în prezent drepturile la proprietatea personală sînt uitate 
cînd, la un modest picnic, cu toţii mănîncă din ce a adus fie- 
care. La fel, bărbaţii se unesc cu femeile pentru ca uniunea 
între membrii societăţii speciale (totemică, eretică etc.) să fie 
profundă şi completă. Cît despre mutilările organelor sexuale 
sau perforările himenului printr-un coit înainte de căsătorie, 
acestea nu au vreo semnificaţie sexuală propriu-zisă, aspect pe 
care l-am subliniat în repetate rînduri. 

Tot ceea ce s-a afirmat mai sus despre practicile hetero- 
sexuale rămîne valabil şi pentru cele homosexuale. Însă, cum 
în acest caz, interpretările au fost mai confuze iar documentele 
mai puţin detaliate, e necesar să cităm cîteva exemple. Cu 
ocazia iniţierii la ingiet (cf. supra, p. 82), un membru vîrstnic al 
societăţii se dezbracă şi se unge cu var din cap pînă-n picioare. 
El ţine în mînă unul din capetele unei funii, celălalt capăt fiind 
ținut de unul dintre novici; ambii trag de funie şi luptă pînă 
cînd bătrînul cade deasupra novicelui şi actul se execută; toţi 
novicii, unul după altul, trebuie să se supună; or, pederastia 
nu este considerată de aceşti melanezieni un viciu, ci un lucru 
distractivi. Pe de altă parte, se ştie că pederastia era un act 
normal în societăţile de efebi din antichitate, aşa cum este 
considerată şi în prezent, ca pact de prietenie, la albanezi; 
pentru locuitorii „caselor comune”, unde nu era permis traiul 
în comun al băieţilor şi fetelor?, primul act de pederastie consti- 
tuie un rit de fraternizare. Nu e necesar, cum face J.-Reinach, 
să implicăm aici ideea unui „transfer de forţă masculină de la 
războinicul puternic la efebul ataşat de el pentru a primi 
educaţie militară şi civică”. La evrei, prostituatelor sacre, 
kedesbâtb, le corespundeau aşa-numiţii kedesbim, bărbaţi în- 
chinaţi divinității, supuşi la pederastie pasivă; şi în acest caz 
actul era un rit de agregare. Nu mă voi ocupa aici de băr- 
baţii-femei, dar voi reaminti ritul din Cos: preoţii lui Hercule 
purtau veşminte de femeie iar mirele se îmbrăca în femeie 
pentru a-şi primi mireasaf. Acest paralelism se explică uşor 


1. R. Parkinson, Dreissig Jabre in der Südsee, Stuttgart, 1907, p. 611; sodomia 
este practicată ca rit de iniţiere şi în Noua-Guinee : J. Chalmers, Notes on the 
Bugilai, British New-Guinea, in: Journ. Antbrop. Inst., vol. XXXIV (1904), 
p. 109. 

2. Pentru exemple şi referinţe, a se vedea Havelock Ellis, Etudes de Psychologie 
sexuelle, vol. II, Inversion sexuelle, Paris, 1909; Westermarck, Origin and 
development of moral ideas, vol. II, 1908, pp. 456-489 şi periodicul lui F.-S. 
Krauss, Anthropopbyteia, Leipzig, 5 volume apărute. 

3. Ad.].-Reinach, Za lutte de Jacob avec Jabveb etc., in: Rev. des Etudes Etbnogr. 
et. Sociol., 1908, p. 356, nota 5. 

4. J.-G. Frazer, Adonis, Attis, Osiris, ed. a 2-a, Londra, 1907, p. 433. 

admiţînd că: 1% preoţii erau „soţiile” lui Hercule şi, în conse- 
cinţă, agregarea la acest zeu conţinea un act homosexual; 2° mi- 
rele acţiona ca în căsătoriile şamanilor koryak, în care soţul 
joacă rolul soţiei şi soţia pe cel al soţului!, astfel încît acest 
paralelism nu este decît o coincidenţă. Chiar în cazul în care 
am presupune că ritul de căsătorie a influenţat ritul templului, 
oricare ar fi motivaţia deghizării mirelui, cel din urmă nu poate 
fi altceva decît un rit de agregare la divinitate?. Pederastia 
rituală se întîlneşte şi la indienii pueblo, care efeminează în 
mod special pe tinerii (numiţi mujerados) folosiţi în cursul 
diverselor ceremonii”, fără îndoială că în acelaşi scop ca şi 
indienii arunta cînd posedau ritual femei, actul fiind în ambele 
cazuri „un lubrifiant magic”. 

Cîteva exemple vor demonstra că actul sexual cu animalele 
poate fi şi el, în unele cazuri, un rit de agregare. Acest rit se 
prezintă într-o formă foarte evidentă în Madagascar; la 
antaimoro, un bărbat nu poate avea relaţii sexuale cu soţia sa 
dacă nu le-a avut înainte cu o viţică, îngrijită în mod special şi 
împodobită cu flori şi ghirlande: porecla indienilor antaimoro 
este „cei care se însoară cu vacile”, iar ritul ar putea fi în legă- 
tură cu totemismul“. La unele triburi din Noua-Guinee britanică, 
actul sexual cu animalele este unul dintre riturile incluse în cere- 
moniile de inițiere’. Reprezentarea dramatică, sau chiar actul în 
sine, joacă un rol important în aceste ceremonii, la unele popu- 
laţii australiene şi amerindiene şi la bushmen-ii din Kalahari, 
care execută dansul taurului şi al vacilor, dansul curcanului sau al 
ariciului, simulînd coitul respectivelor animale cu mare exac- 
titate€. Eficacitatea magico-religioasă a împreunării cu animalele 


1. Cf. Jochelson, The Koryak; religion and myth, in : Jesup. North Pacific Exp., 
vol. VI, part. I, New-York şi Leiden, 1905, pp. 52-54. 

2. Totuşi, costumul feminin al preoților şi al magicienilor este un fapt destul 
de răspîndit pentru a mai căuta o altă explicație ; cf. interesantei note a lui 
Jochelson, The Koryak, p.53; J.-M.-M. van der Burgl, L’'Urundi et les 
Warundi, Bar-le-Duc, 1905, p. 107; J.-G. Frazer, Adonis, Attis, Osiris, ed. 
a 2-a, Apendice, pp. 428-435. Ideea schimbării hainelor este că preotul se 
consideră animat de un spirit feminin sau de o zeiţă cu care doreşte să se 
identifice. Frazer citează, la p. 434, acelaşi rit ca fiind unul de căsătorie şi 
crede că are drept scop să asigure naşterea copiilor de sex masculin. Opinia 
este inadmisibilă : dacă ar fi acceptată, mirele ar naşte fete sau ar concepe 
doar fete. După părerea mea, este vorba aici de un rit de agregare a tînărului 
la familia fetei şi al fetei la familia logodnicului sau, mai degrabă, un simplu 
rit de unire între doi indivizi, identic cu schimbul de inele, de alimente etc. 

3. F. Karsch, UVranismus oder Piderastie und Tribadie bei den Naturvolkern, 

in: Jahrbuch für sexuelle Zwischenstufen, vol. III, 1901, pp. 141-145. 

Cf. lucrării mele Tabou. Tot. Mad., pp. 249-251, 280-281, 343. 

J. Chalmers, loc. cit., p. 109. 

6. Passarge, Die Buscbmänner der Kalahari, Berlin, 1907, pp. 101-104. 

reiese din următoarele prescripţii notate în Dalmația de dr. Al. 
Mitrovici. Pentru a te vindeca de slăbiciune, trebuie să te împre- 
unezi cu o găină sau cu o rață; de blenoragie, cu o găină căreia 
i se taie gâtul în timpul actului; pentru a stăpîni arta diavolilor, 
cu o vacă; pentru a avea parte de fericire, cu o găină; pentru a 
învăţa limba animalelor, cu un şarpe femelă; pentru ca Vila 
(zînele rele) să nu facă rău animalelor din gospodărie, cu o 
iapă; pentru a fura fără a fi prins, cu o pisică; pentru a avea 
parte de fericire în casă, cu o capră, adunînd sperma şi frecînd 
cu ea uşa caseil. Fără îndoială, că practicile annamite (cu găini, 
rațe etc.), atît de răspîndite, încît un european nu trebuie nicio- 
dată să mănînce una din aceste păsări dacă nu a fost ucisă în 
prezenţa sa, se datoresc unor opinii asemănătoare. 

5. Flagelarea este un act care, chiar atunci cînd este executat 
doar ritual, lasă posibilitatea unor interpretări diferite. Este 
cunoscută importanţa sa în psihologia sexuală; este una din 
cele mai puternice metode erotogene. Dar şi în acest caz, ca şi 
în cel al riturilor, putem încadra flagelarea într-o categorie mai 
vastă, cea a loviturilor date o singură dată sau repetate, privite 
în ansamblu ca o formă de sadism. Ca rit, flagelarea şi loviturile 
pot avea uneori o acţiune sexuală. Acolo unde nu au această 
conotaţie, trebuie să completăm interpretările admise pînă în 
prezent cu teoria conform căreia loviturile constituie doar un 
rit de expulzare a demonului răului, a impurităţii etc. Salomon 
Reinach? a adunat exemple de flagelare rituală în antichitate şi 
a expus teoria lui Mannhardt, conform căreia, de Lupercalia, 
biciuirea are ca efect îndepărtarea demonilor; Frazer vede în 
ea un rit de purificare; Thomson, un mijloc de a transfera în 
corpul pacientului forţa şi vitalitatea arborelui (alun), a ani- 
malului (tap sau capră), prin intermediul obiectului cu care 
este biciuit. Adoptînd teoria, S. Reinach vede în flagelare un 
„rit de comuniune”, ceea ce eu numesc un rit de agregare. 
Această interpretare trebuie admisă atît pentru Lupercalia cît şi 
pentru flagelarea pe altarul zeiţei Arthemis Orthia. Flagelarea 
este un rit important în numeroase ceremonii de iniţiere (după 
cum am văzut la tribul zuni)* şi echivalează cu ritul întîlnit în 


1. Fr.-S. Krauss şi R. Reiskel, trad. cu adăuguri de Dulaure, Des Divinités 
génératrices, Leipzig, 1909, p. 181. 

2. S. Reinach, Za flagellation rituelle, in: Cultes, Mythes et Religions, vol. 1, 
pp. 173-183. 

3. J.-G. Frazer, The Golden Bough, vol. II, pp. 149 şi urm. 

4. Cf. supra, pp.78 şi, pentru un alt caz tipic, H. Webster, Primitive secret 
societies, p. 113. 

Noua-Guinee, constînd din a da o lovitură de măciucă în cap 
unui individ pentru a-l agrega la clanul totemic, la familie sau 
la lumea morţilori. Trebuie să observăm totuşi că în unele 
cazuri (Liberia, Congo) flagelarea sau loviturile servesc drept 
rit material de separare faţă de lumea anterioară, a lovi însem- 
nînd şi a tăia sau a sparge. Reamintesc, în fine, că ritul constînd 
din a bate un obiect este destul de răspîndit, iar printre riturile 
de adaptare există cel al „lovirii de pămînt” sau de „lovire a 
marginilor”?. 

6. Prima oară. „Numai prima oară contează”, spune un pro- 
verb francez, şi nu e lipsit de interes să remarcăm că această 
idee este universală şi se traduce pretutindeni, mai mult sau mai 
puţin evident, prin rituri speciale. În mai multe rînduri, am văzut 
că riturile de trecere nu se prezintă sub forma lor completă, nu 
ies în evidenţă sau chiar nu există decît cu prilejul primei treceri 
de la o categorie socială la alta sau de la o situaţie la alta. Astfel, 
pentru a nu mai supraîncărca o lucrare deja stufoasă, mă voi 
limita în acest context la cîteva indicaţii. Reamintesc mai întîi că 
în această categorie sînt incluse toate riturile de fondare şi de 
inaugurare (casă, templu, sat, oraş); ele conţin ceremonii de 
separare de ceea ce este comun sau profan, şi o apropriere sau 
o consacrare. În detaliu, aceste ceremonii conţin într-adevăr 
rituri profilactice, propiţiatoare etc., dar scheletul lor este dat 
de schema riturilor de trecere, vizibilă mai ales în riturile primei 
intrări. Chiar şi pentru străin există rituri ale primei intrări; după 
acestea, el este liber să iasă şi să intre din nou. Prima sarcină şi 
prima naştere sînt cele mai importante din punct de vedere 
ritual, deşi în acest caz motivele igienice şi medicale tind să 
diminueze diferenţele între prima şi celelalte. Naşterea primului 
copil, mai ales a primului băiat, sînt evenimente importante, iar 
acest punct de vedere se evidenţiază juridic prin dreptul celui 
mai vîrstnic sau de primogenitură. Prima tăiere a părului, primul 
dinte, prima hrănire cu alimente solide, primii paşi, prima men- 
struaţie : tot atîtea prilejuri pentru ceremonii variate ca formă, 
dar unite prin ideea lor fundamentală şi paralele prin schema 
lor centrală. Prima logodnă este cea mai importantă şi se cu- 
noaşte cît de discreditată este o fată a cărei logodnă s-a rupt. 
Primul act sexual al femeii are caracter ritual, de unde o întreagă 


1. Cf. supra, p. 146. 
2. Cf. Brand, Popular Antiquities, cap. XXXVI; Warde Fowler, The roman Festivals, 
p. 319; etc. 

serie de rituri legate de pierderea virginităţii. Prima căsătorie 
este cea mai importantă, nu numai datorită pierderii virginităţii, 
căci la numeroase populaţii există o perioadă preliminară căsă- 
toriei, cînd fata întreţine relaţii sexuale cu bărbaţii tineri (casa 
comună în Filipine etc.) sau nu este dată logodnicului decât 
după o deflorare prealabilă. Din acest motiv, ceremoniile de 
căsătorie se simplifică (sau devin chiar o parodie) atunci cînd o 
femeie divorțată sau o văduvă se recăsătoreşte. Cazul este des 
întîlnit în Ouargla şi citez observaţiile lui Biarnay!, deoarece au 
o valoare generală. 

„Trebuie deosebite (la Ouargla) patru tipuri de căsătorii: 

1. Căsătoria între doi tineri care nu au mai fost, nici unul 
nici celălalt, căsătoriţi. În timpul sărbătorilor şi al ceremoniilor 
ce însoțesc sau preced căsătoria, al căror ansamblu se numeşte 
islan, tînărul este numit asli iar tînăra taslet sau taselt. 

2. Căsătoria între un bărbat văduv, divorţat sau deja însurat 
cu una sau mai multe femei, şi o tînără fecioară: este căsătoria 
dintre bumâud şi taselt. 

3. Căsătoria dintre un tînăr care nu a mai fost căsătorit (asli) 
şi o femeie văduvă sau divorțată (ramer'ub). 

4. Căsătoria în care ambii parteneri au mai fost căsătoriţi. 

Petrecerile şi sărbătorile ocazionate de căsătorii se restrîng 
treptat, ca număr şi importanţă, de la căsătoriile din prima 
categorie, care pot fi numite căsătorii complete, pînă la cele 
din a patra categorie, acestea din urmă fiind considerate doar 
o simplă formalitate, care interesează numai viitorii soţi.” 

Adaug că prima femeie luată în căsătorie are drepturi bine 
determinate asupra celorlalte soţii, la populaţiile poligine. La 
populaţia toda poliandră, prima paternitate le domină pe cele 
următoare?, iar un soţ sakalava poligin se îngrijeşte, printr-un 
ceremonial special, să-şi asigure paternitatea primului copil, 
pentru a fi şi tatăl copiilor ce vor urmas. În fine, de multe ori 
naşterea primului copil este actul care încheie riturile de căsă- 
torie sau, ca în Camerun‘, include tînăra soţie în clasa femeilor 
propriu-zise. 

La rîndul lor, aşa cum o indică termenul, riturile de iniţiere 
sînt cele mai importante, prin faptul că asigură prezenţa sau 


Biarnay, loc. cit., Appendice. 

H. Rivers, The Toda, pp. 322, 517. 

A. Walen, The Sakalava, Antananarivo Annual, fasc. VIII (1884), pp. 53-54 
Pînă la prima naştere, fetele şi femeile umblă dezbrăcate; Hutter, 
Nord-Hinterland von Kamerun, Brunswick, 1902, p. 44 

participarea definitivă la ceremoniile confreriilor şi ale miste- 
relor. A vedea pentru prima oară un obiect sacru este oriunde 
un fapt grav; se rupe astfel cercul magic care, pentru acelaşi 
individ, nu se va mai putea închide ermetic. În acelaşi mod, 
primul sacrificiu al brahmanului, prima slujbă a preotului ca- 
tolic ocupă şi ele un loc special, exprimat printr-un întreg an- 
samblu de rituri speciale. Primele funeralii sînt mai complicate 
decît cele executate a doua oară; iar funeraliile primului copil 
mort dintr-o familie au uneori o complexitate sau o însemnătate 
speciale. În fine, cele mai bune ofrande sînt cele de nou-năs- 
cuţi, de trufandale etc. 

Din această rapidă enumerare reiese că explicaţia unor ase- 
menea rituri trebuie să prezinte un caracter de generalitate, pe 
care H. Schurtz, studiind numai riturile de iniţiere, nu l-a bă- 
nuit!. El vede în simplificarea treptată a riturilor de iniţiere o 
consecinţă a faptului că: 10 secretul nu mai este necesar pe 
măsură ce se urcă în grad şi că 2° membrii gradelor superioare 
„se menţin în culise”, interpretare evident inadmisibilă pentru 
toate celelalte cazuri citate. Astfel de rituri sînt pur şi simplu 
rituri de intrare într-un anumit domeniu sau într-o anumită 
stare, şi este normal ca, odată intrat într-un domeniu nou sau 
într-o nouă stare, repetarea primului act să nu mai aibă o im- 
portanță atît de mare. În plus, din punct de vedere psihologic, 
al doilea act nu oferă nimic nou şi marchează începutul auto- 
matismului. 


În categoria riturilor de trecere se includ şi cele care însoțesc 
şi, după caz, asigură schimbarea anului, a anotimpului şi a 
lumii. Aceste cicluri au fost studiate de către diverşi autori, mai 
ales de Mannhardt şi Frazer, însă dintr-un anumit punct de 
vedere şi fără ca sensul lor esenţial să fie, după cît se pare, pus 
în legătură cu celelalte rituri de trecere. 

Ceremoniile de sfîrşit de an şi de an nou sînt destul de 
cunoscute şi nu voi mai insista asupra lor?. La Beijing”, în ultima 
zi a anului, se adună la masă toţi membrii familiei, chiar şi cei 


H. Schurtz, Altersklassen und Mănnerbiinde, pp. 354-355. 
Cf. printre alţii Warde Fowler, The roman festivals, pp. 35-43, 48-50. 


T: 
2. Cf. p 
3. W. Grube, Zur Pekinger Volkskunde, Berlin, 1901, pp. 93 şi 97-98. 

între care existau de obicei, diferende. Ritul de „iertare” este 
de importanţă secundară; reprezintă doar un rit pregătitor, 
avînd ca obiect să confere unitate grupului. Apoi cu toţii îşi iau 
rămas bun de la anul care trece; toţi membrii familiei fac kotu 
în faţa strămoşilor, mai întîi cei mai în vîrstă, cu excepţia fetelor, 
acestea fiind sortite să intre într-o altă familie ; vizite ale fiului 
mai mare la familiile înrudite etc. 

Perioada de prag durează aici, în funcţi de poporul res- 
pectiv, fie toată noaptea, fie de la miezul nopţii la ora unu 
dimineaţa, fie cîteva minute, fie chiar o clipă: cea a schimbării 
anului. Astfel, la Beijing, timp de o jumătate de oră se închide 
poarta dintre cartierul tătar şi cel chinezesc; se lipesc pe uşi, 
dulapuri etc. bucăţi de hîrtie roşie etc. Urmează riturile de 
întîmpinare a noului an; la Beijing: sacrificiu pentru strămoşi, 
divinităţi, mese în comun cu rudele etc. Perioada de prag în 
acest caz ia forma unei zile, a unei săptămîni sau a unei luni 
de sărbătoare sau concediu: cum ar fi luna de oprire a activi- 
tăţilor administrative în China, numită „pecetluirea sigiliului”, 
care se încheie cu „deschiderea sigiliului”!. La multe popoare, 
cea dintii zi a anului este de oprire a vieţii generale; în 
Indochina, chiar şi morţii ies din sălaşul lor şi vin să guste 
iarăşi din viaţa pămînteană? ; la fel, perioada celor Douăspre- 
zece Zile sau a celor Douăsprezece Nopti este o perioadă de 
prag, al cărei studiu e foarte interesant din punctul de vedere 
al riturilor de trecere. 

Aceste rituri se regăsesc de asemenea, şi tot în conformitate 
cu schema obişnuită, în ceremoniile legate de anotimpuri, 
coincizînd cu solstițiul de vară sau cu cel de iarnă (acestea 
combinîndu-se în Europa cu ceremoniile de sfîrşit de an), cu 
echinoxul de primăvară şi de toamnă. Voi observa aici doar că 
ritul de separare constă în alungarea iernii? iar cel de agregare, 
în aducerea verii în sat“; în alte cazuri, iarna moare, iar vara 
sau primăvara renaşte. 

Or, anotimpurile nu prezintă interes pentru oameni decât 
prin repercusiunile lor economice, atît asupra vieţii mai degra- 
bă industriale iarna, cît şi asupra vieţii preponderent agricole 


1. Cf. Doolittle, Social life of the Chinese, 1867, vol. II, pp. 38-40 şi Grube, loc. 
cit., pp. 98-99. 

2. Pentru exemple, a se vedea J.-G. Frazer, Adonis, Attis, Osiris, ed. a 2-a (1907), 
pp. 306 şi urm. 

3. Frazer, Golden Bough, vol. III, pp. 70 şi urm. 

4. Ibidem, vol. I, p. 208 şi vol. II, pp.91 şi urm. 

şi pastorale din primăvară şi vară. Rezultă că riturile de trecere 
sezoniere propriu-zise au o paralelă exactă în riturile destinate 
să asigure renaşterea vegetației după pragul constituit de înce- 
tinirea vegetală datorată iernii; se asigură reluarea vieţii sexuale 
a animalelor în vederea creşterii numerice a turmelor. Toate 
aceste ceremonii conţin: 1° rituri de trecere; 20 rituri simpa- 
tetice directe sau indirecte, pozitive sau negative, de fecundare, 
de înmulţire şi de creştere. Este interesant că doar cele din 
urmă au atras atenţia lui Mannhardt, lui J.-G. Frazer şi conti- 
nuatorilor lor, Hoffmann-Krayer! de ex. Aceşti savanţi au publi- 
cat documente destul de detaliate, încît e uşor pentru oricine 
să observe că, în aceste ceremonii, schema riturilor de trecere 
coexistă cu cel de-al doilea tip de ceremonii despre care am 
vorbit mai sus. Elementul cel mai evident al schemei, în cazul 
în care puterea sezonieră şi economică este individualizată (de 
exemplu Osiris, Adonis etc.) este dramatizarea ideii de moarte, 
de aşteptare şi de renaştere?. Lui Adonis i se fac funeralii solem- 
ne; se poartă doliu, şi toată viaţa socială este suspendată; el 
renaşte, se reînnoadă legătura care îl unea cu societatea, iar 
viaţa socială se reia. În fine, voi semnala faptul, bine pus în 
evidenţă de Beuchat şi Mauss? că, la eschimoşi, viaţa socială se 
construieşte pe baze diferite vara şi iarna, tranziţia de la una 
din forme la cealaltă exprimîndu-se prin rituri de trecere carac- 
teristice. 

O întreagă altă categorie de rituri a fost interpretată complet 
greşit, datorită necunoaşterii schemei riturilor de trecere: este 
vorba de ceremoniile legate de fazele lunii. ].-G. Frazer a adu- 


1. Hoffmann-Krayer, Die Frucbtbarkeitsriten im schweizerischen Volksbraucb, 
în: Archives suisses des Trad. Pop., vol. XI (1907), pp. 238- 268. 

2. Cf. Frazer, Golden Bough, vol. al 2-lea aproape în întregime şi vol. III, 
pp. 130- 200; Adonis, Attis, Osiris, ed. a 2-a, pp. 187-193; 219-230; 254-259; 
299-345; Fr. Cumont, Les religions orientales dans le paganisme romain, 
Paris, 1907, pp. 300, 310; S. Reinach, Cultes, Mythes et Religions, 3 vol. 
passim. 

3. Beuchat şi Mauss, Essai sur les variations saisonnières des sociétés eskimos, 
in: Année sociologique, vol. IX (1906), pp. 39-132. Autorii nu au consacrat 
un studiu special practicilor utilizate la schimbarea locuinţei, dar le găsim 
descrise (mutare, alai, mijlociri diverse etc.) în sursele citate. Vom face 
apropierea cu riturile de trecere de la viaţa de cîmpie la cea de munte 
(transhumanţa în Savoia, în Elveţia, în Tirol, în Carpaţi etc.), plecarea şi 
întoarcerea presupunînd întotdeauna mese în comun, sărbători ale satului, 
procesiuni şi binecuvîntări etc. În această categorie intră toate riturile de 
acelaşi tip cu cel din Rusia, constînd în a face vitele să treacă peste o bară 
plasată pe prag, cu prilejul celei dintâi ieşiri de după sfîrşitul iernii (Trumbull, 
Threshold Covenant, p. 17) cu scopul evident de a le separa de lumea do- 
mestică închisă şi a le agrega din nou la lumea exterioară, în aer liber. 

nat şi descris un mare număr de astfel de exemple!, dar a văzut 
în ele un singur element: riturile simpatetice. Această cores- 
pondenţă între fazele lunii şi creşterea, apoi descreşterea vieţii 
vegetale, animale şi umane este una din cele mai vechi credinţe 
ale omenirii şi ea răspunde într-adevăr unei corespondențe 
aproximative reale, în sensul că fazele lunii reprezintă ele în- 
sele un element al marilor ritmuri cosmice faţă de care se supun 
toate celelalte, de la corpurile cereşti pînă la circulaţia sîngelui?. 
Voi sublinia însă că atunci cînd luna dispare, viaţa încreme- 
neşte, nu numai cea fizică dar şi cea socială, fie ea generală 
sau specială; deci o perioadă de prag. Ceremoniile în discuţie 
au scopul de a pune capăt acestei perioade, asigurînd maximul 
vital mult aşteptat şi, în momentul descreşterii, să facă astfel 
încît aceasta să nu fie definitivă ci temporară. De unde, în 
aceste ceremonii, şi dramatizarea ideei de reînnoire, de moarte 
şi renaştere periodice, şi caracterul de rituri de separare, de 
intrare, de prag şi de ieşire al ceremoniilor legate fie de luna în 
toate fazele sale, fie numai de luna plină. 

Săptămîna nefiind decît o diviziune a lunii, nu există rituri 
legate de săptămînă, excepţie făcînd doar cele referitoare la 
legătura dintre zilele săptămînii şi ţinerea tîrgurilor (mai ales în 
Africa). Sînt cunoscute, totuşi, astfel de rituri relative la zi, de 
exemplu în Egiptul anticf, iar toate ceremoniile destinate să 
asigure mersul zilnic al soarelui conţin, printre alte elemente, 
şi schema riturilor de trecere. 

Toate aceste rituri, avînd drept scop înmulţirea animalelor 
şi a vegetației, periodicitatea inundaţiilor care fertilizează, fe- 
cundarea pămîntului, creşterea normală şi coacerea cerealelor 
şi a fructelor etc. nu sînt altceva decît mijloace pentru a obţine 
o bună situaţie economică. Acelaşi lucru se poate spune despre 
riturile de pescuit şi de vînătoare, despre ceremoniile vizînd 
înmulţirea totemului (Intichiuma în Australia Centrală etc.) şi, 
în fine, într-o oarecare măsură, despre riturile de război şi des- 
pre ceremoniile de căsătorie. Nu voi studia aici aspectul econo- 
mic al anumitor cicluri ceremoniale şi nu mă voi ocupa nici de 


1. Cf. Frazer, Golden Bough, vol. I, pp. 156-160 şi Adonis, Attis, Osiris, ed. 
a 2-a, pp. 369-377. Pentru Sin, zeul-lunar asiro-babilonian, cf. Et. Combe, 
Histoire du culte de Sin, Paris, 1908. 

2. A se vedea Havelock Ellis, Études de psychologie sexuelle, vol. 1 (1908), 
pp. 120-225. 

3. Despre plecarea în pădure a membrilor societăţii duk-duk în timpul ulti- 
mului pătrar, cf. Webster, Primitive secret societies, p. 114. 

4. A se vedea supra, p. 140 şi infra pp. 164. 

acele însemne exterioare ale trecerii de la o stare la alta care 
nu implică vreun element magico-religios. 

Fenomenul de prag poate fi constatat în numeroase alte 
activităţi umane, în cea biologică generală, în aplicaţiile ener- 
giei fizice, în ritmurile cosmice. Căci este o necesitate ca două 
mişcări de sens contrar să fie separate de un punct mort, redus 
la minimum în mecanică prin roata excentrică şi existînd doar 
virtual la mişcarea circulară. Însă dacă un corp se poate mişca 
circular în spaţiu cu o viteză constantă, nu acelaşi lucru se 
poate spune despre activităţile biologice sau sociale. Acestea 
se uzează şi trebuie să se regenereze la intervale mai mari sau 
mai mici de timp. Unei astfel de necesităţi fundamentale îi 
răspund, în definitiv, riturile de trecere, chiar şi atunci cînd iau 
uneori forma riturilor de moarte şi de renaştere. 

Aşa cum am arătat mai sus, unul din elementele cele mai 
frapante ale ceremoniilor sezoniere este reprezentarea dra- 
matică a morţii şi a renaşterii lunii, a anotimpului, a anului, a 
vegetației şi a divinităţilor stăpîne peste vegetaţie. Dar acelaşi 
element se întîlneşte şi în numeroase alte cicluri ceremoniale, 
fără a fi necesar în explicarea acestui paralelism al împrumutu- 
rilor sau contaminărilor de la unul din cicluri la altul. Ideea 
este fie indicată, fie dramatizată : în ceremoniile sezoniere, cu 
ocazia sarcinii şi a naşteriil, a naşterii la popoarele care admit 
reîncarnarea?, la adopţie, la pubertate“, la iniţiere”, la căsătorie?, 


1. Astfel, în Madagascar, o femeie însărcinată este „moartă” iar după naştere 
este felicitată că a „renăscuv”; Cf. Tabou, Tot. Mad., p. 165. 


2. Cf. supra, p. 57. 

3. Cf. supra, p. 44-45. 

4. Cf. supra, p. 69 şi cazul foarte evident, citat de J.-G. Frazer, Golden Bough, 
vol. III, p. 210 (Borneo). 

5. A se vedea supra, pp. 88-89. Vom găsi în J.-G. Frazer, The Golden Bougb, 


ed. a 2-a, 1900, vol. III, pp. 422-446 o colecţie de cazuri de moarte şi 
reînviere în cursul ceremoniilor de iniţiere. Dar explicaţia lui Frazer este 
inadmisibilă. El consideră că este un rit de exteriorizare a sufletului în 
vederea identificării cu totemul. Or, nu numai că această teorie nu s-ar 
aplica la riturile identice executate în ceremonialurile pe care le enumăr, 
dar nimic nu dovedeşte că unirea sau identificarea cu totemul ar avea o 
bază animistă ; acestea se pot obţine direct, de exemplu mîncînd ritual 
(comuniunea totemică la Rob. Smith), ca în Australia Centrală. Despre moar- 
tea şi reînvierea în riturile de iniţiere, a se vedea şi: Kulischer, Zeitschrift 
für Ethnologie, vol. XV, pp. 194 şi urm.; Webster, Primitive secret societies, 
pp. 38 şi urm.; Goblet d'Alviella, Revue de /'Histoire des Religions, 1902, 
vol. II, pp. 341-343 (Misterele de la Eleusis); J.-E. Harrison, Prolegomena to 
the study of greek religion, p.590 (orfismul); Farnell, The evolution of 
religion, Londra, 1905, p.57 şi notă; A. Dieterich, Eine Mitbrasliturgie, 
Leipzig, 1902, pp. 157-178; H. Schurtz, Alterklassen und Mănnerbiinde, 
Leipzig, 1902, pp. 98, 99-108 pentru generalităţi şi passim pentru detalii; 
Schurtz nu a observat că şi riturile care dramatizează moartea şi reînvierea 
sînt dispuse printre celelalte rituri de iniţiere, urmînd o succesiune necesară. 
6. Supra, pp. 124, 127. 

la întronare!, la hirotonisire?, la sacrificius, la funeralii la popoa- 
rele care cred în supraviețuirea individuală sau, în plus, în 
reîncarnare, şi probabil ar putea fi întâlnită şi în jurământ şi în 
pelerinaj. „Ideea logică” a unor asemenea paralelisme, din care 
unele fuseseră observate de H. Schurtz, idee pe care acesta din 
urmă nu a găsit-o şi pare chiar să îi nege existenţa”, este că a 
trece de la o stare la alta înseamnă „a te lepăda de omul vechi”, 
„a-ţi schimba pielea”, literalmente. E totuşi greu de stabilit dacă 
ideea morţii şi a renașterii este o cauză sau o consecinţă. Ea 
pare a fi o consecinţă în ceremoniile de iniţiere şi de hiro- 
tonisire (ordinaţie), care conţin, printre altele, elemente de 
extaz, exteriorizări” sau chiar, ca la numeroase populaţii 
amerindiene, un vis sau simpla adormire; astfel, la indienii 
musquakie (Utagami sau Vulpi), în ultima seară a iniţierii (care 
durează nouă ani), novicii se culcă pe podeaua din casa-dan- 
surilor, adorm şi se trezesc bărbaţi”. 

Tot o consecinţă pare a fi şi în ceremoniile sezoniere, atunci 
cînd „natura adoarme” şi „se trezeşte” ; însă este cauză în ritu- 
rile speciale dramatice, practicate în cultul lui Osiris, Adonis, 
Attis etc., şi are o existenţă proprie în creştinism (moarte şi 
reînviere a Mîntuitorului, punct de plecare în interpretarea sim- 
bolică a morţii şi a renaşterii novicilor etc.). Din chiar faptul că 
această idee este întîlnită şi în afara riturilor de iniţiere, trebuie 
să conchidem că nu este vorba de o interpretare a hipnozelor, 
catalepsiilor, amneziilor temporare şi a altor fenomene psiho- 
patice. Cu alte cuvinte, este o idee simplă şi firească, ţinînd 
cont de următoarea opinie: trecerea de la o stare la alta este 
un fapt grav ce nu se poate realiza fără precauţii speciale. În 
fine, moartea şi renaşterea rituale pot să provină, în unele 
cazuri, dintr-o asimilare a etapelor vieţii omului cu fazele lunii: 


1. Supra, p. 104-105. 

2. Supra, pp. 101-102. 

3. Cf. Hubert şi Mauss, Essai sur la nature et la fonction du sacrifice, in: Année 
sociologique, vol. II (1898), pp. 48, 49, 71, 101 din tirajul separat. 

4. Cf, supra, passim. şi cf. Hertz, La représentation collective de la mort, in: 
Année sociologique, vol. X, 1907, p. 126. 

5. H. Schurtz, loc. cit., pp. 355-356. 

6. O. Stoll, Suggestion und Hypnotismus in der Völkerpsychologie, Leipzig, 1904, 
pp. 289 şi urm. 

7. D-şoara Owen, Folk-Lore of the Musquakie Indians, p. 69. 

8. In unele cazuri, înhumarea cadavrului în genunchi poate fi o expresie a 
ideii de renaştere dincolo de mormînt: însă ritul nu are pretutindeni aceeaşi 
semnificație ; iar faptul că această idee nu este baza ei esențială a fost bine 
demonstrat de R. Andrée, Etbnologiscbe Betrachtungen über Hockerbestattung, 
in: Archiv für Anthropologie, N.F., vol. IV (1907), pp. 282-307, împotriva 
părerilor lui A. Dieterich şi ale altor teoreticieni. 

un fapt demn de subliniat este că, la numeroase popoarel, 
originea sau cauza morţii este atribuită lunii. 

Seria-tip de rituri de trecere (separare, prag şi agregare) 
constituie scheletul ceremonialului de sacrificiu şi a fost siste- 
matizată în acest sens cu minuţiozitate în ritualurile hinduse şi 
evreieşti din antichitate?, uneori şi în pelerinaj şi în devotio. 
Pentru pelerinajele catolice, se ştie că există un anumit număr 
de reguli prealabile de sanctificare, care îl scot pe pelerin din 
lumea profană înainte de plecare şi îl agregă la lumea sacră, 
reguli puse în evidenţă prin purtarea unor însemne speciale 
(amulete, rozariu, scoică etc.), prin tabuuri alimentare (inter- 
zicerea consumului de carne) şi de altă natură (sexuale, somp- 
tuare, ascetism temporar). La musulmani?, pelerinul care a jurat 
să meargă la Mecca se află din momentul în care a pătruns pe 
teritoriul sacru (Mecca şi Medina) într-o stare specială, numită 
ibrâm,; dar obiceiul vechi era ca pelerinul să se învăluie în 
sacru, în îbrâm, din momentul în care pleca de acasă. La fel se 
petrec lucrurile în budism. E de la sine înţeles că, la plecare, 
au loc rituri de separare, la sosirea la sanctuar, rituri speciale 
de pelerinaj, conținînd printre altele rituri de agregare la divin 
(atingerea Pietrei-Negre şi probabil, la începuturi, Arunca- 
rea-Pietrelor), apoi rituri de separare de sanctuar şi de reintrare 
în viaţa socială, generală şi familială. Acelaşi mecanism are loc 
şi în devotio, considerat ca un sacrificiu de sine sau ca o formă 
specială a sacrificiului obişnuit, care se leagă, de altfel, prin 
principiul său, de riturile de iniţieret. 

Fără să pretindem că acest prim studiu al diverselor prilejuri 
în care schema riturilor de trecere intră în joc este absolut 
complet, trebuie să semnalez cîteva cazuri de perioadă de prag 
avînd o anumită autonomie, ca sistem secundar intercalat în 
ansamblurile ceremoniale. Astfel, printre practicile aproape 
universale în ceremoniile prin care se trece în cursul vieţii, se 
numără şi cea a „purtatului”: pentru un timp mai lung sau mai 
scurt, subiectului îi este interzis să atingă pămîntul. Este purtat 


1. A se vedea, între altele, lucrare mea Mythes et Légendes d'Australie, pp. 183-184; 
Hollis, The Masai, p. 271 etc. 

2. H. Hubert şi Marcel Mauss, Essai sur la nature et la fonction du sacrifice, in: 
Année sociologique, vol. II (1898). 

3. A se vedea, printre alții, Rob. Smith, keligion der Semiten, pp. 255-259, ale 
cărui interpretări trebuie completate cu a noastră; Ciszewski, loc. cit., pp. 4 
şi urm., pentru ortodocşi. 

4. Cf. Daremberg şi Saglio, Dict. des antiq. gr. et. rom., s.v. devotio; pentru 
surse; Huvelin, Les tables magiq. et le droit rom. etc. 

pe braţe, în litieră, se deplasează călare, pe spatele unui bou 
sau în căruţă ; este instalat pe o împletitură de nuiele, mobilă 
sau fixă, pe un eşafodaj sau pe un jilt ridicat, pe un tron. Acest 
rit diferă esenţial de cel ce constă în a încăleca un obiect, a fi 
transportat pe deasupra a ceva, deşi cele două se combină 
uneori. Ideea este că subiectul ceremoniei trebuie ridicat sau 
înălţat. Nu este vorba, aşa cum se admite, de faptul că ritul are 
ca scop să împiedice pîngărirea pămîntului considerat sacru, 
sau a Pămîntului-Mamă prin contactul cu o fiinţă impură. Dat 
fiind că acest rit implică la naştere, la pubertate, la iniţiere, la 
căsătorie, la întronare, la ordinaţie, la funeralii, deplasarea unui 
personaj sacru (rege, preot etc.) trebuie găsită şi în acest caz o 
explicaţie generală şi, cred, mai simplă. Ritul trebuie privit ca 
rit de prag; pentru a arărta că la momentul respectiv, individul 
nu aparţine nici lumii sacre, nici celei profane, sau că, apar- 
ținînd uneia nu trebuie să se reagrege prost la cealaltă, este 
izolat, este menţinut într-o poziţie intermediară, este sprijinit 
între cer şi pămînt, la fel cum mortul situat pe eşafodaj sau în 
sicriul provizoriu este suspendat între viaţa şi moartea reală. 

Ceremoniile de răzbunare conţin uneori un ritual foarte 
complicat. Elementul general este că grupul plecat în expediţie 
de vendetă este supus în timpul urmăririi şi la întoarcere unor 
rituri bine determinate în care se regăseşte schema riturilor de 
trecere. Are loc o consacrare, un prag şi o ieşire din sacralitate. 
Voi studia în altă lucrare acest ansamblu de fapte, pentru ele 
însele şi pentru legătura lor cu dreptul la azil, mulţumindu-mă 
aici să indic că în Australia şi în Arabia schema se evidenţiază 
cu claritate. 

Diversele rituri de apropriere, care conţin impuneri şi ridi- 
cări de tabuuri etc. au ca obiect extragerea din domeniul co- 
mun şi încorporarea în unul special; şi ele conţin elemente ale 
aceleiaşi scheme. Semnalez că, în Arabia, riturilor de apropriere 
sacră (la o divinitate etc.) a unor pămînturi noi, le succeda o 
perioadă de prag; numai după expirarea acesteia pămînturile 
puteau fi puse în exploatare!, fapt ce ar putea fi constatat, fără 
îndoială, şi în Oceania şi Africa. 

Mutarea relicvelor conţine, de asemenea, o perioadă de prag 
între plecarea din locul unde erau ele iniţial păstrate şi locul 
unde vor fi depuse definitiv; în această privinţă, în Biserica 


1. Cf. Rob. Smith, Die Religion der Semiten, p. 124 şi notă. 

catolică, există un ritual special, pragul situîndu-i pe toţi par- 
ticipanţii într-o stare sacră specială. Acelaşi ritual se practică la 
deplasarea statuilor de zei sau sfinţi, sau la călătoriile unui 
rege-preot-zeu. 

Schema riturilor de trecere se regăseşte deci la baza, nu 
numai a ansamblurilor ceremoniale care însoțesc, facilitează 
sau condiţionează trecerea de la unul din stadiile vieţii la altul, 
de la o situaţie socială la alta, dar şi a mai multor sisteme 
autonome utilizată pentru binele societăţilor generale în între- 
gul ei, al societăţilor individuale sau pentru binele individului. 
Între toate aceste sisteme ceremoniale, putem evidenția deci 
un paralelism nu numai pentru unele dintre formele lor, ci şi 
pentru armăturile lor. Acest paralelism a fost chiar dezvoltat în 
mod inconştient de către egipteni, aplicîndu-i-se înclinația lor 
pentru sistematizare. Într-adevăr, în Egiptul din epoca tebană, 
erau valabile aceleaşi elemente rituale fundamentale : 10 la în- 
tronarea faraonului! ; 20 la serviciul divin executat de faraon în 
calitate de preot?; 3° la agregarea mortului la lumea morţilor şi 
a zeilor’. În fiecare dintre aceste cazuri, are loc o identificare 
cu Horus, urmînd o succesiune fixă, similară cu cea a iden- 
tificării cu Osiris din alte sisteme rituale: 1° serviciu divin“; 
2% procedeu de agregare la lumea morților’; 3° în ritualul de 
importanţă cosmică prin care soarele este obligat să răsară în 
fiecare dimineaţă şi să-şi urmeze fără eclipse calea lui normală, 
pentru a apune în Vest, apoi să revină, prin ţara morţilor, la 
Răsărite. Deosebirea dintre cele două rituri esenţial diferite” nu 
pare să fi fost sesizată de A. Moret, fără îndoială datorită com- 
binării lor pe baza temei „dezmembrării lui Horus”, tema funda- 
mentală a ritualului osirian fiind „dezmembrarea lui Osiris”.5 
Or, în ambele ritualuri, este vorba de trecerea de la o stare la 
alta, iar riturile de detaliu (sanctificare, alăptare, darea numelui, 
„urcări în camera sacră”, trecerea dintr-o cameră sau regiune în 
alta, dobîndirea unui costum şi a unor însemne speciale, masă 


1. Supra, pp. 103-104. 

2. Cf. A. Moret, Du caractere religieux de la royauté pharaonique, Paris, 1903, 
pp. 209-233. 

3. A. Moret, Rituel du culte divin journalier, Paris, 1902, pp. 95-100 şi 228-229. 

4. Moret, Roy. phar., pp. 150-167; 176-183; 232-233. 

5. Cf. supra, pp. 140-142. 

6. A se vedea, între alţii, Moret, Culte divin, pp. 91; Roy. pabr., p. 98. 

7. Nu ştiu dacă deosebirea a fost făcută deja de vreun egiptolog şi nu aş putea 


data momentul convergenţei. 
Cel de-al treilea rit este al soarelui (Ra). 

de comuniune etc.) sînt dintre cele întîlnite de nenumărate ori 
în studiul nostru despre riturile de trecere. 

În fine, există un caz în care sînt îndeplinite unul după altul, 
şi într-un interval de timp destul de scurt, riturile de trecere 
legate de diferitele perioade ale vieţii. Este situaţia în care un 
bărbat a fost crezut mort şi reapare la el acasă, dorind să se 
reintegreze în poziţia anterioară. În acest caz, el trebuie să 
treacă din nou prin toate riturile de naştere, de copilărie, de 
adolescenţă etc. ; trebuie să se reiniţieze, să se recăsătorească 
cu propria lui soţie (în Grecia, India etc.). Ar fi trebuit ca un 
etnograf să fi putut asista la o astfel de succesiune de ceremonii 
şi să fi descris cu atenţie toate fazele. Am fi avut atunci dovada 
cea mai bună, şi directă, că prezenta sistematizare nu este o 
construcţie pur logică, ci răspunde concomitent faptelor, ten- 
dinţelor subiacente şi necesităţilor sociale. 


CAPITOLUL X 

Iată încheiată succinta noastră analiză a ciclurilor ceremo- 
niale prin care trece omul în toate împrejurările importante ale 
vieţii. Este doar o schiţă a unui vast tablou, din care fiecare 
detaliu ar trebui studiat cu atenţie. 

Am văzut individul inclus în categorii sau compartimente 
diverse, sincronic sau succesiv şi, pentru a trece din unul în 
altul, pentru a se putea grupa cu indivizi incluşi în alte compar- 
timente, obligat să se supună, din ziua naşterii pînă în cea a 
morţii, la ceremonii adesea diverse prin forma lor, dar asemă- 
nătoare prin mecanism. Uneori, individul se află singur în faţa 
tuturor ; alteori, ca membru al unui grup determinat, e separat 
de membrii celorlalte grupuri. Cele două mari diviziuni iniţiale 
erau, fie pe bază sexuală, bărbaţii pe de o parte, femeile de 
cealaltă parte ; fie pe bază magico-religioasă, profanul pe de o 
parte, sacrul de cealaltă parte. Aceste două diviziuni traversează 
toate societăţile, de pretutindeni şi din toate timpurile. Există 
apoi grupuri speciale care nu se întîlnesc decît la cîteva socie- 
tăţi generale : societăţile religioase, grupurile totemice, fratriile, 
castele, clasele profesionale. În interiorul fiecărei societăţi, apar 
în continuare clasa de vîrstă, familia, unitatea politico-adminis- 
trativă şi geografică restrînsă (provincia, comuna). Alături de 
această lume complexă a celor vii, există lumea anterioară vieţii 
şi cea de după moarte. Acestea sînt elementele fixe, cărora li 
s-au adăugat evenimente particulare şi temporare: sarcină, boli, 
pericole, călătorii etc. Şi întotdeauna un acelaşi scop a condi- 
ționat o aceeaşi formă de activitate. Pentru grupuri, ca şi pentru 
indivizi, a trăi înseamnă a se dezagrega şi a se reconstitui fără 
încetare, a schimba starea şi forma, a muri şi a renaşte. Înseam- 
nă a acţiona, apoi a se opri, a aştepta şi a se odihni, pentru a 
reîncepe acţiunea, dar într-un alt mod. Întotdeauna există noi 
praguri de trecut, pragurile iernii şi ale verii, ale anotimpului 
sau anului, ale lunii sau nopţii, pragul naşterii, al adolescenţei 
sau al vîrstei adulte; pragul bătrîneţii; pragul morţii; şi pragul 
vieţii de dincolo pentru cei care cred în ea. 

Bineînţeles, nu am fost primul mirat de analogiile, fie ele de 
ansamblu sau de detaliu, pe care le prezintă multe dintre ele- 
mentele ceremoniilor trecute în revistă în această lucrare. Ast- 
fel, între alţii, Sidney Hartland! a observat asemănările între 
unele rituri de iniţiere şi unele rituri de căsătorie ; J.-G. Frazer?, 
între unele rituri de pubertate şi de funeralii; Ciszewski’, între 
anumite rituri de botez, de fraternizare, de adopţie şi de căsă- 
torie ; Dielst, urmat de A. Dieterich” şi de R. Hertzl, între unele 
ceremonii de naştere, de iniţiere, de căsătorie şi de funeralii, 
cărora Hertz le adaugă” pe cele de inaugurare a unei case noi 
(dar fără demonstraţie) şi de sacrificiu ; Goblet V'Alviellas, între 
botez şi iniţiere; H. Webster, între riturile de iniţiere la socie- 
tăţile secrete şi de ordinaţie a şamanului? etc. 

Însă, cu excepţia lui Hertz, care a studiat succesiunea ritu- 
rilor funerare şi a făcut aluzie la ceea ce el numeşte „starea 
tranzitorie” a perioadei de la căsătorie pînă la naşterea primului 
copil!0, şi care corespunde „stării tranzitorii” a morţilor în 
Indonezia (mai ales în Borneo), toţi aceşti savanţi, la fel ca şi 
Crawley!!, nu au în vedere decît asemănări de detaliu. Astfel, 
masa în comun (sacrificiul de comuniune la Rob. Smith), legă- 
tura prin sînge şi numeroase alte rituri de agregare i-au furnizat 
lui Sidney Hartland subiect pentru mai multe capitole intere- 
sante. La fel, unele rituri de separare, ca recluziune temporară, 
tabuuri alimentare şi sexuale au fost regăsite de Frazer şi 
Crawley într-un mare număr de cicluri ceremoniale. Diels, A. 
Dieterich şi, în general, toţi cei care s-au ocupat în mod special 
de religiile clasice, au demonstrat importanţa pe care o au 
riturile numite de purificare (ungere, lustraţie etc.) în aceste 


Sidney Hartland, The Legend of Perseus, 1895, vol. II, pp. 335, 355, 398-399 etc. 
J.-G. Frazer, The Golden Bough, ed. a 2-a, pp. 204-207, 209, 210 şi urm., 418. 
etc. 


Ne 


3. Ciszewski, Künstliche Verwandschaft bei den Südslaven, Leipzig, 1897, 
pp. 1-4, 31, 36, 53, 54, 107-111, 114 etc. 

4. Diels, Sibyllinische Blätter, p. 48. 

5. A. Dieterich, Mutter Erde, Leipzig, 1905, pp. 56-57. 

6. R. Hertz, Contribution à une étude sur la représentation collective de la mort, 
in: Année sociologique, 1907, pp. 117, 126-127. 

7. Loc. cit, p. 104. 

8. Goblet d'Alviella, De quelques problèmes relatifs aux Mystères d'Eleusis, in: 
Rev. de l'Hist. des Religions, 1902, vol. II, p. 340. 

9. H. Webster, Primitive secret societies, New-York, 1908, p. 176, nota 2 

10. Zoc. cit, p. 130, nota 5. 

11. E. Crawley, The Mystic Rose, Londra, 1905, semnalează asemănările formale 
între riturile de căsătorie şi de funeralii, p. 369, şi între cele de căsătorie şi 
de iniţiere, p. 326; asupra acestui din urmă punct, cf. şi lui S. Reinach, 
Cultes. Mythes et Religions, vol. I (Paris, 1905), p. 309. 

religii. Era inevitabil ca, izolînd un anumit rit, de exemplu 
schimbul de sînge, şi tratîndu-l monografic, să apară asemănări 
mai vaste, din moment ce contextele se suprapuneau. 

O adevărată armată de etnografi şi de folclorişti a demon- 
strat că, la majoritatea popoarelor, se regăsesc rituri identice cu 
scop identic, şi încă în toate ceremoniile. Astfel, la început, au 
fost infirmate, datorită lui Bastian, ulterior lui Tylor şi lui R. 
Andrée, un mare număr de teorii unilaterale. Astăzi, interesul 
acestei orientări constă în faptul că permite pe termen lung, să 
se determine ciclurile culturale şi ariile de civilizaţie. 

Obiectul lucrării de faţă este însă cu totul altul. Nu ne-au 
interesat riturile în detaliu, ci semnificaţia lor esenţială şi situ- 
area lor relativă în ansamblurile ceremoniale, succesiunea lor. 
Astfel se justifică unele descrieri mai lungi, pentru a demonstra 
cum se situează unele în raport cu altele riturile de separare, 
de prag şi de agregare, atît preliminare cît şi definitive, în 
vederea unui scop bine determinat. Locul lor variază după cum 
este vorba despre naştere sau moarte, despre iniţiere sau căsă- 
torie etc., dar numai în detaliu. Tendinţa lor de dispunere este 
peste tot aceeaşi iar sub multitudinea de forme se regăseşte 
întotdeauna, fie exprimată conştient, fie virtual, o succesiune 
tip: schema riturilor de trecere. 

Al doilea fapt de semnalat, a cărui generalitate nu pare să fi 
fost sesizată, este existenţa perioadelor de prag, care dobîndesc 
uneori o anumită autonomie: noviciat, logodnă. Această inter- 
pretare permite orientarea cu uşurinţă, de exemplu, în compli- 
catele rituri preliminare căsătoriei şi în înţelegerea motivaţiei 
succesiunii lor. 

În fine, al treilea punct care mi se pare important este iden- 
tificarea trecerii prin diverse stări sociale cu trecerea materială, 
cu intrarea într-un sat sau într-o casă, cu trecerea dintr-o încă- 
pere în alta sau cu traversarea unor străzi sau pieţe. lată de ce, 
atît de des, trecerea de la o vîrstă, de la o clasă etc. la alta se 
exprimă ritual prin trecerea pe sub un portic! sau printr-o „des- 
chidere a porţilor”. În acest caz, rareori este vorba de un „sim- 
bol” ; pentru semi-civilizaţi, trecerea ideală este chiar o trecere 
materială. Într-adevăr, la semi-civilizaţi, în funcţie de organi- 
zarea socială generală, există o separare materială a diferitelor 
grupuri. Pînă la o anumită vîrstă, copiii trăiesc împreună cu 


1. Trumbull a observat chiar, în The Threshold covenant, pp. 252-257, iden- 
tificarea între femeie şi poartă, la chinezi, greci, evrei etc. 


CONCLUZII 169 


femeile ; băieţii şi fetele trăiesc separat de cei căsătoriţi, uneori 
într-o casă, un cartier sau un kraal speciale. Cu prilejul căsă- 
toriei, unul sau ambii soţi îşi schimbă locuinţa; războinicii nu 
se amestecă cu meşteşugarii, uneori fiecare clasă profesională 
avînd desemnată o anumită locuinţă; în Evul Mediu, evreii 
trăiau în ghetouri, la fel cum creştinii din primele secole trăiau 
în cartiere izolate. Separarea materială a clanurilor este, de 
asemenea, foarte precisă! şi, în cazul unei călătorii, fiecare grup 
australian îşi face tabăra într-un anumit loc?. Pe scurt, schim- 
barea categoriei sociale implică o schimbare de domiciliul, fapt 
exprimat prin riturile de trecere sub diversele lor forme. 

Aşa cum am arătat în mai multe rînduri, nu pretind că toate 
riturile de naştere, de iniţiere etc. sînt rituri de trecere, nici că 
toate popoarele au elaborat pentru naştere, iniţiere etc. ritualuri 
de trecere caracteristice. Astfel, mai ales ceremoniile de fune- 
ralii, în funcţie de credinţele locale despre soarta de după 
moarte, pot să prezinte doar puţine elemente ale schemei-tip şi 
să constea mai mult în procedee de apărare împotriva sufletului 
mortului şi în reguli de profilaxie a contagiunii morţii. Trebuie 
însă să fim atenţi: astfel, de cele mai multe ori, schema nu 
apare în descrierile scurte sau rezumate ale ceremoniilor fune- 
rare la o populaţie dată, dar se distinge foarte bine atunci cînd 
se studiază o descriere detaliat. La fel, se întîmplă adeseori ca 
femeia să nu fie considerată impură în timpul sarcinii, sau ca 
oricine să poată asista la naştere, care nu este în acest caz decît 
un act obişnuit, dureros dar normal. Schema se va regăsi însă 
transpusă în riturile de copilărie sau inclusă uneori în cere- 
moniile de logodnă sau de căsătorie. 

Într-adevăr, cel puţin la unele popoare, asemenea deosebiri 
nu concordă cu ideile noastre sau cu ale majorităţii popoarelor 
citate în lucrare. S-a afirmat, de exemplu, că la populaţia toda, 
de la adolescenţa părinţilor pînă la naşterea primului copil, are 
loc un ciclu de ceremonii formînd un întreg, care ar fi secţionat 
în mod arbitrar de o separare în ceremonii preliminare puber- 
tăţii, de căsătorie, sarcină, naştere, copilărie. Această suprapu- 
nere se întîlneşte la numeroase alte grupuri: prezentul studiu 
sistematic nu este însă afectat de ele. Aceasta deoarece, deşi 


1. A se vedea repartizarea clanurilor în satele pueblo; cf., între alţii, C. Mindeleff, 
Localization of Tusayan clans, in: XIX-th Ann. Rep. Bur. Etbnol., vol. II, 
Wash., 1900, pp. 635-653. 

2. Cf., între alţii, Howitt, Native Tribes of South-East Australia, pp. 773-777 
(Camping Rules). 

schema riturilor de trecere se prezintă într-un asemenea caz 
sub un alt aspect, ea se păstrează clar elaborată. 

Se impune şi o altă observaţie generală. Din cele afirmate 
anterior, ne dăm seama că poziţia relativă a compartimentelor 
sociale variază : dar variază şi gradul de separare, începînd de 
la o simplă linie ideală pînă la o vastă regiune neutră. Astfel 
încît am putea trasa, pentru fiecare populaţie, un fel de diagra- 
mă în care vîrfurile superioare ale liniei în zig-zag să reprezin- 
te stadiile iar vîrfurile inferioare, etapele intermediare ; aceste 
„vîrfuri” ar fi uneori puncte, alteori drepte mai lungi sau mai 
scurte. Astfel, la unele popoare nu se întîlnesc rituri propriu-zise 
de logodnă, ci doar o masă în comun în momentul încheierii 
acordului preliminar, ceremoniile de căsătorie începînd imediat 
după aceasta. La alte popoare, dimpotrivă, începînd de la lo- 
godna la o vîrstă foarte fragedă, pînă la revenirea la viaţa comu- 
nă a tinerilor soţi, există o întreagă serie de etape, fiecare avînd 
o relativă autonomie. 

Oricare ar fi complicațiile schemei, de la naştere pînă la 
moarte, ea este cel mai adesea rectilinie. Totuşi, la unele popu- 
laţii, de exemplu lushei, schema se prezintă sub formă circu- 
lară, astfel încît toţi indivizii trec la nesfîrşit printr-o aceeaşi 
serie de stări şi tranziţii, de la viaţă la moarte şi de la moarte la 
viaţă. Această formă extremă a schemei, ciclică, a dobîndit, în 
budism, o importanţă etică şi filozofică, iar la Nietszche, în 
teoria Eternei Reîntoarceri, o importanţă psihologică. 

În fine, la unele popoare, seria de treceri umane se află în 
legătură cu trecerile cosmice, cu revoluțiile planetelor şi cu 
fazele lunii. Este o idee grandioasă, prin care etapele vieţii 
omului sînt legate de cele ale vieţii animale şi vegetale apoi, 
printr-un fel de divinaţie preştiinţifică, de marile ritmuri ale 
Universului. 

ADDENDA 


Arnold Van Gennep şi folclorul românesc 


Autorul celebrei cărţi Riturile de trecere (1909), devenită clasică 
în etnologie, Arnold Van Gennep, etnolog şi folclorist francez, avea, 
după cum ne prezintă marile enciclopedii, o linie olandeză, dinspre 
tată, în ascendenţa sa imediată. S-a născut la Ludwigsburg în 1873, 
sub numele de Arnold Kurr, zis Arnold Van Gennep, iar după moar- 
tea tatălui său a fost luat de un medic francez, fapt hotărîtor pentru 
destinul viitorului savant. A beneficiat de o bună educaţie la École 
des langues orientales şi la Ecole pratique des bautes études, unde a 
studiat lingvistica generală, egiptologia, araba veche, religia isla- 
mică şi religiile popoarelor precivilizate. Cunoştea bine cîteva limbi 
străine : engleza, italiana, germana, rusa şi parţial maghiara, polo- 
neza, ceha, bulgara. Avea o bună formaţie de orientalist şi era mereu 
la curent cu tot ce era nou în etnologie, antropologie socială şi 
culturală, istoria culturii şi civilizaţiilor. Francezii îl consideră pe 
drept cuvînt unul dintre creatorii etnografiei franceze (Nicole Belmont, 
Arnold Van Gennep, le créateur de l'ethnographie française, Paris, 
Payot, 1974), iar în etnologia universală a rămas drept creatorul 
conceptului de „rituri de trecere”. Marea noutate pe care o aduce 
Arnold Van Gennep în domeniul etnologiei şi antropologiei cultu- 
rale de la începutul secolului al XX-lea era o îmbogăţire a metodo- 
logiei de cercetare în domeniu prin orientarea acesteia spre o 
cercetare în direct, pe viu, a acelor „faits naissants”, aşa cum se 
produceau şi se desfăşurau ele în mediul lor social. Pînă atunci, 
accentul fusese pus pe cercetarea indirectă, prin jurnalele de călă- 
torii, cu impresii ale misionarilor şi administratorilor coloniali, sau 
prin chestionare completate de intermediari, deci surse a căror au- 
tenticitate putea fi pusă oricînd la îndoială într-o cercetare serioasă. 
Arnold Van Gennep şi-a ilustrat metoda prin propriile cercetări 
făcute, mai întîi, în Algeria, din care au rezultat două cărţi: Etude 
d'ethnographie algérienne (1911) şi En Algérie (1914). S-a orientat 
apoi spre cercetarea sistematică şi îndelungată a folclorului francez, 
concretizată în modele de monografii regionale, începînd cu Le 
Folklore du Dauphiné (Isere), 1932-1933 şi terminînd cu Le Folklore 
des Hautes-Alpes (1946). El s-a impus, astfel, drept primul etnolog 
de teren din Franţa, dublat însă de un mare cărturar şi teoretician în 
domeniul în care a lăsat cîteva lucrări de sinteză, de bază: Les Rites 
de passage (1909), La Formation des légendes (1911), L'état actuel 

du probleme totémique (teză de doctorat, 1920), Le Folklore. Croyances 
et coutumes populaires francaises (1924). Acestea sînt, în acelaşi 
timp, şi opere de viziune, prin care şi-a expus punctele de vedere 
originale şi diferite de cele ale lui Sir George James Frazer, cu 
binecunoscuta Golden Bough şi de ale lui Hubert şi Mauss din la fel 
de cunoscuta Théorie générale de la Magie. 

Legăturile lui Arnold Van Gennep cu folclorul românesc s-au 
stabilit în Franţa, în preajma anului 1927, prin contactul cu un muzi- 
cian şi folclorist român, Mihail Vulpescu (Michel Vulpesco), membru 
al Société Française d'ethnographie et des traditions populaires şi 
colaborator la „Revue d'ethnographie et des traditions populaires”. 
Acesta publicase la Paris, în 1927, lucrarea Les coutumes roumaines 
périodiques, Études descriptives et comparées, cu 12 planşe şi o Bibli- 
ografie generală a folclorului românesc, lucrare care plăcuse lui 
Frazer şi care a fost prefațată de Arnold Van Gennep. Lucrarea a 
fost imediat recenzată şi în Anglia. În ţară, însă, ea a fost primită cu 
o critică de specialitate severă, din partea lui Petru Caraman, în 
lucrarea Datinile româneşti în limba franceză, Bucureşti, Tip. C. 
Lăzărescu, 1934, în capitolul Contribuţie critică asupra folclorului 
român în străinătate, în care reproşa, în principal, autorului trans- 
punerea defectuoasă, în franceză, a unor texte folclorice româneşti 
şi lipsa unei metode ştiinţifice riguroase în prezentarea materialului. 
Cu toate acestea, meritul lui Mihai Vulpescu, insuficient apreciat de 
folcloristica românească, chiar pînă astăzi (a se vedea articolul res- 
pectiv din Dictionarul folcloriştilor II, 1983, de Iordan Datcu, în 
care acesta afirmă „credem că nu s-a spus încă ultimul cuvînt asupra 
meritelor sale ca folclorist”, p.210) rămîne acela de a fi atras atenţia 
asupra bogăției folclorului românesc unor doi mari comparatişti, 
Frazer şi Van Gennep. În cazul lui Arnold Van Gennep atracţia pen- 
tru folclorul românesc a fost atît de puternică şi de profundă încît a 
dorit şi a sperat, cîţiva ani la rînd, să obţină, la Universitatea din 
Bucureşti, o catedră de /storia comparată a civilizației şi de etno- 
grafie generală, similară celei pe care o deţinea la Neuchâtel în 
Elveţia, la care să atragă, încă de la început, studenţii de toate 
naţionalităţile şi să obţină, pentru România, dreptul de a fi sediul 
celui de al doilea Congres mondial de etnologie şi folclor. Seriozi- 
tatea cu care Arnold Van Gennep şi-a argumentat cele două opţiuni 
rezultă din corespondenţa pe care a avut-o cu Mihai Vulpescu şi 
Ovid Densuşianu, titularul catedrei de folclor a Universităţii bucu- 
reştene. În Arhiva Bibliotecii Centrale Universitare „Mihai Eminescu” 
din Iaşi, la cota „Arhiva 217” se păstrează un plic cu 21 de scrisori, 
provenind de la A.Van Gennep, din care antropologul Gheorghiţă 
Geană, din Bucureşti, a publicat, selectiv, în revista „Etnologica”, 

Bucureşti, 1983, pp.33-44 şi 193, iar versiunea românească a şase 
scrisori, în studiul Proiectele româneşti ale lui Arnold Van Gennep, 
din vol. Studii şi comunicări de etnologie, Sibiu, tomul IX, 1995 
pp.111-122. Arnold Van Gennep a gîndit cu minuţiozitate cum îşi va 
desfăşura cercetările în România, perioada de timp optimă necesară 
unei asemenea întreprinderi, precum şi avantajele pe care le-ar fi 
avut crearea unei asemenea catedre, la Bucureşti, prin formarea 
unor specialişti comparatişti, care ar fi putut pune în circuitul interna- 
tional materialul folcloric românesc, prin publicarea lui concomi- 
tent în mai multe limbi străine de circulaţie universală. „Româna — 
scria Van Gennep — nu este, sau nu este încă, o limbă folosită curent 
în mediile ştiinţifice şi, prin urmare, numeroase documente publi- 
cate în ultimii cincizeci de ani în România n-au fost utilizate de 
comparatiştii generali, cum se poate vedea consultînd Golden Bough 
a lui Frazer, Moral Ideas şi History of Human Marriage ale lui 
Westermark, cartea mea Rites de passage, sau lucrări comparative 
asupra unor subiecte mai limitate” (în prefața lucrării citate a lui 
Michel Vulpesco). Se gîndea, de asemenea, să pregătească un volum 
bine ilustrat, ediţie specială, despre România folclorică. În Propu- 
nerea pentru organizarea unui Congres internațional de Etnografie, 
etnologie şi folclor la Bucureşti, Arnold Van Gennep îşi permitea să 
afirme, cu obiectivitatea unei personalităţi în domeniu : „În momen- 
tul de faţă, dacă judec cu o minte de european central, România nu 
ocupă nici din punct de vedere general, nici din punct de vedere 
special, al diferitelor mişcări ştiinţifice şi literare, decît o poziţie 
marginală. Prin întinderea teritoriului şi prin numărul populaţiei 
sale, România ar putea şi ar trebui să determine înclinarea balanței 
de partea sa şi să devină spre Orient centrul de regrupare a forţelor 
intelectuale, care se ramifică pornind din alte centre europene...” 
(în vol. Studii şi comunicări de etnologie, Sibiu, 1995, p.116). În 
scrisoarea adresată lui Ovid Densuşianu (1926), A.Van Gennep argu- 
mentează că „bogăţia folclorică a României, puţin cunoscută peste 
hotare de marele public, este un element de succes sigur: 1. pentru 
un curs general, cum sînt ale mele întrucît pot uşor să fac demon- 
straţii directe, să predau metodele de anchetă etc.; 2. pentru un 
Congres, care ar introduce România în „circuitul ştiinţific” (vol. citat, 
p.118). „Rolul meu — spunea Van Gennep - ar fi, prin ştiinţa ce o 
profesez, în ceea ce se poate numi «congresul ştiinţific» şi de a anula 
poziţia excentrică pe care ea [România] o ocupă în acest moment” 
(idem). 

Într-o ultimă scrisoare adresată lui Mihai Vulpescu, din 1931, 
Arnold Van Gennep încă mai spera că „ar fi un lucru foarte plăcut şi 

pentru Franţa şi pentru România ca eu să reprezint ştiinţa franceză 
la Bucureşti şi ca urmare am început să-i scriu prietenului meu 
Tzigara-Samurcas spre a vedea dacă se poate organiza, pentru mine, 
la Universitate un curs asupra metodelor de anchetă şi de lucru în 
etnografie, folclor şi ştiinţa comparată a civilizaţiilor” (vol. citat, 
p.120). Arnold Van Gennep era dispus să vină în România pentru 
cel puţin 3 sau 5 ani, cu posibilitatea de prelungire, cu toată familia, 
toată biblioteca şi toate colecţiile sale de preistorie şi promitea „Voi 
învăţa repede româna, în aşa fel încît să pot ţine un curs special 
pentru studenţii localnici”. Se mai gîndea şi la un ciclu de conferinţe 
pentru public („am în acest scop o colecţie de clişee destul de 
bună”). 

În afara imensului prestigiu ştiinţific pe care l-ar fi adus României 
reuşita proiectelor lui Arnold Van Gennep, intrarea masivă într-un 
circuit internaţional de valori a folclorului românesc, încă de la acea 
vreme, ar fi fost mai mult decît benefică pentru noi. În 1937, Arnold 
Van Gennep scria în „Mercure de France”, din 15 septembrie, că 
„Numai poporul român, cel puţin în anumite regiuni, se mai află 
încă în stadiul improvizaţiei libere” şi susţinea chiar că „Românii 
sînt răspunzători în faţa întregii umanităţi de opera strămoşilor lor”. 

Dacă Arnold Van Gennep ar fi cunoscut pe viu, aşa cum şi-a 
dorit-o, bogăţia materialului românesc privitor la riturile de trecere 
poate că ar fi scris un al doilea volum, în continuarea celebrei sale 
lucrări din 1909. Ar fi constatat că riturile de trecere din obiceiurile 
familiale (naştere-nuntă-moarte) deţin un rol preponderent şi stabil, 
prin tradiţie, în datinile româneşti şi că din riturile de iniţiere, cărora 
el le-a dat o atît de mare dezvoltare în cartea sa, au rămas la noi, 
într-o măsură ceva mai mică, mărturii contemporane. L-ar fi impre- 
sionat, poate, arhaicitatea multor credințe populare româneşti, care 
reflectă acelaşi fond de gîndire umană universală şi ar fi avut mai 
multe argumente în plus în detalierea unor rituri pe care doar le-a 
amintit. Ne referim la riturile de construcţie, foarte apropiate în 
sensuri magice de toate riturile din ciclul familial, la riturile de 
trecere între anotimpuri, la obiceiurile calendaristice şi la toate 
implicaţiile riturilor de trecere în domeniul, atît de vast, al folclorului 
literar. Toate acestea sînt argumentele noastre pentru importanţa 
traducerii în limba română a cărţii lui A.Van Gennep, al cărui con- 
cept de rituri de trecere se încadrează aproape perfect şi realităţilor 
româneşti. Rămîne de datoria specialiştilor români de a face cunos- 
cute riturile de trecere din folclorul românesc, prin serioase studii şi 
volume, care să fie accesibile şi cercetătorilor străini. Dacă Arnold 
Van Gennep a putut crede la jumătatea secolului că românii sînt 

răspunzători în faţa umanităţii a face cunoscute operele strămoşilor 
lor, cu atît mai mult la intrarea într-un nou mileniu aceste speranţe, 
într-o cunoaştere mai profundă a folclorului românesc peste hotare, 
pot renaşte într-o nouă eră a interferenţelor culturale. 


Lucia Berdan 


Publicăm din Fondul Mihail Vulpescu, Arhiva 217, a Bibliotecii Centrale 
Universitare „Mihai Eminescu” din laşi încă 7 materiale cu semnătura autografă 
a lui Arnold Van Gennep. Ele cuprind alte 4 scrisori către Mihail Vulpescu, care 
scot în evidenţă şi mai mult eforturile savantului de a obţine o catedră de 
Etnografie comparată şi de Folclor la Facultatea de Litere a Universităţii din 
Bucureşti, o Cerere adresată Ministerului Instrucțiunii Publice din România, o 
altă Cerere de înfiinţare a catedrei respective, cu expunerea de motive şi, sepa- 
rat, o Expunere de motive detaliată în 7 capitole, cu numeroase puncte, prin 
care argumentează importanţa unui asemenea act ştiinţific şi cultural pentru 
România. 

Ne exprimăm şi pe această cale, recunoştinţa noastră faţă de Conducerea 
B.C.U. laşi (d-nii Corneliu Ştefanache şi Liviu Papuc) pentru permisiunea ce 
ne-a acordat-o de a include în carte aceste documente de o importanţă deo- 
sebită. 

Sperăm că aceste noi materiale, ca şi cele publicate anterior de Gheorghiţă 
Geană, din aceeaşi Arhivă, în sursele citate în Postfaţd vor contribui la o mai 
bună înţelegere a extraordinarei perseverenţe a unui mare comparatist, perso- 
nalitate de renume mondial, etnograful francez Arnold Van Gennep, de a înscrie 
România, cu nepreţuitele ei comori de spiritualitate populară şi de artă tradi- 
tională, într-un circuit internaţional de valori ale gîndirii şi creaţiei universale. 


Lucia Berdan 

(nedatată) 


Dragă domnule Vulpescu, sînt copleşit de lucrări urgente; da, voi 
trece săptămîna viitoare, nu am însă de spus mare lucru. În locul 
dumneavoastră, aş fi lăsat Suedia să o ia înainte cu Dupierreux apoi, 
după numirea mea, aş fi lansat, la rîndul meu, invitaţii savanților. Mă 
tem că procedînd în acest mod aţi fi făcut din viitorul meu congres un 
sclav al Cooperării Intelectuale, ceea ce nu doresc sub nici un motiv. 

În plus, aţi pus-o pe Văcărescu mai mult sau mai puţin la curent şi 
ea va manevra pentru a ne elimina, pe dumneavoastră şi pe mine. 

Am primit o scrisoare de la Densuşianu, pe care v-o trimit şi pe 
care mi-o veţi înapoia. Observaţi că rămîne în planul doi şi nu poate 
face altceva decît să „discute” şi să „studieze”. 

Trebuie, deci, să ducem lucrurile la bun sfîrşit cît mai repede, altfel 
mă retrag complet şi las totul pe seama lui Dupierreux şi lui Văcărescu; 
căci nu vreau să mă discreditez cu ei; eu sînt cel care trebuie să îi fac 
să adere la ideea mea. 

Ar trebui ca prietenul dvs., senatorul, să rezolve problema cît ai 
clipi, ca numirea să îmi parvină aici prin ambasadă, care să îmi dea 
imediat titlul oficial, să îmi dea suma cuvenită etc. şi, în aceste condiţii, 
eu pot aranja lucrurile pe o bază solidă, prin prietenii mei miniştri, 
oameni politici etc., evitînd banda lui Dupierreux. Însă, atât timp cât nu 
am acest titlu oficial, nu pot face nimic. Şi ţineţi cont că avîndu-l, voi 
acţiona şi pentru dumneavoastră personal cu toată puterea, avînd titlul 
oficial, bani etc. şi putînd impune condiţii. 

Pe scurt, cred că v-aţi dovedit puţin imprudent şi aţi dezvăluit jocul 
dumneavoastră lui Văcărescu; trebuie să reuşim acum să o cîştigăm 
rapid de partea noastră. Pe curînd, deci, omagiile mele doamnei Vulpescu 
şi o cordială strîngere de mînă. 


Al dvs. 
A. Van Gennep. 

(nedatată) 
Bourg — la Reine, miercuri 


Dragă prietene, 


Am discutat adineaori cu dl. Densuşianu, care soseşte din sudul 
Franţei şi care mi-a spus că ministerul dvs. îl rugase să mă înştiinţeze 
oficial că s-a stabilit ca al II-lea Congres ştiinţific de Etnografie şi de 
Etnologie să aibă loc la Bucureşti şi că eu sînt însărcinat cu organizarea. 
Am fost încîntat (va fi altceva decît aceste Arte populare...) şi am 
răspuns că înainte de a face demersuri pe lîngă savanţi şi organizaţii 
(societăţi, guverne, muzee) mi-ar trebui o scrisoare oficială. Dl. 
Densuşianu a înţeles acest lucru şi va întreprinde cele necesare la 
întoarcere. 

Miine însă va veni să vă vadă şi este important să ştiţi că mi-a cerut 
să îi explic cum văd viitoarea mea catedră de profesor. I-am explicat, 
ceea ce este purul adevăr, că o văd mai ales: 1. ca o catedră de predare 
a metodei; 2. ca o catedră comparativă universală şi că... acesta pare a 
fi punctul delicat... voi pregăti observatori locali şi voi repartiza lucră- 
rile între românii înşişi. Reţineţi că, la 50 de ani trecuţi, nu îmi trece 
prin gînd să îi „înlocuiesc” sau să îi „înghit” pe cercetătorii din ţara 
dumneavoastră. Eu doresc extinderea şi recunoaşterea publică a ştiinţei 
mele, utilizarea metodelor şi instrumentelor pe care le-am perfecţionat 
timp de 30 de ani; însă, la acest Congres, savanții şi cercetătorii români 
trebuie să aibă toată gloria pe care o merită. Dl. Densuşianu este un 
pic reţinut, dar a spus totuşi că un Congres ca al meu (el dispreţuieşte 
Societatea Naţiunilor sau, mai degrabă, „oportuniştii” care o servesc) 
ar pune într-adevăr ţara dumneavoastră pe acel nivel internaţional care 
îi este necesar. 

De la întîlnirea noastră, am reflectat; de altfel, ar fi bine să orga- 
nizez o secţiune de „rase” propriu-zise, adică de antropologie fizică ; 
specialiştii din toate ţările sînt puţin numeroşi, însă formează o elită 
intelectuală şi va trebui să îi atrag. 

Rămîne acum faptul pe care îl pot discuta deschis cu dumnea- 
voastră: cum se poate consacra atîta timp şi atîta corespondenţă la 
acest Congres, fără o asigurare materială ? De asemenea, cum să îmi 
invit colegii în România fără o situaţie oficială? Aş părea un soi de 
comis-voiajor în partibus; în loc de profesor titular la Universitatea 
dumneavoastră, pot să conferenţiez (ca profesor-invitat) şi, fiind bine 
plătit, să merg pe cheltuiala mea în diverse ţări pentru a antrena oame- 
nii (de exemplu pe recii olandezi) cu elocvenţa convingerilor mele şi, 
pe cît posibil, cu cea a unui pahar de porto sau de vreun lichior 
indigen. Acest punct, precum şi dificultăţile pregătirii metodologice 
conform noilor direcţii, le-aţi putea discuta cu dl. Densuşianu. 

În plus, odată profesor la B. (Bucureşti), voi avea o influenţă asupra 
guvernului de aici, asupra lui Berthelot şi a celorlalţi, în favoarea 
tuturor românilor care ar lucra în acelaşi domeniu. 

Soţia şi fiicele mele vă transmit salutări prieteneşti, de asemenea 
doamnei Vulpescu, căreia vă rog să îi prezentaţi omagiile mele cordiale. 


Al dvs. devotat, 
A. Van Gennep 

14 aprilie 1927, 
Bourg la Reine 


Dragă domnule Vulpesco, 


Alătur aici, în grabă, cererile şi nota pentru Majestatea sa. E întocmită 
ca pentru miniştrii de aici, puţin cam seacă, dar elementele fundamen- 
tale sînt puse în valoare; dacă o vedeţi din nou pe Regină, puteţi dez- 
volta ideile ; dacă aş fi lungit prea mult textul, şi-ar fi pierdut răbdarea, 
pe bună dreptate. 

Cît priveşte cartea dumneavoastră, fiţi liniştit, m-am întîlnit cu edi- 
torul dvs. şi am convenit că vă voi face serviciul de presă ca şi cum ar 
fi al meu; avem şi tot interesul; nu e nevoie să plătiţi transportul şi 
ambalajul, căci acestea sînt pe cheltuiala editurii; contaţi pe o listă de 
douăzeci de reviste; voi pune exemplarul meu în contul revistei 
Mercure de France. 

I-am spus lui Pinardon să o anunţe pe doamna Vulpesco, dar nu 
sînt sigur că a făcut-o. Nu cunosc totuşi, revistele româneşti, cu excep- 
ţia celei a lui Densuşianu; spuneţi-mi dacă trebuie să o înscriu aici (la 
Pinardon) sau dacă vă ocupați dvs. de acest lucru. Pentru Grecia, 
Laographie este foarte important. Pe scurt, voi face tot posibilul; bine- 
înţeles, America înseamnă mult, şi cumpără bine. 

Toată familia mea vă transmite salutări; soţia speră că, dacă sînt 
numit în România, pînă la terminarea educaţiei copiilor, voi fi bine 
îngrijit; poate treizeci de ani de căsătorie o fac temătoare, mi se pare... 

Imediat după numirea mea, voi acţiona cu putere la Geneva în 
favoarea Bucureştiului, însă ce influenţă poate avea demersul meu 
pentru congresul dumneavoastră, dacă nu aveţi un specialist interna- 
tional, în timp ce Viena îl are pe Haberlandt iar Praga pe Polivska, care 
sînt mari savanţi; spuneţi-i Reginei, fără supărare, că România este 
încă „excentrică” în mişcarea giratorie central-europeană, iar dificul- 
tatea constă tocmai în a o clasa altfel; aceasta e forţa Vienei, chiar de 
ar avea numai 500 de locuitori. Praga, de altfel, se descurcă foarte 
bine, Cracovia se pune din nou în mişcare, dar dacă e vorba de cealaltă 
parte a Dunării, este o treabă de zece ani de propagandă şi de eforturi; 
trebuie să vă impuneţi, eu voi fi prezent doar pentru a trasa calea şi a 
impune jaloanele; comparatiştii dvs. sînt cei care trebuie să perse- 
vereze ; în orice caz, voi aduce savanţi de valoare la expoziţia dvs. şi 
voi avea studenţi buni la cursurile mele. 

Pe scurt, trebuie să i se explice Reginei că mişcarea trebuie inver- 
sată, iar Bucureştiul trebuie să devină un centru de atracţie. Dacă va 
dori în continuare să mă susţină, rezultatul va fi rapid vizibil, căci voi 
face personal propagandă în toate oraşele universitare din întreaga Europă. 

Salutările noastre, toate urările de succes oratoric şi muzical; şi o 
strîngere de mînă călduroasă de la al dvs., 


(ss) Arnold Van Gennep 

7 iunie 1927 
Bourg — la Reine 


Dragă prietene, 


Am dus ieri seară la Pinardon lista adreselor pentru serviciul dum- 
neavoastră de presă; este vorba de patruzeci de exemplare. Am con- 
venit ca, dacă parvin şi alte cereri editorului, acesta să mi le comunice 
iar eu să aleg ceea ce este mai potrivit pentru dumneavoastră. Numai 
că nu am adrese: 1. pentru ţările scandinave ; 2. pentru ţările balcanice. 
Vă las, deci, libertatea de a-mi indica: a) revistele româneşti (trebuie 
bineînţeles, Grai şi Suflet a lui Densuşianu); b) revistele bulgare, iugos- 
lave şi ungurești (nu ştiu dacă mai există la Budapesta revista Ethnografia); 
c) pentru Polonia am pus revista Lud. Rămîn de asemenea de procurat 
revistele ruseşti, cel puţin cele de la Academia dumneavoastră, unde 
trebuie să existe un serviciu de schimb. 

Cred că lista, care este aproape identică cu cea a micului meu 
Folklore, va fi suficientă pentru lansarea cărţii dvs. ; cei mai buni clienţi 
sînt germanii, am pus deci trei reviste în această limbă. 

Aici, nimic nou; lucrez în prezent în psihologie, specialitate nouă 
pentru mine, dacă pot spune aşa. Mă tem că schimbarea în ministerul 
din Bucureşti a oprit întrucîtva eforturile dumneavoastră... Soarta mea 
este în mîinile dvs. şi aştept fără inutilă nerăbdare. Nu, nici de la 
Institutul de Cooperare nu am primit vreun semn de viaţă; nu ştiu dacă 
raportul a fost tipărit, dar ştiu că sediul primului congres va fi Praga, 
fără îndoială pentru că cehii au fost primii care au dat bani; nu m-am 
reîntors acolo, în ciuda unei convocări ; zilele sînt prea scurte pentru a 
le pierde cu discuţii inutile. 

Toată familia vă trimite, dumneavoastră şi doamnei Vulpescu, salu- 
tări prieteneşti şi urări de mult succes. Transmiteţi-le, vă rog, salutările 
mele lui Densuşianu şi lui Gorovei! şi spuneţi-le, ceea ce cred că ştiu 
deja, că, dacă nu le scriu deloc, înseamnă că am de lucru pînă peste 
cap. Vă voi trimite ultimul meu „bebeluş” în apropiere de Crăciun; 
încă trei sau patru astfel de fascicole şi voi începe secţiunea următoare, 
de Poveşti şi Legende. 

O călduroasă strîngere de mînă de la al dvs., 


A. Van Gennep 


1. Din corespondenţa lui A.V. Gennep cu folcloristul român Artur Gorovei 
(1864-1951) s-au publicat 3 scrisori în volumul Scrisori către A. Gorovei, ed. 
îngr. şi trad. de Maria Luiza Ungureanu, Buc., Minerva, 1970, pp. 411-418. 

Expunere de motive 


I. Dacă dăm termenului de Etnografie sensul său clasic, general, se 
înţelege prin aceasta studiul moravurilor şi al obiceiurilor diferitelor 
rase şi popoare, deci al instituţiilor lor tehnice, religiilor şi superstiţiilor, 
miturilor şi legendelor etc., înainte de constituirea civilizaţiilor supe- 
rioare, deci, din punct de vedere geografic, a populațiilor zise „sălba- 
tice” sau „semi-civilizate”, iar din punct de vedere istoric, a civilizaţiilor 
preistorice şi protoistorice, aceste două serii evoluînd pe acelaşi plan, 
în acelaşi timp tehnologic şi mental. Reminiscenţele acestor stadii pri- 
mitive în Europa sînt numite Folklore. Acesta din urmă intră deci în 
subiectul cursului; şi tot ansamblul se deosebeşte de geografia zisă 
umană prin faptul că studiul în etnografie merge de la Om la Pămînt în 
timp ce în cealaltă ştiinţă merge de la Pămînt la Om. 

II. Numărul de catedre universitare de etnografie, titulare sau în 
funcţie, în universităţile din întreaga lume depăşeşte în prezent 80; 
aproape o treime din catedre au fost înfiinţate după război, pentru că 
această revoluţie mondială a arătat interesul practic (în acelaşi timp 
economic, politic şi colonial) al studiului moravurilor şi obiceiurilor 
diferitelor popoare. Etnografia, cu secţiile sale: Etnologia (sau clasi- 
ficarea raselor şi a popoarelor), studiul comparat al religiilor, cel al 
artelor primitive, al tehnicilor primitive, al dreptului primitiv, au deve- 
nit o necesitate în învătămîntul superior. 

III. România prezintă pentru învățămîntul de acest tip o posibilitate 
remarcabilă de a deveni un centru mondial: 1. prin situarea sa geogra- 
fică, studenţii trebuind în prezent să meargă foarte departe pentru a se 
instrui, iar catedrele de Etnografie şi de Istorie comparată a civilizaţiilor 
neexistînd propriu-zis decît în Europa Occidentală; 2. obiceiurile popu- 
lare de tot felul şi rămăşiţele de civilizaţie primitivă sînt încă foarte 
răspîndite şi vii în toată ţara, astfel încît cursul teoretic şi metodologic 
poate fi uşor completat prin explorări (de teren) ; se pot indica studen- 
ţilor subiecte de teză şi de cercetări personale interesante. 

IV. Ideea este de a atrage la Bucureşti, date fiind aceste condiţii 
favorabile, studenţi din toate ţările şi de a propune colegilor univer- 
sitari de aceeaşi specialitate să trimită în România studenţii lor pentru 
a găsi subiecte de teză. 

Cum domnul A. Van Gennep vorbeşte curent engleza, germana, 
italiana, rusa, puţin olandeza, poloneza şi înţelege celelalte limbi 
romanice, germanice şi slave, ştiind de asemenea araba, un pic turca, 
maghiara şi finlandeza; cum, pe de altă parte, el este, după treizeci 
de ani de activitate ştiinţifică, în relaţii personale cu aproape toţi 
colegii pe care i-a întîlnit în călătoriile şi în misiunile sale; cum, de 
asemenea, a vizitat majoritatea muzeelor de această specialitate, el 
crede că poate asigura formarea, destul de rapid, la Bucureşti a unui 
nucleu de studenţi de toate naţionalităţile şi din toate ţările. 

V. Acest punct de vedere, care este în fond o internaţionalizare a 
cursului propus, şi prin urmare a unei părţi a învăţămîntului de la 
Universitate, va avea în mod necesar repercusiuni asupra situaţiei mo- 
rale, dacă nu chiar politice, a României. Studenţii sînt întotdeauna 
excelenți agenţi de propagandă în favoarea Universităţii şi a ţării în 
care şi-au făcut studiile. Un curs de etnografie are, prin însăşi natura 
subiectelor tratate, un caracter internaţional. 

Se înţelege de la sine că domnul A. Van Gennep, după ce va învăţa 
româna, va face cu plăcere cursuri speciale şi de popularizare în aceas- 
tă limbă. 

VI. Cursurile vor fi de două tipuri: un curs general, pentru un public 
mai larg şi auditori liberi, cu expunerea problemelor generale ale etno- 
grafiei sau a aplicaţiilor acestor probleme în cazurile speciale din 
România; şi un curs special, fie despre metoda de interpretare a mitu- 
rilor şi legendelor, fie despre motivele tematice ale poveştilor populare, 
despre tipurile de muzică zisă „primitivă”, despre diferitele tehnici de 
fabricare şi de utilizare, dacă este posibil cu demonstraţii de atelier. 
Unele cursuri speciale, de antrenare în metoda de observaţie, se vor 
putea face sub forma unei deplasări în teren. Acest program va fi 
comunicat colegilor din alte ţări. 

VII. Punctul central al întregului învăţămînt ar fi metoda zisă „etno- 
grafică” sau „comparativă”, pentru care dl. Van Gennep a luptat mult 
timp şi care a fost admisă în prezent în învătămîntul superior, cu aceeaşi 
valoare ca metoda istorică. Este, de fapt, metoda ştiinţelor naturale 
aplicată raselor şi activităţilor umane, de observaţie directă şi de clasi- 
ficare specifică. 

Va fi însă utilizată şi metoda istorică în cercetările antecedentelor, 
care prezintă în România un interes deosebit. Din acest punct de ve- 
dere, un curs elementar de preistorie generală, însoţit, dacă se va ivi 
ocazia, de cercetări de centre preistorice, ar completa cursul de etno- 
grafie propriu-zisă. 

VIII. După organizarea învăţămîntului de acest fel, se va putea 
profita de formarea unui nucleu de studenţi pentru a organiza un 
Congres internaţional sub înalta protecţie a Universităţii, înglobînd în 
acest congres, sub formă de secţiuni autonome, discipline ca: lingvis- 
tica, bizantologia, arheologia, istoria şi geografia României. În acest fel 
se va accentua, dacă Universitatea e de acord, acest caracter interna- 
tional care ar putea face din Bucureşti un centru de atracţie cum erau 
în Evul Mediu Bologna, Montpellier şi cum sînt acum Paris, Londra etc. 

Pentru un stat din Europa Orientală, ar fi o iniţiativă interesantă şi o 
situaţie demnă de a fi creată şi dezvoltată, cu atît mai mult cu cît 
civilizaţia europeană se întinde în Asia anterioară; învățămîntul etno- 
grafiei generale (conținînd de drept popoarele asiatice şi civilizațiile 
lor) ar constitui deci o primă etapă a unei concepţii mai vaste, şi ar 
putea fi condus prin raportare la această concepţie. 


A. Van Gennep 

Le 14 Avril 1927 
Bourg la Reine (Seine) 
10 Rue Georges Lafenestre 


Domnului Ministru al Instrucțiunii Publice din România 


Domnule Ministru, 


Am onoarea de a vă solicita crearea în favoarea mea a unei Catedre 
de Etnografie comparată şi de Folclor la Facultatea de Litere a Univer- 
sităţii Bucureşti, pentru una sau mai multe perioade de cinci ani şi cu 
o plată anuală de 60.000 franci. 

Primiţi, Domnule Ministru, asigurarea profundului meu respect şi a 
înaltei mele consideraţii, 


(ss) Arnold Van Gennep 
Fost Profesor de Etnografie şi de Istorie Comparată a Civili- 
zațiilor al Universităţii din Neuchâtel (pînă în 10.14). 
Diplomat al Şcolii de Limbi Orientale şi al Şcolii de Înalte 
Studii (Sorbona). 
Doctor în litere, recomandat pentru Învăţămîntul superior 
de Ministerul francez al Instrucțiunii publice. 
Laureat al Academiei de Ştiinţe Morale şi Politice (premiul 
Lefevre-Deumier de Istorie Comparată a Religiilor). 
Cavaler al Legiunii de onoare. 


(Copie) 


Cerere de înființare 


Arnold Van Gennep are onoarea de a solicita înfiinţarea la Facul- 
tatea de Litere a Universităţii din Bucureşti a unei catedre magistrale 
de 


Etnografie comparată şi folclor 


pentru o perioadă reînnoită de 5 ani, cu plata anuală de 60.000 
franci. 


Expunere de motive 


1: curs şi conferinţe: 

a) de a face cunoscute românilor metodele moderne şi noi ale 
ştiinţelor care se ocupă de moravuri, obiceiuri, arte, literaturile popu- 
lare ale tuturor popoarelor; 

b) de a le da indicaţii pentru a face cercetări directe şi de a con- 
centra eforturile fără a le risipi; 

c) de a atrage la Bucureşti studenţi străini şi a face din Bucureşti un 
centru ştiinţific de acelaşi tip ca Parisul, Londra etc. 

2. A organiza la Bucureşti o Expoziţie de Arte populare româneşti, 
la care ar veni savanţi din lumea întreagă şi care ar fi dispuşi să trimită 
în continuare studenţii lor la Bucureşti. 


Punctul de vedere politic 


Lupta pentru influenţele intelectuale a început. Viena ar putea fi 
înlocuită cu orice alt oraş dunărean; lupta va fi între Buda, Belgrad şi 
Bucureşti; oraşul care va atrage mai mulţi studenţi şi savanţi, pe scurt 
care va fi centru de atracţie, nu numai european, ci şi asiatic anterior, 
va asigura ţării sale un loc „european” şi internaţional. 

În acest moment o luptă de acest tip se conturează între Viena, 
Praga, Bemberg, Cracovia şi Varşovia; este important, deci, a avea 
savanţi de reputaţie mondială pentru a începe această mişcare. 

Avantajele ştiinţifice în România sînt considerabile ; etnografia şi 
folclorul diverselor sale regiuni nu sînt cunoscute decît parţial; dl. 
Vulpescu arată, în cartea sa recentă, că faptele româneşti au o impor- 
tanţă de prim plan. Cursul propus poate fi însoţit de cercetări în teren; 
şi lucrările şi tezele studenţeşti din toate ţările vor constitui o bună 
propagandă pentru România. 


Punct de vedere local 


Fiind străin, A. Van Gennep poate pune de acord şi să centralizeze 
diferite grupe locale de savanţi, să facă cunoscute lucrările lor în stră- 
inătate şi să le creeze relaţii personale internaţionale. 

Expoziţia de Arte Populare, mai mult decît puterea sa de atragere şi 
de propagandă în străinătate, ar avea avantajul de a crea în propria 
tară o mişcare de interes naţional şi de dezvoltare a conştiinţei unităţii 
româneşti. 

Obiectele reunite ar putea la nevoie folosi la crearea unui nucleu 
pentru un muzeu permanent sau ar putea îmbogăţi colecţiile existente ; 
aceasta ar facilita cursurile şi conferințele de demonstraţii şi popularizare. 

Ideea centrală este : a face din Bucureşti un centru intelectual inter- 
naţional, începînd prin etnografie şi folclor. 

